
Prefaţa ediției a doua 


Au trecut mai bine de cincisprezece ani de la publicarea primei ediţii a 
Manuscriselor de la Marea Moartă: O istorie adusă la zi, ceea ce face ca titlul 
cărții să fie foarte nepotrivit. Începutul anilor 1990 a fost o perioadă 
fascinantă și, totodată, tulbure pentru cercetătorii manuscriselor: după o 
pauză foarte lungă, publicarea textelor de la Qumran a fost reluată, de 
asemenea, au apărut mai multe monografii și articole, iar teoriile conspirației 
s-au propagat cu repeziciune, chiar dacă începuseră deja să fie combătute. 
Acum, în 2010, la peste șaizeci de ani de la descoperirea primelor manuscrise 
și după ce toate au fost publicate, avem o perspectivă mai generoasă asupra 
chestiunii și a stadiului actual al cercetării acestora. 

A doua ediţie a cărţii Manuscrisele de la Marea Moartă: O istorie adusă la zi 
păstrează structura, stilul si intenţiile primei ediții, fiind destinată in 
continuare publicului larg. Nu am găsit motive pentru a modifica vreunul 
dintre aceste aspecte, deoarece felul în care a fost receptată prima ediție 
demonstrează că scopul ei a fost atins. Ea s-a vândut în mai multe exemplare 
decât se anticipase și a fost tradusă în șase limbi (daneză, germană, italiană, 
japoneză, polonă si portugheză). Principalele modificări din a doua ediţie le 
mentionez aici. 

În primul rând, informaţiile sunt actualizate, ținând cont de publicarea 
integrală a manuscriselor și de controversele de după 1994 cu privire la situl 
de la Qumran, inclusiv o datare mai târzie a ocupării lui de către secta 
esenienilor și implicaţiile care decurg din această cronologie revizuită. 

În al doilea rând, bibliografiile de la sfârșitul capitolelor au fost extinse. În 
al treilea rând, există o secțiune suplimentară cu privire la informaţiile pe care 
manuscrisele ni le oferă despre iudaismul celui de-al Doilea Templu și 
principalele grupări religioase de la acea vreme. 

În al patrulea rând, în multe locuri au fost făcute modificări punctuale în 
text. 

În sfârșit, pentru citatele din manuscrise am folosit cea de-a cincea ediție a 


traducerii lui Geza Vermes, The Complete Dead Sea Scrolls in English (New 
York/London, 1997). Numerele paginilor din lucrarea aceasta urmeazá 
citárile volumului lui Vermes. 

La final, imi revine plácuta sarciná de a multumi celor care m-au ajutat in 
procesul de redactare a celei de-a doua ediţii. În primul rând, le sunt 
recunoscător unor persoane deosebite care, cu ocazia diferitelor conferințe, 
expoziţii ale manuscriselor și a altor evenimente, mi-au transmis cuvinte 
amabile și sugestii utile. Apoi, vreau să mentionez câţiva oameni care au citit 
textul și au făcut sugestii complexe pentru îmbunătăţire: soția mea, Mary 
VanderKam, care are o aversiune față de diateza pasivă și care mi-a semnalat 
și alte probleme ale stilisticii mele. Molly Zahn, Ardea Russo, și Kevin Haley 
(foşti sau actuali doctoranzi de la Universitatea Notre Dame), care au alcătuit 
liste de modificări și sugestii, și pe Monica Brady, care a pregătit manuscrisul, 
m-a sfătuit în privinţa mai multor elemente și a citit corecturile. Adresez aici 
un cuvânt de mulţumire si lui Catherine (Kitty) Murphy, pentru permisiunea 
de a utiliza câteva dintre pozele excelente pe care le-a făcut la Qumran și în 
împrejurimi. 

De asemenea, câțiva prieteni au avut amabilitatea de a răspunde 
întrebărilor mele: Brian Schulz cu privire la Manualul războiului, Eileen 
Schuller în legătură cu Manuscrisul imnului din Peştera 1, Eugene Ulrich 
despre manuscrisele biblice, Sue Sheridan despre cimitir și Marty Abegg și 
Emanuel Tov în legătură cu unele publicații electronice. În final, vreau să-mi 
exprim recunoştinţa față de priceputii editori de la Eerdmans care au publicat 
o carte atât de captivantă. 


Prefaţa ediției întâi 


Un scriitor mult mai talentat decât mine a spus cândva: „Am găsit şi eu cu 
cale, preaalesule Teofile, după ce am făcut cercetări cu de-amánuntul asupra 
tuturor acestor lucruri de la obârşia lor, să ti le scriu în şir unele după altele, ca 
să poti cunoaşte astfel temeinicia învățăturilor pe care le-ai primit prin viu 
grai“ (Luca 1:3-4). În ultimul timp, multi autori au scris despre Manuscrisele 
de la Marea Moartă și despre diferite detalii ale controverselor care le-au 
însoțit. Asta a produs confuzie cu privire la ceea ce s-a întâmplat în realitate. 
Mass-media au tendința de a promova senzationalul și de a acorda atenție 
mai curând teoriilor conspirationiste decât celor științifice. De exemplu, dacă 
cineva spune că a descoperit, într-un fragment de manuscris, o nouă referință 
mesianică și că aceasta ar avea consecinţe deosebite asupra creștinismului, 
ziarele vor răspândi știrea aceasta peste tot. Dar dacă cineva ajunge la 
concluzii rezonabile, lui i se acordă mai puţină atenţie. Ţinând cont de 
aspectul acesta am considerat că trebuie să scriu o relatare cronologică despre 
manuscrise și ce s-a întâmplat cu ele de la mijlocul anilor 1980 până astăzi. 

În ianuarie 1990, J.T. Milik, unul dintre primii și cei mai buni editori ai 
manuscriselor, mi-a acordat dreptul de a publica douăsprezece manuscrise 
care i-au fost încredințate. După ce am primit fotografiile și notele lui, am 
studiat originalele de la Muzeul Rockefeller din Ierusalim, am analizat 
materialele pe care Milik mi le-a dat și, împreună cu el, am publicat aceste 
texte. În martie 1990 am aflat pentru prima dată că manuscrisele deveniseră 
un subiect controversat. Când am fost întrebat de un reporter al unui ziar 
dacă aș fi dispus să arăt fotografiile și altora, am răspuns afirmativ. Imediat 
acest răspuns a fost transmis telefonic și altora, iar comentariul meu a fost 
publicat și prezentat în mai multe publicaţii. Se pare că disponibilitatea mea 
de a arăta și altora fotografiile reprezenta o abatere de la norma generală. 
Gestul meu a fost numit o mare descoperire. Încă nu pot înţelege de ce ar 
interzice cineva altor oameni dreptul de a vedea imagini cu fragmentele 
manuscriselor, dar experienţa avută ilustrează tensiunile și problemele produse 


de interzicerea accesului la manuscrise. Pe măsură ce am aflat tot mai multe 
detalii despre evoluţia cercetării academice din ultimii patruzeci de ani cu 
privire la manuscrisele din Peștera 4, am început să înțeleg mai bine geneza 
emoţiilor oamenilor de pe ambele părți ale baricadei. 

Această introducere și reactualizare a informaţiilor cu privire la 
Manuscrisele de la Marea Moartă este destinată publicului larg. Am încercat 
să acopăr subiectele majore de care s-au ocupat cercetătorii manuscriselor și să 
prezint cele mai recente informații. Liste complete cu textele de la Qumran 
au început să fie disponibile abia în ultimii ani. Acum, pentru prima dată, 
dispunem de colecția completă de suluri descoperite în cele unsprezece 
peșteri. Lucrarea de față a fost scrisă la sugestia lui Jon Pott de la Wm. B. 
Eerdmans Publishing Company. Îi sunt recunoscător pentru sugestie și că a 
supervizat procesul de redactare și publicare a cărții. 

Scrierea acestei cărți a reprezentat o excelentă ocazie de a revizui și 
îmbunătăţi unele articole pe care le scrisesem deja și de a cerceta anumite 
teme pe care încă nu le abordasem până atunci. Singurul capitol care urmează 
îndeaproape structura și conţinutul unei publicaţii anterioare este capitolul 6 
„The Scrolls and the New Testament“. El a fost initial un articol în două 
părți, care a apărut in Bible Review sub titlul „The Dead Sea Scrolls and Early 
Christianity: How Are They Related?“ (Bible Review, 7/6, 1991, pp. 14-21, 
46—47; şi „The Dead Sea Scrolls and Early Christianity: What They Share?" 
(Bible Review, 8/1, 1992, pp. 16-23, 40-41). Cele două părți ale articolului 
au fost republicate ulterior sub titlul „The Dead Sea Scrolls and Christianity“ 
în volumul Understanding the Dead Sea Scrolls, ed. Hershel Shanks, New 
York, 1992, pp. 181—202. Multe detalii ale acestui articol au fost modificate si 
s-au făcut multe adăugări pentru actualizarea lui. Capitolul 7 este o relatare 
personală a ceea ce s-a întâmplat mai ales după 1989. Dacă nu sunt altfel 
menționate, toate citările din Manuscrisele de la Marea Moartă sunt preluate 
din Geza Vermes, The Dead Sea Scrolls în English (ed. a treia, Sheffield, 
1987). La traducerea lui Vermes am adáugat referinta din manuscris si 
numárul paginii corespunzátor in lucrarea lui. Adáugirile mele la traducerile 
lui Vermes sunt indicate prin paranteze pátrate. Pasajele biblice sunt din New 
Revised Standard Version. Pentru a nu impovára textul cu note de subsol, am 
enumerat sursele în notele bibliografice de la sfârșitul fiecărui capitol. 


Abrevierile cărților biblice, apocrife și pseudoepigrafe sunt cele folosite de 
Societatea de Literatură Biblică și Asociaţia Biblică Catolică, deși nu urmez 
practica lor de a scrie cu italice titlurile textelor pseudoepigrafe și ale altor 
texte extrabiblice. În cazul manuscriselor am redat prin numerale arabe 
coloana (col.) și numerele liniei separate prin punct. Un text poate fi uneori 
descris prin secvența 4Q175. Această denumire înseamnă: textul cu numărul 
175 din Peștera 4 de la Qumran. Alteori apare o notație mai complexă, de 
exemplu s-ar putea folosit ceva de tipul 4O 12-13, 18. Numerele 12-13 fac 
referire la fragmente care aparțin unei anumite lucrări, iar | desemnează 
coloana 1, iar 8 reprezintă numărul liniei. De cele mai multe ori am evitat 
astfel de denumiri și am folosit titlurile lucrărilor din engleză utilizate deja de 
alti autori. 

Vreau să mulțumesc acum mai multor persoane. Colegului meu Eugene 
Ulrich, care a fost implicat în munca de editare a Manuscriselor încă din anii 
1980, și care este astăzi unul dintre cei trei editori generali ai proiectului, care 
mi-a furnizat o mulțime de informaţii utile din memorie și din dosarele sale. 
De asemenea, îi sunt recunoscător lui Emanuel Tov, pentru corecturile și 
sugestiile sale. Vreau să adresez un cuvânt aparte de mulțumire Inei 
Vondiziano, pentru efortul depus în obținerea fotografiilor care să facă această 
carte foarte atractivă. Îi mulțumesc și lui Bruce și Kenneth Zuckerman, care 
mi-au oferit cu generozitate multe fotografii. Sotiei mele, Mary VanderKam, 
și socrilor mei, Agnes și Herman Vander Molen, care s-au obosit să citească 
manuscrisul acestei cărți și au propus unele modificări și îmbunătățiri. 
Tuturor le mulțumesc din inimă pentru că m-au ajutat să scriu o carte mai 
valoroasă decât aș fi scris eu singur. 


1. Textele biblice au fost preluate din ediția Bibliei Cornilescu revizuită (n. tr.). 


CAPITOLUL 1 
Descoperirea manuscriselor 


A. INTRODUCERE 


Teritoriul statului modern Israel nu s-a dovedit propice descoperirii de scrieri 
antice. Spre deosebire de Egipt si Irak, unde săpăturile arheologice au scos la 
iveală nenumărate texte, în Palestina nu se găsise practic nimic până în 1947. 
Au existat totuși rapoarte care spuneau că, în urmă cu mai multe secole, 
fuseseră descoperite manuscrise în regiunea lerihonului, în apropiere de 
Marea Moartă. Origen, cărturar creștin care a trăit între 185 și 254 d.Cr., a 
studiat în profunzime limbajul textelor biblice. Ca instrument ajutător pentru 
critica textuală, el a redactat o lucrare gigantică, ce conţine, pe coloane 
paralele, șase versiuni ale Vechiului Testament (în ebraică și greacă). Fa a fost 
numită Hexapla sau cartea sextuplă. Origen spune că cea de-a șasea versiune a 
Psalmilor (în greacă), pe care a folosit-o în Hexapla, fusese găsită într-un vas 
de lut în apropiere de Ierihon. Făcând referire la același text, Eusebiu, istoric 
al Bisericii, care a trăit între 260 si 340 d.Cr., spune în lucrarea sa Isforia 
bisericească (6, 16, 1) că o versiune greacă a Psalmilor și alte suluri grecești și 
ebraice fuseseră descoperite într-un vas de lut la Ierihon, în timpul domniei 
împăratului roman Caracalla (Antoninus; a domnit între 211 și 217). Mai 
târziu, pe la anul 800, patriarhul de Seleucia, Timotei I (727—819), scrie o 
scrisoare către Sergius (mort în aproximativ 805), mitropolitul (funcţie 


asemănătoare cu cea de arhiepiscop) de Elam, în care spune: 
Am aflat de la niște iudei demni de încredere, ce fuseseră instruiți catehumeni în religia creştină?, că 
unele cărți fuseseră găsite cu zece ani în urmă într-o locuință săpată în stâncă lângă Ierihon. Câinele 
unui arab plecat la vânătoare, în timp ce urmărea vânatul, a intrat într-o peșteră din care nu a mai 
ieșit; stăpânul lui a intrat să-l caute și a descoperit o încăpere în care a găsit mai multe suluri într-o 
stâncă. Vânătorul s-a dus la lerusalim și a povestit iudeilor întâmplarea aceasta, care au mers în 
număr mare la Ierihon și au găsit cărţi ale Vechiului Testament, dar și alte cărți în scrierea ebraică. 


În continuare patriarhul povestește că l-a întrebat pe un expert dacă 


pasajele din Vechiul Testament, care apar ca citări în Noul Testament, dar 
care nu se regăsesc printre copiile Scripturilor lui Israel, puteau fi găsite în 
aceste manuscrise. Expertul i-a răspuns că, într-adevăr, pasajele respective 
puteau fi întâlnite în acele manuscrise, dar încercarea patriarhului de a obține 
mai multe informații a rămas fără rezultat. De asemenea, expertul evreu i-a 
spus: „Am găsit mai mult de două sute de Psalmi ai lui David în cărţile 
acestea“. Nu putem verifica dacă peștera, descoperită înainte de 800 d.Cr., 
este una dintre peșterile în care s-au găsit Manuscrisele de la Marea Moartă, 
aproape 1150 de ani mai târziu, dar paralela este uimitoare, iar descrierea 
sulurilor se potrivește în unele privinţe celor de la Qumran, locul unde 
manuscrisele au fost descoperite. Unele surse evreiești și arabe fac referire și la 
un grup medieval de evrei, cunoscut sub numele de „oamenii peșterii“ 
(magariyab în arabă), pentru că învățăturile lor își aveau originea în niște cărți 
găsite într-o peșteră. 


B. DESCOPERIRILE DE LA QUMRAN 


Nici o altă descoperire de felul acesta nu este documentată înainte de 1947. În 
anul acela niște păstori arabi au intrat într-o peșteră, iar ceea ce au găsit acolo 
a ajuns să fie considerată cea mai mare descoperire arheologică a secolului 
XX. Felul în care peșterile acestea au fost descoperite si modul în care textele 
din ele au ajuns în atenția cercetătorilor reprezintă în sine o poveste plină de 
dramatism. 


1. PRIMA PEȘTERĂ 


a. Primele șapte manuscrise 


John Trever (1915-2006), unul dintre primii savanţi care și-au îndreptat 
atenția asupra unui manuscris de la Marea Moartă și primul care le-a 
fotografiat pe cele primite de el în 1948, a scris o istorie foarte bine închegată 
și minuţios documentată despre primele descoperiri de la Qumran. Pentru 
mare parte din acel material s-a folosit de propriile experiențe trăite acolo și 
de notele lui personale. Potrivit relatării sale trei păstori beduini se aflau în 


zona numită Qumran, în partea de nord-vest a Mării Moarte, în iarna sau 
primăvara anului 1947 (la sfârșitul anului 1946, conform beduinilor). Pe 
atunci teritoriul acela se afla sub administrația Mandatului Britanic pentru 
Palestina. Se pare că păstorii, care erau veri și membri ai tribului Ta'amireh, 
își păzeau turmele, când unul dintre ei, pe nume Juma Muhammad Khalil, 
căruia îi plăcea să caute peșteri, a aruncat în glumă niște pietre la gura unei 
peșteri din stâncile aflate la vest de platoul de la Qumran. Una dintre pietre a 
pătruns prin gura peșterii și a spart ceva înăuntru. Cei trei păstori nu au intrat 
atunci imediat în peșteră pentru a vedea ce se spărsese, dar trei zile mai târziu 
unul dintre păstori, Muhammad ed-Dhib (pe numele său real Muhammad 
Ahmed el-Hamed), s-a trezit înaintea verilor săi, a descoperit peştera și s-a 
strecurat înăuntru. În ea a găsit zece vase de lut, fiecare de aproximativ șaizeci 
de centimetri înălțime. Spre dezamăgirea lui, toate, în afară de două, erau 
goale. Unul din cele două vase avea mizerie în el; celălalt conţinea trei suluri, 
dintre care două erau învelite în pânză. Sulurile acestea au fost identificate 
ulterior ca fiind o copie a cărții biblice a lui Isaia, Manualul de disciplină (care 
instituia reguli pentru comunitate, numit ulterior și Manualul comunității) şi 
un comentariu la profeția lui Habacuc. Mai târziu, beduinii au descoperit alte 
patru suluri: o colecţie de psalmi sau imnuri (cunoscută ca Imnurile 
recunostinfei sau Manuscrisul imnului, în ebraică Hodayot), o altă copie parțială 
a lui Isaia, Manuscrisul războiului sau Manualul războiului (un text eshatologic 
care descrie războiul final dintre „fiii luminii“ și „fiii întunericului“) și 
Apocriful Genezei (povestiri care au la bază unele naratiuni din Geneză). 
Manuscrisele au fost duse unui comerciant de antichităţi pe nume Kando 
(Khalil Iskandar Shahin; 1910-1993), în martie 1947. Kando, care era 
membru al Bisericii Ortodoxe Siriene, a contactat un alt membru al Bisericii, 
George Isaiah, care a vorbit cu Yeshua Samuel (1907-1995), un mitropolit 
(arhiepiscop) stabilit la Mănăstirea Sfântul Marcu din Ierusalim. Trebuie 
amintit că la momentul acela nimeni nu știa ce conţineau manuscrisele de 
curând descoperite, în ce limbă erau scrise și ce sumă valorau. Membrii 
Bisericii Siriene fuseseră contactaţi pentru că se credea că erau în limba 
siriacă. Se pare că a fost încheiată o înțelegere în urma căreia beduinii urmau 
să primească două treimi din ceea ce Kando și George Isaiah puteau obține 
pentru ele. În vara anului 1947 a fost stabilită o întâlnire între mitropolitul 


Samuel și beduini. O bine-cunoscută poveste spune că un călugăr, care nu știa 
despre întâlnirea planificată și care s-a întâmplat să răspundă la ciocăniturile 
de la poarta Mănăstirii Sfântul Marcu, i-a expediat pe beduinii prost 
îmbrăcaţi si în felul acesta aproape cá a ratat șansa de a obține o comoară atât 
de prețioasă. În cele din urmă neintelegerea a fost rezolvată și mitropolitul a 
cumpărat de la Kando patru manuscrise pentru 24 de lire (aproximativ 100 de 
dolari în vremea aceea). Sulurile cumpărate de mitropolit erau marele 


manuscris al Cărţii lui Isaia, Manualul disciplinei (Manualul comunității), 
Comentariul la Habacuc și Apocriful Genezei. 

Qumran si Marea Moartă 


Mitropolitul a încercat să obţină, de la diverși experti, informaţii despre 
manuscrisele pe care tocmai le achizitionase. Unul dintre cei consultați în 
numele său a fost profesorul Eleazar Sukenik (1889-1953), arheolog de la 
Universitatea Ebraică din Ierusalim. În perioada aceea Palestina era un loc 
periculos, întrucât guvernarea Mandatului Britanic se apropia de final, în toiul 
unui val de violenţe între arabi și evrei, iar Naţiunile Unite discutau un plan 
de împărţire a Palestinei. Evident, toate aceste lucruri făceau ca orice călătorie 
să fie extrem de dificilă și primejdioasă. 

Cu toate acestea, când Sukenik a aflat că un negustor de antichități din 
Betleem vindea ceea ce păreau a fi manuscrise antice, a făcut o vizită secretă 
în oraș la 29 noiembrie 1947, chiar în ziua în care Naţiunile Unite au adoptat 
rezoluţia de împărțire a Palestinei și, prin urmare, de creare a statului Israel. 
Sukenik a înţeles imediat coincidenta. El a văzut cele trei manuscrise pe care 
mitropolitul nu le achizitionase si le-a cumpărat, după ce s-a convins de 
vechimea lor: două la 29 noiembrie (Manuscrisul imnului şi Manuscrisul 
războiului) şi pe cel de-al treilea în decembrie (al doilea manuscris al Cărţii lui 
Isaia). În ianuarie, o cunoștință, Anton Kiraz, i-a arătat cele patru manuscrise 
pe care le deținea mitropolitul și chiar i-a fost permis să le păstreze o scurtă 
perioadă. El nu știa că și aceste manuscrise proveneau din același loc ca si 
celelalte trei pe care el le obținuse. Evident, își dorea să le cumpere si pe 
acestea. Însă mitropolitul Samuel decisese, la momentul acela, să nu le vândă. 
Astfel că manuscrisele din prima peșteră fuseseră separate în două grupuri și 
aveau să fie publicate de persoane diferite. 

Până atunci, câţiva specialisti identificaseră marele manuscris al Cărții lui 
Isaia, pe care mitropolitul Samuel îl deținea, dar se pare că Sukenik fusese 
primul care reușise să recunoască vechimea materialelor. Tot el a fost primul 
care s-a gândit că ar putea avea o legătură cu esenienii, o sectă iudaică 
menționată de sursele antice. Argumentul lui era că geograful roman Pliniu 
(23-79 î.Cr.) scrisese despre un grup de esenieni care locuia aproape de 
malurile Mării Moarte nu departe de En-Ghedi — adică, unde părea să fi fost 
amplasată peștera manuscriselor (pasajul lui Pliniu va fi analizat în capitolul 
3). 

Până la momentul primei aniversări a descoperirii lui Muhammad ed-Dhib 
și un anumit timp după, doar câțiva oameni știau despre existența 


manuscriselor, dar nici cei care știau nu și-au dat seama cât erau de 
importante. Nimeni în afară de beduini și apropiații lor nu cunoștea 
amplasamentul peșterii unde manuscrisele fuseseră descoperite. În februarie 
1948 (adică după contactele avute cu Sukenik) mitropolitul a intrat în 
legătură cu Școala Americană din Ierusalim, unde lucrau doi cercetători, care 
obtinuserá cu puţin timp în urmă gradul de doctor — William Brownlee 
(1917-1983) si John Trever. Amândoi beneficiau de o bursă de un an din 
partea Școlii Americane de Studii Orientale. Trever era fotograf, dar si 
cercetător, și a aranjat ca sulurile să fie aduse la Școala Americană. Aici, în 
condiţii groaznice (de exemplu, filmul era de slabă calitate și sursă electrică 
slabă) a făcut primele fotografii ale documentelor mitropolitului (marele 
manuscris al Cărţii lui Isaia, Manualul disciplinei [Manualul comunității] şi 
Comentariul la Habacuc). Fotografiile s-au dovedit surprinzător de bune și 
sunt chiar și astăzi o dovadă nepretuitá a ceea ce se putea vedea în februarie 
1948 pe pergamentele care începuseră deja să se deterioreze. Specialiștii de la 
Școala Americană, împreună cu directorul, profesorul Millar Burrows (1989— 
1980) de la Universitatea Yale, care era în Bagdad când manuscrisele au ajuns 
pentru prima dată la Școala Americană, au petrecut nenumărate ore studiind 
textele pe care Trever le fotografiase. Unul dintre ele i-a amintit lui Burrows 
de „Disciplina“ metodistii; acesta este motivul pentru care a primit numele 
modern de „Manualul de disciplină“. În februarie Trever i-a scris profesorului 
William Foxwell Albright (1891-1971) de la Universitatea John Hopkins din 
Baltimore, principalul expert al textelor iudaice antice. Albright a recunoscut 
imediat vechimea textelor din probele trimise lui și a scris următorul mesaj: 
„Cele mai sincere felicitări pentru cea mai mare descoperire de MS 
[manuscrise] a timpurilor moderne!“ 

Contextul politic și condiţiile precare de securitate împiedicau deocamdată 
orice încercare de gásire a peșterii manuscriselor. Se pare că experții de la 
Școala Americană erau dispuşi să susțină o astfel de căutare. În acest scop ei 
le-au vorbit sirienilor de la Mănăstirea Sfântul Marcu, care le oferiseră 
informaţii false despre sursa de proveniență a manuscriselor, despre cât de 
vechi considerau ei că ar fi fost textele găsite. De asemenea, ei au făcut 
demersurile pentru a emite un comunicat de presă. La 12 aprilie 1948, biroul 
Școlii Americane de Studii Orientale din New Haven, Connecticut a dat 


publicităţii un comunicat. El conţinea în antet New York ca oras de emitere si 
avea următorul mesaj (după cum este redat în publicația Times of London din 
12 aprilie 1948): 

Universitatea Yale a anunțat ieri descoperirea în Palestina a celui mai vechi 
manuscris, din câte se cunosc, al Cărții lui Isaia. Acesta a fost găsit in 
Mănăstirea Sfântul Marcu din Ierusalim, unde a fost păstrat într-un sul de 
pergament datând, aproximativ, din primul secol înainte de Cristos. El a fost 
identificat recent de experţii Școlii Americane de Studii Orientale din 
Ierusalim. 


De asemenea, la aceeași instituţie au mai fost analizate alte trei vechi manuscrise în ebraică. Primul 
este o parte a unui comentariu la Cartea lui Habacuc; al doilea pare să fie un manual de disciplină al 
unei secte sau ordin monahal puţin cunoscut, probabil esenienii. Cel de-al treilea manuscris nu a fost 
încă identificat. 


Comunicatul de presă este interesat din următoarele motive. Mai întâi, nu 
spune nimic despre peştera în care a fost găsit manuscrisul și zona unde este 
amplasată aceasta. Cititorii au fost făcuți să creadă, eronat, că manuscrisele 
fuseseră descoperite la Mănăstirea Sfântul Marcu. În al doilea rând, datarea 
manuscrisului lui Isaia fusese considerată suficient de temeinică pentru a fi 
făcută publică (bazată fiind pe analizele textuale sau paleografice ale lui 
Trever şi Albright). În al treilea rând, acelui document i se atribuise deja 
numele de Manual de disciplină. În al patrulea ránd, expertii americani 
precizează cá Manualul fusese asociat cu „o sectă sau un ordin monahal“. 
Contrar impresiei lăsate ulterior, ideea aceasta nu provenea de la unul dintre 
preoţii (de ex R. de Vaux) care au jucat un rol atât de important în studierea 
manuscriselor. În al cincilea rând, legătura cu esenienii este deja menţionată. 
În sfârșit, ultimul manuscris, cunoscut astăzi sub numele de Apocr:fu/ Genezei, 
era într-o stare atât de deteriorată, încât nici nu putea fi deschis, darămite să 
mai fie și identificat. 

În 26 aprilie Sukenik a comunicat vestea despre manuscrisele pe care le 
cumpărase. El a spus mai târziu că, văzând cât de inexact fusese comunicatul 
presei americane, a considerat că trebuie să trimită un comunicat ziarelor 
pentru a corecta inexactitátile. Faptul că și el, la rândul lui, deținea manuscrise 
din aceeași peșteră a reprezentat o știre nu doar pentru lumea obișnuită, ci și 
pentru experţii de la Școala Americană, atât de defectuoasă era comunicarea 


in Ierusalim în timpul acela. S-a întâmplat cá Millar Burrows, care a scris 
comunicatul de presă original, nu l-a formulat în felul în care a ajuns să fie 
tipărit. El a spus ulterior: 


Din pácate, o greșeală a fost cumva introdusă în versiunea trimisă presei. Eu am scris: „Manuscrisele 
au fost achiziţionate de Mănăstirea Ortodoxă Siriană Sfântul Marcu“. Trimisă presei din America, 
declarația spunea că manuscrisele fuseseră „păstrate timp de mai multe secole în biblioteca 
Mânăstirii Ortodoxe Siriene Sfântul Marcu din Ierusalim“. Nu știu cine a făcut această modificare. 


Spusele lui Burrows din presa americană nu se potrivesc cu formularea celei 
din The Times. Chiar dacă comunicatul de presă emis de Sukenik a fost datat 
26 aprilie, New York Times a publicat un articol în numărul din 25 aprilie (p. 
6), scris special de J.L. Meltzer. În articol se relatează că zece suluri ebraice 
antice fuseseră găsite „cu ceva timp în urmă într-o peșteră dintr-un deal de 
lângă En-Ghedi, la mijlocul țărmului de vest al Mării Moarte“. 
Corespondentul lui The Times ştia despre textele de la Școala Americană si 
despre cele de la Universitatea Ebraică (inclusiv despre fragmentele din 
Daniel pe care Sukenik le-a achiziţionat ulterior) și știa că beduinii 
descoperiseră sulurile. Articolul conținea informaţia că sulurile din piele 
fuseseră „sigilate cu smoală“. Mai târziu s-a aflat că ceea ce părea să fie smoală 
era de fapt piele descompusă. În aceeași lună — aprilie 1948 — Albright, care 
până la momentul acela știa despre cele patru texte de la Școala Americană și 
despre cele deținute de Sukenik (el credea că sunt cel puţin opt manuscrise), a 
anunţat descoperirile în Buletinul şcolilor americane de studii orientale (110, 
[aprilie 1948], 3). Acestui anunţ el i-a adăugat un comentariu profetic: „Este 
ușor de presupus că noua descoperire va revoluţiona studiile intertestamentare 
și că va face ca actualele manuale care discută contextul Noului Testament, 
critica textuală și interpretarea Vechiului Testament să fie considerate 
învechite“. 

Deși povestea celor șapte manuscrise și destinul lor au luat multe 
întorsături, toate au fost publicate în scurtă vreme. Școala Americană de 
Studii Orientale a publicat fotografii și transcrieri ale manuscrisului Cărții lui 
Isaia, Comentariului la Habacuc şi  Manualului disciplinei | (Manualul 
comunității) în 1950 şi 1951, în timp ce textele lui Sukenik au apărut într-un 
volum postum datat 1954 (tradus în engleză în 1955). Oricum, el și 
americanii au început să publice fotografii și transcrieri într-o formă 


preliminară încă din 1948. Dintre cele șapte manuscrise, ultimul apărut a fost 
Apocriful Genezei, a cărui publicare a fost foarte problematică din cauza stării 
avansate de degradare în care ajunsese. Dar odată ce a fost deschis, ceea ce se 
putea citi de pe el a fost publicat în 1956. 

În 1948 mitropolitul Samuel a mutat, la îndemnul americanilor, pentru 
mai multă siguranță, cele patru manuscrise ale sale de la Ierusalim în Liban. 
Gestul său a ridicat întrebări cu privire la legalitatea mutării antichitátilor din 
tara unde fuseseră descoperite. În cele din urmă, el le-a dus în Statele Unite si 
a încercat să le vândă. Un timp eforturile sale au rămas fără rezultat. Se pare 
că oamenii erau reticenti în a investi sume importante de bani în niște 
manuscrise a căror proprietate era încă disputată. De exemplu, Anton Kiraz, 
un membru al Bisericii mitropolitului Samuel și bun prieten al acestuia, a 
pretins cá la momentul achiziţionării manuscriselor îi imprumutase bani 
acestuia din cauza problemelor sale financiare. Kiraz a spus că ei conveniseră 
să împartă orice profit din vânzarea manuscriselor. În Statele Unite 
mitropolitul Samuel publicase un faimos anunț in Wall Street Journal la 1 
iunie 1954 (p. 14), ce a captat atenţia lui Yigael Yadin, fiul lui Sukenik, care 
se afla din întâmplare în Statele Unite la momentul acela. „CELE PATRU 
MANUSCRISE DE LA MAREA MOARTĂ ale manuscriselor biblice 
datate aproximativ în jurul anului 200 î.Cr sunt de vânzare. Acestea ar putea 
fi un cadou ideal pentru o instituţie religioasă sau educațională din partea unei 
persoane sau unui grup. Cásuta poștală F 206." Prin intermediari Yadin a 
aranjat cumpărarea manuscriselor scoase la vânzare de mitropolitul Samuel 
pentru suma de 250.000 de dolari. Cele patru manuscrise au fost oferite 
Statului Israel, care le-a reunit cu cele trei ale lui Sukenik. O construcție 
specială, numită Sanctuarul Cărţii (având forma ca vârful vasului de lut în care 
o parte din manuscrise fuseseră descoperite), a fost ridicată pentru a le găzdui 
în cadrul Muzeului Israelian din Ierusalim. Cele șapte suluri au rămas acolo 
până astăzi. Donatiile lui Samuel Gottesman (1885-1956) si mai târziu ale 
familiei sale au fost esentiale pentru cumpárarea acestor manuscrise si 
finantarea Sanctuarului Cártii. 


b. Pestera 


Interviurile realizate ulterior au dezvăluit cá beduinii și alții, inclusiv sirieni, 


vizitaseră peștera de mai multe ori după descoperirea inițială și înainte ca 
oficialitățile să afle locul unde aceasta se găsea. Pe parcursul acestor vizite, 
ultima dintre ele având loc în august și noiembrie 1948 (si întreprinsă de 
George Isaiah si Kando) mai multe obiecte au fost scoase din peșteră. 
Experții care au luat întâi contact cu manuscrisele erau, evident, dornici să 
găsească peștera, și își făcuseră planuri pentru a vizita zona. Diferite dificultăți 
dar și problemele de securitate de pe întreg parcursul anului 1948 le-au năruit 
speranțele de a ajunge acolo. Odată cu formarea Statului Israel în mai 1948, 
Mandatul Britanic pentru Palestina a încetat, iar regiunea unde fuseseră găsite 
manuscrisele a devenit o parte a Regatului Iordaniei. 

Abia în ianuarie 1949 cineva cu legături oficiale a reușit să găsească peștera 
— la doi ani distanță de la descoperirea inițială. Un soldat belgian, căpitanul 
Philippe Lippens, trimis în zonă de Naţiunile Unite ca observator, a devenit 
interesat de găsirea peșterii. El a adunat toate informaţiile posibile de la 
oamenii care avuseseră vreo legătură cu manuscrisele și a primit ajutor de la 
autoritățile militare și arheologice. Cu ajutorul datelor strânse și a planurilor 
făcute de Lippens, căpitanul Akkash el-Zebn a reușit să găsească peștera la 28 
ianuarie 1949. Ea era situată la opt sau nouă mile sud de Ierihon, într-o 
stâncă, la mai mult de o jumătate de milă de țărmul de nord-vest al Mării 
Moarte. G. Lankester Harding (1901-1979), inspectorul-șef al antichitátilor 
din Iordania, si părintele Roland de Vaux (1903-1971), directorul Școlii 
Biblice și Arheologice Franceze din Ierusalim, au venit ulterior la locul 
respectiv și au început să-l studieze. 

Prima săpătură arheologică în peșteră a avut loc între 15 februarie și 5 
martie 1949. Vase de lut, bucăți de smoală și de pânză si alte artefacte au fost 
extrase atunci. Mult mai important, au fost descoperite fragmente din 
aproximativ alte șaptezeci de manuscrise, unele fiind bucăţi rupte din 
manuscrisele pe care beduinii le găsiseră în peșteră. Fragmentele confirmau că 
aceasta era, într-adevăr, peștera în care fuseseră descoperite lucrările originale. 
Arheologii care lucrau la peșteră au observat ruinele unor clădiri la 
aproximativ o jumătate de milă înspre sud. Fi le-au studiat un timp și apoi au 
săpat în niște morminte de lângă ruine. La momentul acela, pe baza putinelor 
dovezi arheologice de care dispuneau, au tras concluzia că ruinele respective 
nu aveau nici o legătură cu peștera manuscriselor. Ei au considerat că au 


descoperit rămășițele unui fort roman din primul secol î.Cr. Arheologii au 
ajuns la aceeași concluzie la care ajunsese un alt vizitator al sitului, reputatul 
savant german Gustav Dalman, care în 1914 a stabilit că structurile respective 
aparțineau unui fort roman. Alti cercetători înaintea lui ajunseseră la concluzii 
diferite. 

În 1861 Felicien de Saulcy credea că găsise cetatea Gomora din povestirea 
biblică a Genezei despre Sodoma și Gomora; el a ajuns la concluzia aceasta 
după ce a observat felul in care arabii băștinași pronuntau numele modern al 
locului - Qumran — drept Gumran. Arheologul francez C. Clermont- 
Ganneau vizitase regiunea în 1873, dar nu reușise să tragă nici o concluzie cu 
privire la ea. Mai târziu, F.M. Abel a conchis că mormintele erau parte a unui 
cimitir care aparținuse unei secte musulmane. Din moment ce nici unul 
dintre acești vizitatori, nici măcar arheologii care au fost acolo la începutul lui 
1949, nu dispunea de mai multe date pe care să-și bazeze deductiile, au fost 
considerate lipsite de importanță. 

Pentru că dezbaterile academice cu privire la manuscrise și ruine 
deveniseră, la începutul anilor 1950, tot mai intense, arheologii au decis să 
facă săpături complexe în situl de la Qumran. Acestea au avut loc între 24 
noiembrie și 12 decembrie 1951. Principalii arheologi care au excavat, 
Harding și De Vaux, au găsit dovezi care i-au făcut să reconsidere relația 
dintre peșteră și clădiri. Ei au descoperit, mai ales in ruine, ceramică 
asemănătoare cu cea din peșteră și un vas de lut similar celor în care fuseseră 
găsite manuscrisele. Prin urmare, chiar dacă până atunci fusese descoperită o 
singură peșteră cu manuscrise, experții aveau acum motive să creadă că 
manuscrisele aveau o oarecare legătură cu structurile de clădiri ale căror ruine 
se întindeau deasupra unei prelungiri a platoului aflat la est de stânci. 
Săpăturile arheologice ulterioare la acest sit au confirmat concluzia lor. 


2. CELELALTE PEȘTERI 


Abia în 1952 în vecinătatea acelor clădiri a fost descoperit un grup de peșteri. 
Cea denumită Peștera 2 a fost găsită de beduini, care se specializaseră in 
explorarea cât mai multor peșteri din zonă, pentru că știau acum că 
manuscrisele puteau aduce multi bani. În octombrie 1951 ei au găsit 


fragmente de manuscris în peșteri izolate, în regiunea Wadi Murabba'at, la 
câteva mile distanță de Qumran. Acolo, au fost dezgropate, printre altele, 
unele documente din al Doilea Război Iudeo-Roman (132-135 d.Cr.). 
Printre documentele din Murabba'at se aflau și câteva scrisori semnate de 
Simon Bar Koseba, liderul iudeu al acelei lupte nefaste. În timp ce peșterile 
din Murabba'at erau excavate in ianuarie-februarie 1952, aceiași beduini 
Ta'amireh își continuau explorările si, în februarie 1952, la o lună și jumătate 
după plecarea arheologilor, au descoperit a doua peșteră de la Qumran, nu 
departe de prima. Chiar dacă ce s-a găsit în ea (fragmente din 33 de 
manuscrise) nu a fost nici pe departe la fel de impresionant precum conţinutul 
primei peşteri, existenţa, în aceeași zonă, a unei alte peșteri cu materiale 
antice scrise i-a determinat pe arheologi să facă o cercetare sistematică a 
întregii regiuni. Între 10 și 29 martie, un grup de arheologi de la Școala 
Americană a explorat aproximativ 225 de peșteri sau cavități (inclusiv Peștera 
2). Eforturile lor au dus la descoperirea Peșterii 3 in 14 martie 1952 — prima 
peșteră de la Qumran găsită de arheologi. De aici ei au recuperat paisprezece 
manuscrise si extraordinarul Manuscris de aramă (care contine o listă cu locuri 
în care sunt îngropate comori; pentru mai multe detalii despre Manuscrisul de 
aramă, vezi capitolul 2). 

Dar descoperirile din acel extraordinar an încă nu se încheiaseră. Și de data 
aceasta, beduinii T'a'amireh (care în iulie și august au dat din întâmplare peste 
alte două situri din apropiere — Khirbet Mird și Nahal Hever — care conţineau 
materiale scrise) au fost responsabili pentru o descoperire incredibilă. În 
august 1952 ei au intrat în Peștera 4, care este la doar câteva sute de metri de 
rămășițele clădirii din Khirbet (ruinele de la) Qumran. Un vizitator al zonei s- 
ar putea întreba, și pe bună dreptate, de ce a durat atât de mult până ce 
această peșteră a fost găsită, din moment ce oricine ar fi putut-o zări de pe 
ruinele clădirilor. Se pare că arheologii credeau că peșterile erau doar in 
vârfurile stâncilor, nu și în terasa de marnă de lângă ruine. 

Mai târziu, beduinii Ta'amireh au povestit cum au descoperit Peștera 4. Un 
membru mai în vârstă al tribului își amintea că pe când era tânăr și vâna, a 
urmărit odată o potârniche într-o gaură de stâncă. De acolo a ajuns într-o 
peșteră în care a găsit mai multe obiecte, inclusiv o lampă și ceramică. 
Membrii mai tineri ai tribului au urmat indicaţiile bătrânului și au văzut 


imediat peștera înfățișată în povestirea lui. Odată intraţi, înăuntru au găsit 
nenumărate fragmente de manuscrise. Au încercat să vândă aproximativ 
cincisprezece mii dintre ele la Ierusalim și, pentru a ascunde sursa 
provenientei lor, au oferit informaţii false despre locul unde se află peștera. 
Însă în scurt timp adevărul a fost descoperit si peștera a fost excavatá de 
Harving si preoţii De Vaux și J.T Milik (1922-2006) între 22 și 29 
septembrie 1952. Peștera s-a dovedit a fi, de fapt, două peșteri (numite 
Peștera 4a și Peștera 4b), dar beduinii, fără să precizeze din ce cameră luaseră 
obiectele, au amestecat fragmentele celor două, astfel că s-a considerat mereu 
că sursa de provenienţă este Peștera 4. Arheologii au reușit să recupereze din 
această peșteră fragmente de la aproximativ o sută de manuscrise. 
Fragmentele deţinute de beduini au fost în cele din urmă cumpărate de 
guvernul iordanian și de diverse instituţii străine. În timpul săpăturilor din 
Peștera 4, arheologii au găsit o a cincea lângă ea. În aceasta s-au găsit puţine 
materiale scrise — fragmente din aproximativ douăzeci și cinci de manuscrise. 
În apropiere, beduinii au găsit o a șasea peșteră, care conţinea fragmente din 
treizeci și unu de manuscrise. 

Odată cu acest val de descoperiri, era normal ca locul în care se aflau 
ruinele clădirilor să fie supus unor investigații suplimentare. O a doua sesiune 
de săpături a avut loc în perioada 9 februarie și 4 aprilie, 1953, adică după 
descoperirea Pesterilor 2-6. În timpul acestei de-a patra sesiuni de săpături, 
arheologii au găsit Pesterile 7-10, aflate toate în terasa de marnă. În nici una 
dintre aceste peșteri parțial erodate nu s-a găsit prea mult material scris: 
Peștera 7, aproximativ nouăsprezece manuscrise foarte fragmentare, toate în 
greacă; Peștera 8, cinci texte deteriorate; Peștera 9, un fragment de papirus 
neidentificat; şi Peştera 10, o bucată de ceramică cu o inscripţie pe ea. În cele 
din urmă, în ianuarie 1956 beduinii Ta'amireh au dat din nou lovitura 
descoperind cea de-a unsprezecea peșteră. Fi au așteptat până în februarie 
pentru a divulga informaţiile despre ultima peșteră, care s-a dovedit a fi o 
descoperire excelentă pentru că, deși în ea s-au găsit doar douăzeci și unu de 
manuscrise, unele dintre ele erau complete, precum cele șapte manuscrise 
originale din Peștera 1. 

Această descoperire a fost aproape imediat urmată de o a cincea expediţie 
arheologică la situl de la Qumran (18 februarie-28 martie 1956). În timpul 


acestei expediții, s-au început unele cercetări și la Ain Feshka, care este la sud 
de Qumran. O a șasea și ultima sesiune de excavări, care a constat din 
săpături doar la Ain Feshka, a avut loc în 1958 (25 ianuarie—21 martie). 
Peștera 11, descoperită de beduini in 1956, conținea Manuscrisul Templului, 
cel mai lung sul descoperit. 

Așadar, între 1947 si 1956 au fost descoperite unsprezece peșteri care 
conţineau material scris sau rămășițe de diferite tipuri într-o zonă destul de 
restrânsă din vecinătatea unui ansamblu de ruine. Artefacte similare găsite la 
situl ruinelor le puneau pe acestea în legătură cu peșterile. Beduinii au fost 
principalii descoperitori ai manuscriselor. Ei au reușit să găsească trei dintre 
cele mai importante peșteri (1, 4, 11), dar si alte două (2 si 6), în timp ce 
arheologii profesioniști au găsit Pesterile 3, 5 și 7-10, dar nici una dintre ele 
nu conţinea fragmente importante de manuscrise. 

Pesterile din zona Qumran 


Eforturile de gásire a altor pesteri in speranta descoperirii altor depozite de 
text scris au eșuat, chiar si cu tehnici avansate (cum ar fi rezonanță de sonar) 
pentru localizarea găurilor în pământ ale căror spaţii de intrare erau astupate. 
Totalul manuscriselor fragmentare descoperite este de aproximativ 930 — o 
comoară fabuloasă descoperită într-o zonă în care nimeni nu se așteptase să 
găsească texte antice. Descoperirea și achiziționarea manuscriselor si 
fragmentelor a fost un proces lung și dificil, dar prelucrarea și interpretarea 
acestora și înțelegerea vestigiilor arheologice găsite în ruinele clădirilor s-au 
dovedit a fi chiar și mai complicate. 


3. RUINELE DE LA QUMRAN 


Pe parcursul a șase sesiuni de săpături, arheologii au studiat ruinele clădirilor 
care ocupă platoul din vecinătatea peșterilor. Liderul acestor săpături a fost 
părintele Roland de Vaux de la Școala Biblică, o școală dominicană franceză 
din Ierusalim. De Vaux se remarcase ca biblist și arheolog și fusese numit 
înainte de 1949 directorul școlii. Școala Biblică Franceză fusese una dintre 
instituţiile contactate de Mitropolitul Samuel atunci când a încercat să 
identifice manuscrisele pe care le cumpărase. De fapt, se pare că un savant 
aflat în vizită acolo, ]. van der Ploeg de la Universitatea din Nijmegen din 
Olanda, a fost primul expert care a recunoscut că unul dintre manuscrise 
conţinea Cartea lui Isaia. 


a. Săpăturile și interpretările lui De Vaux 


(1) Clădirile 

Pe baza dovezilor descoperite pe parcursul sesiunilor de săpături, De Vaux a 
publicat o serie de articole în revista Revue Biblique şi, mai târziu, o carte în 
care prezenta o ipoteză despre locul acela, ipoteză care, deși a avut 
contestatari, a dominat multă vreme încercările de reconstituire a istoriei 
acelor clădiri. De Vaux a determinat două perioade majore de ocupaţie. (1) În 
secolele VIII-VII î.Cr o mică cetate fusese ridicată pe acel loc. Este posibil ca 
să fie cea numită Secaca în losua 15:61, unde este enumerată alături de altele, 
inclusiv „Cetatea Sării“ și En-Ghedi, aflate chiar la sud de Qumran. Resturile 
unei clădirii dreptunghiulare au fost studiate până la această fază. (2) După o 
perioadă lipsită de istorie, apar dovezile unei perioade sectare, adică timpul 
când oamenii asociaţi cu manuscrisele au locuit în zonă. De Vaux a împărțit 
cele două secole, care, consideră el, au format această a doua fază în două 
subfaze, pe prima subdivizând-o apoi încă o dată. Se pare că a existat și o fază 
a treia, mai scurtă. Următoarele paragrafe prezintă pe scurt teoria lui cu 
privire la istoria acestei perioade. 


Faza la 
Din această reocupare timpurie s-au păstrat puţine dovezi arheologice, 
deoarece construirea ȘI ruina care au urmat au nimicit majoritatea obiectelor. 


De Vaux a tras concluzia, pe baza diferitelor monede și a altor artefacte din 
următoarea perioadă, că Faza Ia a început nu mult după 140 î.Cr. și nu a 
durat foarte mult. Adică datarea Fazei Ia este posibilă doar relativ la 
următoarea fază, în sensul că faza aceasta (Faza Ia) a precedat Faza Ib. 


Faza Ib 

De Vaux sustine că Faza Ib a început, probabil, în timpul domniei lui Ioan 
Hircan (134-104 î.Cr.), rege din dinastia hașmoneilor și mare preot. Oamenii 
care au trăit acolo în perioada aceea au construit etaje superioare clădirilor 
deja existente și au extins construcțiile spre vest și sud. Tot atunci au făcut 
lucrări de extindere a impresionantului sistem de apă de la Qumran și au 
construit apeductul care aducea apa de pe dealuri la complexul de clădiri. În 
cel din urmă au acoperit clădirile cu tencuială. Vestigiile arheologice din Faza 
Ib arată că populația din acest complex a crescut mult față de grupul mult mai 
mic care locuise acolo în Faza Ia. Există dovezi cá un incendiu și un cutremur 
au dus la sfârșitul Fazei Ib. În special în nord și nord-vest s-a găsit un strat de 
cenușă sub ruinele fazei II (vezi mai jos). Nu se poate preciza dacă cele două 
dezastre sunt legate unul de altul, dar istoricul iudeu Iosephus Flavius (37- 
100 d.Cr.) vorbeşte despre un cutremur în zonă în 31 î.Cr. — dată la care De 
Vaux plasează sfârșitul Fazei Ib. 


Faza II 

De Vaux credea că oamenii care au locuit în situl acela l-au abandonat după 
cutremur și cá a rămas nelocuit până la moartea Regelui Irod, în 4 î.Cr. Ela 
ajuns la concluzia aceasta folosind unele pasaje mai puţin concludente din 
scrierile lui Iosephus Flavius, care spune că Irod a avut relații bune cel puțin 
cu unii esenieni, ceea ce sugerează, probabil, că le-a plăcut să trăiască alături 
de alți iudei pe parcursul domniei lui Irod. În perioada morții lui Irod, situl a 
fost reconstruit. 

Faza II a durat până în 68 d.Cr., când, spune De Vaux, trupele romane 
care au înăbușit revolta iudaică din zonă (revoltele au avut loc între 66 si 70), 
au atacat și distrus clădirile respective. Există, din nou, dovezi clare despre 
existența unui incendiu. Anul 68 pare plauzibil, pentru că la Qumran s-au 
găsit optzeci si trei de monede din al doilea an al revoltei, dar numai cinci din 
al treilea an. Diferența poate fi explicată prin producerea unui eveniment 


important. Au fost descoperite și câteva vârfuri de săgeți de fier, caracteristice 
armatei romane în secolul I d.Cr. 


Faza III 

Se pare că soldaţii romani care stationaserá la Qumran după Faza II au 
construit câteva barăci în colțul de sud-vest al clădirii principale. S-a găsit un 
set de monede care aparțin acestei faze, datate aproximativ până în anul 90 
d.Cr., dar puţinele monede din perioada Bar Kokhba (132-135) sugerează cá 
și rebelii acestei revolte de mai târziu au folosit Qumranul. 

De Vaux a tras concluzia că structurile de la Qumran din fazele I si II nu 
fuseseră concepute pentru a fi cartiere rezidențiale. Clădirile și ruinele au mai 
degrabă aspectul unui centru comunitar, cu un spaţiu de întâlnire și de luat 
masa relativ mare. Oamenii asociați cu situl acesta trăiau, probabil, în 
adăposturi improvizate în zonă sau în peșteri. Ei se strângeau în clădirile 
acelea doar în scopuri comunitare. De Vaux a identificat rămășițele unei 
camere de la etajul doi (în terminologie arheologică Locus 30) ca aparţinând 
unui scriptoriu, un loc unde scribii copiau manuscrise. Piesele de mobilier și 
cele două călimări găsite în cameră l-au făcut să presupună că acela era locul 
unde fuseseră copiate manuscrisele din peșteri. 

Nici un manuscris nu a fost găsit în ruinele clădirii. În timpul săpăturilor s- 
au descoperit totuși anumite vase de lut și ostracet cu inscripții pe ele. De 
asemenea, numeroasele monede dezgropate (peste 700) conţin și ele 
inscripții. 

De Vaux a scris o serie de articole de specialitate prin care informa lumea 
academică cu privire la descoperirile sale, dar o publicare finală și exhaustivă a 
datelor încă nu s-a făcut. Cea mai cuprinzătoare declarație despre 
descoperirile și interpretările lui De Vaux se găsește în versiunea tipărită a 
Conferintelor Schweich, pe care le-a susținut in 1959. Ediția revizuită, 
intitulată Archaeology and the Dead Sea Scrolls, a tost publicată in 1973, la doi 


ani după moartea sa. 


(2) Cimitirele 


După cum este de așteptat, Qumranul, o așezare locuită de un grup de 
oameni timp de mai multe decenii, are mai multe cimitire. Cel mai mare 


cimitir, cel principal, se află în partea de est, la o depărtare de cincizeci de 
metri de clădiri. Aici se găsesc, aproximativ, mormintele a o mie o sută de 
oameni, aranjate în rânduri ordonate, care sunt împărțite de câteva alei în trei 
secţiuni. Toate mormintele sunt aliniate pe axa nord-sud, cu capul scheletelor 
la capătul sudic. Din diferite zone ale cimitirului principal, De Vaux a 
dezgropat douăzeci și opt de morminte. Toate scheletele, identificate după 
sex și găsite în părțile mai curate și mai bine păstrate ale cimitirului, erau de 
bărbați. Un mormânt neobișnuit, separat de celelalte, conținea un schelet de 
femeie. Totuși, în prelungirile cimitirului mai spre est, în cele nouă morminte 
studiate, s-au găsit patru schelete de femei și unul de copil. De asemenea, De 
Vaux a studiat ceea ce el a numit două cimitire secundare, unul în nordul 
sitului și altul la sud de Wadi Qumran. În cel din nord doar două morminte 
au fost deschise; ele conțineau un schelet de bărbat și unul de femeie. În 
cimitirul din sud, cele patru morminte cercetate conțineau un schelet de 
femeie și trei de copii. (În capitolul 3 voi explica implicaţiile acestor 
descoperiri în legătură cu problema celibatului la Qumran.) 

b. Studii și interpretări 

(1) Clădirile 

Teoria lui De Vaux a fost dominantă timp de mai multe decenii, chiar dacă 
au existat si contestatari ai concluziilor lui. De exemplu, nu toti erau convinși 
de existenţa perioadei Ia, în sprijinul căreia De Vaux a adus foarte puţine 
dovezi, iar interpretarea lui cu privire la perioada 31—4 î.Cr. când situl nu a 
fost locuit, nu a fost general acceptată. Eșecul lui De Vaux (și al succesorilor 
săi) de a publica toate dovezile era considerat regretabil. Materialele găsite în 
timpul săpăturilor sale au fost puse la dispoziţie într-un ritm lent și nu sunt 
încă toate disponibile pentru studiu. 

În dezbaterile despre situl de la Qumran de după De Vaux, au existat 
experți care au acceptat în mare măsură interpretarea sa, dar au ajustat limitele 
cronologice pentru fazele de locuire a sitului pe care De Vaux le-a propus în 
ipoteza sa; alții au interpretat materialele acestea într-un mod foarte diferit. 

Cea mai cunoscută revizuire a teoriei lui De Vaux este cea formulată de 


Jodi Magness în monografia ei din 2002, The Archaeology of Qumran and the 


Dead Sea Scrolls. Magness observă, pe bună dreptate, că orice concluzie cu 
privire la arheologia sitului trebuie să aibă un caracter preliminar, atâta timp 
cât întregul set de dovezi relevante este încă incomplet publicat. Dar, lucrând 
cu datele deja disponibile, ea susținea următoarele idei cu privire la fazele 
teoretizate în scrierile lui De Vaux: 


1. Nu există nici o perioadă care să corespundă fazei Ia a lui De Vaux. 


2. De Vaux datează Faza Ib neconvingător: el s-a folosit in argumentatia lui 
de numărul mare de monede emise de Alexandru laneu și a susținut că faza 
aceasta a început în timpul domniei acestui rege/mare preot (103-76 î.Cr.) 
Magness trage concluzia că situl a fost din nou locuit (la secole de la 
construirea lui inițială) cândva în prima jumătate a primului secol î.Cr. (între 
100 şi 50) și, după cum indică anumite elemente, cum ar fi băile rituale, situl 
acela fusese de la început sectar (ea crede că esenienii erau această sectă). Data 
propusă de Magness (între 100 și 50) pentru începutul locuirii sectare a sitului 
fusese susținută anterior de Ernest-Marie Laperrousaz, un savant al Școlii 
Biblice Franceze și director de studii la Ecole Pratique des Hautes Etudes, 
care a participat la expedițiile lui De Vaux începând cu 1954, desi 
interpretarea sa generală cu privire la cronologie diferă de cea a lui De Vaux și 
Magness în câteva puncte. 


3. Perioada în care situl nu a fost ocupat (între fazele I si II) nu a fost atât de 
lungă, cum sugerează De Vaux (31-4 î.Cr.). Argumentul lui Magness 
presupune interpretarea corectă a unei colecţii de monede tireniene (561 
dintre ele) despre care De Vaux a spus că le-a găsit în trei vase îngropate sub 
ruinele Fazei II și deasupra ruinelor din Faza Ib. Întrucât monedele cele mai 
târzii din colecție sunt datate 9/8 î.Cr., el a considerat că faza IIa trebuie să fi 
început după momentul acela. Magness consideră că monedele fac parte din 
faza I si le vede ca pe niște dovezi că această fază s-a extins până în ultimul 
deceniu î.Cr. Asta înseamnă că cutremurul din 31 î.Cr. nu a condus la o 
abandonare totală a sitului, ci mai degrabă un incendiu izbucnit câteva decenii 
mai târziu i-a făcut pe oamenii care locuiau acolo să plece pentru o scurtă 
perioadă de timp — o iarnă sau poate câțiva ani — înainte de a se întoarce și a-l 
reconstrui. Deteriorarea rețelei de apă arată că a existat o perioadă când nu a 


fost utilizată. La începutul domniei fiului lui Irod, Arhelau (4 î.Cr. — 6 d.Cr.), 
același grup s-a întors și l-a reconstruit aproape la stadiul de dinainte de 
incendiu. Magen Broshi, arheolog profesionist si fost curator la Sanctuarul 
Cărţii de la Muzeul Israelian, obiectase împotriva modului de interpretare a 
dovezilor arheologice propus de cercetătorul De Vaux și considera că nu se 
justifică perioada lungă de timp pe care acesta o sugerase între cele două faze. 


Ruinele complexului de clădiri au avut parte și de alte interpretări, iar pe 
unele le vom enumera aici. 


Ruinele unei fortărețe: 

Am menţionat deja că cercetătorii care au studiat zona Qumranului au stabilit 
că ruinele ar fi aparținut unei fortărețe. Printre aceștia a fost și De Vaux, care, 
după ce a excavat situl mult mai atent, a ajuns la o concluzie foarte diferită. 
Teza fortăreței a avut diferiți susținători de-a lungul timpului, Norman Golb 
de la Universitatea din Chicago a sustinut-o într-o serie de articole. 
Interpretarea dovezilor găsite în situl de la Qumran face parte dintr-o teorie 
mult mai complexă pe care o voi analiza în capitolul 3. Mă rezum acum la a 
spune că, potrivit lui Golb, manuscrisele din peșteri nu au nici o legătură 
structurală cu clădirile de la Khirbet Qumran. Manuscrisele au fost aduse de 
la Ierusalim de oameni cu diferite convingeri și ascunse în peșteri pentru a fi 
păstrate în siguranță în timpul războiului împotriva Romei (66-70). 
Fortăreața fusese ridicată cu ceva timp înaintea acestui eveniment. Golb 
menționează, printre alte argumente, zidurile groase ale turnului și 
probabilitatea ca clădirile respective să fi fost distruse în urma unui atac 
militar. 

Teoria lui Golb nu și-a găsit prea multi adepti. În general se poate spune 
că, dacă situl de la Qumran a fost o fortăreață, acesta a avut o formă unică. 
Forma lui este diferită de celelalte fortărețe din timpul acela și, în afară de 
zona turnului, grosimea zidurilor exterioare nu era adecvată nevoilor militare. 
Este adevărat că numeroasele cisterne ar fi asigurat aprovizionarea cu suficient 
de multă apă pentru a rezista multe luni, dar alimentarea cu apă putea fi ușor 
întreruptă de dușmani, din moment ce apeductul era expus și neprotejat pe 
distanţe lungi în afara complexului de clădiri. Ar fi fost o fortăreață atât de 
neglijent proiectată? De asemenea, clădirile par a fi amplasate într-un loc 


lipsit de securitate militară. Dacă Qumranul a fost distrus de trupele romane, 
cum sustine De Vaux, asta nu înseamnă neapărat că fusese o bază militară, 
decât dacă am sti cu certitudine că romanii nu atacau decât cetăți întărite, nu 
si tinte civile. În sfârșit, un alt argument este că literatura antică nu face nici o 
referire la vreo cetate din regiunea Qumranului. Din moment ce ruinele nu 
arată o dovadă clară că ar fi fost o fortăreață și pentru că anumite elemente ale 
acestor ruine nu s-ar potrivi într-o astfel de fortăreață, teoria lui Golb a fost, 
pe drept, considerată neplauzibilă. 


O vilă cu sală de mese: 
După cum am mai menţionat, un raport complet despre săpăturile de la 
Qumran nu a fost niciodată publicat, deși De Vaux și alții au scris pe larg 
despre vestigiile materiale găsite și interpretările lor. Un grup de arheologi a 
fost desemnat să finalizeze proiectul de publicare. Printre ei se afla și o echipă 
formată din soții Pauline Donceel-Voüte și Robert Donceel. Ei consideră cá 
dovezile ceramice și alte elemente sugerează că la Qumran avem de-a face cu 
vila unui proprietar înstărit. Donceel-Voüte a scris un text în care 
argumentează împotriva ideii lui De Vaux că locul numit „Locus 30“ conținea 
la etajul superior un scriptoriu. Donceel-V otite sustine că dovezile arheologice 
ar încuraja identificarea acelui loc cu o sală de mese, în care invitații mâncau 
culcati (un tricliniu) si din care ei puteau vedea neobstructionati de nimic spre 
sud și sud-est. Această interpretare pare să se potrivească cu ipoteza că situl a 
fost o vilă. Donceel-Voüte a analizat în detaliu fragmentele de mobilă găsite, 
relația dintre ele și a căutat paralele în alte locuri din lumea greacă și romană. 
Este interesant să citim cuvintele lui De Vaux, în lumina argumentelor lui 
Donceel-Voáte, în legătură cu acele fragmente de mobilă si ce ar fi putut ele 
reprezenta: 


S-a considerat, deci, că este posibil ca din aceste bucăţi să se reconstruiască o masă [...] ceva mai 
mare de 5 m în lungime, 40 cm lăţime și doar 50 cm înălțime. Au existat și alte fragmente de la două 
mese mai mici. Cu siguranță că aceste mese au căzut de la etajul superior, iar masa cea lungă fusese 
așezată paralel cu peretele estic; asta ar putea sugera că este mobila unei sufragerii sau săli de mese, 
dar noi am identificat o astfel de sală într-o altă parte a clădirilor, care nu conţinea o masă 
(Archaeology and the Dead Sea Scrolls, 29). 


El menţionează, de asemenea, cele două călimări găsite in această zonă. 


Piesele de mobilă au fost depuse în Muzeul Arheologic al Palestinei din 
Ierusalim (numit astăzi Muzeul Rockefeller) sub forma unei mese cu bancă. 
Ipoteza era că scribii ședeau pe bancă și copiau manuscrisele pe masă. De 
Vaux era conștient că reprezentările scribilor antici în timpul lucrului nu-i 
prezintă, de obicei într-o astfel de poziţie; ci, mai degrabă așezați pe pământ 
sau pe o bancă, scriind pe o tăbliță ţinută în poală. Totuși, el a enumerat mai 
multe cazuri in care sunt infátisati scriind la mese sau birouri. 

Este nevoie să facem câteva comentarii despre ipoteza lui Donceel- Vodte. 
În primul rând, este puţin probabil ca o persoană înstărită să fi construit o vilă 
la Qumran, din moment ce o cetate bogată ca lerihonul se afla în apropiere. 
Este posibil ca Donceel-Voüte să fi apreciat greșit valoarea ceramicii din 
cauza înțelegerii greșite despre bogăţie și proprietate privată în cazul 
comunităţii de la Qumran (pentru un studiu complet despre problema 
aceasta, vezi capitolul 3). În al doilea rând, în ceea ce privește scriptoriul sau 
sala de mese, Donceel-Voüte admite că obiectele pe care ea le considera niște 
canapele într-o sală de mese nu pot fi găsite altundeva. Ea are dreptate când 
spune că acele călimări pot fi asociate cu alte activități decât cele de copiere de 
manuscrise; dar este evident că ele se potrivesc cu funcția scribală pe care De 
Vaux a atribuit-o Locusului 30. 

Cu puţin timp în urmă, doi arheologi au integrat câteva aspecte ale teoriei 
despre cetate sau vilă în interpretarea lor cu privire la dovezile arheologice 
găsite. 

Yitzhar Hirschfeld (1950-2006, fost profesor de arheologie la 
Universitatea Ebraică din Ierusalim), în volumul sáu din 2004, Qumran in 
Context: Reassessing tbe Archaeological Evidence spune că situl de la Qumran a 
avut funcții diferite de-a lungului timpului: pe parcursul perioadei 
hașmoneilor (înainte de 37 î.Cr.) a fost o fortăreață de câmpie și o staţie de 
poștă; în perioada lui Irod a fost un conac. Cu alte cuvinte, nu a fost niciodată 
așezământul unei secte, iar clădirile de la Qumran nu au nimic de-a face cu 
manuscrisele din peșteri. Manuscrisele au venit de la Templul din Ierusalim si 
au fost depozitate acolo înainte de distrugerea Ierusalimului de către romani. 
Hirschfeld face un efort lăudabil de a plasa situl de la Qumran în contextul 
mai general al regiunii și al vieţii sale economice și agricole. 

J-B. Humbert, un arheolog de la Școala Biblică din Ierusalim, a propus o 


interpretare care implică și ea mai multe niveluri. Primul era cel al unei vile 
din timpul dinastiei Hasmoneilor care avea un scop agricol. Aceasta a început 
în timpul perioadei denumite de De Vaux Ia si a fost distrusă în 57 sau 31 
î.Cr. Esenienii au preluat situl in 31 î.Cr. și l-au transformat într-un centru 
cultic cu un altar care este îndreptat spre Ierusalim in partea de nord. Acolo ei 
au pus în funcțiune un sistem sacrificial. Pe parcursul folosirii sitului de către 
secta esenianá nu există nici o perioadă de abandon sau nelocuire, desi 
anumite părți au suferit schimbări de-a lungul timpului. De exemplu, la un 
moment dat, ei au abandonat partea cultică de nord și au construit o alta pe 
latura de sud (în Locus 77, care pentru De Vaux era sala de mese). Humbert 
consideră că doar un număr mic de „Păzitori“ a trăit fără întrerupere în acele 
clădiri; alții, care au lucrat acolo, au venit de altundeva. Situl a fost distrus în 
68 d.Cr. 

Alti cercetători nu au reușit să găsească paralele la tipurile de conace sau 
vile propuse de Hirschfeld și Humbert. În cazul lui Hirschfeld, cimitirul cel 
mare din sit este o dovadă, la fel de importantă ca și celelalte dovezi, că 
structura respectivă fusese în proprietatea unei comunități sectare (de 
exemplu, numărul neobișnuit de mare de băi rituale, precum și dimensiunea 
lor). Mai mult decât atât, el consideră că între manuscrisele din peșterile 
aflate în apropiere si clădiri nu este nici o legătură și cade în capcana de a 
accepta presupunerea foarte generală că prezenţa obiectelor de ceramică fină 
și alte semne de bogăţie ar sugera că situl respectiv nu ar fi putut aparține unei 
comunităţi eseniene. Sursele istorice susțin că esenienii nu erau interesați de 
bogăţie, dar ele nu spun că aceștia ar fi fost săraci. În ceea ce privește teoria lui 
Humbert, alti arheologi nu au găsit nici o dovadă că în clădirile de la Qumran 
s-ar fi practicat un sistem sacrificial. 

Modificarea pe care Magness a făcut teoriei lui De Vaux are în prezent cea 
mai mare susținere și este considerată cea mai bună interpretare a tuturor 
dovezilor arheologice — atât a manuscriselor găsite în peșteri, cât și a celor din 
ruinele clădirii. Orice vizitator al sitului își dă repede seama cât de dificil este 
să separi manuscrisele găsite, să zicem, în Peștera 4 (care a adăpostit 
aproximativ 600 dintre ele) de clădiri, din moment ce peştera și situl sunt atât 
de apropiate. Mai mult, configuraţia datelor arheologice de la Qumran este 
unică, în ciuda numărului tot mai mare de situri arheologice excavate în 


Iudeea antică si regiunile înconjurătoare. Toate interpretările artefactelor sunt 
ipoteze, dar teza lui Magness pare să ofere cea mai solidă și multumitoare 
explicaţie. 


(2) Cimitirele 


Cimitirele de la Khirbet Qumran au fost mereu un punct central al dezbaterii, 
dar discuţia a primit o nouă direcţie odată cu sfârșitul anilor 1990. Există 
două aspecte importante ale noii dezbateri: probabilitatea ca nu toate 
mormintele de la Qumran să fie din perioada celui de-al Doilea Templu și 
faptul că există noi date disponibile în legătură cu oasele descoperite acolo. 

Cu privire la primul aspect, în anul 2000 Joseph Zias, fost curator de 
arheologie și antropologie al Autorităţii Israeliene pentru Antichitáti, a spus 
că prezența mărgelelor și a altor obiecte valoroase în unele morminte din 
cimitirele de la Qumran l-au făcut să se îndoiască că acestea ar fi fost 
morminte evreiești din perioada celui de-al Doilea Templu. După ce a 
analizat cinci trăsături are mormintelor de beduini, a tras concluzia că 
mormintele de la Qumran orientate spre est-vest aparțin unor musulmani, 
mai precis morminte de beduini îngropați într-o perioadă mult mai recentă 
decât cea în care clădirile erau încă în folosință (după 1450 d.Cr.). Faptul că 
scheletele de femei și copii, care de obicei nu sunt așa bine conservate, erau la 
Qumran cele mai bine conservate sugerează că erau de dată mai recentă. Zias 
a adăugat: „Absența unor morminte mari, de familie, care să conţină mai 
multe generaţii, cum putem vedea în alte situri evreiești din apropiere, 
precum En-Ghedi si Ierihon, împreună cu absența femeilor și copiilor, 
întărește, în opinia mea, teoria că, de fapt, aici avem de-a face cu o 
comunitate de bărbaţi celibatari“ (p. 242). Mai multe întrebări au fost ridicate 
cu privire la anumite aspecte ale lucrării lui Zias, dar posibilitatea unor 
înmormântări intruzive, adică reutilizarea ulterioară a cimitirelor, a deschis o 
nouă perspectivă în privinţa mormintelor de la Qumran. 

Al doilea aspect al dezbaterii o reprezintă publicarea datelor rezultate în 
urma unor analize științifice riguroase a oaselor dezgropate. De Vaux a dat 
antropologilor pentru analiză oase luate din diferite morminte: lui Gottfried 
Kurth de la Göttingen, care a vizitat Qumranul în timpul săpăturilor si a 
văzut direct unele morminte, si lui Henri- Victor Vallois, director de la Musée 


de l'Homme din Paris. Timp de mai multe decenii oasele aflate în posesia 
acestor experti păreau să fi dispărut, însă de curând ele au fost ,redescoperite". 
Colecţia lui Kurth cu material extras din paisprezece morminte (conţinând 
oase de la șaisprezece persoane) din cimitirul principal și din patru morminte 
(cu oase de la cinci persoane) din cimitirul de sud au fost examinate de un 
grup de experti condus de Olav Róhrer-Ertl, fostul asistent al lui Kurth și în 
prezent profesor la Universitatea din Minchen; ei au publicat câteva lucrări 
care detaliază rezultatele analizei lor. Colecţia Franceză, care constă din oasele 
pe care Vallois le-a avut în Paris, la care le-a adăugat pe cele găsite mai târziu 
la Școala Biblică din Ierusalim, a fost încredințată lui Susan Sheridan, 
profesor de antropologie la Universitatea Notre Dame, care a lucrat, la rândul 
ei, cu un grup de specialisti care a publicat rezultatele studiilor lor. În această 
colecție sunt incluse oase de la șaptesprezece persoane aflate în șaptesprezece 
morminte. 

Trebuie spus că, dacă se lucrează cu o cantitate limitată de material care s-a 
deteriorat foarte mult atunci pot apărea complicații, dar rezultatele publicate, 
în privința sexului scheletelor sunt următoarele: Colecţia Kurth conţine 9 
bărbaţi, 7 femei şi o fată de aproximativ șapte ani (toate din cimitirul 
principal), precum si o femeie, trei băieţi si un copil al cărui sex nu a putut fi 
determinat (din cimitirul de sud). Oasele din Colecţia Franceză aparțineau 
unor bărbaţi de peste treizeci de ani la momentul decesului, cu excepţia unui 
băiat îngropat în mormântul 15, si toti, probabil, bărbaţi, cu excepția unei 
femei din mormântul 15 și posibil încă o altă femeie din mormântul 5. 

În 2006, Brian Schultz, acum la Universitatea Fresno Pacific, a studiat 
toate datele disponibile și a comparat dovezile de la Qumran cu practicile 
musulmane de înmormântare, cunoscute din rezultatele publicate despre 
cimitirele excavate. El a tras concluzia că direcția de orientare diferită a unora 
dintre morminte nu reprezintă un element decisiv caracteristic 
înmormântărilor musulmane. De fapt, din cele paisprezece înmormântări 
intruzive pe care el le-a identificat la Qumran, șase sunt orientate de la nord 
la sud. În cele 32 de morminte excavate, care, conform lui Schultz, pot fi 
datate fără probleme în perioada celui de-al Doilea Templu, se găseau 
scheletele a cinci femei, fiecare dintre acestea fiind, într-o oarecare măsură, 
problematic. Singura înmormântare (termen distinct de reînmormântare) în 


privinţa căreia nu există nimic problematic este a unei femei din Mormântul 
A, care aparţine unui cimitir separat (deși locul exact unde este situat nu este 
cert). Schultz conchide: 


Cimitirul ne arată fără echivoc un tratament special al femeilor într-o comunitate predominant 
masculină. Caracterul neobișnuit al comunităţii care a folosit acest cimitir în perioada celui de-al 
Doilea Templu este confirmat și de lipsa totală a copiilor. Aceste rezultate sunt combinate cu faptul 
că în cimitirul de la Qumran se poate observa o mai mare uniformitate în ceea ce privește poziţia de 
înmormântare față de orice alt cimitir de tipul acesta din perioada celui de-al Doilea Templu, lucru 
care demonstrează unicitatea lui totală și se potrivește mai bine cu opinia generală că situl de la 
Qumran a fost centrul comunitar al unui grup iudaic sectar, predominant masculin, din secolul I 


î.Cr. si I d.Cr. (219-220). 


Asadar, dintre indivizii analizati, cei mai multi sunt bárbati, ceea ce poate 
confirma alte dovezi cá un grup sectar de bárbati a folosit situl de la Qumran 
in perioada celui de-al Doilea Templu. Totusi, trebuie sá subliniem cáteva 
aspecte: Doar un procent scázut de morminte au fost dezgropate, de aceea 
dimensiunea eșantionului este discutabilă. Procedura de prelevare a datelor nu 
a fost foarte riguroasá pe parcursul sápáturilor arheologice, astfel cá nu avem o 
prelevare aleatorie care sá poatá fi consideratá reprezentativá pentru aceste 
cimitire. Pástrarea materialului a fost slabá, conservarea deficitará si doar 
craniile si pelvisurile au fost luate de arheologi in timpul sápáturilor, ceea ce a 
limitat tipurile de teste antropologice la care pot fi supuse. 


4. METODE PENTRU DATAREA DESCOPERIRILOR 


Acum este important sá mentionám tipurile de metode folosite pentru 
datarea manuscriselor si a altor rămășițe arheologice de la Qumran. Pentru 
cele două categorii de artefacte se poate diferenţia între mai multe tipuri de 
metode. 


a) Metode pentru datarea textelor 


Cu mult timp înainte ca ruinele de la Qumran să fi fost studiate sistematic, 
savanții avansau deja ipoteze cu privire la datarea scrierilor din prima peșteră. 
Aceste ipoteze și concluzii ulterioare au apărut în urma aplicării anumitor 
tehnici de determinare a perioadei în care un text sau o copie a unui text ar fi 
putut fi scrisă. 


(1) Paleografie 

Paleografia este studiul scrierilor antice sau al modului în care scribii notau 
literele textelor pe care ei le alcătuiau sau le copiau. Modul de scriere a literei 
se schimbă de-a lungul timpului. Prin observarea diferitelor schimbări, 
paleograful poate determina, aproximativ, în ce punct de pe această linie de 
dezvoltare a scrisului poate fi situat un anumit manuscris. Pentru a traduce 
poziţia relativă de pe linie într-o dată cronologică, expertul trebuie să aibă 
niște puncte fixe — in special texte care contin propriile lor date — de la care să 
extrapoleze apoi pentru acele lucrări ale căror date se studiază. Din fericire, un 
număr în continuă creștere de texte antice în ebraică și aramaică sunt datate în 
jurul unui anumit an (există mult mai multe documente grecești de acest tip). 
De exemplu, câteva papirusuri de pe Insula Elefantina, texte aramaice dintr-o 
colonie militară iudaică din Egipt, contin date dintr-un an al domniei lui 
Darius II al Persiei (423—404 î.Cr.). Alte manuscrise, de la Wadi ed-Daliyeh 
la nord de Ierihon, sunt datate în perioada domniei lui Artaxerxe III (358- 
338). Există si alte manuscrise pentru perioadele de mai târziu. Nişte exemple 
foarte bune sunt documentele de la Masada, care nu sunt mai vechi de 73 sau 
74 d.Cr. (când Masada a fost cucerită de romani) si cele de la Murabba'at si 
Nahal Hever, care contin informaţii din timpul celui de-al Doilea Război 
Iudeo-Roman (132-135 d.Cr.). Analizând scrierea în textele datate și 
observând evoluţia care le-a influenţat forma, paleograful poate plasa textul 
nedatat la un anumit punct de timp între celelalte, mai aproape de cel cu a 
cărui formă seamănă mai mult. Paleografii au anumite avantaje atunci când 
lucrează cu mostre de text mai degrabă antice decât moderne. Din moment ce 
textele erau scrise de scribi profesioniști, caligrafia textului păstrează 
convențiile, cu excepția unor modificări graduale. Datele determinate 
paleografic tind să devină mai precise pe măsură ce crește numărul de texte 
datate. Oricum, nu trebuie uitat că datele atribuite textelor exclusiv pe baza 
scrisului sunt relative, nu exacte. 

Frank Moore Cross, pe atunci la Seminarul Teologic McCormick și mai 
târziu la Universitatea Harvard, a publicat în 1961 studiul său, devenit clasic, 
despre Qumran și tipurile de scris aferente. Din manuscrisele respective, el a 
identificat trei perioade paleografice: arhaică (250-150 î.Cr.), din perioada 


Hasmoneilor (150-30 î.Cr.) si irodiană (30 î.Cr.— 68-70 d.Cr.). Între aceste 
limite a făcut alte subdiviziuni și a distins diferite alte stiluri de scriere: 
formal, semiformal, cursiv, semicursiv. Cross a ajuns la concluzia că unele 
manuscrise pot fi datate în perioada arhaică (cum este cazul lui 4QSamuelb); 
acestea fuseseră aduse la Qumran, probabil, dintr-un alt loc, din moment ce 
sunt anterioare folosirii acelui sit de către secta esenienilor. Mult mai multe 
provin din perioada Hașmoneilor (Manualul de disciplină |Manualui 
comunității] şi marele Manuscris al lui Isaia din Peştera 1 sunt exemplele cele 
mai potrivite), dar cele mai multe au fost copiate în perioada lui Irod (de 
exemplu, comentariile). Cross consideră că analiza paleografică a acestor texte 
a ajuns la un nivel atât de ridicat de precizie, încât un paleograf cu experiență 
poate data un manuscris cu o eroare maximă între douăzeci și cinci și cincizeci 
de ani de la momentul când a fost scris. 


(2) Spectrometrie de masă cu accelerator 


Ideea că se pot atribui date precise pe baza dovezilor paleografice a fost mult 
timp un subiect controversat. Anumiți savanţi, care nu erau paleografi, 
consideră că este necesară mai multă prudență în procesul de datare. În opinia 
lor, controalele exterioare trebuie să suplimenteze datele analizei scrisului. Un 
astfel de control exterior este acum la îndemână — spectrometria de masă cu 
accelerator (SMA), o formă mai rafinată de datare cu carbon-14. Metoda de 
datare cu carbon-14 a fost descoperită în 1947, anul in care au fost găsite 
primele manuscrise de la Marea Moartă. Oricum, în primii ani nici un 
manuscris nu a fost supus datării cu carbon-14, cantitatea de material care 
trebuia distrusă în procesul acesta ar fi însemnat pierderea a prea mult 
material dintr-un manuscris, aproximativ 1-3 grame, mai mult decât 
cântăreau unele dintre fragmentele descoperite. Unele pânze în care 
manuscrisele fuseseră înfășurate au fost testate în 1950-1951 (vezi mai jos). 
În ultimul timp, noua metodă SMA a fost îmbunătăţită. Cu noua metodă 
este suficientă o cantitate mult mai mică față de materialul organic necesar 
pentru vechea metodă cu carbon-14 (0,5-1 mg). 

Atât metoda cu carbon-14, cât și SMA oferă intervale de date cu privire la 
vechimea materialului pe care au fost scrise textele. Din păcate, nu putem ști 
dacă materialele au fost produse și apoi neutilizate lungi perioade de timp, 


dar, probabil, nu este greșit să presupunem că, în mod normal, atunci când 
cineva pregătea o piele pentru a fi folosită ca pergament, nu trecea mult timp 
până ce scria pe ea. Dacă se întâmpla așa, atunci vârsta pielii ar corespunde 
aproximativ cu timpul când s-a scris pe ea. 

Au fost testate două grupuri de manuscrise din peșterile de la Qumran 
împreună cu altele în scopuri comparative Un test a avut loc la Institut fur 
Mittelenergiephysik din Zürich, Elveţia, în 1991; rezultatele au fost publicate 
în 1991 și 1992. Un al doilea lot a fost testat în 1994 la NSF Accelerator 
Mass Spectrometry Facility de la Universitatea Arizona din Tucson, iar 
rezultatele au fost publicate in 1995 si 1996. Rezultatele testárii AMS sunt 
exprimate în două intervale de date: +/-1, un interval mai restrâns, asta 
înseamnă că laboratorul raportează cu 68% siguranță că datarea reală se 
găsește între anii specificaţi, în timp ce +/-26, un interval mai larg, indică un 
nivel de siguranță de 95%. Doar laboratorul din Tucson a exprimat cele 26 de 
datări. 

De asemenea, laboratoarele au testat câteva mostre de manuscrise antice 
care conţineau propriile datări, pentru a verifica metoda. Rezultatele apar în 


tabelul 1. 


Text Date interne 16 26 

1 WDSP 2 352-351 1.Cr 399-357 sau 287-234 . 408-2031.Cr 

2. 4-6 Hev 19 128 d.Cr. 131—240 84-322 d.Cr. 

3-5-6 Hev 21 130 d.Cr. 132-324 80-389 d.Cr. 

4. XHev/Se 11. 130-131 d.Cr. 33-139 2—220 d.Cr. 

5. Mur 30 134/135 d.Cr. 77-132 32 224 d.Cr. 

6. XHev/Se 8a 134/135 d.Cr. 237—340 140—390 d.Cr. 

1. Mird 144 d.Cr. 676-775 660 805 d.Cr. 
Tabelul 1 


În fiecare caz, data reală a textului (data internă) se încadrează în limitele 
intervalului 26, cu excepția celui de-al șaselea, pentru care data anterioară 
(140 d.Cr.) este cu 6-5 ani mai recentă decât data reală. In ceea ce privește 


datele din coloana 10, datele interne se încadrează înainte de data SMA 
anterioară (exemplele 2 si 3), chiar după cea ulterioară (exemplele 4, 5 si 


primul set de date pentru £1), în cadrul lor (47) sau mai vizibil în afara lor (al 
doilea interval pentru 41, 6). Corespondenta dintre datele textelor și cele ale 
materialelor pe care au fost scrise este destul de apropiată, fără diferențe foarte 


mari. 


Probele din peșterile Qumran au fost 19 la număr, unul testat de două ori 
(4Q258); nici unul dintre textele Qumran nu are o dată internă (vezi Tabelul 


2): 


Text 


Datare 
paleografică 


16 


m 


[s] 


. 4Q542 (Qahat) 


. 4Q365 frg. 3 


1QIsaiah a 


4Q213 (Levi! 


. 4053 (Sam c) 


. 11Q 19 (Temple) 
1QGenesisApoc 

.iQHa 

. 4Q266 (DamDoc) 


10. 1Qpllab 


11. 18 


13. 4 Q258 


14. 4Q1 71 ( pPs a) 


1115. 4Q521 (MessAp) 


16. 4Q267 


1 


1¢ 


7. 4Q249 


8. 4Q317 


19. 4Q208 


2 


o. 4Q22 (palEx) 


125 100 İ.Cr. 


40-10 1.Cr. 


- er 
125-100 Cr. 


50-25 i.Cr. 


150 301.Cr 


30 LCr.-30 d.Cr. 


30 I.Cr—30 d.Cr. 
30-4 i.Cr. 
100-50 1.Cr. 


1-50 d.Cr. 


100—50 1. r. 


30-1 1.Cr. 


30-1 î.Cr. 


1—70 d.Cr. 


190-150 İ.Cr. 


225-175 î.Cr. 


100-35 1.Cr. 


385 349 1.Cr. sau 
317-208 1.Cr. 


339-327 İ.Cr. sau 
202-212 İ.Cr. 


201—93 I.Cr. 
197-105 i.Cr. 
196 471.Cr. 

53 i.Cr—21 d.Cr. 
47 iL Cr—48 d.Cr. 
37 1 Cr— 68 d.Cr. 


4-82 d.Cr. 


88-2 1.Cr. 


166—144 1.Cr. sau 


116 .Cr—115 d.Cr. 


133 23; d.Cr. 


36 i.Cr.-&i d.Cr. 
29-81 d.Cr. 
39 i.Cr— 66 d.Cr. 
168 511.Cr. 


196-47 i.Cr. 


166-48 i.Cr. 
167-53 1.Cr. 


164-144 î.Cr. sau 
116 i.Cr 48 d.Cr 


395 1811.Cr. 


351-296 sau 
230-53 i.Cr. 


351—296 sau 
230—48 i.Cr. 


349 318 sau 
228iCr. 18d.Cr. 


166 i.Cr.-67 d.Cr. 
89 i.Cr.—69 d.Cr. 

47 1.Cr.—118 d.Cr. 
44 î.Cr. 129 d.Cr. 


160-148 sau 
11 i.Cr-a2 d.Cr. 


344—323 sau 


2031.Cr-122 d.Cr. 


129-255 sau 
303 318 d.Cr. 


50i.Cr—130 d.Cr. 
42126 d.Cr. 
49 L.Cr—116 d.Cr. 
198. 3 d.Cr. 


349-304 sau 
228 i.Cr.—18 d.Cr. 


19621 i Cr. 
172-48 i.Cr. 


342 3245au 
203 i.Cr.- 83 d.Cr. 


sau 105 115 d.Cr. 


Tabelul 2 


Trei alte texte au fost testate (4Q342, 344, 345), dar nu se stie sigur 


dacá 


sunt de la Qumran și, prin urmare, au fost omise din listă. Pentru două dintre 


ele, 10 și intervalul 26 se suprapun cu datele paleografice (342, 344); pentru 
4Q345, doar intervalul 26 se suprapune. Rezumând rezultatele de la coloana 
2G, din cele 19 exemple, șapte dintre datele paleografice nu se încadrează în 
intervalul de timp; dintre aceste șapte, patru se găsesc la puţini ani distanță de 


includere în interval. Pentru coloana 10, nouă date nu se încadrează în 
intervalul de timp, două fiind la câțiva ani distanță. În majoritatea cazurilor 
deci, datele de la metoda SMA și de la cea paleografică se suprapun. Astfel, 
rezultatele metodei SMA confirmă că experții au avut dreptate când au plasat 
originea manuscriselor între ultimele secole î.Cr. și primul secol d.Cr. 

Cazurile cele mai interesante sunt cele în care două tipuri de date — 
paleografice și SMA -— diferă semnificativ. Când analizăm astfel de cazuri, nu 
trebuie să uităm că oricare dintre metodele de testare poate produce rezultate 
greșite. În cazul 4Q258 se pare că testarea inițială din Elveţia a fost efectuată 
pe o bucată de pergament ce fusese acoperită de un element contaminator. 
Odată ce acesta a fost eliminat, intervalul de timp rezultat s-a suprapus cu 
data determinată după metoda paleografică. Nu se știe de ce rezultatele diferă 
mult mai mult în cazul 4Q542 (cel puţin 56 de ani) și 4Q521 (cel puţin 26 de 
ani). Pentru 4Q542 se poate argumenta că scribul a folosit o bucată de 
pergament mai veche, dar acel argument nu ar funcţiona pentru 4Q521, 
deoarece s-ar ajunge la concluzia că scrierea este mai veche decât materialul 
pe care este scrisă. 

Deși aceste tabele nu demonstrează că datele paleografice sunt exacte, ele 
dovedesc totuși că, în măsura în care testarea SMA reușește, sunt precise si 
par să fie destul de adecvate. Astfel, chiar dacă nu putem ști data exactă a 
scrierii manuscrisului, putem fi destul de siguri cá paleografii le-au plasat în 
perioadele corecte. O astfel de informaţie face foarte probabilă teoria că 
manuscrisele au fost scrise în ultimele secole î.Cr. și primul d.Cr., nu în 
perioada medievală, după cum unii (de exemplu Solomon Zeitlin de la 
Colegiul Dropsie) au susținut la sfârșitul anilor 1940 și începutul anilor 1950. 


(3) Aluzii interne 


Un al treilea mod de obţinere a unei perspective generale despre perioada în 
care au fost scrise manuscrisele ne este oferită de referintele la oameni 


cunoscuţi (cum este Nabonid din Rugăciunea lui Nabonid). Dacă un text 
menționează o persoană care poate fi recunoscută, atunci este clar că nu a fost 
scris înainte de nașterea acelei persoane. Aceste referinţe, ca şi monedele (vezi 
infra, 4, b.3), indică un moment de timp după care un text ar fi putut fi scris, 
desi nu ne spune cât de mult după. Totuși, dacă manuscrisele din peșteri au 
fost scrise înainte de 68 d.Cr., atunci un manuscris care menţionează o 
anumită persoană a fost scris între perioada de viață a acelei persoane și anul 
68. 

Comentariul la Naum menţionează numele unor persoane pe care și alte 
texte le menţionează. Comentariul care interpretează pasajul din Naum 2:2b 
face referire la ,[Deme- |trius regele Greciei care a încercat, la sfatul celor care 
caută lucruri uşoare, să între în lerusalim, [dar Dumnezeu nu a permis ca 
cetatea să cadă] în mâinile regilor Greciei, din timpul lui Antioh până la 
venirea domnitorilor din kittim. Dar apoi ea va fi cálcatá în picioare“ (1, 2-3). 
Demetrius este aproape sigur Demetrius III Eucerus. În jurul anului 88 î.Cr. 
unii farisei l-au invitat să-i ajute să lupte împotriva regelui iudeu Alexandru 
laneu (care a domnit între anii 103 si 76 î.Cr.; vezi losephus Flavius, 
Antichități iudaice 13, 375—76; Războiul evreilor împotriva romanilor 1, 90-92). 
Antioh ar putea fi Antioh IV, care a distrus Ierusalimul in 168 î.Cr. Deoarece 
mai multi monarhi seleucizi (greci), şi-au luat numele de Demetrius si 
Antioh, planează o incertitudine asupra acestor menționări, dar cei doi sus- 
menționați sunt personajele cele mai probabile la care se face referire. În orice 
caz, cei doi regi nu au domnit mai târziu de 65-64 î.Cr., când domnia 
seleucidă a luat sfârșit. Dacă incidentul care-i implică pe Demetrius și farisei 
este cel descris de comentator (referirea ulterioară din 1, 6-8 la crucificare 
face ca această identificare să fie foarte probabilă), atunci pasajul acesta ar fi o 
altă dovadă că acei „care caută lucruri ușoare“ sunt fariseii, din moment ce 
Ianeu a crucificat într-o anumit context opt sute dintre ei. Multi sunt de 
acord că acești kizfim din pasajul de mai sus, dar și din multe altele sunt 
romanii, mai exact Pompei și armata sa, care au călcat realmente Ierusalimul 
în picioare în 63 î.Cr. (pentru mai multe informaţii despre pasajul acesta, vezi 
capitolele 3 și 4). 

Alte persoane sunt numite in alte locuri: Selamsion (Alexandra Salome), 


care a fost regină în Iudeea între anii 76 si 67 î.Cr. (4Q33, 1 2.7; 40332 2, 4 


spune într-un context neclar „Șelamsion a venit“), Hircan, care poate fi Ioan 
Hircan sau Hircan II (el a domnit cu mama sa [76—67] si a deţinut un anumit 
control între anii 63 si 40 [4Q332 2, 6: „Regele Hircan^; titlul acesta s-ar 
potrivi doar lui Hircan II; 403411, 71); şi Aemilius care, pare să se refere la 
Marcus Aemilius Scaurus, guvernatorul roman din Siria (65—62; 4Q333 1, 4, 
8: în ambele locuri textul spune „Aemilius a omorât“). Un alt text care a atras 
multă atenţie — 40448 — îl menţionează pe „regele Ionatan“. Numele acesta 
apare in mod cert o dată și posibil iarăși, în alt loc. Singurul „rege Ionatan“ 
din istoria evreilor a fost Alexandru laneu, al cărui nume în ebraică, 
inscripţionat pe monedele sale, este Ionatan. În 4Q468e linia 3 apare, 
probabil, numele Peitholaus. El a colaborat cu romanii după cucerirea lui 
Pompei. Se pare că manuscrisele nu menţionează nici o persoană cunoscută 
care să fi trăit în secolul întâi d.Cr. 


b. Metode de datare a celorlalte vestigii arheologice. 
(1) Carbon 14 


După cum am spus si mai sus, unele pânze din Peștera 1, furnizate de G. 
Lankester Harding, cel care a condus săpăturile în peștera respectivă, au fost 
supuse testării cu carbon-14. La 14 noiembrie 1950, materialul a fost 
încredinţat lui W.F. Libby, om de știință de la Universitatea din Chicago, 
care descoperise tehnica de datare cu carbon-14. La 9 ianuarie 1951 el a 
relatat cá pânzele au fost datate cu testul carbon-14 în jurul anului 33 d.Cr, 
plus sau minus 200 de ani. Chiar dacă rezultatul nu era foarte precis, cel puţin 
a făcut probabilă posibilitatea ca pânzele si, prin urmare, si sulurile înfășurate 
în ea să fi fost foarte vechi. Rezultatul principal — 33 d.Cr. — se încadrează în 
intervalul stabilit prin celelalte metode. Se pot ridica multe întrebări și 
obiecții cu privire la pânză și la relația dintre vârsta ei și manuscrisele care au 
fost păstrate în ea (a fost folosită o bucată de pânză veche pentru a înveli un 
sul mai nou, sau viceversa?), dar datele obţinute cu carbon-14 au fost un 
argument binevenit în grupul tot mai mare de dovezi că manuscrisele 
proveneau aproximativ din preajma graniței dintre cele două ere. 


(2) Ceramică 


Nenumăratele bucăţi de ceramică găsite în ruinele clădirilor 


E» 


i 


"0D 


n pesteri 


aparțin tipurilor de ceramică din perioadele elenistică și romană, adică 
ultimele secole î.Cr. și primele secole d.Cr. Chiar dacă De Vaux nu a reușit să 
plaseze cu certitudine nici un element de ceramică în faza pe care el a numit-o 
Ia, se găsesc exemple numeroase pentru ultimul secol î.Cr. și primul secol 
d.Cr. Faptul că același tip de vase s-a găsit atât în peșteri, cât și în clădiri a 
sugerat inițial o legătură între cele două. 


(3) Monede 


Sute de monede au fost găsite în ruinele așezării, dar nici una în peșteri. 
Monedele din Antichitate, ca și cele de astăzi, aveau date inscripționate pe 
ele, de obicei anul de domnie al regelui care avea dreptul de a le emite. Uneori 
conţineau si alte informații despre o anumită epocă. Din moment ce sunt 
datate, monedele indică cu aproximaţie o anumită perioadă de timp când 
spaţiul respectiv a fost locuit. Prezenţa lor nu specifică, desigur, o anumită 
dată, din moment ce datele de pe monede indică doar anul (anii) pe parcursul 
căruia sau după care ei au fost folosiți. Dacă Regele X a emis o monedă în al 
treilea an al domniei sale, atunci acea monedă nu poate proveni dintr-o 
perioadă anterioară acelui an, ci ea ar fi putut fi folosită doar în acel an și în 
anii următori. O limitare importantă a folosirii dovezilor numismatice 
(monede) pentru determinarea datelor este că nu știm cu precizie cât timp au 
fost în circulație acele monede. Cu toate acestea, ele oferă informații 
aproximative cu privire la momentul când cineva s-a instalat în situl respectiv. 

Conform lui De Vaux, diferite monede care pot fi asociate cu anumiți 
conducători sau evenimente au fost distribuite în felul următor: 


1. Monede seleucide: 

a) Argint: trei datate în timpul domniei lui Antioh VII (138—129 î.Cr.) si 
alte două nedatate, dar probabil din aceeași perioadă. O alta poate fi din 
timpul domniei lui Demetrius II (145—139 î.Cr.). 

b. Bronz: cinci datate în timpul lui Antioh III (223-187 î.Cr.), Antioh IV 
(175—164 î.Cr.) şi Antioh VII (139/138-129 î.Cr.) si una nedatată, probabil 
din timpul lui Antioh IV. 


2. Monede evreiești (mai târzii din timpul domniei lui Ioan Hircan [134- 


104]) 


a. una de la loan Hircan 

b. una de la Aristobul (104—103 î.Cr.) 

c 143 de la Alexandru Ianeu (103-76 î.Cr.) 

d. una din domnia comună a lui Hircan II și Alexandra Salome (76-67 
î.Cr.) 

e. cinci de la Hircan II (63—40 î.Cr.) 

f. patru de la Antigonus Matthias (40-37 î.Cr.) 


3. Monede irodiene 
a. zece de la Irod cel Mare (37-4 î.Cr.) 
b. şaisprezece de la Irod Arhelau (4 î.Cr.—6 d.Cr.) 


4. Monede procuratoriale — 91 (33 din timpul domniei lui Nero [54-68 
d.Cr.]) 


5. Agrippa I (41-44) — 78 de monede 
6. Primul Război Iudeo-Roman (66-70 d.Cr.) 


a. zero din anul 1 
b. 83 din anul 2 

c. cinci din anul 3 
d. zero din anul 4 


Au fost gásite multe alte monede, inclusiv un tezaur de 561 de monede 
tireniene, datate între 126 si 9/8 î.Cr. S-au găsit câteva si din Perioada III a 
ruinelor (au fost lásate acolo dupá rázboi, cánd o garnizoaná a fost stationatá 
la Qumran): treisprezece monede emise in timpul domniei lui Nero, care erau 
incá in circulatie; si una care ar putea fi din 87 d.Cr. În sfârșit, câteva monede 
sunt datate din timpul celui de-al Doilea Război Iudeo-Roman (132-135 
d.Cr.) când situl a fost refolosit, aparent pentru o scurtă perioadă. 

De Vaux a folosit dovezile numismatice pentru a argumenta mai multe 
teorii. Printre ele era și aceea că nu se poate împinge momentul originii 
clădirilor asociate cu fazele sectare mult înainte de domnia lui Ioan Hircan si 
că situl a fost distrus în 68 d.Cr., după cum sugerează diferența mare dintre 
numărul monedelor emise înainte și după această dată. Indiferent dacă cineva 
acceptă sau nu toate concluziile lui De Vaux, monedele din diferite perioade 


indică din nou spre ultimul secol î.Cr. și primul secol d.Cr ca intervalul de 
timp cel mai probabil când Qumranul a fost ocupat. 

CAPITOLUL 2 
Privire generală asupra manuscriselor 


Cele unsprezece peșteri de la Qumran au scos la iveală rămășițele a peste 800 
de manuscrise. Pare foarte probabil ca multe dintre ele să fi fost scrise sau 
copiate la Qumran, dar cu siguranță nu toate au fost scrise acolo. Câteva 
dintre ele pot fi datate, pe baza metodelor paleografice, în al treilea sau la 
începutul celui de-al doilea secol î.Cr., adică cu mult timp înainte ca situl 
acela să fie locuit. Ele au fost, cu siguranță, aduse acolo de altundeva. Același 
lucru poate fi valabil pentru multe altele; din păcate, este greu de spus ce 
manuscrise intră în categoria aceasta. 

Am menţionat deja unele manuscrise în capitolul 1; acest capitol este o 
trecere în revistă a lucrărilor găsite și a unor texte deosebit de importante și 
interesante. Această privire generală le include pe majoritatea, însă nu pe 
toate. 


A. TEXTE BIBLICE 


Folosirea cuvântului „biblic“ pentru intervalul de timp cu care avem de-a face 
este anacronică, pentru cá, în ultimele secole î.Cr. si secolul I d.Cr., nu a 
existat un consens deplin și oficial cu privire la care texte trebuiau considerate 
canonice și care nu. Un acord final în privința cărților care formau Biblia 
ebraică (Vechiul Testament protestant) nu a apărut, probabil, decât mai 
târziu, dar nu știm când s-a întâmplat lucrul acesta. Ar fi cinstit să spunem că 
mulți evrei acceptau autoritatea unui număr considerabil de cărți care au ajuns 
să facă parte din Biblie: cele cinci cărți care formau Legea lui Moise (de la 
Geneză la Deuteronom -— Tora), cărţile istorice, profetice și Psalmii. Au 
rămas dubii cu privire la câteva, în special la cărți precum Estera, Cântarea lui 
Solomon (numită și Cântarea Cântărilor) și Sirah (numită și Înţelepciunea lui 
Isus fiul lui Sirah sau Ecclesiasticul). În restul acestei cărți voi folosi termenul 


„biblic“ din comoditate și pentru a desemna acele cărți care, mai târziu, aveau 
să formeze Biblia ebraică. Totuși, folosirea termenului nu presupune că orice 
evreu din perioada amintită avea aceeași listă de cărți pe care le considera 
revelate sau înzestrate cu autoritate. În capitolul 5, voi dedica o secțiune 
specială semnificației textuale a manuscriselor biblice de la Qumran si o alta 
care să răspundă la întrebarea ce cărți erau o autoritate pentru oamenii care au 
scris și copiat Manuscrisele de la Marea Moartă. 


1. MANUSCRISE BIBLICE 


Cele mai recente liste publicate cu Manuscrisele de la Marea Moartă ne 
indică ce cărți biblice s-au găsit la Qumran și numărul de copii în 
ebraică/aramaică (le-am redat în ordinea clasică a cărţilor Bibliei ebraice; 
numerele din paranteze includ manuscrisele a căror identitate este incertă). 

Geneza 20 (21) 

Exodul 16 

Levitic 12 (13) 

Numeri 6(7) 

Deuteronom 30 (32) 

losua 3 

Judecători 4 

1-2 Samuel 4 

1-2 Regi 3 

Isaia 21 

leremia 6 

Ezechiel 6 

Cei doisprezece profeti 8 


Psalmi 34 (36) 


Proverbe 4 

lov 4 

Cântarea lui Solomon 4 
Rut 4 


Plángerile 4 
Ecclesiastul 2 


Estera O0 
Daniel 8 
Ezra 1 
Neemia 1 


1-2 Cronici 1 


206 (213) 
Aceste manuscrise biblice au fost distribuite in pesteri astfel: 


Peştera 1 16 (17) 
Peştera 2 16 (17) 


Peștera 3 3 

Peștera 4 148 (149) 
Peștera 5 7 

Peștera 6 6 (9) 
Peștera 7 0 

Peștera 8 2 

Peștera 9 0 


Peștera 10 0 
Peștera 11 8 (9) 


206 (213) 


Aceste numere includ unele manuscrise care conţin mai mult de o carte (de 
exemplu, Exodul și Leviticul). La numerele totale am putea adăuga copiile în 
greacă (Exodul — 1, Levitic — 2, Numeri — 1 şi Deuteronomul — 1). 
Identificarea unor fragmente este controversată, deoarece ele sunt atât de 
mici, încât este imposibil de determinat, de exemplu, dacă sunt o copie a unei 
cărți biblice sau un fragment dintr-o altă lucrare care se întâmplă să citeze o 
carte biblică în secțiunea respectivă. 

Dacă analizăm numerele de mai sus, totalul manuscriselor biblice este de 
211 (218) copii sau mai puţin de un sfert din cele 930 de manuscrise găsite la 
Qumran. (Probabil că peste 25 de copii au fost dezgropate în alte locuri din 
deșertul Iudeii). Numărul mare de manuscrise indică faptul că oamenii care 


au trăit în zona Qumranului considerau scrierile biblice foarte importante. În 
plus, aflăm din documentele de la Qumran că studiul scripturar făcea parte 
din viaţa de zi cu zi a membrilor grupului (grupurilor). Numărul 
manuscriselor indică probabil ce cărți erau folosite cel mai frecvent. Cartea 
Psalmilor are cel mai mare număr de exemplare (34 sau 36), următoarele două 
fiind Deuteronomul (30 sau 32) și Isaia (21). Dintre celelalte, doar Geneza 
(20 sau 21), Exodul (16) și Leviticul (12 sau 13) au numărul de exemplare cu 
două cifre. La cealaltă extremă, nu a putut fi identificat nici măcar un 
fragment care să aparțină vreunui manuscris al cărții Estera și nici măcar un 
fragment dintr-o copie a cărții lui Neemia nu a fost identificat până în 2008. 
Înainte ca fragmentele din Neemia să iasă la iveală, s-a presupus că la 
Qumran Ezra și Neemia fuseseră unite într-o singură carte, după cum apar și 
în Biblia ebraică. În felul acesta s-a considerat că singura copie a cărții lui 
Ezra găsită acolo conţinea ambele lucrări. Nu există însă nici o dovadă că cele 
două erau considerate o singură entitate la momentul acela, dar găsirea unei 
copii a cărții lui Neemia în Peștera 4 face ca Estera să fie singura carte a 
Bibliei ebraice oficiale de mai târziu care nu a fost găsită în peșterile de la 
Qumran. (După cum se explică mai jos, în secțiunea B.2, a—b, alte cărți care 
nu și-au câștigat locul în Biblia ebraică oficială au mai multe copii la Qumran 
decât orice altă lucrare.) 

Aceste numere ne oferă o impresie destul de rezonabilă despre textele pe 
care grupul de la Qumran s-a concentrat. Psalmii pot fi folosiți pentru o 
mulțime de scopuri: liturgice, meditaţie și argumentare teologică. Grupul de 
la Qumran a folosit cărțile aşa-zis juridice (Exodul, Levitic, Numeri si 
Deuteronom) ca autoritate pentru organizarea unui mod de viaţă. În cartea 
Genezei ei au găsit exemple istorice din perioada biblică. Faptul cá în unele 
manuscrise ale cărților lui Moise (dar și lov, despre care se credea că fusese 
scrisă de Moise) se folosește scrierea paleoebraicá (o scriere deja veche pentru 
timpul acela) ar putea fi un mod de exprimare a respectului avut față de aceste 
texte. Profetiile lui Isaia au reprezentat o mină bogată de predicții despre 
grupul (grupurile) si liderii mesianici care urmau să apară în curând. Probabil 
nu este surprinzător că trei cărți care apar în cel mai mare număr de copii la 
Qumran sunt cele trei care sunt citate cel mai frecvent în Noul Testament. 
Numărul relativ mic de copii ale cărților istorice (Iosua, Judecători, 1-2 


Samuel, 1-2 Împărați, Ezra, Neemia si 1-2 Cronici) sugerează faptul că au 
jucat un rol modest la Qumran. Se pare că Estera, care este o explicație 
narativă a sărbătorii Purim — o sărbătoare care nu este niciodată menţionată în 
textele de la Qumran, deși toate celelalte sărbători biblice sunt menţionate -, 
nu a fost folosită, decât dacă absenţa ei de acolo este rezultatul purei 
întâmplări. 


2. TARGUMURILE 


În ultimele secole î.Cr., când ebraica a încetat treptat să mai fie limba vorbită 
de majoritatea evreilor, înțelegerea Scripturilor ebraice, așa cum erau citite la 
slujbele de închinare, a început să devină o problemă. Biserica Romano- 
Catolică modernă a renunțat la slujbele în latină pentru că doar câțiva enoriași 
o mai înțelegeau si a înlocuit-o cu limbile vernaculare. În iudaismul antic 
problema slujbelor de la sinagogă a fost rezolvată puţin diferit: după ce pasajul 
scripturar era citit în ebraică, era tradus imediat oral în aramaică, limba pe 
care majoritatea evreilor din Israel o vorbea. Aceste traduceri în aramaică au 
ajuns să fie scrise, iar o parte dintre ele s-au păstrat. Ele sunt o altă dovadă a 
existenţei textului ebraic al Bibliei și despre cum era înțeles acesta în primele 
secole d.Cr. Aceste traduceri sau targumuri (/argum este cuvântul ebraic 
pentru „traducere“) au reprezentat o problemă foarte disputată atunci când au 
apărut. Unii cărturari consideră că ele sunt scrise înainte de apariția 
creştinismului, dar alţii credeau, datorită datării relativ târzii (din perioada 
medievală sau după) a manuscriselor targumice care supravietuiserá, cá 
datarea lor la începutul erei noastre era prea îndrăzneață. Dezbaterea aceasta a 
luat o nouă întorsătură odată cu descoperirea la Qumran a unor fragmente de 
targumuri ale unor cărți biblice — Levitic și lov. Fragmentele targumului la 
Levitic provine din Peștera 4 si sunt foarte mici: ele contin traduceri doar 
pentru Levitic 16:12-15 si 16:18-21 (4Q156). Aceste mici fragmente au fost 
datate în al doilea secol î.Cr. Au fost găsite și două targumuri ale lui Iov. 
Fragmente din Peștera 4 (4Q157), copiate în primul secol d.Cr., păstrează o 
traducere aramaică a lui lov 3:5—9 si 4:16—5:4. Totuși, în Peștera 11 s-au găsit 
cele mai importante fragmente targumice. Targumul lui lov, găsit acolo, este 
unul dintre manuscrisele cele mai bine păstrate și este datat în ultima 


jumătate a primului secol i.Cr. El contine traducerea în aramaică, totală sau 
parțială, a majorităţii versetelor din lov 17:14—42:11. Numărul targumurilor 
descoperite în peșterile de la Qumran nu este foarte mare, dar indică faptul că 
acestea erau folosite în era precreştină. 


3. TEFILLIN ȘI MEZUZAH 


Desi nu sunt copii (în sensul tehnic) al cărților biblice, zefi//in (sau filacteriile) 
și mezuzab sunt nişte pergamente mici care contin pasaje din Exod si 
Deuteronom (inclusiv Exod 12:43-13:16; Deuteronom 5:1—6:9; 10:12-11:21; 
si uneori versete din Deuteronom 32). Tefillin erau, si încă sunt, puse in cutii 
mici, se leagă la cap sau la mână, în timp ce cutiile de mezuza^ sunt puse la 
tocurile ușii unei case. Ele sunt făcute pentru a împlini cerea biblică cu privire 
la cuvintele lui Dumnezeu, care i-a poruncit lui Israel: ,Sá le legi ca un semn 
de aducere aminte la mâini şi să-ți fie ca niște fruntarii între ochi. Sá le scrii 
pe usorii casei tale şi pe porţile tale“ (Deuteronomul 6:8-9). Un mare număr 
de astfel de obiecte a fost găsit la Qumran și în multe alte locuri din Deșertul 
Iudeii. Douăzeci și unu de /efi//in au fost găsite în Peștera 4 (4Q128-48), 
unul în Peștera 1, unul în Peștera 5 și unul în Peștera 8. Alte patru provin 
dintr-o altă peșteră, dar nu se mai stie din care. Mezuzah sunt mai puține: 
șapte din Peștera 4 (4Q149-55) si una din Peştera 8. Pasajele biblice 
conţinute pot varia faţă de formularea textului ebraic traditional (masoretic) si 
uneori aceste variante seamănă cu formulele din alte versiuni antice ale 


Bibliei. 


B. TEXTE APOCRIFE SI PSEUDOEPIGRAFE 


Este destul de dificil sá gásim un cuvánt sau o expresie adecvatá pentru cártile 
care intră în această categorie. Aceste cărți nu sunt nici biblice (adică nu au 
ajuns să facă parte din Biblia ebraică), nici sectare (adică niște cărți scrise 
pentru un grup sau grupuri separate care au trăit în împrejurimile 
Qumranului). În această secțiune voi analiza întâi copii ale unor lucrări care se 
încadrează în categoriilor tradiționale ale apocrifelor și pseudoepigrafelor, 


apoi voi explica de ce numărul lucrărilor clasificate în felul acesta este atât de 
mare. 


1. APOCRIFE 


Apocrif este un termen anacronic, dar util. Sensul lui depinde de cel care 
vorbește. Eu îl folosesc aici cu sensul protestant pentru a desemna acele cărți 
care sunt în Vechiul Testament catolic dar nu si în Vechiul Testament 
protestant (Biblia ebraică). Cărţile adiţionale care apar în Biblia catolică 
provin din Septuaginta (traducerea greacă a Vechiului Testament). În timpul 
Reformei autoritatea acestor cărți a fost respinsă de protestanți, dar reafirmată 
de catolici. Cărţile din Biblia catolică care intră în această categorie sunt: 
Tobit, Iudita, 1-2 Macabei, Înţelepciunea (lui Solomon) Sirah (Înţelepciunea 
lui Isus fiul lui Sirah sau Ecclesiasticul), Baruc (al cărui capitol 6 se numește 
Epistola lui leremia) și opt secţiuni adiţionale la Estera si trei la Daniel 
(Suzana, Rugăciunea lui Azaria, Cântarea celor Trei Tineri, urmate de Bel și 
Balaurul). Dacă folosim cuvântul apocrif într-un sens mai larg pentru a 
desemna cărțile care se găsesc în Biblia grecească (Septuaginta), dar nu și în 
cea ebraică, putem adăuga la lista noastră și Psalmul 151 (si alte câteva). 

Din lista aceasta de lucrări apocrife au fost găsite patru printre manuscrisele 


de la Qumran. 
a. Tobit 


Cartea aceasta contine o poveste dramaticá despre Tobit, un evreu exilat din 
regatul de nord al lui Israel. El reușește să ajungă in elita funcționarilor 
asirieni, pentru ca apoi să-și piardă poziţia. În noua sa condiţie inferioară, el 
continuă să facă acte de caritate, dar, în cele din urmă, devine sărac și ajunge 
orb în urma unui accident. Tobit își trimite fiul, Tobias, pentru a aduce 
comoara familiei, care fusese lăsată pentru păstrare în grija unei rude. Chiar 
dacă Tobit si Tobias nu știu asta, tovarășul de drum angajat este îngerul 
Rafael. După mai multe aventuri, Tobias se căsătorește cu o rudă, pe nume 
Sara, și găsește un remediu extraordinar pentru orbirea tatălui său. Totul se 
încheie cu bine. Este posibil ca povestirea aceasta să fi fost scrisă în cel de-al 
treilea secol î.Cr. Anterior descoperirilor de la Qumran, cea mai veche 


versiune a cărții Tobit care supravietuise era în greacă, deși cercetătorii 
considerau că fusese tradusă dintr-o variantă semitică. Printre manuscrisele de 
la Qumran experții au identificat patru copii ale cărții în aramaică și una în 
ebraică (40196—200). Aşadar, avem o copie foarte veche a unei cărți care a 
fost tradusă sau, cel mai probabil, a unei cărți care circula în două limbi. 
Copiile în aramaică au fost foarte importante pentru critica textuală a cărții: 
de cele mai multe ori acestea sunt în acord cu textul grec mai lung al cărții și 
reprezintă, probabil, o versiune originală a ei. Părţi ale tuturor celor 
paisprezece capitole apar în copiile de la Qumran ale cărții Tobit. 


b. Sirah (Ecclesiasticul sau Înţelepciunea lui Isus fiul lui Sirah) 


Isus fiul lui Sirah a fost un învățător iudeu care a scris o carte de ziceri 
înțelepte și instrucţiuni în 190-180 î.Cr. Textul a fost scris în ebraică si 
ulterior tradus în greacă de nepotul autorului, care a adăugat o prefață 
traducerii sale. Textul ebraic trebuie să fi supraviețuit timp de mai multe 
secole, pentru că scrierile rabinice o citează și o discută; dar ea a dispărut din 
majoritatea comunităților evreiești și nu a mai fost recopiată. În timpurile 
moderne, câteva descoperiri au scos la iveală câteva pasaje din originalul 
ebraic pierdut. La sfârșitul secolului al XIX-lea o mare parte din text a fost 
recuperată din niște manuscrise medievale găsite într-o geniză (loc de 
depozitare, într-o sinagogă, a manuscriselor ieşite din uz) din Sinagoga Ezra 
din Cairo. La Masada, celebra cetate unde mai mult de nouă sute de rebeli 
evrei s-au sinucis în 73 sau 74 d.Cr., a fost găsită o copie fragmentară în 
ebraică conţinând pasajul 39:27-43:30 (datată în primul secol î.Cr.). 
Comunitatea de la Qumran și-a adus contribuţia și la aceste descoperiri. 
Peștera 2 (2Qi8) conţinea unele fragmente pe care se pot recunoaște părți din 
aceste versete ale cărții. În Peștera 11 s-a găsit o altă secţiune a cărții, dar într- 
un loc surprinzător: un manuscris al cărții Psalmilor (OPsa) include poemul 
care se poate găsi în Sirah 51. Faptul că poemul este prezent în două 
compoziții literare demonstrează că este un text variabil. Cui a aparținut ea 
inițial este în continuare o întrebare cu răspuns deschis. 


c. Epistola lui Ieremia (Baruc 6) 


Aceastá lucrare cu un singur capitol este un atac la adresa idolatriei. Din 


primele cinci capitole ale lui Baruc nu a fost găsit nimic la Qumran, doar 
Epistola lui Ieremia apare într-o copie din Peștera 7 (7Q2), care este scrisă în 
greacă, probabil limba originală a cărții. Peștera 7 este, de altfel, unul din 
puținele locuri de la Qumran unde s-au găsit fragmente de manuscris in 
greacă. De fapt, toate fragmentele lizibile din Peștera 7 contin texte grecești. 


d. Psalmul 151 


Acest psalm, care apare și în Septuaginta, este un text cu o puternică influență 
davidică și o încheiere foarte bună pentru cartea Psalmilor, care este atât de 
strâns asociată cu regele David, poet și muzician. Psalmul 151 apare într-unul 
dintre primele manuscrise cu Psalmi din Peștera 11 (11QPsa) și nu este 
prezent în Biblia ebraică tradițională. La fel ca în Septuaginta, în manuscrisul 
Psalmilor din Peștera 11 este amplasat la finalul cărții. 


2. PSEUDOEPIGRAFE 


Cuvântul este un termen generic pentru cărțile religioase evreiești, scrise în 
ultimele secole î.Cr. și primul sau al doilea secol d.Cr., care nu au intrat în 
canonul Bibliei ebraice sau în Septuaginta. Termenul derivă din practica 
întâlnită în unele dintre aceste cărți prin care autorul își ascunde identitatea 
sub numele unor personaje antice din timpurile biblice (de exemplu Adam, 
Avram, Moise, Ilie). Procedura aceasta ar putea fi considerată o formă inversă 
de plagiat: un autor nu folosește pasajele unei alte persoane în nume propriu; 
ci isi publică propria lucrare folosind numele altui autor. Experții dezbat încă 
dacă această practică apare în Vechiul sau Noul Testament, dar este 
incontestabil că era frecvent folosită în Antichitate și este posibil să nu fi fost 
considerată o practică dezonorantă. Pentru că definiția acestei categorii este 
destul de vagă, există un oarecare dezacord cu privire la ce cărți ar trebui 
incluse în ea. The Old Testament Pseudoepigrapha, cea mai recentă traducere în 
engleză (2 volume, editate de James H. Charlesworth), include peste cincizeci 
de texte care întrunesc cerințele editorului pentru categoria de pseudoepigrafe. 

Dintre celelalte pseudoepigrafe cunoscute au fost găsite doar trei la 
Qumran. Toate cele trei exemplare ne oferă detalii despre textul în cauză, dar 
fiecare o face într-o manieră foarte diferită. 


a. Enoh sau 7 Enoh 


Textul acesta, asa cum era cunoscut înainte de 1947, format din cinci părți 
sau cărți, fiecare conținând niște descoperiri sau viziuni primite, se presupune, 
de Enoh, cel de-al șaptelea patriarh din genealogia lui Adam (Geneza 5:21- 
24). Textul complet al celor 108 capitole este păstrat doar într-o traducere 
etiopiană făcută după o variantă greacă ce traduce originalul semitic (scris în 
aramaică sau ebraică). Una dintre principalele teme din majoritatea unităţilor 
ei este o povestire despre îngerii care se coboară din cer, se unesc cu femei și 
ajung să aibă copii uriași. Uriașii aceștia au provocat mult rău și violență pe 
pământ, ceea ce l-a făcut pe Dumnezeu să trimită Potopul pentru a-i pedepsi. 
Cartea lui Enoh folosește textul din Geneza 6:14 — care spune povestea fiilor 
lui Dumnezeu care s-au căsătorit cu fiicele oamenilor. Expresia „fiii lui 
Dumnezeu“ a fost interpretată ca însemnând „îngeri; ea are sensul acesta în 
alte locuri din Biblie (vezi, de exemplu, lov 38:7, care foloseşte aproximativ 
aceeași expresie), în timp ce expresia „fetele oamenilor“ a fost înțeleasă în sens 
literal. Aceste versete din Geneza apar la începutul povestirii despre Potop, 
prin urmare, se crede că există o legătură între ele. În Cartea lui Enoh, este 
folosită povestea îngerului, mai mult decât povestea despre Adam, Eva și 
șarpele, ca explicaţie principală pentru propagarea păcatului în lume într-o 
măsură atât de mare, încât Dumnezeu a fost nevoit să trimită Potopul pentru 
a-i opri extinderea. În Cartea lui Enoh, combinaţia dintre răul absolut și 
răspunsul divin poate fi privit și ca un avertisment cu privire la judecata 
viitoare. De fapt, Potopul este numit primul sfârșit (93:4). Potopul este folosit 
ca un exemplu al felului în care Dumnezeu reacționează împotriva răspândirii 
răului. În textele sale, Enoh citează frecvent acest exemplu, după cum si unii 
scriitori ai Noului Testament o fac (autorii 2 Petru si Iuda). Cărţile lui Enoh 
au si alte trăsături interesante: unele dintre ele sunt ceea ce par a fi cele mai 
vechi variante evreiești de apocalipse care parcurg istoria umană de la început 
până la sfârșit, una dintre ele este dedicată informaţiilor astronomice — cel mai 
vechi text evreiesc de acest tip (scris probabil în secolul III î.Cr.). 

Printre fragmentele descoperite în Peștera 4, a fost găsit un număr relativ 
mare de manuscrise ale cărții lui Enoh. Toate sunt scrise în aramaică. Șapte 
manuscrise includ fragmente din trei unităţi: Cartea Veghetorilor (capitolele 1— 


36); Cartea Visurilor (83-90); şi Epistola lui Enob (91-107). Celelalte patru 
manuscrise contin părți dintr-o altă unitate — Cartea Astronomică (capitolele 
72-82). Savantii au fost foarte intrigati să descopere cá nici unul dintre cele 
unsprezece manuscrise nu conținea nici măcar un cuvânt din Asemănările sau 
Parabolele lui Enoh (capitolele 37-71). Specialiştii în Noul Testament au 
acordat o atenție deosebită acestor capitole pentru că în ele apare un personaj, 
numit „Fiul Omului“, care joacă un rol central. La sfârșit, el este identificat cu 
Enoh. Experții au căutat să afle dacă acest concept al unui Fiu al Omului 
supraomenesc, care va avea un rol decisiv în judecată finală, a fost o sursă de 
inspiraţie pentru autorii evangheliilor Noului Testament atunci când l-au 
portretizat pe Isus ca Fiul Omului. Această dezbatere are acum o nouă 
direcţie. Unii experti, inclusiv J.T. Milik, care a editat fragmentele din Enoh, 
au tras concluzia cá, din moment ce Asemănări/e lui Enoh nu au fost găsite la 
Qumran, în vreme ce toate celelalte părți din 7 Eno% au fost găsite, trebuie să 
fi fost o scriere mai târzie. Dacă este așa înseamnă că ele au fost scrise 
probabil după Evanghelii și, prin urmare, nu puteau fi o sursă pentru 
evangheliști. Alţii cred cá Zsemánárile ar fi putut proveni dintr-un alt filon al 
iudaismului, nu de la unul asemănător celui de la Qumran, și că textul este 
precrestin. Oricare ar fi răspunsul la aceste probleme istorice, este destul de 
probabil ca Asemănări/e, spre deosebire de celelalte părți ale lui 7 Eno, să nu 
fi făcut niciodată parte din colecția de manuscrise de la Qumran. 

De asemenea, este foarte probabil, ca unele dintre manuscrisele lui Enoh să 
sugereze un lucru foarte surprinzător: este posibil ca în locul Asemănări/or, 
versiunea lui 7 Enoh de la Qumran să fi avut o altă secțiune complet diferită, 
numită Cartea Uriaşilor. La Qumran s-au găsit nouă sau poate zece copii ale 
acestei lucrări și s-ar putea ca și alte două manuscrise ale lui Enoh menționate 
mai sus să o conţină. Cartea Uriaşi/or vorbeşte despre fiii gigantici ai îngerilor. 
Acest lucru în sine nu este neapărat spectaculos, dar Cartea Uriașilor trebuie 
să fi avut o istorie remarcabilă. Câteva secole mai târziu ea a fost rescrisă de 
Mani, un lider religios (din Babilon) care a sintetizat mai multe elemente din 
zoroastrism, iudaism și creștinism. Cartea Uriagilor rescrisă de Mani, a devenit 
o lucrare biblică sau canonică pentru adepţii săi. Dacă Cartea Uriagilor a fost a 
treia unitate sau secțiune a versiunii 7 Enoh de la Qumran înseamnă cá ea a 
fost ulterior înlocuită cu 4semănările lui Enoh, care sunt foarte diferite. 


Cele patru manuscrise ale Cărții Astronomice au si ele importanța lor. 
Primul dintre ele este datat puţin după 200 î.Cr. Indicând astfel că este 
posibil ca această cărticică să fi fost scrisă înainte ca această copie să fi fost 
făcută. Prin urmare, Cartea Astronomică a lui Enoh este, probabil, una dintre 
cele mai rare lucrări de literatură evreiască din secolul III î.Cr. care ni s-a 
păstrat. Această primă copie și celelalte trei contin variaţii textuale importante 
între versiunile aramaice si etiopiene. Cartea Astronomică contine o mulțime 
de liste lungi cu informaţii, de ex. care este poziția Soarelui și a Lunii în 
anumite zile ale diferitelor luni și ani, precum și dimensiunea suprafeței 
lunare iluminată de Soare în toate nopţile unei luni. Se pare cá la un moment 
dat un traducător sau un copist s-a plictisit de toate acestea și le-a abreviat. 
Această versiune trunchiată apare în manuscrisele etiopiene, în timp ce 
varianta aramaică ne arată ceva din perspectiva completă și nealterată a 
originalului. Cărticica aceasta prezintă un calendar solar cu 364 de zile și un 
calendar lunar cu 354 de zile. 


b. Cartea Jubileelor 


Autorul cărții își prezintă cartea ca fiind o descoperire de la Dumnezeu 
printr-un înger al prezenţei sale (adică un înger care slujește în prezenţa lui 
Dumnezeu). El, la rândul său, o povesteşte lui Moise, care o transcrie. Cartea 
este în mare o repovestire a diferitelor istorii biblice de la creaţie (Geneza 1) 
până la sosirea israeliților la Muntele Sinai și urcarea lui Moise pe munte 
pentru a auzi cuvintele lui Dumnezeu (Exod 19 si 24). A fost scrisă prin 160— 
150 î.Cr., înainte de formarea comunităţii de la Qumran. Autorul folosește 
textul biblic ca mijloc de comunicare a propriilor idei cu privire la diferite 
probleme teologice și juridice. Fa împarte istoria la care face referire în 
cincizeci de unități a câte patruzeci și nouă de ani fiecare, și tocmai de aici își 
primește numele. Cu alte cuvinte, autorul a considerat că termenul jubileu nu 
înseamnă al cincizecilea an (ca în Levitic 25), ci perioada de patruzeci si nouă 
de ani care a fost delimitată de cel de-al cincizecilea an. Declară că calendarul 
anual corect este cel solar de 364 zile, sistem similar cu cel găsit în Cartea 
Astronomică a lui Enoh și, după cum vom vedea, și în scrierile comunității de 
la Qumran. Înainte de descoperirea manuscriselor, se credea că această lucrare 
fusese scrisă în ebraică și apoi tradusă în greacă. Dar, acele variante 


dispăruseră, supraviețuind numai niște traduceri din versiunea greacă: o 
traducere etiopiană completă și aproximativ douăzeci și cinci de variante în 
latină. 

La puţin timp după ce au investigat Peştera 1, arheologii au anunțat că au 
fost găsite fragmente din două copii ale Cárzii Jubileelor în ebraică. La fel s-a 
întâmplat și în Peștera 2, în timp ce în Peștera 3 s-a găsit doar unul. Un al 
șaselea a fost găsit în Peștera 11, dar, ca de obicei, Peștera 4 s-a dovedit a fi 
cel mai bogat depozit: ea conținea fragmente din opt sau, posibil, chiar nouă 
manuscrise ale Cărţii Jubileelor. Totalul celor paisprezece sau cincisprezece 
copii ale cărții este foarte impresionant. Dacă îl comparăm cu numărul de 
copii ale cărților biblice prezentate mai sus, doar Psalmii, Deuteronomul, 
Isaia, Geneza și Exodul sunt reprezentate de același număr de exemplare sau 
chiar mai multe decât Cartea Jubileelor. Voi analiza implicaţiile acestui număr 
mare de copii în secţiunea despre canonul Scripturii la Qumran (vezi capitolul 
5). 

Spre deosebire de ceea ce găsim în cazul fragmentelor din 7 Enoh, copiile 
Cărţii Jubileelor descoperite la Qumran ne prezintă un text care e apropiat ca 
formulare de versiunile din etiopiană și latină. În multe cazuri, pasaje întregi 
se potrivesc cuvânt cu cuvânt, iar diferențele care există par să fie minore. Nici 
un element nu sugerează că versiunilor de mai târziu le-ar lipsi secțiuni întregi 
din original sau că au fost mărite semnificativ. Din anumite motive, textul 
cărții a fost reprodus cu foarte multă atenție. Cartea Jubileelor a fost o 
autoritate la Qumran și este citată ca atare într-unul dintre documentele 
juridice ale comunității, Documentul de la Damasc. Textele 4Q225-27 sunt 
numite Pseudo-Jubilee pentru că seamănă cu textul Jubileelor, dar nu sunt copii 
ale lui. Este posibil ca 4Q228 să citeze Cartea Jubileelor după titlul ei ebraic. 


c. Testamentele celor Doisprezece Patriarbi 


Cei doisprezece patriarhi din titlu sunt cei doisprezece fii ai lui Iacov. În 
lucrările pseudoepigrafe, fiecare dintre cei doisprezece, la fel ca tatăl lor în 
Geneza 49, își cheamă copiii lângă patul de moarte și le oferă ocazia de a 
asculta înțelepciunea pe care a acumulat-o în timpul vieţii sale. Se pare cá 
tipul acesta de testament a fost foarte popular în Antichitate. Scena de la 
patul de moarte pare să fie cadrul potrivit pentru transmiterea învățăturilor 


morale. Savantii au dezbătut multă vreme dacă Testamentele celor Doisprezece 
Patriarhi este de origine creștină sau ebraică. Alte testamente contin pasaje 
inconfundabil creștine. Dar reprezintă ele niște adaosuri la un text ebraic, sau 
Testamentele au fost scrise de un creștin care folosise surse ebraice? Oricum ar 
fi, este clar cá Testamentele sunt pline de material ebraic și că adaosurile 
creștine sunt minore. Savantii au datat Teszamentele la sfârșitul secolului al I- 
lea î.Cr., asta dacă ele reprezintă o scriere ebraică. 

În peșterile de la Qumran nu s-a găsit nici o copie a vreunuia dintre 
Testamentele celor Doisprezece Patriarhi. Totuși, lucrarea este inclusă în această 
secțiune pentru că la Qumran s-au găsit niște surse pentru o parte din 
testamentele individuale ale patriarhilor. Un text foarte fragmentar este 
despre Neftali (4Q215); alte două sau trei, reprezentate doar de câteva bucăți 
minuscule, au fost numite Testamentul lui Iuda (3Q7; 4Q484, 538); si încă 
unul a primit titlul de Testamentul lui Iosephus (4Q539). Cea mai interesantă 
dintre aceste surse este cea pe care experţii o numesc de regulă Testamentul 
lui Levi, deși ar trebui să fie numit Testamentul aramaic al lui Levi. Această 
lucrare se găsește în șase copii fragmentare descoperite în Peștera 4 (4Q213-— 
14; editorii au subdivizat fiecare dintre cele trei copii) și un fragment sau două 
din Peștera 1 (1Q21). Levi a fost cel de-al treilea fiu al lui Iacov și strămoșul 
tribului levitic, din care făceau parte toti preoții. Cu astfel de calificări, ne-am 
aștepta ca Levi să fie foarte apreciat sau să i se creioneze un portret eroic în 
Biblie, însă se întâmplă tocmai pe dos. El este criticat în singura povestire în 
care joacă un rol important. Împreună cu fratele său, Simeon, el răzbună 
violul surorii sale Dina, masacrând bărbaţii din Sihem în timp ce aceștia se 
vindecau după circumcizie. De aceea, Iacov, tatăl lor, i-a învinuit că i-au creat 
o reputaţie proastă printre popoarele canaanite (Geneza 34) si rememoreazá 
momentul acela pe patul de moarte, când, în ultimele sale cuvinte către ei, îi 
blestemă pe cei doi frati (Geneza 49:5-7). Totuși, reputaţia lor se 
îmbunătăţeşte în textele ulterioare. În Cartea Jubileelor, de exemplu, Levi si 
Simeon sunt láudati pentru ce au făcut la Sihem. De asemenea, în Jubilee si în 
Testamentul lui Levi incidentul de la Sihem este unul dintre motivele pentru 
care Levi devine preot (compară cu Maleahi 2:4—7) si primește promisiunea 
unei preoţii veșnice pentru familia sa. 

Aceste idei, care erau foarte importante pentru grupul de la Qumran, sunt 


prezente si in Testamentul aramaic al lui Levi. Episodul de la Sihem face parte 
din secțiunea de început a textului, care continuă apoi cu ungerea lui Levi ca 
preot. O comparaţie atentă a versiunii aramaice a textului cu Testamentul lui 
Levi (adică versiunea mai veche a textului în greacă) demonstrează că, deși 
cele două sunt destul de similare, ele diferă considerabil. Întrucât este posibil 
ca lucrarea în aramaică să fi fost deja scrisă în secolul III î.Cr., este aproape 
sigur că a fost folosită direct sau indirect ca una din sursele autorului 
Testamentului lui Levi, care este o parte a Testamentelor celor Doisprezece 
Patriarhi. (cf. de asemenea 4Q540-41). 

Aceste trei texte — 7 Enoh, Cartea Jubileelor și Testamentele celor Doisprezece 
Patriarhi — au apărut deci într-o formă sau alta la Qumran. Textul ebraic al 
Jubileelor şi traducerile ulterioare ale acestei cărți sunt foarte asemănătoare 
între ele; originalele aramaice ale 7 Enoh sunt mai puțin asemănătoare cu 
traducerile ulterioare și au uneori compoziţie diferită: Cartea Uriagilor ca a 
treia parte a textului, și Teszamentele celor Doisprezece Patriarhi, care nu apar 
direct, ci doar ca surse pe care autorii lor par să le fi folosit. 


d. Noi pseudoepigrafe 


Chiar dacă înainte de 1947 descoperirile din domeniul pseudoepigrafiei erau 
puţine — trei texte (prezente în aproximativ 40 de copii) dintr-un corpus ce 
număra cincizeci de documente — peșterile au oferit cercetătorilor interesați 
de scrierile pseudoepigrafe evreiești o varietate mare de manuscrise ce conțin 
texte necunoscute anterior și care pot fi încadrate în această categorie. O 
scurtă trecere în revistă ne poate indica câte texte de felul acesta avem. Nu 
trebuie însă să uităm că identificarea corectă a unor texte este adesea dificil de 
făcut, din cauza stării precare a majorității textelor care au supraviețuit. 
Paginile următoare conţin o eșantionare menită să ilustreze diversitatea și 
dimensiunea acestei categorii — ea nu își propune să fie exhaustivă. 


1. Apocriful Genezei. Această lucrare în aramaică, unul dintre primele șapte 
manuscrise descoperite, repovesteste și adaptează povestirile din Geneza. 
Fragmentele găsite spun povestea unei intervenţii angelice cu privire la 
nașterea lui Noe: el era un copil atât de ieșit din comun, încât tatăl său o 
suspecta pe mama lui că l-ar fi conceput cu unul dintre îngerii căzuți. Textul 


continuă cu Noe și Potopul, împărțirea pământului între urmașii lui Noe si 
povestirile despre Avra(a)m până la legământul făcut de acesta cu Dumnezeu 
în Geneza 15. Manuscrisul conţinea cândva mai mult material, dar a ajuns la 
noi în cea mai proastă stare dintre toate cele șapte texte găsite iniţial. În 1990, 
folosind cele mai avansate tehnici fotografice s-au putut descifra mai multe 
litere și cuvinte. Totuși, realitatea este cá o mare parte din material rămâne 
irecuperabil. Ce a supravieţuit se aseamănă de multe ori cu Cartea Jubileelor. 

2. Textele lui Noe: 1019; 40246(?), 534—536? 

3. Textul lui Iacov: 40537 

4. Textele lui Iosephus: 40474, 539 

5. Textul lui Qahat (scris și Kohath; socrul lui Moise): 40542 

6. Textele lui Amram (tatăl lui Moise, Exod 6:20): 40543—548, 549 (?) 

7. Textele lui Moise: 1022, 29; 2021; 40368, 40374?, 375-376?, 377, 
408? 

8. Textele lui Iosua: 40378-79, 522 

9. Textele lui Samuel: 40160; 6Q9 

10. Textul lui David: 2Q22 (vezi si manuscrisul primilor Psalmi din 
Peștera 2); cf. 4O479 

11. Textul lui Elisei: 40481a 

12. Textele lui leremia: 40383-84(?) (vezi 40385b, 40387b) 

13. Textele lui Ezechiel: 40384(7)-390, 391 

14. Textul lui Zedechia: 40470 

15. Textele lui Daniel: 40242 (Rugăciunea lui Nabonid), 4Q243-45, 
4Q551(?) 

16. Textul Esterei: 40550, 550a-e. 


Este posibil ca unele texte de mai sus să fi fost identificate greșit si, din 
păcate, nu există nici un manuscris care să fie foarte aproape de textul 
complet. Dar fragmentele scoase la iveală, mai ales cele din Peștera 4, 
demonstrează că, cel puţin pentru grupul (-urile) de la Qumran, categoria de 
cărți numite după personaje sau eroi biblici era mare, cu multe lucrări 
necunoscute anterior acestor descoperiri. Într-un fel, toate pot fi clasificate 
drept exemple de interpretare biblică, în sensul că ele adâncesc un aspect al 
textului scripturar sau îl folosesc ca pe o rampă de lansare pentru diferite alte 


direcții. 


C. ALTE TEXTE 


În această rubrică cu titlu vag aş include toate acele texte în care sunt 
exprimate punctele de vedere ale grupului care locuia izolat în regiunea 
Qumranului. Tot aici vor fi discutate unele cărți ale căror legături cu 
comunitatea de la Qumran este disputată. Amintesc încă o dată că criteriile 
acestei literaturi sunt greu de stabilit deoarece cunoaștem foarte puţine lucruri 
despre grupul (grupurile) de la Qumran și despre alte secte care locuiau în 
timpul acela în Iudeea. Totuși, în majoritatea peșterilor s-au găsit texte care 
par să fi fost scrise pentru buna organizare a comunităţii (despre care cred că a 
fost eseniană; vezi secțiunea 3a mai jos), destinată grupului care a trăit în 
pustie la Qumran sau grupului mai extins de esenieni care trăia în toată tara și 
era în contact zilnic cu alții. Lista de mai jos este doar o mostră a textelor 
rămase, aproape toate fiind necunoscute cercetătorilor înainte de 1947. 


1. COMENTARII ALE TEXTELOR BIBLICE 


Se stie că locuitorii comunității de la Qumran petreceau o mare parte a zilei 
studiind Scriptura și că vechile profeții ocupau un loc central în viața si 
învățăturile lor. După cum spune și Manualul comunității: „Și acolo unde sunt 
zece, nu se va întâmpla ca cel puțin unul dintre ei să nu studieze Legea zi și 
noapte, fără încetare cu privire la purtarea pe care trebuie să o aibă omul față 
de semenul său. Și Adunarea va veghea în fiecare a treia noapte să citească 
acea carte în comunitate, să studieze Legea și să se roage împreună“ (6, 6-8; 
p. 105). În mod cert Scripturile ocupau pentru comunitatea aceasta locul 
central al vieții, cel mai evident argument fiind cantitatea de manuscrise găsite 
în peșteri. Un alt argument sunt comentariile la cărțile biblice care au fost 
găsite acolo. Un termen care apare frecvent în aceste texte este cuvântul ebraic 
peser (plural pesarim), care înseamnă „interpretare“. Acesta este termenul pe 
care savanții l-au folosit pentru a desemna interpretarea care apare în primul 
tip de comentariu analizat mai jos. 


a. Comentarii continue 


În peșterile de la Qumran s-a descoperit un tip de expunere biblică, care este 
cel mai vechi precursor al comentariului modern cunoscut. Comentatorul de 
la Qumran, la fel ca cel modern, începe prin a cita primele cuvinte ale unei 
cărți sau secțiuni biblice și continuă adăugând propria înțelegere cu privire la 
pasajul respectiv. Apoi se trece la următorul verset, il citează și îi dă o 
explicaţie. El continuă în felul acesta pe tot parcursul cărții pe care o 
comentează, sau, cel puţin, de-a lungul pasajelor care îl interesează. 
Comentatorul își separă interpretarea de textul biblic printr-un cuvânt sau o 
expresie de tipul „interpretarea textului este“. Din moment ce comentatorul 
citează din textul biblic, comentariile sunt o altă sursă de informare cu privire 
la forma acestuia. 

Încă de la începutul studierii manuscriselor, a fost clar că din aceste 
comentarii se poate observa că exegeza de la Qumran a folosit cel puţin două 
ipoteze. Prima era convingerea că autorul biblic face referire in profetiile sale 
la zilele de pe urmă, nu la propriul său timp istoric; a doua constă în 
convingerea comentatorului că trăiește în timpul zilelor din urmă și, prin 
urmare, profetiile antice indicau spre zilele în care acesta trăia. Datoria sa era 
deci să dezlege secretele cuvintelor tainice ale profeților și în felul acesta să 
găsească mesajul divin care se adresa contextului în care comentatorul trăia. 
Din moment ce comentatorii menţionează de multe ori oameni si evenimente 
care, în opinia lor, reprezentau referințe ale profetiei, comentariile acestea 
sunt printre puţinele tipuri de texte care conţin detalii istorice despre grupul 
de la Qumran și perioada în care acesta a trăit acolo. (vezi capitolul 1, 
secţiunea B.4, a.3). 

Exegetii de la Qumran au fost ajutați în interpretările lor de o altă ipoteză. 
Ei considerau că Dumnezeu și-a descoperit tainele slujitorilor săi profeții prin 
Învățătorul Dreptăţii, care fusese unul dintre primii lideri ai sectei lor. 
Această credință este exprimată în Comentariul la Habacuc, mai specific in 


explicaţia la Habacuc 2:1-2: 


M-am dus la locul meu de strajă şi stăteam pe turn ca să veghez şi să văd ce are să-mi spună Domnul 
şi [ce-mi va răspunde] la plângerea mea. Domnul mi-a răspuns şi [a zis: „Scrie prorocia şi sap-o] pe 
table, pentru ca cel care citește] să poată citi uşor! [Habacuc 2:1-2]." 

[...] şi Dumnezeu i-a spus lui Habacuc să scrie ce se va întâmpla în ultima generaţie, dar El nu i-a 


dezvăluit când va veni sfârșitul. Și cu privire la cel care citește să poată citi ușor: textul acesta se referă 
la Învățătorul Dreptăţii, căruia Dumnezeu i-a descoperit toate tainele slujitorilor Săi Profetii 


(1QpHab 6, 12-7, 5; P. 481). 


Avánd atát un text inspirat — Scripturile — dar si un interpret inspirat — 
Învățătorul — grupul de la Qumran era încrezător că deţine un mare avantaj 
față de orice alt cititor al profeţiilor sacre. Fi erau convinși că misterele 
profetiilor le puteau fi deslușite doar lor, datorită inspiraţiei Învăţătorului. 

Câteva dintre comentariile acestea sunt destul de bine păstrate, dar 
majoritatea lor sunt, din păcate, fragmentare. Șaptesprezece sau optsprezece 
lucrări (unul dintre ele ar putea fi peser, dar textul pe care il comentează nu a 
putut fi identificat) intră în această categorie. Distribuţia lor este foarte 
interesantă: șase la Isaia; trei comentează niște psalmi; două la Osea, Mica si 
Tefania; și câte unul pentru Naum si Habacuc. Și aici, la fel ca în cazul 
manuscriselor biblice, predomină copiile la Cartea lui Isaia si a Psalmilor. 
Este surprinzător că au existat astfel de comentarii la Psalmi, din moment ce 
toate celelalte sunt comentarii ale unor cărți profetice. Totuși, este posibil ca 
grupul de la Qumran să fi privit într-o oarecare măsură Psalmii ca pe niște 
profeţii. Observati ce spune primul manuscris al Psalmilor din Peștera 11 


despre David: 


YHWH [Yahweh] i-a dat un duh înţelept și sclipitor și el a scris 3600 de psalmi si 364 de cântări 
pentru a fi cântate înaintea altarului pentru jertfa zilnică necurmată și în toate zilele anului; și 52 de 
cântări pentru jertfele de Sabat; și 30 de cântări pentru Luna Nouă, pentru sărbători și pentru Ziua 
Ispășirii. În total, cântările pe care el le-a rostit erau 446, iar 4 cântări pentru a fi cântate în numele 
celor loviți (de spiritele rele). 

În total ele erau 4050. 

El le-a rostit pe toate acestea prin profeția care i-a fost dată dinaintea Celui Preainalt (11QPsa 27, 
4-11; p. 307). 


Noul Testament vorbește, de asemenea, despre David ca profet si 
interpretează poezia lui ca prevestind anumite evenimente din viaţa lui Isus și 
a Bisericii primare (Fapte 2:29-31; vezi si 1:15-26; Matei 13:34—35). 

Relaţia dintre textul biblic si comentariu variază de la pasaj la pasaj. Uneori 
explicaţia urmează îndeaproape cuvintele Scripturii, alteori insistă pe un 
cuvânt sau două din Scriptură (interpretându-le, probabil ca simboluri), iar în 
alte cazuri legătura este mai puţin evidentă. Cele mai bine păstrate comentarii 
continue sunt peșer Habacuc (care este și unul din cele șapte manuscrise găsite 


initial, Comentariul la Naum si unele fragmente care se concentrează pe 
Psalmul 37. Comentariile la Isaia sunt o sursă importantă de informare cu 
privire la ideile mesianice ale grupului de la Qumran. 


(1) Comentariul la Habacuc (1 QpHab) 


Manuscrisul contine textul si Comentariul la Habacuc 1-2. Poemul din 
Habacuc 3 nu este explicat. La sfârșitul manuscrisului apare un spațiu gol 
(aproximativ două treimi din ultima coloană sunt nefolosite, la fel și 
următoarea coloană), dar peșer-ul se termină fără să mai fie completat. Acest 
spațiu gol sugerează că interpretul a scris cât și-a dorit; dar nu era interesat 
deloc de poemul din capitolul 3. Habacuc a fost profet între anii 650 și 600 
î.Cr. El a profetit că Domnul îi va ridica pe caldei (babilonieni) pentru a-l 
pedepsi pe Iuda cel îndărătnic. După ce descrie puterea si violenta acestor 
invadatori, Habacuc se plânge Domnului, care-i răspunde vorbind despre 
viitoarea pedeapsă a caldeilor. Comentatorul de la Qumran a interpretat 
caldeii ca fiind fim, un nume prin care, se pare, se referea la romani. 
Profetului i s-a spus să scrie vedenia pe care o văzuse: „Căci este o prorocie a 
cărei vreme este hotărâtă, se apropie de împlinire şi nu va minți; dacă 
zăbovește, aşteapt-o, căci va veni şi se va împlini negreşit“ (2:3). Așadar, 
Domnul îi spusese lui Habacuc că vedenia se referă la timpul sfârșitului, iar 
comentatorul știa că istoria nu se încheiase în timpul lui Habacuc. Aici el 
găsise un indiciu despre timpul la care profetul se referea. Habacuc a scris 
câteva versete și despre opoziţia dintre cei neprihániti si cei răi (1:13; 2:4). 
Acestea erau, la rândul lor, coduri pentru comentator, care văzuse că existau 
astfel de contraste în timpul vieții sale. 

Pentru a ilustra felul în care comentatorul scria trebuie să prezentăm câteva 
citate. Pentru început, Habacuc 1:5 vorbește despre celelalte neamuri care se 
vor mira când vor vedea ce se va întâmpla în Iuda: „Căci în zilele voastre voi 
face o lucrare pe care n-aţi crede-o, dacă v-ar povesti-o cineva!“ 
Comentatorul vede în cuvintele acestea o profeție a ceea ce s-a întâmplat în 
istoria grupului său: 

[lálcuit, aceasta îi privește] pe cei care erau necredinciosi la fel ca 
Mincinosul, pentru că nu [au] [ascultat cuvântul primit de] Învățătorul 
Dreptăţii din gura lui Dumnezeu. Și se referă la necredincioșii Noului 


[Legământ], pentru cá nu au crezut în Legământul lui Dumnezeu [si au 
pângărit] Numele Lui cel sfânt. Si, de asemenea, acest text trebuie tâlcuit [ca 
vorbind despre cei care] vor fi necredinciosi la sfârșitul zilelor. Aceștia, 
oameni ai silniciei si călcători ai Legământului, nu vor crede când vor auzi tot 
ceea ce [trebuie să se întâmple] ultimului neam, din gura Preotului 
[Invátátorului, in a cárui inimá] Dumnezeu a pus [intelegerea] pentru a putea 
tálcui toate cuvintele slujitorilor Sái Profetii, prin care el a prezis tot ce se va 
întâmpla cu poporul Său și [tara Lui] (1, 17-2, 10; p. 479). 

Mincinosul pare să fi fost un membru al comunității care a refuzat să 
accepte ceea ce Învățătorul Dreptăţii spunea. Aceeași idee apare și în 
Comentariul la Habacuc 1, 13b: „O, trădători, de ce priviți și táceti când cel rău 
mănâncă pe cel mai neprihănit decât el? Interpretat, asta se referă la Casa lui 
Absalom și la membrii consiliului ei care au tăcut în timpul pedepsei primite 
de Învățătorul Dreptăţii si nu l-au ajutat împotriva Mincinosului, care a 
batjocorit Legea în mijlocul întregii [adunári]" (5, 8-12; p. 481). Alţii s-au 
dovedit a fi necredincioși față de ceea ce Învățătorul grupului considera a fi 
noul legământ, iar alții au fost necredinciosi la sfârșit. Adevărata problemă de 
aici este autoritatea Învăţătorului și declaraţiile pe care acesta le-a făcut. Că 
unii nu aveau să le accepte fusese prezis în Scripturile profetice. Întâlnim aici 
o interpretare care nu se preocupă prea mult de contextul istoric al profetiei, 
ci este influenţată de alte elemente. 

Un al doilea exemplu ilustrează felul în care comentatorul, pornind de la 
premisa că textul biblic se referă la timpurile lui, oferă unele informații 
istorice foarte utile. El consideră că caldeii menționați de Habacuc sunt 
kittim, un termen care se referă la cei care au venit de pe mare, la vest de 
Iudeea (vezi Geneza 10:4). Dar, în anumite locuri, comentatorul expune 
detalii mai specifice din textul lui Habacuc. 


Vântul suflă și trece; și ei fac din puterea lor dumnezeul lor. (Habacuc 1:11). 

Interpretat [aceasta se referă] la comandanții celor din kiżtim, care, la sfatul celor [din] Casa Vinei, 
trec unul în faţa celuilalt; unul după altul comandanții [lor] vin să prăpădească pământul (4, 9-13; P. 
480). 


Kittim sunt romanii, ai căror lideri (consulii) se schimbau anual și erau sub 
controlul Senatului (Casa Vinei). Ulterior (Habacuc 1:16) profetul spune că 
dușmanii aduc jertfe mrejelor lor. „Și El a spus despre ei că aduc jertfe 


mrejelor lor, aduc tămâie năvodului lor, tâlcuit asta înseamnă că ei aduc jertfe 
steagurilor lor și se închină armelor de război“ (6, 2-5; p. 481). Cultul si 
închinarea la steaguri sau stindarde este o referință explicită la o anumită 
practică religioasă romană. 

Un alt pasaj ar trebui citat aici pentru că este unul dintre cele mai 
cunoscute din literatura de la Qumran. 


Vai de cel ce dă semenilor săi să bea, care-și toarnă veninul pentru a-i îmbăta ca să se poată privi la 
sărbătorile lor! (Habacuc 2:15). 

Tâlcuit, aceasta înseamnă că Preotul cel Nelegiuit l-a urmărit pe Învățătorul Dreptăţii la casa 
surghiunului său ca să-l tulbure cu furia lui veninoasă. Și la timpul rânduit pentru odihnă, pentru 
Ziua Ispásirii, el a venit înaintea lor pentru a-i tulbura și pentru a-i face să se poticneascá în Ziua de 
Post, Sabatul lor de odihnă (11, 2-8; p. 484). 


Este posibil ca Preotul cel Nelegiuit să fi fost marele preot. În capitolul 4 
voi discuta semnificația acestui pasaj, în care doi dușmani de moarte — 
Invátátorul si Preotul cel Nelegiuit — apar împreună. 


(2) Comentariul la Naum (49769) 


Profetiile lui Naum sunt făcute, la fel ca cele ale lui Habacuc, spre sfârșitul 
anilor 600 î.Cr., dar într-un timp când Asiria încă exista (așadar înainte de 
612 sau 609). Profetul privește cu speranță spre un timp când Domnul va 
aduce judecată împotriva cetății Ninive, capitala Asiriei. El compară orașul cu 
vizuina unor lei și spune că cei mai tineri lei ai ei vor fi uciși și nu vor mai 
putea lua pradă. De asemenea, el compară cetatea Ninive cu o prostituată care 
va fi rușinată pentru toate destrăbălările ei. Profetia lui Naum este un poem 
de judecată împotriva cetăţii Ninive, o cântare în care se sărbătorește 
distrugerea ei: „Rana ta nu se alină prin nimic, rana ta este fără leac! Toţi cei 
ce vor auzi de tine vor bate din palme, căci cine este acela pe care să nu-l fi 
atins răutatea ta?“ 

Comentariul la Naum nu s-a păstrat la fel de bine ca peșer-ul la Habacuc, 
dar oferă și el detalii istorice importante despre timpul când grupul 
(grupurile) de la Qumran existau. Fragmentele care au supraviețuit acoperă 
secțiuni din capitolele 1-2 si până la versetul 12 sau, poate, chiar până la 
versetul 14 din capitolul 3 (ultimul al cărţii). La fel ca si Comentariul la 
Habacuc, menţionează pe kittim. Spre deosebire de Comentariul la Habacuc, 


Comentariul la Naum numeşte persoanele pe nume. 


Unde merge leul, acolo este puiul de leu, [unde nimeni nu-i tulbură]. (Naum 2:11b). 

| Tâlcuit, asta se referă la Demetrius, regele Greciei, care a încercat, la sfatul celor care caută lucruri 
ușoare, să intre în lerusalim. [Dar Dumnezeu nu a îngăduit ca orașul să cadă] în mâinile regilor 
Greciei, din timpul lui Antioh până la venirea domnitorilor din £iz£im. Dar apoi ea va fi călcată în 
picioare (1, 1-3; p. 474). 


Demetrius pare să fie Demetrius III (95-88 î.Cr.), care a atacat 
Ierusalimul. Epitetul „cei care caută lucruri ușoare“ este probabil un joc de 
cuvinte si o aluzie la farisei (cuvântul ebraic tradus prin „lucruri simple“ este 
un joc de cuvinte de la termenul fariseic pentru ,legi^); fariseii sunt criticati de 
mai multe ori pe parcursul comentariului. Antioh menţionat în text ar putea 
fi Antioh IV Epifanes (175—164 î.Cr.) care a interzis practicarea iudaismului 
în anii 160 î.Cr. 

Următorul pasaj oferă, de asemenea, un indiciu istoric valoros. 

[Și sugrumă prada pentru leoaicele sale; și își umple] vizuinile de [pradă] și culcușurile cu ce răpise. 

(Naum 2:12) 

Tâlcuit, asta se referă la tânărul leu furios [care se răzbună] pe cei care căutau lucruri simple și 


spânzurau oameni de vii, [...] în trecut în Israel. Din pricina unui om spânzurat de viu de [un] 
copac, El spune, „lată, eu sunt împotriva [ta, spune Domnul Ostirilor*] (1, 4-8; p. 474). 


Aceasta este o referință la niște fapte ale lui Alexandru Ianeu, un rege din 
Iuda (103—76 î.Cr.) care a spânzurat opt sute de farisei odată (retineti că ei 
sunt „cei care caută lucruri ușoare“). Comentariul nu menţionează nici pe 
Învățător, nici pe Preotul cel Nelegiuit și pare să discute o perioadă ulterioară 
vieții lor. 


(3) Comentariul la Psalmi (2Q171,173) 


Desi Comentariul la Psalmi tratează mai multe pasaje biblice, nu doar un 
psalm, majoritatea fragmentelor care au supraviețuit discută mai multe versete 
din Psalmul 37. Pe parcursul explicatiei, autorul face profeții cu privire la 
anumite evenimente contemporane cu el. Psalmul 37 vorbește despre 
necazurile de care au parte cei drepți din cauza celor nelegiuiti și de 
răzbunarea de care vor avea parte cei dintâi dacă vor aștepta răbdători pe 
Domnul. Întrucât termenii „drepţi“ si ,nelegiuiti^ sunt cuvinte de cod pentru 
comentator, el gáseste in ele aluzii la Învățător și adversarii lui. Se observă 


lucrul acesta mai ales în următoarele pasaje: 


Domnul întărește paşii omului si El se bucură de toate căile lui; 

dacă [se întâmplă să cadă, nu este doborât de tot, căci Domnul îl apucă de mână] [Psalmul 37:23- 
24]. 

' alcuit, este vorba de Preot, Învățătorul | Dreptăţii pe care] Dumnezeu l-a ales să stea înaintea Lui, 
căci El l-a pus să-l clădească Adunarea... 

Cel rău pândește pe cel neprihănit şi caută [să-l omoare, dar Domnul nu-l lasă în mâinile lui] şi nu-l 
osândeşte [când vine] la judecată [Psalmul 37:32-33]. 

Tâlcuit, aici e vorba de [Preotul] Nelegiuit care [l-a pândit pe Învățătorul Dreptăţii] ca să-l omoare 
[datorită poruncilor] și legilor pe care el i le-a trimis. Dar Dumnezeu nu-l va părăsi și nu-l va lăsa să 
fie osândit când vine la judecată. Și Dumnezeu îi va da răsplata dându-l în mâinile neamurilor celor 
silnice, ca să arunce asupra lui [judecata] (fragmente 1-10, col. III 14-16; IV 7-10; pp. 489-490). 


Comentariul acesta accentuează opoziția dintre cei doi lideri si, în plus, 
menţionează „legea pe care el [Învățătorul] i-a trimis-o lui [Preotului 
Nelegiuit].“ Este posibil ca dezacordul dintre ei să fi fost prezentat în acest 
document și textul să fi existat printre celelalte manuscrise. Subiectul acesta va 
fi tratat mai jos în secțiunea 3, care discută problema literaturii juridice. 


b. Comentarii tematice 


Multe alte lucrări găsite în peșterile de la Qumran se bazează, într-un fel sau 
altul, pe Scripturi, deși ele nu iau forma unor comentarii continue sau 
curente. Ele adună o serie de pasaje biblice cu o temă sau mai multe teme 
comune. Pasajele respective pot fi luate din cărți diferite sau din părți separate 
ale aceleiași cărți biblice. Iată câteva exemple: 


(1) Florilegiul (40774) 

Această colecţie de texte discută, în principal, textele din 2 Samuel 7 
(făgăduinţa că David va avea pentru vecie urmași la tron) și Psalmii 1 și 2. Pe 
parcurs, alte pasaje sunt menţionate în comentarii și clarificări. 2 Samuel 7:10 
spune că Dumnezeu a stabilit un loc pentru poporul său, unde ei vor putea 
trăi în siguranță. Comentatorul de la Qumran consideră că acest loc este casa 
pe care Domnul o va construi pentru poporul său în zilele din urmă (Exod 
15:17-18 este citat ca argument). „Gloria lui va dăinui] pe vecie; va fi 
deasupra lui pentru totdeauna. Și străinii nu-l vor mai pustii, așa cum în 
trecut au pustiit Sanctuarul lui Israel, datorită păcatelor lui. El a poruncit ca 
să fie construit pentru El un Sanctuar al oamenilor, pentru ca ei să poată 


trimite, la fel ca fumul tămâiei, faptele Legii“ (1, 5—7; p. 493). Acest pasaj 
vorbește despre un sanctuar al zilelor din urmă, pe care Dumnezeu, nu 
oamenii, îl va construi; va fi un „Sanctuar al oamenilor,“ adică, nu va fi o 
cládire; iar jertfele aduse in el nu vor fi jertfe de animale sau daruri de 
mâncare din cereale, ci „faptele Legii“. Cu alte cuvinte, sanctuarul Domnului 
va fi asemănător comunității de la Qumran sau, probabil, egal cu ea. 

Florilegiul acesta i-a interesat pe cercetători nu doar datorită noțiunii sale 
de templu spiritual, ci și pentru că oferă detalii importante despre personajele 
eshatologice pe care grupul le aștepta. 


Domnul spune că îţi va zidi o Casă [2 Samuel 7:11]. Eu ţi-am ridicat un urmaș după tine [2 Samuel 
7:12]. Eu voi întări scaunul de domnie al împărăției sale [pe vecie] [2 Samuel 7:13]. Eu [ii voi fi] 
tată și el îmi va fi fiu.[2 Samuel 7:14]. Cel din neamul lui David care se va ridica împreună cu 
Tâlcuitorul Legii [să domnească] în Sion [la sfârșitul] timpului. După cum este scris, voi ridica din 
căderea lui cortul lui David [Amos 9:11]. Adică cortul căzut al lui David este cel care se va scula ca 
să salveze pe Israel (1, 10-13; p. 494). 


În altă parte (capitolul 4, b.6) voi analiza mai atent anticiparea că 
Tâlcuitorul Legii îl ca însoţi pe acest Mesia davidic. 


(2) Mărturiile (4Q175) 


Acest scurt text este împărțit în patru secțiuni, fiecare concentrându-se pe un 
text biblic (sau două) care este citat: primul citează două secțiuni din 
Deuteronom (5:28-29; 18:18-19); cel de-al doilea citează din capitolele din 
Numeri despre Balaam (24:15-17); cel de-al treilea folosește Deuteronomul 
33:8-11 (binecuvântarea lui Moise pentru Levi); în cel de-al patrulea, care 
este și in 4Q379 II 7-14, se discută despre Iosua 6:26 (blestemul pentru cel 
care va reconstrui lerihonul). Primele trei paragrafe sunt unite în jurul temei 
viitorilor conducători: un profet ca Moise, o stea care răsare din Israel (un 
Mesia davidic, se pare) şi preoţii (unul ca Levi, dar și descendenţii lui). Cel 
de-al patrulea paragraf nu este foarte evident legat de celelalte, dar pare să își 
propună fortificarea unei cetăţi de către niște frati (Macabei?) si blestemul 
care îi așteaptă. Caracteristica neobișnuită a textului Mărzuriilor este cá el 
conţine aproape în totalitate citări; doar secțiunea a patra are o interpretare 
adăugată. Totuși, Mărzuriile sunt o formă de interpretare. De exemplu, 
apărând alături de Numeri 24:15-17, textul din Deuteronom 18:18-19 capătă 


nuanţe mesianice. Hanan Eshel consideră că 4Q175 este scris împotriva lui 
loan Hircan (134-104 î.Cr.), care a revendicat toate cele trei funcţii pentru 
sine și a construit foarte mult în zona Ierihonului. 


(3) Textul lui Melchisedec (11 QMelch) 


Un manuscris din Peștera 11 îl aduce pe Melchisedec în centrul atenției. 
Melchisedec a fost regele-preot al Salemului, care l-a întâlnit pe Avram după 
ce acesta i-a învins pe împărații Canaanului si l-a salvat pe Lot (Geneza 
14:17-20). Avraam i-a dat a zecea parte din prada lui, iar Melchisedec l-a 
binecuvântat. Psalmul 110:4 vorbeşte despre preoția veșnică a lui 
Melchisedec, o idee dezvoltată ulterior în Epistola către Evrei, care-l prezintă 
pe Cristos ca preot al tuturor timpurilor, după rânduiala lui Melchisedec. 
Melchisedec este o figură misterioasă care apare brusc, și apoi dispare din 
paginile Vechiului Testament. 

În ciuda faptului că textul despre Melchisedec de la Qumran a fost prost 
păstrat, a supraviețuit suficient de mult material pentru a demonstra că 
persoana lui a fost obiectul speculatiei pentru aceste grupuri. Ei și l-au 
imaginat ca pe o creatură angelică, ce va lua parte la judecata finală. 
Fragmentele descoperite încep cu citarea pasajelor din Levitic 25:13 și 
Deuteronom 15:2, versete care vorbesc despre anul jubileului și anul eliberării 
(sau anul iertării), la acestea este adăugat și Isaia 61:1 („să vestesc robilor 
slobozenia“), care este înţeleasă ca fiind o referire la zilele din urmă: 


| Tâlcuirea ei este că El] îi va da [pe robi] Fiilor Cerului și moștenirii lui Melchisedec; cá[ci el va 
arunca sortul] lor între pár[tile lui Meclhise]dec, care îi va duce înapoi și le va vesti slobozenia, 
iertându-le [nelegiuirile] tuturor fărădelegilor lor. 

Iar lucrul acesta se va [întâmpla in prima săptămână] a jubileului, care urmează celor nouă Jubilee. 
lar Ziua Ispásirii este sflârșitul celor] zece [Jublilee, când toti Fiii [Luminii] și oamenii sortului lui 
Mel[hi]sedec vor fi izbáviti. [Si] o lege le va [oferi] răsplata. Căci aceasta este clipa Anului de 
Îndurare pentru Melchisedec. [Și e]l, prin puterea lui, va judeca pe cei sfinți ai lui Dumnezeu, 
făcând judecată după cum este scris despre el în Cântările lui David, care spune, ELOHIM și-a luat 
locul în sfatul dumnezeiesc; el judecă în mijlocul dumnezeilor [Psalmul 82:1]. Și despre el a spus (Sá 
Te înconjoare adunarea popoarelor) şi șezi mai sus decât ea, la înălțime! Domnul (EL) judecă 
popoarele [Psalmul 7:7-8]. Cât privește ceea ce a s[pus, „Până când veţi] judeca strâmb şi veţi căuta 
la fata celor răi? Selah [Psalmul 82:2], interpretarea se referă la Belial și spiritele sale, [care] s-au 
răzvrătit întorcând spatele poruncilor lui Dumnezeu către [...] Și Melchisedec va răzbuna 
răzbunarea judecăților lui Dumnezeu [...] si el îi va [smulge din mâna lui Belial] și din mâna tuturor 
du[hurilor] sale. Si toti „dumnezeii“ [dreptăţii] vor veni în ajutorul său [pentru] a lua parte la 


ni[micirea] lui Belial (2, 4—14; p. 501). 


Autorul speculează faptul că termenul ebraic pentru „Dumnezeu“ (Elohim) 
poate fi folosit și pentru îngeri. Prin urmare, când îl întâlnește în Psalmul 
82:1, el explică pasajul ca referindu-se nu la Dumnezeu, ci la îngerul 
Melchisedec. Judecata lui este plasată în mod explicit la sfârșitul timpurilor, 
deoarece implică distrugerea lui Belial. Prin împletirea diverselor texte biblice 
și interpretarea lor în modul său special, scriitorul conturează un portret 
memorabil al lui Melchisedec. Deși portretul acesta nu se leagă direct de 
imaginea din Epistola către Evrei, aceasta demonstrează statutul de care se 
bucura Melchisedec în această grupare. De asemenea, ar trebui observat că 
textele Scripturii care nu vorbesc despre sfârșitul timpului sunt explicate, în 
acest text și în alte comentarii din Qumran, ca și când fac referiri explicite la 
sfârșit. 


(4) Un comentariu la Geneză (49252) 


Fragmentele comentariului citează și interpretează câteva pasaje răzlețe din 
Geneză. Uneori autorul încetinește ritmul pentru a prezenta pe larg un pasaj 
(Potopul), iar alteori trece rapid prin perioade lungi de timp (povestirile 
despre Avraam, Isaac și Iacov), ajungând în final la „binecuvântările“ rostite 
de lacov pentru fiii săi în Geneza 49. Lucrarea aceasta este neobișnuită 
printre manuscrisele de la Qumran care fac referire la textul biblic. Ea nu se 
potriveşte categoriei peser, în sensul cá nu produce și nu explică părți succesive 
ale unui text, fiind totuși posibil să nu intre nici în categoria comentariilor 
tematice, pentru că toate pasajele folosite sunt din Geneza si sunt luate în 
ordinea apariţiei lor în Biblie. Dacă din textele selectate ar reieși o temă clară, 
ea nu este evidentă din fragmente. Mai târziu, la finalul lucrării, voi prezenta 
pasajul mesianic; aici ne vom concentra să rezumăm ceea ce autorul subliniază 
în prezentarea povestirii despre Potop — cronologia. 


1. Cei 120 de ani din Geneza 6:3 reprezintă perioada dintre momentul 
când avertismentul conținut în verset a fost anunțat si începerea Potopului. 
Acest interval de timp este indicat de plasarea avertismentului în cel de-al 
480-lea an de viață al lui Noe; Potopul a venit în cel de-al 600-lea an al lui 


Noe. 


2. Potopul începe la fel ca în Geneza 7, în luna a doua, ziua 17. Celelalte 
date sunt redate si ele la fel. 

3. Potopul se sfârşeşte anul următor în luna a doua, dar contrar textului 
tradițional din Geneza 8:14, care are ziua 27, textul de la Qumran îi stabilește 
sfârșitul în ziua a 17-a. Astfel, Potopul durează exact un an. 

4. Se consideră că acel an a durat exact 364 de zile, care reprezintă 
lungimea unui an solar, conform grupului (grupurilor) de la Qumran. În 
sensul acesta, ele sunt în acord cu Cartea Jubileelor şi Cartea astronomică din 1 
Enoh. 


2. PARAFRAZE 


Lista oficială conține doar câteva manuscrise în categoria de „parafraze“ ale 
Bibliei. Motivul pentru care facem deosebire între acestea și alte abordări ale 
textului biblic este că ele seamănă foarte mult cu formularea textului 
Scripturii, dar nu îl reproduc chiar exact; sau îl reproduc, dar ici și colo adaugă 
alte materiale în el. Textele care intră în această categorie sunt 4Q123 (la 
Iosua), 127 (pentru Exod; este în greacă), 4Q382 (la Regi) si 4Q422 (la 
Geneza si Exod). Manuscrisele 4Q158, 364-367 (la Pentateuh) au fost 
numite tot parafraze, dar ultimul lor titlu este Pentateuh Refăcut (vezi mai jos 
capitolul 5). Nu este foarte clar de ce experţii le numesc parafraze, si nu direct 
manuscrise biblice; dar indiferent cum sunt numite, ele ne arată încă o dată 
cât de important a fost textul biblic la Qumran. 


3. TEXTE JURIDICE 


Abia din 1977 a devenit clară adevărata amploare și semnificaţie a textelor 
juridice de la Qumran. De la începutul cercetărilor, experții au ştiut că 
peșterile conţineau texte cu numeroase legi extrase din Scripturi și din 
interpretarea biblică. Dar câteva lucrări majore care au fost publicate sau puse 
la dispoziţia publicului începând cu sfârșitul anilor 1970 au transformat legea 
într-unul din elementele centrale ale studiilor qumraniene. În acest domeniu 
savanții evrei au fost primii care au analizat noile documente și au identificat 
asemănările și diferențele dintre aceste manuscrise și marile compilații ale 


legii rabinice, scrise mult timp după distrugerea Qumranului. Patru dintre 
cele mai importante texte sunt prezentate aici. 


a. Documentul de la Damasc 


Lucrarea aceasta este cunoscută sub mai multe nume: Pragmentele Tadochite 
sau, pentru că Damascul este menționat de câteva ori, Legdmántul de la 
Damasc, Documentul de la Damasc. Faţă de celelalte texte descoperite la 
Qumran, acest document a avut o istorie neobișnuită, pentru că se știa de 
existența lui înainte de 1947. Solomon Schechter, un cercetător evreu de la 
începutul secolului douăzeci, a găsit în 1896 două copii ale lucrării în geniza 
(cameră de depozitare în care se păstrau manuscrise vechi, ieșite din uz) 
Sinagogii Ezra din Cairo (de aici numele Cairo Damasc - CD). În 1910 ela 
publicat aceste copii, numite textul A, care avea șaisprezece coloane; textul B 
avea două coloane (ele au fost numerotate 19-20 si se suprapun considerabil 
cu coloanele 7-8 din manuscrisul A). Aceste texte fuseseră copiate în secolele 
X si, respectiv, XII d.Cr. Chiar dacă, pentru o scurtă perioadă, Documentul de 
la Damasc a devenit obiectul unui studiu intens, interesul pentru el a renăscut 
odată ce copii fragmentare ale acestui text au fost găsite în Peștera 4 (4Q266- 
73), 5 (5O12), si 6 (6015). Copiile de la Qumran demonstrează că lucrarea, 
care anterior fusese cunoscutá doar din manuscrisele medievale, era intr- 
adevăr antică; cele mai vechi copii, cele din Peștera 4 (40266), sunt datate pe 
la aproximativ 75-50 î.Cr. 

Documentul de la Damasc are două părți principale: un îndemn, care acoperă 
mare parte din coloanele 1-8 și 19-20; si o secţiune juridică, ce include 
coloanele 15-16 si 9-14 (ele sunt numerotate după copiile medievale). Cea 
de-a cincea copie din Peștera 4 arată că coloanele 15-16 sunt plasate între 
coloanele 8-9 din textul A. Manuscrisele de la Qumran indică faptul cá 
versiunea utilizată acolo nu doar că a ordonat materialul diferit, ci avea și un 
text mai lung decât copiile găsite în Cairo (de exemplu, un material care 
precedă col. 1). Secţiunea legilor acoperă, printre alte, problemele purității 
rituale a preoților și a jertfelor, bolile, căsătoria, agricultura, zecimea, relațiile 
cu neevreii, intrarea in legământul comunității si jurămintele aferente, viața in 
cadrul comunităţii, Sabatul și organizarea comunitară. 

În îndemnul său autorul îi cheamă pe „toți dintre voi care cunosc dreptatea“ 


(1, 1; p. 127), „toţi dintre voi care intraţi în Legământ“ (2, 2; p. 128), „fiii 
mei“ (2, 14; p. 128) si îi încurajează să urmeze căile lui Dumnezeu ca membri 
ai noului legământ „în tara Damascului“ (6, 19; p. 132). Cercetătorii au 
dezbătut îndelung semnificaţia cuvântului „Damasc“: se referă la orașul sirian, 
sau este un nume simbolic pentru un loc de exil, după cum cred unii că ar fi 
cazul în Amos 5:27? Nimeni nu cunoaște răspunsul, dar apariţia acestui nume 
în text (de șapte ori) a captat atât de mult atenţia celor care l-au studiat, încât 
a primit denumirea „Legământul/ Documentul de la Damasc." Destinatarii sunt 
încurajați nu doar să trăiască după prevederile noului legământ, dar să evite 
relele, care sunt cele trei capcane ale lui Belial: desfrânarea, bogăţia și 
pângărirea templului (4, 14-18). Există deci posibilitatea ca cei care au 
acceptat legământul să se abată de la hotărârea lor inițială. Mai mult de atât, 
unii „dintre cei care au intrat în Legământ nu vor intra în Templu pentru a 
lumina altarul Lui degeaba“ (6, 12; p. 132). Această poruncă ar putea însemna 
că cei din grup nu participau la cultul de la Templul din Ierusalim. Ei se 
considerau pe ei înșiși o rămășiță și tocmai pentru ei îl chemase Dumnezeu pe 
Învățătorul Dreptăţii pentru a-i conduce pe calea cea adevărată. (1, 10-11). 
Pe tot parcursul îndemnului său, autorul citează pasaje biblice si le 
interpretează pentru cititor. 

Autorul menţionează și „taberele“ (7, 6), „tabăra“ (10, 23), „adunarea 
cetăților lui Israel“ (12, 19) si „adunarea taberelor“ (12, 23). Referințele 
acestea și presupunerea textului că grupul (grupurile) căruia se adresează 
trăiește amestecat printre alti oameni i-au făcut pe multi cercetători să tragă 
concluzia că Documentul de la Damasc nu fusese scris pentru grupul de oameni 
care locuia la Qumran, ci pentru alții care adoptaseră credințe și practici 
similare, dar care încă nu se exilaseră în pustie. În schimb locuiau împreună în 
orașe și sate, unde intrau in contact cu evrei si neevrei. Totuși, prezenţa 
copiilor respective la Qumran sugerează că membrii comunității l-au 
considerat valoros, indiferent de modul în care îl interpretau. Un lider 
important menţionat frecvent este Păzitorul, care, printre alte sarcini, 
evaluează calitățile celor care doresc să se alăture și îi învață pe membri cu 
privire la lucrările lui Dumnezeu. 

Sectiunile juridice, despre care se stie acum cá sunt mai lungi decât cele din 
copiile medievale, tratează o varietate de subiecte, după cum am spus mai sus. 


În multe aspecte ele coincid cu pasajele juridice din celelalte documente de la 
Qumran; alteori diferă de acestea. Una dintre cele mai mari secţiuni este 


dedicată legilor despre Sabat. 
b. Manualul comunității 


O copie a Manualului comunității a fost unul din cele șapte manuscrise 
originale și a fost un text esenţial pentru înțelegerea academică a grupului 
(grupurilor) de la Qumran. Pe lângă copia aproape completă din Peştera 1, s- 
au mai descoperit încă zece manuscrise fragmentare în Peștera 4 (4Q255- 
64), unul sau posibil două în Peștera 5 (5O11, și probabil 5O13, doar dacă 
acesta citează din 3.4—5), si încă un text adiţional ce pare să combine aspecte 
ale Manualului cu Documentul de la Damasc (4Q265). 

Manualul poate fi numit, pe bună dreptate, o constituţie a comunității. Ea 
începe cu o declaraţie despre ce ar trebui să-i înveţe un lider pe cei care își 
doresc să fie acceptați la părtășia comună. 


El va admite în Legământul de Har pe toti cei care s-au afierosit cu buná-credintá cinstirii 
poruncilor lui Dumnezeu, ca să poată avea parte de sfatul lui Dumnezeu si să poată trăi desăvârșit 
înaintea lui potrivit cu tot ceea ce a fost descoperit cu privire la timpurile rânduite și ca ei să-i 
iubească pe toti fiii luminii, fiecare după soarta lui în planul lui Dumnezeu și să-i urască pe toti fiii 
întunericului, fiecare după vina lui în răzbunarea lui Dumnezeu (1, 7-10; p. 98-99). 


Aceste cuvinte de început precedă descrierea ceremoniei pentru intrarea în 
grup(uri) si pentru reînnoirea anuală a legământului. Împărţirea dură a 
umanității în două tabere — una a luminii și alta a întunericului — este 
dezvoltată pe larg într-o secţiune des citată a manuscrisului (3, 13-4, 26). „De 
la Dumnezeul Cunoasterii vine tot ceea ce este și ceea ce va fi. Înainte ca ei să 
fi existat, el le-a plăsmuit forma și când, după cum le-a fost rânduit, au luat 
ființă, iar ei își aduc sarcina la îndeplinire fără a o schimba, potrivit máretului 
său plan. Legile tuturor lucrurilor sunt în mâna Lui și Elle împlinește toate 
nevoile“ (3, 15—17; p. 101). Coloanele a cincea, a șasea și a şaptea se ocupă în 
mare parte de viața comunităţii. Anumite reglementări cu privire la procesul 
de aderare la grup și cu privire la întâlnirile grupului (urilor) și, de asemenea, 
o listă de sancţiuni pentru diferite încălcări ale legilor sunt incluse în acestea. 
În continuare, manualul vorbește despre primii membri și despre modul 
potrivit de viață pentru prezent. El se încheie cu un lung poem de laudă la 


adresa lui Dumnezeu. La fel ca Documentul de la Damasc, manualul își 
construiește materialul juridic în sau lângă unele secțiuni care iau alte forme 
literare. 

Manuscrisul complet din Peștera 1 conţine alte două compoziţii adiţionale 
ale manualului. Manualul Adunării (1QSa) este un text pe două coloane care 
prevede reglementări pentru zilele din urmă și pentru adunarea și banchetele 
mesianice care vor avea loc atunci. Manualul binecuvântărilor (1QSb) prezintă 
binecuvântări pentru diferiți lideri ai comunităţii. Nici una din celelalte copii 
ale Manualului comunității nu include vreuna dintre aceste lucrări, dar 
Stephen Pfann a identificat 4Q249 a-1 drept copii ale Manualului Adunării 


(contin o scriere criptică). 


c. Manuscrisul Templului 


În unele privinţe, publicarea Manuscrisului Templului în 1977 de către un 
cercetător israelian, soldat şi om de stat, Yigael Yadin (1917-1984) a dat o 
nouă direcţie studiilor qumraniene în care centralitatea legii în viața și 
gândirea comunităţii era recunoscută pentru prima dată. Se pare că cel mai 
bine păstrate dintre copii — 11QTa (11019) — au avut șaizeci si șase de 
coloane (mai mult de 8 metri) si Manuscrisul Templului este deci cel mai lung 
dintre Manuscrisele de la Marea Moartă. 4Q524 si probabil 11Q20 si 11021 
sunt alte copii ale Manuscrisului Templului. 4Q524 este datat în aproximativ 
150-125 î.Cr.; de aici rezultă că Manuscrisul Templului fusese scris înainte ca 
întreaga comunitate să se fi mutat la Qumran. Yadin a aflat de existența 
manuscriselor din corespondența avută cu un pastor din Virginia. După 
Războiul de Şase Zile din 1967, Yadin a obținut manuscrisul de la Kando, 
negustorul de antichităţi (menţionat în capitolul 1). Deși Kando plătise 
pentru el, nu a avut de ales, așa că a trebuit să i-l incredinteze lui Yadin. 

Una dintre caracteristicile remarcabile ale compoziţiei este că, atunci când 
citează un pasaj biblic care menţionează cuvintele lui Dumnezeu la persoana a 
treia („și Dumnezeu a spus“), îl modifică la persoana întâi („și am spus“). Prin 
urmare, autorul nu putea face o sugestie mai concretă cu privire la inspirația 
lucrării sale: este rostită direct de Dumnezeu către Moise, nu de un înger al 
prezenţei sale, cum se întâmplă în cazul Cărţii Jubileelor. Începutul fragmentar 
al Manuscrisului contine unele cuvinte care amintesc de cel de-al doilea 


legământ făcut pe Muntele Sinai (Exod 34). Apoi continuă cu o lungă 
secţiune despre Templu (coloanele 3-13) și sărbătorile și jertfele ţinute acolo 
(13-29). Templul descris aici nu se potriveşte cu sanctuarele istorice ale lui 
Israel. El este menit ca plan pentru un nou templu, care urmează să fie 
construit în viitor, atunci când oamenii potriviti vor conduce poporul. 
Calendarul care stă la baza sărbătorilor este probabil aranjamentul solar de 
364 de zile din Cartea Jubileelor, 1 Enoh şi alte texte de la Qumran. 
Următoarea secţiune de dimensiuni mari (coloanele 30-45) descrie curțile 
spatioase din complexul Templului, iar o secțiune de dimensiuni reduse 
(coloanele 45—47) vorbește despre oamenii și obiectele care trebuie aruncate 
afară din templul cel curat și sfânt. Ultimele coloane enumeră o serie de legi 
cu privire la diferite subiecte; majoritatea sunt extrase din cartea 
Deuteronomului. Manuscrisul Templului grupează, adeseori, într-un singur 
pasaj legi despre anumite subiecte din Pentateuh. Sectiunile despre sărbători 
și grupurile de legi au fost studiate și comparate cu alte corpuri de legi 
evreiești pentru a putea plasa textul în cadrul istoriei reflectiei juridice 
evreiești. În mod cert, textul acesta se îndepărtează de ceea ce a devenit 
sistemul rabinic și arată puncte comune cu ceea ce este cunoscut despre 
poziţiile unor alte grupuri antice evreiești, cum ar fi esenienii. Și, chiar dacă 
nu este surprinzător, materialul juridic corespunde cu textele juridice de la 
Qumran și Cartea Jubileelor. 


d. Unele cărţi ale Torei (4QMMT) 


Dacă Manuscrisul Templului a inaugurat o nouă eră în studiile despre 
Qumran, documentul numit „Unele Cărţi ale Torei“ (în ebraică, Migsat 
Ma'ase ba-Torab, de aici abrevierea 4 QMMT), sau „Epistola Halakhică, 
disponibilă în șase copii“ (4Q394-99), a adus chestiunile juridice în centrul 
cercetărilor despre natura și istoria comunităţii de la Qumran. Mai mult decât 
orice alt text, acesta a fost în centrul controverselor din cauza problemelor 
ridicate de accesul la el. Editorii au sugerat că este o epistolă a grupului de la 
Qumran, scrisă probabil de Învățătorul Dreptăţii și colegii săi, către adversarii 
lor din Ierusalim, inclusiv către marele preot (Preotul cel Nelegiuit). Scopul 
epistolei era de a preciza diferențele dintre cele două grupări și de a-i soma pe 
adversari să-și schimbe viaţa. Toate acestea sunt făcute într-o manieră 


surprinzător de prietenoasă (de ex. „căci [am văzut] că înțelepciunea și 
cunoașterea legii sunt cu voi“ [C27-28; p. 228]). Dacă ipoteza aceasta se 
dovedește corectă, de aici decurge o concluzie importantă: diferențele dintre 
cele două grupări erau strict juridice, cu toate că acestea ar părea oamenilor de 
astăzi chestiuni excesiv de minore. Manuscrisul 40MMT începe cu un 
calendar de un an, foarte detaliat; si de această dată este vorba despre un 
calendar solar de 364 de zile. În continuare autorul prezintă douăzeci şi două 
de probleme juridice. Aceste declarații juridice au fost comparate cu alte texte. 
Ele sunt contrare ideilor rabinice sau fariseice și coincid cu poziţiile eseniene, 
iar în unele cazuri cu cele ale saducheilor. 


4. SCRIERI LITURGICE 


Se pare că unele tipuri de texte de la Qumran au folosit comunității și 
membrilor ei în modul lor de închinare către Dumnezeu. Evident că și cărțile 
biblice au fost folosite în felul acesta, în special, după cum se poate bănui, 
cartea Psalmilor. Totuși, în afara cărților biblice, multe lucrări pot fi 
încadrate, sub diferite titluri, în categoria închinării sau liturgicii. 


a. Ciclul liturgic 


Biblia îi cere lui Israel să respecte Sabatul săptămânal ca zi de odihnă. Sabatul 
era celebrat la Templu printr-o jertfă specială. Dar Biblia nu le cerea 
israeliților să fie prezenţi la templu în Sabat. Calendarele biblice (precum cel 
din Levitic 23) menţionează Paștele (în luna 1/ziua 14) și cele trei sărbători 
de pelerinaj: Azimile (1/15—21), Săptămânile (în a treia lună) și Corturile (sau 
Colibele; 7/15-21). În timpul sărbătorilor de pelerinaj, bărbaţii israeliți 
trebuiau să meargă la sanctuar, pentru a oferi primele roade ale recoltelor din 
anotimpul corespunzător. Biblia menționează și prima zi din luna a șaptea ca 
importantă si descrie Ziua Ispásirii (luna 7, ziua 10) si ritualurile ei, precum și 
Sărbătoarea Purim (sau a Sorţilor, 12/14 sau 15). Locuitorii de la Qumran 
țineau toate aceste sărbători, cu excepția sărbătorii Purim, care se bazează pe 
cartea Esterei, singura carte a Bibliei fără copii în peșterile de la Qumran. Fi 
au mai adăugat alte câteva sărbători pe care le-au putut deduce din textele 
biblice: sărbători ale primelor roade ale vinului și untdelemnului și o 


sărbătoare a lemnului. 


(1) Texte liturgice 


Primul manuscris al Psalmilor găsit în Peștera 11 spune cá regele David a 
compus „52 de cântări pentru jertfele de Sabat“ (27, 7; p. 307). El a scris, 
deci, unul pentru fiecare Sabat dintr-un an solar. Un alt document, care a fost 
numit „Liturghia îngerească“ sau Cántdrile jertfei de Sabat (AQShirShabb) 
prezintă treisprezece astfel de poeme, suficiente pentru a acoperi un sfert 
dintr-un an. Textul apare în opt copii din Peștera 4, într-o copie din Peștera 
11 si într-o copie la Masada. Sabaturile sunt stabilite în funcție de calendarul 
de 364 de zile menționat deja de mai multe ori. De exemplu primul Sabat 
apare în a patra zi a lunii. Această zi a fost stabilită astfel pentru că, potrivit 
Geneza 1, timpul a început să fie măsurat în a patra zi a săptămânii când a 
fost creat Soarele; prin urmare, va fi în ziua 1/4. Cântările jertfei de Sabat 
variază între cuvinte de adorare la adresa lui Dumnezeu, apeluri la a-l lăuda și 
prezentări ale modului în care trebuie adusă lauda. Una dintre caracteristicile 
remarcabile ale textului este paralela pe care o face între slujba divină făcută 
de îngeri în sanctuarul ceresc și cea făcută de oameni pe pământ. Imaginea 
templului ceresc, așa cum apare în manuscris, împrumută din limbajul 
capitolului 1 din Ezechiel, care prezintă o imagine a lui Dumnezeu aflat pe 
un tron într-un car. 
Printre suluri se află un set de texte liturgice care includ: 


Rugăciuni zilnice (4Q503) 

Rugăciuni la sărbători (1Q34, 1Q34bis, 40505, 507-509) 
Cuvintele luminătorilor (4Q504, 506) 

Binecuvântări (40286-290) 

Vremuri de laudă a lui Dumnezeu (4Q409) 


Pe lângă aceste texte care exprimă evlavia sinceră a comunităţii la ocazii 
speciale, există unele lucrări care au fost denumite Texte de rugăciune (de 
exemplu, 4Q291-93, 443), o mărturisire comunitară (40393), Rugăciune 
după masă (4Q434a) si Slujbe de purificare (4Q414, 512). Lucrările liturgice 
folosesc modelele biblice, dar au multe elemente în comun cu textele liturgice 
evreiești de mai târziu. Deși calendarul de sărbătoare al comunității, care are 


364 de zile într-un an, diferă de cel al multor alti evrei, el folosește un limbaj 
similar de închinare în privința zilelor de sărbătoare. 


(2) Texte calendaristice 


Un anumit număr de texte vorbește despre sau presupune existența 
calendarului de 364 de zile si, alături de el, a sărbătorilor extrabiblice. 
Calendarul exista înainte de înființarea comunității de la Qumran, fiind 
menționat de lucrări mai vechi, de exemplu de Cartea astronomică din 1 Enoh 
și Cartea Jubileelor. Cartea lui Enob nu stabileşte o legătură între calendarul 
solar și sărbătorile religioase, ci Cartea Jubileelor face asta. Dar această legătură 
este accentuată de un grup de texte de la Qumran (4Q317-330 pot fi 
considerate într-o oarecare măsură calendaristic) care nu doar că stabilesc 
sărbătorile în funcție de calendarul solar de 364 de zile, ci și adaptează 
calendarul la rotația săptămânală a grupurilor preoțești de la slujba de la 
templu. Textul din 1 Cronici 24:7-19 redă o listă de 24 de grupuri preoțești 
sau schimburi care se roteau la slujba de la sanctuar, astfel încât toti preoții să- 
și poată îndeplini îndatoririle sfinte pentru a nu le consuma prea mult timp de 
la ocupațiile lor zilnice. Într-un an obișnuit, unui grup preoţesc îi venea 
rândul să slujească de două ori sau maximum de trei ori. Textele de la 
Qumran pe care cercetătorii le-au numit mişmarot (schimburi) folosesc lista 
din Cronici și o pun în legătură cu zilele săptămânii sau cu anumite date din 
timpul anului. Uneori listele stabilesc echivalente între trei elemente: ziua 
dintr-un schimb preoţesc de șapte zile, data din luna solară si data 
corespunzătoare lunii lunare. Unele texte indică faptul că tabelele au fost 
întocmite în așa fel încât să se poată verifica ce schimb preoţesc este de 
serviciu în orice dată din an în cadrul unui ciclu de 49 de ani (un jubileu) sau 
chiar în cadrul a șapte jubilee (343 de ani). Din tabele se poate afla care 
schimb preoţesc trebuie să slujească în timpul fiecărei sărbători. Manuscrisul 
Templului (vezi supra) oferă reglementări cu privire la jertfele care trebuiau 
aduse în sanctuar la fiecare sărbătoare. Și acest text datează sărbătorile în 
funcție de calendarul solar de 364 de zile. 


b. Compoziții poetice 


Câteva manuscrise contin poeme ce seamănă, într-o oarecare măsură, cu acele 


tipuri de compoziții întâlnite în cartea Psalmilor. 


(1) Imnurile recunostintei 


Unuia dintre cele șapte manuscrise găsite initial i s-a dat numele de Hodayot 
(sau Imnurile recunogtinfei), un substantiv care provine dintr-un verb ce apare, 
de regulă, la începutul poemelor: odekah „ţi mulţumesc [Doamne]". Pe lângă 
cea mai mare copie, găsită în Peștera 1, s-au mai găsit încă șapte în Peștera 4 
(4Q427-432; 4Q433 si 433a sunt numite Textul A si B de tipul Hodayot, si 
4Q440 si 440a sunt numite Textul C si D de tipul Hodayor). Numărul relativ 
mare de copii sugerează că acest text a fost o lucrare importantă pentru 
colecția de la Qumran. Cei aproximativ treizeci de psalmi pe care-i contine 
textul au un caracter individual, nu comunitar. 

Poeziile din text pot fi împărțite în cel puţin două categorii. Intr-un prim 
grup cineva, un „eu“ care își exprimă sentimentele și credințele, face declarații 
importante despre sine și misiunea divină. El vorbește, de asemenea, cu 
insistență despre opoziția feroce împotriva sa și împotriva ideilor sale. lată, de 
exemplu, cum se lamenteazá: 

Și ei, învățători minciunii si profeti ai minciunii, 

au pus a cale împotriva mea un plan diavolesc 
ca să schimb legea înscrisă în inima mea 

cu lucrurile ușoare (pe care ei le vorbesc) poporului Tău. 
Și ei opresc pe cei insetati de la băutura Cunoasterii, 

si le potolesc setea cu oțet, 
ca să privească la rátácirea lor, 


la nebunia lor cu privire la zilele de sărbătoare, 
la căderea în cursele lor. 


Referirea la „Legea“ lui Dumnezeu „înscrisă“ în inima poetului, faptul că 
adversarii săi folosesc „lucruri ușoare; și asocierea sărbătorilor cu „nebunia“ 
sunt elemente importante pentru a înțelege cine este vorbitorul, grupul căruia 
îi aparține și adversarii lor. Pe parcursul textului poetul vorbește despre cum 
Dumnezeu și-a ascuns legea înlăuntrul lui (13, 11) și despre cum oamenii 
legământului, cei care urmează căile lui Dumnezeu, îl ascultă și întreabă 
despre Dumnezeu (12, 23-24; vezi imagistica paternă în 15, 20-22). Cu toate 
acestea, misterul ascuns în el, a făcut să aibă probleme chiar si cu prietenii săi 
(13, 22-25). Din astfel de indicii, experţii au tras concluzia, lesne de înţeles, 


că vorbitorul este chiar Învățătorul Dreptăţii, care exprimă într-o poezie 
autobiografică profunzimea convingerilor sale și povara luptelor pe care le-a 
îndurat din cauza chemării sale. 

În cel de-al doilea set de poeme din grupul Ipnurilor recunogtinfei, autorul 
prezintă anumite experiențe care par să fi fost trăite de membrii obișnuiți ai 
comunității. În ele nu întâlnim declaraţii extraordinare ale poetului. Totuși, ca 
si în primul tip de poeme, se întâlnesc aceleași teme de bază: (1) Dumnezeu 
este creatorul, in fata căruia starea oamenilor, simple creaturi de lut, este 
teribil de căzută și nepotrivită; (2) cei nelegiuiti îi atacă pe cei neprihániti, 
care suferă intens, dar Dumnezeu îi salvează de necazurile lor și judecă răul; 
(3) el oferă înţelepciune celor neprihániti, adică, cunoașterea lui Dumnezeu si 
a voinţei lui si face un legământ cu ei; (4) cei neprihániti îi cântă și îi aduc 
laude. Citate și aluzii biblice sunt presărate de-a lungul colecţiei. În plus, 
Imnurile recunoştintei exprimă ideea cá psalmistul este ridicat la un statut înalt, 
care-i oferă posibilitatea de a comunica cu îngerii (vezi de exemplu 11, 19—29; 


14, 13). 
(2) Alte poeme 


Pe lângă exemplare din Imnurile recunogtintei, peşterile au scos la iveală multe 
alte compoziţii poetice care îi mulțumesc și-i aduc laudă lui Dumnezeu. 
Există două copii ale unei lucrări numite Psalmii lui Iosua (4Q378-379), două 
manuscrise conţinând Psalmi apocrifi (40380—381), doi care sunt numiţi 
lucrări „liturgice“ (4Q392—393), cinci manuscrise cu lucrări poetice care încep 
cu expresia „binecuvântează, suflete al meu“ (40434—438) si alte texte poetice 
si rugăciuni. (40439—456). 

Mai multe tipuri asemánátoare de compozitii au fost gásite in Pestera 11 
(11011,14-16). În cel putin unele dintre aceste lucrári poetice de la Qumran 
gásim, in comparatie cu psalmii biblici, un accent mai mare pus pe creatie ca 
motiv pentru a-i aduce laudá lui Dumnezeu si o tendintá mai puternicá de a 
vorbi despre cunoaștere, înțelepciune și învățătură. 


5. LUCRĂRI ESHATOLOGICE 


Categoria textelor de la Qumran care mentioneazá sau contin sectiuni despre 


zilele din urmă este foarte vastă. Multe lucrări scrise mai înainte ca această 
comunitate să se stabilească lângă Marea Moartă, dar care au devenit parte a 
bibliotecii de la Qumran, conțin pasaje eshatologice. Lucrul acesta este valabil 
pentru secţiuni din 7 Enoh, cum ar fi Apocalipsa Săptămânilor (în capitolele 
93 si 91) sau Apocalipsa Animalelor (capitolele 85-90), ambele culminând cu 
predicții despre judecata finală și viaţa de apoi. Cartea Jubileelor contine, la 
rândul ei, pasaje despre viitor (vezi capitolul 23), în timp ce Daniel abundă de 
astfel de texte. S-ar putea include aici și comentariile, care interpretează multe 
versete biblice referitoare la timpul sfârșitului, sau Manualul comunității 
(coloanele 3—4), care vorbeşte despre o victorie finală a lui Dumnezeu asupra 
răului. Manualul Adunării, socotit uneori o anexă la Manualul comunității, 
precizează că este „un manual pentru adunarea lui Israel din zilele din urmă“ 
(1, 1; p. 157). Se încheie cu o relatare despre o masă la care sunt prezenţi un 
Mesia și colegul său preot. La acestea s-ar putea adăuga seriile de texte care 
menţionează unul sau mai multi Mesia (voi discuta aceste texte în capitolul 
4). Chiar și o lucrare profund juridică cum este Manuscrisul Templului 
vorbește o dată despre templul final pe care însuși Dumnezeu îl va construi în 
noua sa creaţie (29, 8-10). Acestea sunt doar câteva exemple. Totuşi, chiar 
dacă mare parte din ceea ce locuitorii Qumranului au scris și citit are legătură 
cu zilele din urmă (pe care ei credeau că le trăiau atunci), unele documente, 
mai mult decât altele, pun accentul pe timpul sfârșitului. 


a. Manualul războiului 


Cea mai faimoasă compoziție eshatologică este, probabil, Manualul războiului 
din Peştera 1 (în ebraică, război — Milbamab, de aici abreviere 1 QM) — un alt 
manuscris din cele șapte scoase din peșteră pentru prima dată în 1947. Este 
mult mai deteriorat decât celelalte, dar părți din cele nouăsprezece coloane s- 
au păstrat. Din Peștera 4 s-au scos la iveală fragmente din șase manuscrise 
(4Q491-496), a căror relaţie exactă cu copia din Peștera 1 pare să nu fie ușor 
de stabilit. Acestea sunt fie copii ale Manualului războiului, surse pentru 
acesta sau, foarte probabil, compoziții similare. Există, de asemenea, și alte 
lucrări înrudite, in special 40285 si 11Q14 — numite Cartea războiului. 
Oricare ar fi identificarea exactă a manuscriselor 4Q491-—96, este posibil ca 
textul Manualului războiului să fi fost editat si reeditat pe măsură ce a fost 


copiat. Prima parte din Manualul războiului contine rezumatul unui război de 
patruzeci de ani care va avea loc între cei pe care îi numește „fiii luminii“ și 
„fiii întunericului“. Prima coloană arată foarte clar cá acest război nu va fi 
unul obișnuit; ci mai degrabă este conflictul final. 


Acesta va fi un timp al mântuirii pentru poporul lui Dumnezeu, un timp de domnie pentru toti cei ai 
Lui și de nimicire veșnică pentru toti cei ai lui Belial. [...] Domnia kittimului se va sfârși si 
nelegiuirea va fi nimicită și nu va mai lăsa nici o rămășiță; [pentru fiii] întunericului nu va fi scăpare. 
[Fiii drept]átii vor străluci până la marginile pământului; ei vor continua să strălucească până se vor 
sfârși vremurile întunericului si, la momentul hotărât de Dumnezeu, slava lui măreață va străluci pe 
vecie pentru pacea, binecuvântarea, slava, bucuria și viaţa lungă a fiilor luminii (1QM 1, 5-9; pp. 
163-164). 


În alte pasaje războiul este numit „ziua răzbunării“ (7, 5; vezi 15, 3) si 
„bătălia lui Dumnezeu“ (9, 5). Şi alte fraze de acolo spun cá fiii luminii nu se 
luptă singuri, ci alături de aliaţii lor, îngerii. Din păcate, fiii întunericului, au 
si ei aliați angelici, astfel că războiul este indecis înainte de ultima luptă (vezi 
col. 12 si 17). Prima coloană vorbește despre trei „părți“ în care fiii luminii 
triumfă și trei în care fiii întunericului se impun. Pasajul acesta pare să spună 
că fiecare dintre cele două grupuri va fi victorios în trei încleștări. Fiind la 
egalitate de 3-3, „în cea de-a șaptea parte, mâna puternică a lui Dumnezeu va 
dobori [oștirea lui Belial, si a tuturor] îngerilor din împărăţia sa si pe toti [ai 
lui spre o nimicire vesnicá]" (1OM 1, 14-15; p. 164). Astfel, războiul 
eshatologic va reflecta lupta continuă de-a lungul istoriei umane între bine și 
rău, între lumină și întuneric. Doar Dumnezeu poate înclina balanța în 
favoarea celor neprihániti (compară cu Manualul comunității coloanele 3—4). 

Nu toate detaliile despre secvența și împărțirea cronologică a luptei sunt 
clare, dar cei patruzeci de ani par să se desfășoare în felul următor: (1) Cei 
patruzeci de ani includ cinci ani sabatici și în timpul lor nu este permis nici un 
război. (2) Cei treizeci și cinci de ani care rămân sunt împărțiți în două 
perioade: (a) un timp pe parcursul căruia toată armata luptă împotriva 
kittimului (aici se pare că ar fi vorba despre seleucizi) și vecinii lui Israel 
(coloana 1, 15—19); acesta este conflictul în care cele șapte părți sau bătălii au 
loc, intervenţia lui Dumnezeu din cea de-a șaptea dovedindu-se decisivă; (b) 
o perioadă de douăzeci și nouă de ani pentru războiul diviziilor, când doar o 
parte a armatei se luptă cu diferite popoare ale lumii într-o serie de bătălii 


(col. 2—9). Toate acestea au putut fi prezise pentru că Dumnezeu hotărâse de 
multă vreme momentul pentru distrugerea răului. 

Autorul a dedicat foarte mult spațiu descrierii trompetelor, drapelelor, 
grupurilor organizate și armelor folosite în bătălii. De asemenea, el vorbește 
pe larg despre criteriile fizice și de vârstă pentru combatanți și rolurile 
îndeplinite de preoți (si leviti) în ritualurile războiului. O parte substanţială a 
textului conține multe poeme și declarații de laudă la adresa lui Dumnezeu, 
care l-a ajutat pe Israel în bătăliile sale istorice. Ei îl laudă ca fiind singura 
sursă a victoriei, îl cheamă să îi ajute ca și în trecut și-l slăvesc pentru că a 
obţinut marea victorie (coloanele 10-14). 


b. Texte despre Noul Ierusalim 


În Pesterile 1, 2, 4, 5 si 11 au fost descoperite șapte copii ale unei lucrări in 
aramaică care descrie Noul Ierusalim din viitor. Fragmentele găsite pot fi citi 
cu dificultate, dar acolo unde textul este lizibil, el conține planul unei cetăți 
care seamănă cu unele cetăți antice din afara Israelului si cu schițele din 
Ezechiel 40-48 si Apocalipsa 21. Putem deduce cá este vorba despre 
Ierusalim doar pentru cá este menţionat Templul (porţile lui sunt menţionate 
după cele douăsprezece triburi). Textul adoptă forma unui discurs al unui 
ghid turistic care îi arată cititorului casele, străzile, ușile, turnurile, intrările și 
scările din cetate. Pentru fiecare element pe care ghidul îl arată sunt furnizate 
măsurători. Textul este modelat în mare măsură după Ezechiel 40-48. 

Alte texte care ar putea fi incluse aici vor fi discutate în altă parte, de 
exemplu, când vom prezenta credințele comunității cu privire la viața de apoi 


(3, A.2, a.2) si la Mesia (4, B.6). 


6. TEXTE SAPIENTIALE 


Manuscrisele contin și câteva lucrări care amintesc de Proverbe, lov, 
Ecclesiastul, Sirah si Înţelepciunea lui Solomon. Ar trebui să ne amintim că 
mare parte din materialul poetic sau imnic de la Qumran conţine limbaj 
sapiential (vezi mai sus, c.4, b.2), dar un anumit număr de texte ar putea fi 
mai corect încadrate în categoria lucrărilor de înțelepciune. 


a. 40184 Vicleniile femeii nelegiuite 


Textul vorbeste despre o femeie care reprezintá o amenintare pentru cei 
neprihániti pentru cá îi poate seduce cu farmecele sale de la căile pe care ei le 
urmează. Ea este prezentată in termeni care amintesc de femeia străină sau 
adulteră din Proverbe (vezi Proverbe 7) care-i ademeneste pe cei inocenți cu 
siretlicurile unei prostituate. 


b. 4Q185 Lucrări sapientiale 


Autorul îi încurajează pe cititori să devină înţelepţi si să-și amintească 
minunile care i-au însoţit pe parcursul exodului din Egipt. La fel ca vechii 
învățători de înţelepciune, el îi numește pe cititori fiii săi. Ili îndeamnă să 
caute înțelepciunea lui Dumnezeu, din care decurg tot felul de binecuvântări: 

Și El îi va omori pe cei care-i urăsc Înţelepciunea 

caut-o și gáseste-o, apuc-o și stăpânește-o. 

Lungimea zilelor și grăsimea oaselor este cu ea, 

bucuria inimii și [...] 

Fericit este omul care se indeletniceste cu ea (2, 11-13; p. 398). 


c. Instruire 


Un text lung, din categoria celor sapientiale, a atras multă atenţie si a fost 
numit „Instruire“. A supravieţuit într-o formă foarte fragmentară în șapte 
(1Q26; 4Q415-18, 418a, 423) sau poate opt (4Q418c) copii. În ea, un 
înțelept oferă îndrumări, într-un mod tradițional, unei persoane tinere care 
este numită „cel care înțelege“. El il instruiește în subiecte familiare din 
tradiția scrierilor de înțelepciune — finanțe, relații de familie, atitudinea față 
de săraci și multe altele, dar sfaturile sunt într-o formă care diferă de vechile 
scrieri de tipul acesta, cum este, de pildă, Cartea Proverbelor. Înțeleptul 
folosește revelația ca bază a instruirii pe care o oferă, iar instruirea are de-a 
face cu eshatologia. Un concept-cheie menționat destul de frecvent este „taina 
care se apropie“ sau „taina care urmează să vină“. 


Priveşte la taina care se apropie 
și înţelege izvoarele (sau pricinile) mântuirii 
și cunoaște cine va moșteni gloria sau nedreptatea 


(4Q417 1 1; p. 403) 


„Taina care se apropie“ este ceea ce Dumnezeu descoperă celor care sunt 
deschiși către ea și pare să implice o înțelegere adecvată a funcționării creaţiei 
și a cursului istoriei, inclusiv ceea ce va urma. 


7. MANUSCRISUL DE ARAMĂ (3015) 


În Peștera 3 au fost găsite două secțiuni ale unui text scris într-un material de 
aramă (3Q15). Este singura lucrare din peșterile de la Qumran pe un alt 
material decât pergament sau papirus. Atunci când a fost descoperit, arama 
era atât de oxidată, încât manuscrisul nu putea fi desfăcut. La aproximativ 
patru ani după ce a fost scos din peșteră, un expert de la Colegiul Manchester 
din Anglia — Profesorul H. Wright Baker — l-a separat în fâșii prin tăieri 
verticale. În 1962 J.T. Milk a publicat douăsprezece coloane ale textului în cel 
de-al treilea volum (Les „Petites Grottes“ de Qumran) din colecţia oficială, 
Discoveries in the Judaean Desert. Totuși, încă din 1960 John Allegro editase si 
tradusese textul in lucrarea sa Treasure of tbe Copper Scroll. 

Acest manuscris s-a dovedit a fi o enigmá pentru studiile qumraniene, 
pentru cá nimeni nu stie ce este sau ce a vrut autorul sá transmitá. Unii il 
considerá extrem de important pentru intelegerea colectiei de manuscrise 
găsite la Qumran, în timp ce alţii sunt inclinati să îl respingă ca fiind 
fantezist, produsul unei imaginatii aprinse și înfometate după comori. Milik 
l-a datat aproximativ in 100 d.Cr. (Cross în 25-75), la mult timp după ce 
așezarea de la Qumran a fost distrusă. Dacă are dreptate înseamnă că nu 
aparține acelei comunități; altcineva l-a pus mai târziu în ce-a de-a treia 
peșteră. 

Conţinutul este prozaic si anost. Manuscrisul numește 60 (2) de locuri din 
țară unde se presupune că ar fi ascunse niște comori. Comorile sunt din 
metale preţioase (aur și argint) și alte obiecte valoroase, inclusiv scrieri, care ar 
fi ascunse în apropierea acestor obiecte. Deși este greu de calculat valoarea 
totală, cantităţile sunt enorme — de pildă, tone de metale preţioase. O ipoteză 
de multe ori susținută de cei care interpretează textul literal este că 
manuscrisul acesta enumeră ascunzători în care comorile templului fuseseră 
depozitate pentru a nu fi găsite de romani în timpul primului Război Iudeo- 
Roman (în unele ascunzători au fost găsite obiecte în legătură cu templul) sau 


unde Bar Koseba și susținătorii lui și-au mutat bogăţiile în timpul celui de-al 
Doilea Război Iudeo-Roman. Datarea lui Milik exclude cea de-a doua 
posibilitate. Este foarte probabil ca, dacă un scriitor și-a dat osteneala de a 
inscriptiona o mulțime de cuvinte în aramă, el a făcut asta cu intenţia de a fi 
păstrate pentru o lungă perioadă de timp. 

În mod evident, au fost făcute o mulțime de încercări pentru a găsi 
obiectele de valoare menționate în manuscris. De exemplu, Allegro a condus 
o expediţie care a săpat în anumite locuri pe care manuscrisul le-ar fi 
menționat. După cum era de așteptat, vânătorii de comori au fost dezamágiti. 
Dacă astfel de comori au existat vreodată, ele au fost descoperite și valorificate 
deja. Trebuie să recunoaștem că incertitudinea este nota dominantă în studiul 
Manuscrisului de aramă, care a fost tratat, curățat, analizat, copiat și 
fotografiat de compania Electricite de France şi care se găsește acum în 
Amman, lordania. 


8. TEXTE DOCUMENTARE 


Lista de lucrări fragmentare găsite la Qumran include un număr de texte care 
pot fi încadrate la domeniul afacerilor. În Peștera 4 au fost găsite scrisori 
(4Q342-343), o recunoaştere a unei datorii (344), documente despre vânzarea 
unui teren (345—348, 359) si mai multe socoteli (350—358). Probabil există 
mult mai multe printre fragmentele încă neidentificate. După cum vom 
prezenta ulterior (capitolul 3, C.2), aceste tipuri de documente, desi nu sunt o 
lectură foarte plăcută, au propria însemnătate pentru înțelegerea grupului 
(grupurilor) asociate cu Manuscrisele. S-a dezbătut mult dacă unele dintre 
acestea proveneau cu adevărat din Peștera 4 de la Qumran (exemple sunt 
4Q347, 359), dar nu este nici o dovadă pentru a contesta prezenţa lor în acea 
peșteră. 

În peșterile de la Qumran s-au descoperit mai multe lucrări fragmentare, 
dar am prezentat suficiente exemple pentru a crea o bună imagine despre ceea 
ce s-a găsit în ele. Textele prezentate în categoriile de mai sus reprezintă 
majoritatea totalului de peste nouă sute de manuscrise. Multe din cele rămase 
sunt efectiv prea mici sau prea deteriorate pentru a fi citite sau nu adaugă 
mult la informaţiile furnizate deja aici. Capitolul 3 încearcă să răspundă la 


întrebarea cine a scris toate aceste manuscrise. 


NOTE BIBLIOGRAFICE 


Lista de manuscrise de la Qumran se găsește aici: E. Tov și S.J. Pfann, „List 
of the Texts from the Judaean Desert“, în The Texts from the Judaean Desert: 
Indices and an Introduction to the Discoveries in the Judaean Desert Series, ed. E. 
Tov, DJD 39, Oxford Clarendon Press, 2002, pp. 27-89. 

O sursá bogatá de informare cu privire la textele analizate in acest capitol 
este: Encyclopedia of tbe Dead Sea Scrolls, eds. Lawrence H. Schiffman si James 
C. VanderKam, Oxford University Press, New York, 2000. 

Pentru pseudoepigrafe vezi The Old Testament Pseudepigrapba, ed. James 
H. Charlesworth, 2 vol. Doubleday, Garden City, N.Y., 1983-1985. 

Referinţe la poziţiile pe care le-a adoptat J.T. Milik despre Cartea lui Enoh 
vezi lucrarea sa Books of Enocb: Aramaic Fragments of Qumran Cave 4, Oxford 
Clarendon Press, 1976. 

Pentru Manualul războiului, vezi Yigael Yadin, The Scroll of the War of the 
Sons of Light Against the Sons of Darkness, Oxford Oxford University Press, 
1962. 

Pentru mult mai multe informatii despre textele din cadrul traditiei 
sapientiale iudaice, vezi, John J. Collins, Jewish Wisdom in the Hellenistic Age, 
The Old Testament Library, John Knox, Louisville, Westminster, 1997. 

Pentru o relatare captivantá despre Manuscrisul de aramá si un studiu 
despre el, vezi Hershel Shanks, The Copper Scroll and tbe Search for the Temple 
Treasure, Biblical Archaeology Society, Washington, DC, 2007. 


Existá cáteva colectii care oferá studii despre texte individuale sau tipuri de 
texte: 


Una este Companion to the Qumran Scrolls (Sheffield Academic Press, 
Sheffield, T'&T Clark London; ultimele volume sunt parte a seriei Library of 
Second Temple Studies. 


1. Charlotte Hempel, The Damascus Texts (2000). 
2. Sidnie White Crawford, The Temple Scroll and Related Texts (2000). 
3. Timothy H. Lim, Pesharim (2002). 


4. Jonathan G. Campbell, The Exegetica! Texts (2004). 

5. Jean Duhaime, 77e War Texts: iQM and Related Manuscripts (2004). 

6. Hannah Harrington, 77e Purity Texts (2004). 

7. Philip Alexander, The Mystical Texts: Songs of tbe Sabbath Sacrifice and 
Related Manuscripts (2006). 

8. Daniel K. Falk, The Parabiblical Texts: Strategies for Extending the 
Scriptures in the Dead Sea Scrolls (2007). 

9. Sariana Metso, The Serekb Texts (2007). 

O altá colectie este Eerdmans Commentaries on the Dead Sea Scrolls 
(sunt planificate 16 volume). 

1. James R. Davila, Liturgical Works (2000). 

O altă colecţie este: The Literature of the Dead Sea Scrolls (Routledge, 
London, New York). 

1. Daniel J. Harrington, Wisdom Texts from Qumran (1996). 

2. John J. Collins, Apocalypticism in tbe Dead Sea Scrolls (1997). 

3. James C. VanderKam, Calendars in the Dead Sea Scrolls: Measuring Time 
(1998). 


CAPITOLUL 3 
Identificarea grupului de la Qumran 


Cine sunt autorii manuscriselor găsite în cele unsprezece Peșteri? Răspunsul 
la întrebarea aceasta a fost discutat pe larg încă din primele zile de studiu ale 
manuscriselor și este dezbătut în continuare. 


A. ARGUMENTUL IPOTEZEI ESENIENE 


Eleazar Sukenik, care a achiziționat cele trei manuscrise de la negustorul de 
antichităţi în noiembrie și decembrie 1947, a fost primul expert care a sugerat 
cá ar putea avea o legătură cu esenienii (vezi capitolul 1). Fsenienii erau unul 
dintre cele trei grupuri iudaice sau de „filozofii“ menţionate și descrise de 
istoricul Iosephus Flavius; celelalte două (sau trei dacă îi includem și pe zeloti) 
erau mult mai faimoșii farisei și saduchei, care figurează și în Noul Testament 
în Evanghelii și Fapte. Iosephus Flavius menționează prima dată aceste trei 
grupuri atunci când descrie domnia lui Ionatan (152- 142 î.Cr.); ei au fost 
activi în Palestina până la distrugerea Ierusalimului, în 70 d.Cr. 


1. DOVEZI DE LA PLINIU CEL BĂTRÂN 


Sukenik a bănuit o legătură între Qumran si esenieni când a citit Manualul 
comunității, care defineşte modul de viață al unei secte din pustie. El scrisese 
deja în 1948 că s-a gândit la esenieni pentru că știa că sursele antice vorbeau 
despre un grup de esenieni la vest de Marea Moartă, lângă En-Ghedi. Chiar 
dacă Sukenik nu i-a numit pe fiecare în parte, cu siguranță se referea la un 
pasaj din lucrarea Iszoria naturală scrisă de geograful roman Pliniu cel Bătrân 
(A.D. 23-79) prin 77 î.Cr. În cartea sa Pliniu face o relatare detaliată a 
Jocurilor și obiectelor importante din întreaga lume romană și nu numai (din 
Spania până în India). Atunci când a ajuns la zona siro-palestiniană, el a scris, 
evident, unele cuvinte și despre Marea Moartă, cel mai jos loc de pe fata 


pământului. Pe parcursul descrierii zonei el spune: 


Înspre apus se tin departe de țărm, pe distanța pe care acesta este vătămător, esenienii [esseni], neam 
solitar şi diferit de celelalte de pe tot pământul. Ei nu au femei, se abtin de la plăcerile trupului, nu 
cunosc banii şi trăiesc în tovărășia palmierilor. Zi de zi acest neam renaște datorită mulțimii 
străinilor, întrucât acolo se adună în număr mare oamenii obosiţi de viață, pe care soarta cu valurile 
ei îi mână să adopte obiceiurile esenienilor. Astfel, lucru incredibil, acest neam în care nimeni nu se 
naște este veșnic de mii de veacuri. Atât de rodnic este pentru esenieni dezgustul de viață al altora! 
Dincoace de aceștia a existat orașul Engada, al doilea după Ierusalim în privința rodniciei 


pământului şi a întinderii plantațiilor de palmieri, care este acum un alt morman de cenușă 

Pliniu localizează tribul (gens) esenienilor in partea de vest a Mării Moarte, 
între capătul nordic al acesteia și En-Ghedi, pe care pare să-l localizeze la sud 
(„aflat mai jos“) de reședința lor. Cercetătorii au observat că zona descrisă de 
Pliniu nu conţine nici o dovadă arheologică a unui centru comunitar, altul 
decât cel de la Qumran. Unii au considerat că exprimarea lui Pliniu „aflat mai 
jos“ sugerează că așezarea esenienilor ar trebui căutată în dealurile de deasupra 
cetăţii En-Ghedi, dar cuvintele lui par să însemne „la sud de“. În plus, 
dealurile de deasupra cetăţii En-Ghedi nu au nici o urmă de locuire 
comunitară. 

Sukenik a folosit textul lui Pliniu ca argument în discuţiile cu privire la 
autorii Manuscriselor de la Marea Moartă și până astăzi rămâne unul din cei 
doi piloni pe care se bazează teoria acceptată, la scară largă, că esenienii sunt 
proprietarii acestora. Scrierile lui Pliniu reprezintă mărturia unui autor 
neevreu care nu a avut, din ce ne putem da seama, nici un motiv să inventeze 
o astfel de poveste. Potrivit lui Pliniu, esenienii trăiau în partea de vest a 
Mării Moarte, într-o zonă care pare să fi fost în apropiere de Qumran, unde 
au fost găsite manuscrisele. 

Totuși, argumentul dedus din relatarea aparent clară a lui Pliniu nu a rămas 
necontestat. În mod evident, el face niște greșeli în paragrafele pe care le-am 
citat sau acestea sunt niște greșeli de copiere apărute ulterior în manuscrisele 
cărții sale. De exemplu, textul spune că En-Ghedi era al doilea după 
Ierusalim ca fertilitate și palmieri, dar este improbabil ca En-Ghedi să poată 
fi comparat cu Ierusalimul. Textul ar fi trebuit să spună în loc de En-Ghedi 
„lerihon“, asta dacă autorul nu a văzut aceste locuri si, prin urmare, a fost 
confuz în privința lor. 


O problemă mai mare o reprezintă data la care a scris Pliniu. După cum am 
spus mai spus, el a terminat Iszoria naturală în anul 77 sau în jurul acestui an. 
Această dată se poate deduce din faptul că el cunoștea anumite evenimente, 
de exemplu distrugerea Ierusalimului din anul 70 (menţionată în al doilea 
paragraf citat mai sus) si, posibil chiar și capturarea Masadei (73 d. Cr) și, din 
faptul că i-a dedicat cartea lui Titus, înainte ca acesta să devină împărat în 79 
(Pliniu a murit în 79, când curiozitatea sa l-a atras prea aproape de Muntele 
Vezuviu care era în erupție). Dacă teoria lui Roland de Vaux, că așezământul 
de la Qumran a fost distrus în 68 d.Cr., este corectă înseamnă că Pliniu și-a 
publicat Istoria naturală la aproape nouă ani după ce romanii au distrus 
Qumranul. Aceasta nu ar fi o problemă, dar, după cum unii cercetători au 
comentat, Pliniu descrie așezarea de la Qumran la timpul prezent: „Zi de zi 
acest neam renaşte datorită mulțimii străinilor. [...] Astfel, lucru incredibil, 
acest neam în care nimeni nu se naşte este veşnic de mii de veacuri“ (alte 
verbe la timpul prezent din traducere nu sunt exprimate, ci implicate de 
sintaxă). Textul afirmă — aga sustine argumentul — că la momentul când Pliniu 
scrie, esenienii trăiau la vest de Marea Moartă — adică prin anul 77 d.Cr. Asta 
înseamnă că esenienii lui Pliniu nu trăiau la Qumran, ale cărui clădiri nu mai 
existau; sau, dacă trăiau la Qumran, atunci comunitatea nu fusese distrusă de 
romani în 68 sau 70 d.Cr., așa cum sustine teoria-standard. 

O obiectie de tipul acesta nu este un contraargument convingător 
împotriva descrierii făcute de Pliniu esenienilor care au trăit în vecinătatea 
Qumranului. În mod cert, dacă Pliniu a scris despre ceva la timpul prezent nu 
înseamnă că trebuia să și existe în momentul în care și-a terminat de scris 
cartea. Nu putem ști dacă Pliniu aflase, la momentul când își prelucra notițele 
pentru scrierea Isforiei naturale, despre distrugerea așezării de la Qumran și 
dacă asta era ceea ce el prezenta acolo. Qumranul era un loc îndepărtat, nici 
pe departe la fel de faimos ca Ierusalimul sau Masada. Prin urmare, textul lui 
Pliniu despre esenienii de la vest de Marea Moartă scris la timpul prezent ar 
putea să nu răspundă la întrebarea dacă comunitatea eseniană despre care 
scrie mai exista atunci când a apărut cartea lui. Textul spune ceva despre 
circumstanţele în care el a vizitat regiunea (dacă chiar a făcut-o) și și-a făcut 
notițe, nu neapărat despre starea regiunii atunci când el a terminat de redactat 
Istoria naturală. De asemenea, este posibil ca în cazul acesta el să-și fi urmat 


obiceiul de a înfățișa oameni, locuri și lucruri la timpul prezent. 

Un răspuns mai elocvent la acest contraargument are de-a face cu felul în 
care Pliniu și-a scris Istoria Naturală. Era un cititor pasionat și a folosit foarte 
multe surse de informare, pe care a hotărât să le noteze. Pliniu recunoaște că 
proceda astfel și enumeră o sută de surse pentru informaţiile compilate în 
carte. Pentru cartea a cincea, în care apare paragraful despre esenieni, Pliniu 
spune cá a folosit 59 de surse. Aparent, Istoria naturală contine mai multe 
informaţii extrase din diverse surse decât cuvintele originale ale lui Pliniu. 
Metoda lui de scriere bazată pe surse face foarte probabil ca în paragraful 
despre esenieni Pliniu să fi citat dintr-un alt autor. Dacă premisa aceasta este 
adevărată, atunci data la care cartea a apărut nu are nici o relevanţă în privința 
descrierii grupului de la Qumran. Dacă el a citat dintr-o sursă mai veche, 
atunci este posibil ca autorul acelei surse să fi fost cel care folosise verbele la 
timpul prezent atunci când vorbea despre esenieni. Mai mult de atât, dacă 
greșeala cu privire la Ierusalim și En-Ghedi aparține sursei, se poate deduce 
că Pliniu nu a vizitat zona, pentru că, în mod cert, ar fi descris-o mai bine, 
dacă ar fi vizitat-o. Totuși, această greșeală nu apare în paragraful despre 
esenieni, despre care Pliniu pare destul de bine informat — cel mai probabil 
dintr-o sursă. Prin urmare, este foarte probabil ca Iszoria naturală să vorbească 
despre locuitorii regiunii Qumran. 

Un singur alt text antic vorbește despre esenieni ca locuind pe malurile 
Mării Moarte. Se spune că Dion Hrisostomos (care a trăit între anii 40 și 112 
d.Cr.) ar fi scris despre ei, deși pasajul respectiv nu a supraviețuit în nici una 
dintre lucrările sale. Dar, într-o biografie a lui Dion, Sinesius din Cyrene 
(aproximativ 400 d.Cr.) spune: „Unde îi laudă pe esenieni, care au format o 
cetate prosperă lângă Marea Moartă, în centrul Palestinei, nu departe de 
Sodoma“. Din moment ce cuvintele atribuite lui Dion diferă semnificativ de 
cele ale lui Pliniu, probabil că nu au fost luate din Iszoria naturală a acestuia, 
ci reprezintă o dovadă independentă că esenienii locuiau aproape de Marea 
Moartă. 

Așadar, Pliniu spune următoarele despre esenienii de la Qumran: (1) 
locuiesc la o oarecare distanță de malul mării urât mirositoare (si probabil 
izolaţi), (2) nu au femei; (3) au renunțat la orice dorință sexuală; (4) nu au 
bani; (5) au doar palmieri ca tovarăși (adică, sunt izolați); (6) zilnic li se 


alătură oameni care încearcă să fugă de încercările vieții; (7) astfel, deși nici un 
copil nu se naște (vezi punctul 2), grupul supraviețuiește neîntrerupt. Dion 
Hrisostomos mai adaugă si că formau o cetate prosperă. 

Dacă se poate demonstra că textele de la Qumran favorizau identificarea 
autorilor/copistilor lor cu esenienii, atunci ar exista două tipuri diferite de 
dovezi pe baza cărora se poate stabili valabilitatea ipotezei eseniene. 


2. CONŢINUTUL TEXTELOR DE LA QUMRAN: PRACTICILE ȘI 
CREDINTELE ESENIENE 


A] doilea argument important pentru identificarea locuitorilor de la Qumran 
cu esenienii este cá practicile si credintele lor, dupá cum sunt ele prezentate in 
sursele antice (losephus Flavius, Pliniu, Filon si alţii) sunt într-un acord 
remarcabil cu credinţele și practicile prezentate și reflectate de Manuscrisele 
de la Marea Moartă. Ceea ce spun textele comunității coincide mult mai bine 
cu gândirea și practica eseniană decât cu ceea ce spun sursele despre ideile 
fariseilor, saducheilor sau ale altor grupuri iudaice. Cel mai important text 
pentru a sustine acest argument este Manualul comunității — marea copie din 
Peștera 1, unul dintre primele manuscrise puse la dispoziție publicului și unul 
dintre cele mai bine păstrate. Manuscrisul comunității descrie, printre altele, 
procesele de inițiere și diferite ceremonii pentru noii membri, unele credințe 
fundamentale ale grupului, reguli prin care acesta își conducea viaţa de zi cu zi 
și adunările comunitare. Întrucât funcționează ca un fel de constituţie pentru 
comunitate, se înțelege de ce poate fi considerat sursa principală pentru 
stabilirea identității membrilor grupului. Următoarele paragrafe compară 
relatările antice despre esenieni cu unele puncte ale teologiei și practicii de la 
Qumran. 


a. Teologia 


losephus Flavius și alti autori antici, indiferent de sursele de informare 
folosite, au consemnat credințele esenienilor cu privire la unele subiecte, 
multe dintre ele apărând și în manuscrise. O parte dintre ele sunt prezentate 
aici pentru a ilustra natura dovezilor. 


(1) Determinism 


Un punct în care textele despre esenieni si conținutul Manualului comunității, 
dar și alte texte de la Qumran prezintă o armonie izbitoare este doctrina 
destinului sau predeterminismul. Potrivit lui Iosephus Flavius cele trei grupări 
religioase iudaice aveau opinii diferite cu privire la acest subiect. S-a spus că 
Iosephus Flavius le-ar fi distorsionat punctele doctrinare pentru a le face mai 
inteligibile pentru publicul său neevreu, dar, oricum ar fi, el descrie teologia 
lor în felul următor: 


Fariseii spun că o parte, dar nu toate faptele stau la îndemâna sorții, căci unele pot să fie sau să nu fie 
în puterea noastră. Dar esenienii susțin că toate faptele sunt la cheremul sorții, şi nimic nu i se 
întâmplă omului care să nu fi fost hotărât de destin. În schimb saducheii suprimă cu desăvârşire 
soarta, pretinzând că ea nici nu există şi că întâmplările trăite de oameni nu se datorează acesteia, ci 
toate sunt rodul voinţei noastre, astfel încât noi suntem autorii atât ale celor bune, cât şi ale celor 


rele, care rezultă din propria noastră prostie. (/In£ichitdti iudaice 13, 171=173)8 


A treia și a patra coloană din copia Manualului comunității din Peştera 1 
prezintă o teologie completă a predestinării istoriei lumii și a eforturilor 
umane — teorie care amintește cititorului de cuvintele lui Iosephus Flavius. 
Rándurile acestea nu aparțin unor copii ale textului din Peștera 4, ci ele apar 
în 1 QS, ceea ce demonstrează existenţa unei astfel de perspective la o dată 
timpurie în istoria grupului. 

De la Dumnezeul Cunoașterii vine tot ceea ce este și ceea ce va fi. Înainte 
ca ei să existe, El a avut un plan pentru ei și când, așa după cum le-a fost 
rânduit, ei iau ființă, își îndeplinesc misiunea fără schimbare, în conformitate 
cu planul Său glorios. (3, 15-16; p. 101). 

Câteva rânduri mai încolo, autorul scrie. 

Îngerul Întunericului îi duce în rătăcire pe toti copiii neprihánirii și, până când îi va veni sfârșitul, 

toate păcatele lor, nedreptátile, fărădelegile, nelegiuirile și toate faptele lor rele se datorează stăpânirii 

lui, care este în armonie cu tainele lui Dumnezeu. (3, 21-23; p. 101). 


Aceste opinii plasează grupul de la Qumran în opoziţie directă cu poziția 
saducheilor, după cum este ea prezentată de Iosephus Flavius, dar este ceva 
mai asemănătoare, deși în mod evident depărtată de teoria fariseilor și în 
deplin acord cu cea a esenienilor. Astfel, doctrina determinismului îi separă 
pe oamenii Manualului comunității de toate grupările evreiești, cu excepția 


esenienilor. 

Doctrina destinului sau a predestinării nu este limitată la Manualul 
comunității. S-ar putea argumenta că un autor esenian ar fi putut scrie 
Manualul, dar nu şi celelalte texte de la Qumran. Dar alte texte bine păstrate 
exprimă aceeași credință, la fel ca și o serie de texte fragmentare. Prima 
categorie include Manuscrisul Imnurilor (recunogtintei) şi Manualul războiului. 
În special coloana a noua a marelui Manuscris al Imnurilor din Peștera 1 
abundă în idei despre predestinare. 


Prin înţelepciunea ta [toate lucrurile există din] veșnicie, 
și înainte de a le crea Le-ai cunoscut dintotdeauna. 
[Nimic] nu se face [fără Tine] 

și nimic nu se află decât dacă Tu dorești asta. 


(9,7-8; p. 253) 
In aceeași coloană sunt aceste linii: 


Le-ai oferit-o întregii seminţe a [umanităţii]. 
pentru generații veșnice si pentru ani veșnici... 
În înţelepciunea cunoașterii Tale 

Le-ai stabilit destinul înainte ca ei să fie. 
Toate lucrurile [există] conform [voinţei Tale] 
și fără Tine nu se face nimic. 


(9, 18-20; p. 254) 


Mai mult decât atât, întregul scenariu eshatologic din Manualul războiului 
presupune o doctrină a predestinării: Dumnezeu a stabilit cu mult timp în 
urmă ce se va întâmpla în istorie. Războiul final va urma planul său etern 
pentru că el deține controlul deplin. La aceste texte putem adăuga Documentul 
de la Damasc, care spune despre cei rátáciti: 


Ei nu vor avea nici o rămășiță sau vreun supravieţuitor. Căci, de la început, Dumnezeu a decis să nu 
aibă; El a cunoscut faptele lor înainte ca ei să fie creati și El a urât generaţiile lor și El și-a ascuns 
fata din Țară până când au fost mistuiti. Căci el cunoștea anii venirii lor și lungimea și durata exactă 
a timpurilor pentru toate veacurile viitoare si pentru toată veșnicia. El a cunoscut faptele timpurilor 
de-a lungul tuturor anilor vesnici. (2, 6-10; p. 128). 


Nici aceste referințe nu sunt limitate la textele din Peștera 1. Copii ale 
Manualului comunității, ale Imnurilor recunoştintei, ale Manualului războiului, 
ale Documentului de la Damasc au fost găsite în Peștera 4. Copii ale 


Manualului comunității şi ale Documentului de la Damasc au fost descoperite si 
în Peștera 5 si în copiile Documentului de la Damasc din Peştera 6. Alte lucrări 
dovedesc o gândire similară. Un exemplu este Veacurile Creaţiei (4Q180), în 
care două pasaje folosesc aproape aceleași cuvinte ca și textele citate mai sus: 
„Tâlcuire cu privire la veacurile făcute de Dumnezeu, toate veacurile pentru 
împlinirea [tuturor evenimentelor, trecutului] și viitorului. Înainte de toate, 
El le-a creat. El a hotărât lucrările lui...“ (1, 1-2; p. 520; vezi si 2-4, 11). 
Principiile de interpretare din comentariile de la Qumran se bazează pe 
același tip de gândire: secretele ultimelor zile sunt codate în profetiile biblice 
de Dumnezeu, care nu doar că ştie viitorul, dar îl face să se întâmple așa cum 
l-a conceput de la început. Unele texte din peșteri menționează tablele cerești 
pe care a fost deja scrisă toată istoria lumii. Aceasta este, la rândul ei, o 
expresie a unei teologii deterministe. 

Pasajele citate sau menționate mai sus nu sunt dovezi exhaustive pentru o 
teologie deterministă la Qumran. Ele arată însă că acest mod de gândire este 
prezent în anumite lucrări găsite în diferite peșteri. El nu este limitat la un 
singur text sau la o singură Pesterá. 


(2) Viata de apoi 


Un al doilea principiu teologic în funcție de care se pot compara manuscrisele 
și sursele antice despre esenieni se referă la viaţa de apoi. Ce se întâmplă cu 
un om atunci când moare. Vechiul Testament (Biblia ebraică) spune puţine 
despre problema aceasta. Abia spre sfârșitul perioadei Vechiului Testament 
apar câteva referințe despre înviere. Acesta a fost un alt punct despre care, 
zice losephus Flavius, cele trei grupări iudaice aveau perspective diferite. 
Fariseii credeau că morții vor fi inviati, în timp ce saducheii negau 
posibilitatea unui astfel de miracol. Cât despre esenieni: 


Căci ei au ferma credință că trupurile sunt sortite pieirii, iar materia din care s-au înjghebat se 
descompune, dar sufletele sunt eterne şi dăinuie veşnic; alcătuite din cel mai subtil eter, după ce au 
plutit la voia întâmplării, atrase de o seducţie naturală, ele se îngemănează cu trupurile devenite o 
temniță a lor; dar, odată scăpate de aceste lanţuri ale cărnii, ca şi cum s-ar fi eliberat dintr-o lungă 
sclavie, ele se îndreaptă fericite spre zonele superioare. În deplină concordanță cu fiii Greciei, ei 
hărăzesc sufletelor virtuoase o hălăduire într-un loc situat dincolo de Ocean, unde nu bântuie nici 
ploaie, nici zăpada, nici argita, ci adierea pururi blândă a Zefirului, suflând dinspre Ocean, le aduce 


răcoarea.7 


Această prezentare conţine câteva elemente deosebite, una dintre ele fiind 
că esenienii, care, de regulă, sunt împotriva învățăturilor păgâne, sunt 
comparati aici cu grecii si chiar se aseamănă cu grupurile gnostice de mai 
târziu, care condamnau trupul. Mai mult decât atât, Iosephus Flavius atribuie, 
într-un alt loc, aceeași credință fariseilor, care, conform altor texte, credeau că 
va exista o înviere a morţilor (vezi Antichităti iudaice 18, 14; Istoria războiului 
iudeilor împotriva romanilor 2, 163). 

Sursele antice despre teologia esenienilor par să se contrazică cu privire la 
soarta trupului după moarte. Chiar dacă Iosephus Flavius declară că esenienii 
au adoptat nemurirea sufletului și dezintegrarea trupului, Ipolit din Roma 
(170—236 d.Cr.) caracterizează noţiunile lor eshatologice într-un mod diferit. 
Un presbiter și, probabil, un episcop al bisericii din Roma, Ipolit a scris 
Respingerea tuturor ereziilor, în care îi înfățișează pe esenieni, în mare măsură, 
în același fel în care o face și Flavius, dar, cu privire la concepția eseniană 
despre soarta trupului, el spune: „Doctrina învierii a găsit susținere în 
rândurile lor, căci ei acceptă că trupurile vor învia din nou și că vor fi 
nemuritoare, la fel ca sufletul care este deja nepieritor“ (9, 27). Nici o 
explicaţie de transcriere sau de alt tip nu poate rezolva dezacordul dintre 
losephus Flavius si Ipolit, desi este posibil ca ambii să fi folosit o sursă 
comună de informare. Care dintre cele două relatări este cea adevărată? 

Credintele esenienilor pot părea neclare observatorilor externi, deoarece 
unele expresii din scrierile lor pot fi interpretate în moduri diferite. În 
legătură cu relatarea lui losephus Flavius putem folosi un pasaj din 1QHa 
(marele Manuscris al Imnurilor): 


Îți mulțumesc, Doamne, 

căci Tu mi-ai izbăvit sufletul din groapă, 
și din iadul lui Abaddon 

M-ai ridicat la înălțimea veșnică. 

Merg pe o cale netedă și nemărginită, 

și știu că există speranță pentru cel 

pe care l-ai plásmuit din táráná 

ca să stea la Sfatul cel veșnic. 

Ai curățat un duh nelegiuit de un mare păcat 
ca să stea cu Ostirea Sfinților, 

și ca să poată intra în comunitate 

cu adunarea Fiilor Cerului. 


I-ai dat omului un destin veșnic 
în mijlocul duhurilor cunoașterii, 
ca să laude Numele Tău într-o bucurie comună 


și să povestească minunile Tale înaintea tuturor lucrărilor Tale 
(1 OHa 11, 19-23; p. 261). 


Asocierea cu ființele cerești poate fi înţeleasă aici ca o prezentare a vieții 
sufletului care se află alături de îngeri după ce trupul a murit. Totuși, pare mai 
probabil ca poetul să vorbească despre experiența prezentă trăită de membrii 
grupului. 

Cartea Jubileelor, un document bine reprezentat la Qumran, vorbește într- 
un mod asemănător ce pare, de asemenea, confuz. 


Atunci Domnul îi va vindeca pe slujitorii săi. Ei vor fi inviati si vor vedea o mare pace. El îi va 
alunga pe vrájmasii lor. Cei neprihániti vor vedea (asta), vor aduce laudă si vor fi fericiți pentru vecie. 
Ei vor vedea toate pedepsele și blestemele asupra vrăjmașilor lor. Oasele lor se vor odihni în pământ 
și duhurile lor vor fi fericite. Ei vor ști că Domnul este cel care înfăptuiește judecata, dar arată 
bunătate față de sute, mii și față de toti cei ce-l iubesc (23, 30-31). 


Autorul menţionează învierea slujitorilor lui Dumnezeu, dar și că oasele lor 
se odihnesc în pământ în timp ce spiritele lor sunt fericite. 

Credinţa în înviere este atestată de textele găsite în peșteri. 4Q521 
(Apocalipsa mesianică) menţionează un Mesia si apoi prezintă ce va face 
Domnul. Deși nu se poate spune cu certitudine cine acționează — Mesia sau 
Dumnezeu —, totuși contextul sugerează că Dumnezeu „va vindeca pe cei 
răniţi, va reinsufleti morţii si va aduce vesti bune săracilor“ (2, 12; p. 392). 
Expresia „va reinsufleti morţii“ nu trebuie înţeleasă în sensul de înviere, desi 
ea este înțeleasă astfel din context. Textul 4Q385 2, 2-9, bazat pe viziunea lui 
Ezechiel despre valea plină cu oase uscate (Ezechiel 37), vorbește despre oase 
si articulaţii care se reinsufletesc atunci când spiritul ceresc suflă peste ele (în 
paralel cu 4Q386 11 1-10; 4Q388 7, 3—7). Aşadar, pe baza acestor texte, este 
posibil ca Ipolit să aibă dreptate în privinţa acestui punct al teologiei eseniene 
și ca losephus Flavius să prezinte o interpretare a credinței lor, care este 
înșelătoare, dar de înțeles, din moment ce a fost bazată pe anumite expresii 
întâlnite în sursele lui. Este posibil totuși ca nici măcar limbajul lui Flavius să 
nu nege credința esenienilor în învierea fizică. Unii experți au sugerat că 
4Q521 şi 4Q385, 386 si 388 nu sunt texte sectare și, prin urmare, nu trebuie 


să considerăm că exprimă puncte de vedere ale sectei. Nu există nici un 
argument puternic pentru a nu le considera scrieri sectare; mai mult decât 
atât, prezența lor în peșterile de la Qumran sugerează că învățăturile acestea 
fuseseră acceptate de grup. 


b. Practica 


Pe lângă setul de convingeri teologice comune atât esenienilor descriși de 
losephus Flavius, cát și comunităţii de la Qumran, există un alt set de 
elemente comune cu privire la comportament. Anumite practici, care pentru 
losephus Flavius sunt comune esenienilor, apar și în manuscrise ca cerințe 
obligatorii. 


(1) Neutilizarea uleiului 


losephus Flavius spune cá esenienii evitau utilizarea oricárui tip de ulei pe 
care oamenii îl aplicau pe corp: „Ei socoteau uleiul profanator și oricine venea 
accidental in contact cu el își curăța trupul; căci ei au grijă să își păstreze 
pielea curată și sunt îmbrăcaţi întotdeauna în alb“ (Iszoria războiului iudeilor cu 
romanii 2, 123). Istoricul notează obiceiul esenienilor, dar nu explică de ce 
aceștia refuzau să folosească uleiul direct pe piele. 

Textele de la Qumran ne sunt mult mai utile în privința aceasta. Ele spun 
că membrii comunităţii de la Qumran credeau că lichidele sunt 
transmitátoare de impurități rituale de la un obiect la altul. Din Unele cărți ale 
Torei (AQMMT) aflăm cá ei credeau că o curgere de lichid transportă 
întinarea rituală de la un recipient la altul. Prin urmare, a unge pielea cu ulei 
creștea pericolul de întinare de la obiectele și persoanele necurate. Așadar, 
pentru a evita contaminarea, ei nu-și ungeau pielea cu ulei. Documentul de la 
Damasc pare să trateze acest subiect: „(Cu privire la) toate lemnele, pietrele și 
tárána care sunt pângărite de necurátia omenească cu pete de ulei pe ele, cel 
care se va atinge de ele va fi la fel de necurat ca necurátia lor“ (Documentul de 
la Damasc 12, 15-17 [traducerea mea]). Se pare cá uleiul in sine nu este 
considerat necurat; dar el transmite foarte ușor necurátia si, prin urmare, nu 
trebuie utilizat. 


(2) Proprietatea 


Un al doilea punct în care manuscrisele și portretele antice ale esenienilor 
coincid este proprietatea individuală a esenienilor. Pliniu menționează că 
grupul esenian din partea de vest a Mării Moarte „nu avea bani“. La fel ca 
filozoful evreu Filon (cca 25/20 î.Cr.—50 d.Cr.; vezi Every Good Man Is Free 
pp. 76-79, 84-87; Hypothetica 4-13), Iosephus Flavius vorbește admirativ 


despre proprietăţile comune ale esenienilor: 


Ei dispretuiesc bogăția şi demnă de admirat la ei este comunitatea bunurilor: n-ai să găseşti pe nici 
unul care să se distingă de ceilalți prin avere. La ei există regula potrivit căreia oricine intră în sectă 
trebuie să renunțe la averea lui în favoarea comunității, astfel încât la ei nu întâlneşti îndeobşte nici 
sărăcia injositoare, nici bogăţia sfidătoare, bunurile fiecăruia contopindu-se în fondul comun şi toti, 
ca nişte frati, dispun de întreaga avutie adunată la un loc. (Istoria războiului iudeilor cu romanii 2, 


122) 
Pe subiectul acesta Manualul comunității spune novicelui: 


Apoi, după ce a împlinit un an în comunitate, Adunarea va analiza cazul său cu privire la respectarea 
și înţelegerea pe care o are asupra Legii. Și dacă destinul lui este, după judecata preoţilor și a 
mulțimii bărbaţilor Legământului lor, să intre în comunitate, proprietatea și câștigurile sale vor fi 
predate trezorierului Adunării, care o va înregistra în registrul său și nu o va cheltui pentru Adunare. 
[...] Dar, după trecerea celui de-al doilea an, el va fi cercetat și, dacă destinul său va fi, după 
hotărârea Adunării, să intre în comunitate, atunci el va fi înscris printre fraţii săi în ordinea rangului 
său pentru Lege și pentru dreptate și pentru masa curată; proprietatea sa va fi adăugată obștii și el își 
va oferi sfatul și judecata sa comunității (6, 18-23; p. 106—107). 


Minciuna intenționată în privinţa proprietăţii era pedepsită cu excluderea 
pe timp de un an de la „masa curată“ și cu reducerea cu un sfert a ratiilor (6, 
24-25). Trebuie remarcat că nici losephus Flavius, nici un alt scriitor nu 
spune că esenienii erau săraci. Ci, mai degrabă, că și-au împărțit bunurile în 
beneficiul comunităţii, în loc să adune proprietăți private. Manualul 
comunității menţionează de mai multe ori același principiu (1, 11-12; 5, 2). 

Totuși, pe lângă astfel de declarații, manualul conţine indicii că unele 
persoane, al căror comportament se distingea, aveau, de fapt, o oarecare 
proprietate privată: „Dar, dacă nu a avut grijă de bunurile comunității, 
cauzând astfel pierderea ei, el o va restitui în întregime. Dacă nu o poate 
restitui, va fi supus la penitentá timp de șaizeci de zile“ (7, 6-8; p. 107). 
Posibilitatea de a rambursa proprietatea comunitară pierdută sugerează că 
membrul respectiv deținuse niște bunuri la care să apeleze pentru a plăti 


datoria. Probabil aceeași idee apare în pasajul 7, 24-25; p. 108: „În plus, dacă 


un membru al comunităţii a împărţit cu el [cu un membru exclus] mâncarea 
sau proprietatea Adunării, pedeapsa va fi aceeași; va fi ex[clus]". Este posibil 
ca, dacă un nou membru a contribuit cu proprietatea sa la bugetul comun, el 
să păstreze un anumit control asupra utilizării acesteia, deși principala 
preocupare era să satisfacă nevoile comunităţii și ale membrilor ei. 

Această ambiguitate a manualului nu este în contradicție cu relatarea lui 
losephus Flavius despre bunurile comune ale esenienilor. Iosephus Flavius 
spune următoarele despre esenieni: 


Din celelalte lucruri, ei nu fac nimic fără dezlegarea supraveghetorilor lor: doar în două privințe li se 
dă ingáduinta de a hotărî singuri: acordarea de ajutor şi dovedirea milosteniei. Să ajute pe cei ce 
merită să primească ajutorul, atunci când au mare nevoie de el, şi să ofere hrană celor aflați în 
mizerie. Nu li se permite însă să aducă ajutor rudelor lor fără să aibă aprobarea superiorului. (Iszoria 
războiului iudeilor cu romanii 2, 134). 


Libertatea de a da de pomană implică faptul că esenienii aveau mijloace 
pentru a face lucrul acesta. 

Ideea aceasta devine explicită in Documentul de la Damasc. Acest text 
vorbește despre o comunitate diferită de comunitatea descrisă în Manualul 
comunităţii. În Documentul de la Damasc membri aparţin unor „tabere“ si se 
pare cá pot fi localizati în diferite cetăți din Israel. Acest text contine legi cu 
privire la bunurile pierdute sau furate: 


Dacá ceva s-a pierdut si nu se cunoaste cine l-a furat de pe proprietatea taberei din care a fost furat, 
proprietarul lui să spună un blestem si orice om care, auzindu-(l), stie cine este făptașul dar nu 
spune, el însuși va fi vinovat. 


Când se returnează ceva al cărui stăpân este necunoscut, oricine îl 
returnează să mărturisească preotului și în afară de berbecul pentru jertfa de 
ispășire, să fie al lui (9, 10-14; p. 138). 


Câteva coloane mai încolo textul spune: 


Nici un membru al Legământului lui Dumnezeu nu va da sau nu va primi nimic de la fiii Zorilor 

[sau: ai Gropii] cu excepţia plăţii. 

Nimeni nu va forma vreo asociere pentru cumpărare ȘI vânzare fără să-l 
informeze pe Păzitorului taberei (13, 14-16; p. 142). 

Principiul este apoi explicat. 


Aceasta este o regulă pentru adunare prin care îi vor fi împlinite toate nevoile ei. 

Ei să pună câștigurile din cel puţin două zile ale fiecărei luni în mâinile Păzitorului și ale 
judecătorilor, și din aceasta ei să dea orfanului și tot din aceasta să ajute pe săraci și pe nevoiași, pe 
bătrânii bolnavi și pe omul lovit de boală, robul luat de un popor străin, pe fecioara fără rudă 
apropiată și femeia de care nimănui nu-i pasă (14, 12-16; p. 143). 


In concluzie, sursele indică o împărțire neobișnuită a bunurilor, dar nu o 
eliminare totală a proprietăţii private sau a stăpânirii de lucruri. 


(3) Masa curază 


losephus Flavius a considerat cá este important să noteze modul în care 
esenienii lau mesele comunitare. Fi lucrau până la ora a cincea din zi 
(aproximativ 11 a.m.), 


După ce au muncit cu râvnă până la ora a cincea, se adună iar într-un loc anume, cu o fâşie de pânză 
de in înfăşurată în jurul şalelor, şi-şi spală trupul cu apă rece. De îndată ce s-au curátit astfel, se duc 
într-o clădire deosebită, în care nici un om străin de sectă nu are voie să intre: purificati, ei înşişi 
intră în sala de mese ca în incinta unui sanctuar. Cum şi-au ocupat locurile într-o linişte desăvârşită, 
brutarul le pune rând pe rând câte o pâine în față, după care bucătarul le dă câte un castronaş cu un 
singur fel de mâncare. Până să înceapă masa, preotul rosteşte o rugăciune şi comite un sacrilegiu cel 
ce începe cumva să înfulece înainte de terminarea rugăciunii. La terminarea mesei, preotul se roagă 
din nou: la început şi la sfârşit, ei îl proslávesc pe Dumnezeu ca pe Creatorul vieţii (Iszoria războiului 
iudeilor cu romanii 2, 129-131). 


Iosephus Flavius stie despre mesele esenienilor mai multe detalii decât ne 
spun manuscrisele. Totuși, în privinţa unor amănunte cele două texte sunt in 
acord, deși asta nu se potrivește cu informaţiile istorice despre orice alt grup. 
Cercetătorii compară, de multe ori, referința lui losephus Flavius despre 
scăldatul înainte de masă cu dovezi, atât scrise, cât și arheologice, despre 
spălarea rituală la Qumran. O propoziţie din Manualul comunității pune în 
legătură spălarea și masa curată a grupului. Când îi descrie pe cei răi, se 
spune, printre alte critici: „Ei nu vor intra în apă pentru a se putea împărtăși 
din mâncarea cea curată a celor sfinți, căci ei nu vor fi curátiti dacă nu se vor 
întoarce de la răutatea lor; căci toti cei care călcă cuvântul Lui sunt necurati" 
(5, 13-14; p. 104). De asemenea, manualul subliniazá diferitele grade pe care 
anumiti membri ai grupului le-au obtinut; statutul avea consecinte importante 
in activitátile grupului, dupá cum spune Iosephus Flavius. Cea de-a sasea 
coloană a copiei Manua/ului din Peştera 1 contine mai multe instrucțiuni cu 
privire la desfășurarea mesei comunitare. „Ei vor mânca împreună“ (6, 2; p. 


105; rândul acesta vine imediat după „omul cu grad mai mic se va supune 
celui cu grad mai mare în chestiuni de muncă și bani“). 


Oriunde sunt zece oameni ai Sfatului comunităţii nu va lipsi un preot din mijlocul lor. Și ei vor 
ședea toti înaintea lui, în funcţie de gradul lor și li se va cere sfatul în toate lucrurile în acea ordine. Și 
după ce masa a fost pregătită pentru mâncare si vinul nou pentru băut, Preotul va fi primul care își va 
întinde mâna să binecuvânteze primele roade ale pâinii și ale vinului nou (6, 3-6; p. 105; am omis 
părți ale secţiunii pe care scribul le-a repetat accidental). 


Comentariul lui Iosephus Flavius că doar membrii iau parte la masă poate 
fi verificat analizând procedura pentru admiterea în grup, după cum este ea 
descrisă în aceeași coloană din manual. Candidatului nu îi este permis să 
atingă mâncarea de la masă până când nu a completat anul de probă și nu a 
promovat examinarea. Abia după cel de-al doilea an îi este permis să bea și 
vin (6, 13- 23). Una dintre pedepsele menţionate în manual pentru diverse 
abateri este excluderea de la masă pentru o perioadă determinată. Manualul 
Adunării (1QS2) descrie si el o masă, una care va avea loc la sfârșitul timpului. 
Și la acea masă, subliniază autorul, toti trebuie să fie aranjați în funcţie de 
gradul avut, iar preotul binecuvântează pâinea si vinul înainte ca cineva să 
înceapă să mănânce. 


(4) Functii corporale 


Paralelele se extind de la principii atât de înalte, cum ar fi bunurile în comun, 
până la cele extrem de banale cum ar fi folosirea latrinei. losephus Flavius 
relatează că esenienii 


sunt mai stricti decât iudeii în privința abtinerii de la lucru în a șaptea zi [ideea aceasta este 
documentată în mai multe manuscrise]; căci ei nu doar că își pregătesc mâncarea cu o zi înainte, ca 
să nu aprindă focul de Sabat, dar nu îndrăznesc nici măcar să miște un vas, nici chiar să se ducă la 
latrină. În alte zile ei sapă un gant adânc de un picior cu o săpăligă — așa arată tipul de secure pe care 
ei o dau neofitilor — și înfășurându-și mantaua în jur, ca să nu ofenseze privirea divinității, stau 
deasupra șanțului. Apoi ei pun înapoi pământul scos din sant. Pentru acesta ei aleg locurile mai 
retrase. Și deși această eliminare a excrementelor este o funcție naturală, ei fac o regulă ca să se spele 
de fiecare dată, ca si cum ar fi fost pángáriti (Istoria războiului iudeilor cu romanii 2, 147-49; cf. 


4Q472). 


O secure asemănătoare cu cea descrisă în text a fost găsită în Peștera 11 și o 
latrină a fost identificată in Locus 51 — lângă o baie rituală, dar dovezi mult 
mai importante găsim în Manualul războiului, unde curátia cerută soldaţilor 


care fac parte din fiii luminii este prezentată astfel: „Și nici un bărbat care este 
necurat din pricina «izvorului» său nu va cobori cu ei în ziua luptei, căci sfinții 
îngeri vor fi cu ostirile lor. Și să fie un spațiu de aproximativ două mii de coti 
între toate taberele lor pentru locul care servește ca latrină [literal: locul 
mâinii], ca să nu se vadă goliciune necuviincioasá în jurul taberelor lor“ (7, 5- 
7; p. 170). Autorul acestui text a derivat unele, dar nu toate instrucțiunile din 
Deuteronom 23:12-14. De exemplu, distanța la care trebuiau amplasate 
taberele, precizează Iosephus Flavius, depășește datele biblice. 

Manuscrisul Templului oteră instrucțiuni cu privire la același subiect, dar in 
legătură cu sfânta cetate a sanctuarului. „Să le faci latrine în afara cetății, la 
nord-vest. Acestea vor fi niște căsuțe acoperite cu găuri în ele, prin care să 
coboare mizeria. Sá fie suficient de departe de cetate pentru a nu putea fi 
zărite, (la) trei mii de coti^ (46, 13-16; p. 206). S-a observat adesea cá, din 
moment ce limita pentru o călătorie de Sabat era de două mii de coti (sau o 
mie de coti conform CD 10, 21), esenienii trebuiau să planifice toate detaliile 
cu atenţie pentru a nu pângări ziua a șaptea. Yigael Yadin a argumentat cá 
Poarta Eseniană era situată în așa fel încât să fie la o distanță apropiată de 
„locul“ comunitar „al mâinii“. 


(5) Scuipatul 


Atât losephus Flavius, cât și Manualul comunității menţionează un mic 
detaliu. Istoricul scrie: „Ei au grijă să nu scuipe în mijlocul grupului sau la 
dreapta“. (Istoria războiului iudeilor cu romanii 2, 147). Regula prevede: „Cine 
a scuipat într-o adunare a congregatiei să facă penitentá treizeci de zile“ (7, 
13; p. 108). Nu știm de ce ambele surse menţionează această regulă minoră, 
dar practică, însă cu siguranță că a părut foarte neobișnuită și a atras atenția. 
O interdicţie de acest fel apare și în literatura rabinică (Talmudul din 
Ierusalim, Berakhot 3, 5), dar se aplică numai în timpul rugăciunii. 


B. PROBLEMELE IPOTEZEI ESENIENE 


Se pot prezenta mult mai multe argumente, dar au fost prezentate suficiente 
dovezi pentru a demonstra că Manuscrisele de la Marea Moartă reflectă un 


set de credinţe și practici pe care sursele antice (în special Iosephus Flavius) le 
caracterizează ca fiind eseniene. Todd Beall, profesor la Seminarul Capital 
Bible din Lanham, Maryland, după ce a analizat materialul comparativ, a 
ajuns la următoarele concluzii: există 27 de paralele între losephus Flavius și 
Manuscrise, 21 de paralele sunt probabile, există zece cazuri în care 
declaraţiile lui nu au corespondențe în textele Manuscriselor și șase 
„discrepanțe aparente“ între ele. În două dintre cele șase discrepanțe 
Manuscrisele nu oferă o explicaţie unanimă. Un exemplu din această ultimă 
categorie, potrivit lui Beall, este discuţia despre proprietatea comună a 
bunurilor deținute. Dar, asa cum am argumentat mai sus (A.2, b.2), nu există 
nici o discrepantá în acest punct. Merită totuși să luăm în considerare două 
dezacorduri, unul face parte dintre ,discrepantele aparente“ ale lui Beall; si 
încă unul, pe care unii cercetători îl consideră un contraargument împotriva 
identificării comunității Qumran cu esenienii. 


1. PROCEDURA DE ADMITERE 


Prima are de-a face cu condiţiile de admitere ale novicilor: se pare că 
procedura de inițiere este mai lungă cu un an în relatarea lui Iosephus Flavius 
decât în Manualul comunității. Potrivit lui Iosephus Flavius: 


Un candidat dornic să se alăture sectei lor nu este admis imediat. Pe durata unui an, timp în care 
rămâne în afara frátiei, ei îi prescriu propriile lor reguli de vietuire, dându-i o secure mică, pânza deja 
amintită și haine albe. După ce a dat dovada cumpătării sale în această perioadă de probă, este adus 
în contact mai strâns cu grupul și i se permite să beneficieze de apa sfințită și curată, dar nu este încă 
primit în adunările comunităţii. După această demonstraţie de rezistență, caracterul său este pus la 
încercare încă doi ani, și abia atunci, dacă este găsit demn, este acceptat în comunitate. Dar înainte 
de a beneficia de hrana comună, i se cere să depună niște jurăminte nemaipomenite (Istoria 
războiului iudeilor cu romanii 2, 137-139). 


Așadar, losephus Flavius cunoștea procedura de inițiere de trei ani. Unii 
cercetători au argument că Manualul comunității prezintă o imagine diferită în 
coloana 6 a copiei găsite în Peștera 1, din care anumite părți au fost deja 
citate: 

Orice om, născut din Israel, care se angajează în mod liber să se alăture Sfatului comunităţii va fi 


cercetat de Păzitorul din fruntea congregatiei cu privire la înțelegerea și faptele sale. Dacă este 
potrivit pentru disciplină, îl va accepta în Legământ, ca să se poată converti la adevăr și să se 


îndepărteze de orice minciună; si îl va instrui în toate regulile comunităţii. lar mai târziu, când va 
veni în fata Adunării, toti vor analiza cazul lui și, conform hotărârii Sfatului Adunării, el va fi 
acceptat sau va pleca. După ce a intrat în Sfatul comunității, el nu se va atinge de mâncarea curată a 
Adunării până la împlinirea unui an întreg și până ce nu a fost cercetat cu privire la spiritul și faptele 
sale; nici nu va beneficia de bunurile Adunării. Apoi, după împlinirea unui an în comunitate, 
Adunarea va decide în privinţa cazului său cu privire la înțelegerea lui și la respectarea Legii. lar dacă 
destinul lui este, după judecata Preotilor și a mulțimii bărbaţilor Legământului lor, să intre în 
comunitate, proprietatea și câștigurile sale vor fi predate trezorierului Adunării, care o va înregistra 
în registrul său și nu o va cheltui pentru Adunare. El nu se va atinge de băutura Adunării până când 
nu a împlinit un al doilea an printre oamenii comunităţii. Dar când va trece al doilea an, el va fi 
cercetat, iar dacă destinul lui este, conform hotărârii Adunării, să intre în comunitate, atunci el va fi 
acceptat printre frații săi în ordinea rangului său pentru Lege si pentru dreptate și pentru Masa 
curată; proprietatea lui va fi preluată, și el își va oferi sfatul și judecata comunităţii. (6, 13—23; p. 
106-107). 


Trebuie sá interpretám dovezile in aga fel incát sursele sá nu intre in 
conflict. Se pot schita etapele initierii novicelui in felul urmátor: 


Iosephus Flavius 

1. Un an in afara grupului, dar tráind dupá regulile acestuia. 

2. Alti doi ani de probá. 

3. Admiterea. 

Manualul comunitátii 

1. O perioadá care dureazá de la examinarea de cátre Pázitor páná la 
examinarea de cátre Adunare. 

2. Un an in Sfatul comunitátii, dar cu drepturi limitate la masá. 

3. Dupá incá un an, este din nou testat si devine membru plin, cu drepturi 
depline la masá. 


Se pare cá procedura contine aceleași etape, fiecare dintre surse oferind 
detalii diferite. S-a discutat și momentul jurământului: s-ar putea argumenta 
cá Iosephus Flavius il plasează la finalul ritualului celor trei etape, în timp ce 
manualul, într-un alt pasaj (5, 8), îl situează la începutul procesului. Dar oare 
chiar plasează losephus Flavius jurământul la sfârșitul noviciatului? Lucrul 
acesta nu este clar. El spune doar că acesta survine înainte ca candidatul să 
aibă parte de masa comună. Conform manualului, candidatul nu poate lua 
masa până la împlinirea unui an, aceasta reprezentând prima etapă a ritului 
inițiatic, în timpul căreia se depune jurământul. Astfel, discrepanta de aici nu 


este foarte clară; este foarte probabil ca, în cazul procesului de admitere, 
Iosephus Flavius și Manualul comunității să fie din nou de acord. 


2. CĂSĂTORIA 


Unii au obiectat că argumentele cu privire la femei și căsătorie reprezintă un 
obstacol în calea identificării grupului Qumran cu esenienii lui Iosephus 
Flavius, Pliniu si ceilalți scriitori antici. După cum s-a menţionat deja, 
potrivit lui Pliniu, comunitatea esenienilor din partea de vest a Mării Moarte 
„nu are femei si a renunţat la orice dorință sexuală“. Iosephus Flavius vorbește 
în mai multe locuri despre atitudinea esenienilor față de femei și căsătorie. De 
exemplu, el spune: 


Ei evită plăcerile ca pe un viciu și consideră cumpătarea și controlul patimilor o virtute deosebită. Ei 
dispretuiesc căsătoria, însă adoptă copiii altor bărbați, dar cât timp aceștia sunt modelabili și docili, si 
îi consideră rude și îi educă în conformitate cu propriile lor principii. Într-adevăr, ei nu condamnă, 
în principiu, căsătoria și, prin aceasta, perpetuarea speciei, dar doresc să se protejeze împotriva 
frivolitátii femeilor, fiind convinși că nimic nu o poate face pe o femeie să fie fidelă unui singur 
bărbat. (Istoria războiului iudeilor cu romanii 2, 120). 


La sfârșitul lungii sale secțiuni despre esenieni, el adaugă mai multe detalii: 


Există încă o grupare a esenienilor care, deși seamănă cu restul în modul său de viață, obiceiuri și 
reglementări, diferă de ceilalți în privința opiniilor cu privire la căsătorie. Ei cred că cei care refuză 
căsătoria întrerup funcția principală a vieții, perpetuarea speciei și, mai mult, că, dacă toti ar adopta 
aceeași concepţie, întreaga specie ar dispărea foarte repede. Totuși, ei își trec soțiile printr-o perioadă 
de probă de trei ani și se căsătoresc cu ele numai după ce acestea au făcut dovada fertilității prin trei 
perioade de purificare. Ei nu se culcă cu ele pe parcursul sarcinii, demonstrând prin asta că motivul 
lor în căsătorie nu este căutarea plăcerii, ci procrearea copiilor. La baie femeile poartă o rochie, 
bărbaţii o pânză (Istoria războiului iudeilor cu romanii 2, 160—161). 


Manualul comunității nu oferă legi cu privire la căsătorie; de fapt, nici 
măcar nu o menţionează. Această omisiune ar fi fost surprinzătoare, dacă 
grupul Qumran ar fi practicat celibatul. Cu siguranță s-ar fi făcut unele reguli 
cu privire la un subiect cu o semnificație atât de practică. Mai mult decât atât, 
cimitirele de la Qumran, așa cum s-a menţionat în primul capitol (B.3, 6), 
contin morminte cu schelete în mare parte de bărbați — cel puţin așa 
sugerează dovezile disponibile. Au existat însă și schelete de femei și copii —, 
atât în cimitirul principal, dar și în anexe și în zonele secundare de 


înmormântare. Prezenţa lor i-a determinat pe unii savanți să susțină că grupul 
de la Qumran nu era lipsit de femei și împotriva raporturilor sexuale, contrar 
textului lui Pliniu despre esenieni. Pliniu trebuie să fi înfățișat o altă 
comunitate. În plus, alte texte găsite în peșteri fac referiri la femei si copii ca 
parte a grupului. Cel mai cunoscut dintre acestea este Manualul Adunării, 
care a fost copiat pe același manuscris ca și copia Manualului comunitării din 
Peștera 1. De asemenea, Documentul de la Damasc legifereazá în mod explicit 
pentru familii și chiar oferă reguli pentru modul special în care copiii 
membrilor pot să intre în comunitate. 

Este ciudat că manualul nu legiferează cu privire la căsătorie. S-ar putea 
obiecta că grupul nu avea nevoie de astfel de reguli pentru că nu reprezenta un 
punct de interes pentru ei, dar ne-am putea aștepta, cel puţin, la o declaraţie 
în acest sens. Totuși, ar trebui făcute câteva observaţii. În primul rând, 
dovezile lui Pliniu si Iosephus Flavius sunt compatibile cu cele două tipuri de 
comunități înfățișate in Manual si în Documentul de la Damasc. Primul text 
este util pentru conducerea unei societáti de bárbati, mai izolatá, in timp ce al 
doilea legifereazá pentru „taberele“ esenienilor care trăiesc printre neesenieni 
si au si famili. Acestea ar fi cele douá tipuri de esenieni pe care le 
mentioneazá Iosephus Flavius. Ín al doilea ránd, aşa după cum am văzut in 
capitolul 1, dovezile arheologice din cimitire sunt compatibile cu teza 
conform cáreia comunitatea de la Qumran era formatá numai din bárbati. 


3. TERMENUL ,ESENIENI* 


Se spune adesea că o problemă cu ipoteza eseniană este că termenul „esenian“ 
nu apare niciodată în textele de la Qumran. Dacă qumranitii ar fi fost 
esenieni, nu și-ar fi menţionat numele măcar o dată? Această obiectie este 
ilogică, pentru că semnificația termenului „esenieni“, care apare în textele 
grecești si latine cu diferite ortografii, este o chestiune aprig disputată si 
nimeni nu știe cu certitudine care a fost termenul ebraic sau aramaic 
corespondent. A spune că numele lor nu apare în suluri presupune că am 
putea să-l recunoaștem dacă l-am vedea. Dar, din moment ce nu știm care a 
fost termenul ebraic sau aramaic pentru esenieni, de ce ar spune cineva că nu 
apare în suluri? Savantii au prezentat diferite teorii despre cuvântul acesta si 


derivarea lui. Unii îl pun în legătură cu un cuvânt pentru „cel cuvios“; alții cu 
un termen pentru „vindecător“, pentru ambele variante existând unele 
argumente. O altă posibilitate este ca esenienii să derive dintr-o formă a 
cuvântului „făcători“. Aceasta ar fi o formă prescurtată a unei expresii mai 
lungi, cum ar fi „împlinitori ai Torei“. 

Dacă această explicaţie a numelui este corectă, atunci cuvântul „esenian“ 
figurează în textele Qumran (un exemplu este 1OpHab 7, 10-12) si, prin 
urmare, obiectia cade. 

Concluzia întregii investigaţii este că o mulțime de argumente importante 
sugerează că locuitorii de la Qumran au fost esenieni și nici un 
contraargument serios nu poate fi ridicat împotriva acestei identificări. Este 
adevărat că unele aspecte ale gândirii locuitorilor de la Qumran nu se 
potrivesc cu descrierile esenienilor din sursele antice. Printre acestea se 
numără calendarul solar special de 364 de zile și credința neobișnuită că vor 
veni doi Mesia (vezi capitolul 4 B.6). Totuși, în privința acestor aspecte 
sursele tac, nu contrazic. Dacă acceptăm că sursele nu oferă descrieri 
exhaustive ale esenienilor — adică toate credințele și practicile lor —, atunci 
eşecul surselor de a menţiona unele principii de credință ale grupului de la 
Qumran nu afectează neapărat ipoteza eseniană. Într-adevăr, losephus 
Flavius nu spune nimic despre calendarul vreunei grupări evreiești din cele 
trei prezentate de el și nici nu specifică ce credeau, dacă credeau ceva, în 
privinţa originii lui Mesia. 


C. ALTE TEORII 


În istoria cercetării despre Qumran au existat alte câteva teorii care au atras 
atenția. Sugestia, susținută într-un fel sau altul, că grupul Qumran era creștin, 
poate fi respinsă ca fiind contrară dovezilor arheologice și paleografice care 
demonstrează existenţa acestui grup cu mult înaintea lui Isus. Însă alte două 
teorii merită o mai mare atenţie. Una pretinde că locuitorii de la Qumran 
erau saduchei; alta spune că Qumranul nu ar fi avut locuitori permanenti si că 
manuscrisele găsite în peșteri au fost aduse acolo de locuitori de la Ierusalim 
care le-au ascuns pentru a fi păstrate în timpul Primului Război Iudeo- 


Roman. 


1. SADUCHEII 


Câţiva experți au sugerat, în perioada de început a cercetărilor, că oamenii de 
la Qumran erau saduchei, dar teoria aceasta nu a câștigat niciodată multă 
sustinere. Ea a renăscut însă după publicarea 40MMT. Lawrence Schiffman 
de la Universitatea din New York a avansat din nou ipoteza că Qumranitii 
erau saduchei. Argumentul său este că mai multe dintre pasajele cu legi 
despre curátie din Unele dintre Cărțile Torei (&4OMMTT; despre acest text, vezi 
capitolul 2 C.3, d), care lasă să se înțeleagă că ar conţine opiniile autorilor, se 
aseamănă cu unele idei pe care literatura rabinică le atribuie saducheilor. Dacă 
el are dreptate și dacă 4QMMT este un text sectar care trebuie datat 
aproximativ în perioada de început a Qumranului, asta înseamnă — în opinia 
sa — cá la început secta era saducheaná sau cel puțin expusă unor puternice 
influenţe saducheene în privința legilor. 

Un element important pentru Schiffman este seria de dispute fariseice 
saducheene transcrise în Mișna (Yadayim 4, 6-7). El consideră cá cele patru 
discuții despre legi prezentate acolo seamănă cu unele pasaje din 40MMT. 
Poziţiile saduchene din dezbaterea prezentată în Mișna sunt susținute de 
autorii textului de la Qumran. Pentru că interpretarea întregului pasaj mișnaic 
este destul de dificilă, mă voi rezuma la a cita un exemplu mai elocvent: 


Saducheii spun: Noi strigăm împotriva voastră, Fariseilor, căci voi numiți curată o curgere 
neîntreruptă de lichid. Fariseii spun: Noi strigám împotriva voastră, o, saducheilor, că numiți curat 
un canal de apă care curge dintr-un loc de îngropare (Yadayim 4, 7). 


Această controversă între farisei și saduchei — a treia dintr-un grup de mai 
multe — este un exemplu de acord între o poziţie din 40MMT și opinia 
saducheilor. Aici se discută despre curgerea unui lichid, care, conform 
saducheilor, transmite necurátia de la un vas necurat către un vas curat, atunci 
când lichidul este turnat din vasul curat. Dacă lichidul formează un flux 
continuu de la un recipient la altul, acesta este o conductă pentru impuritátile 
rituale. În cele două texte, forma cuvântului ebraic pentru un flux lichid nu 
este identică, dar poziția juridică este aceeași. Fariseii aveau o opinie diferită: 
ei considerau că impuritatea nu se transmite în felul acesta. Propoziția 


următoare oferă un contraexemplu al poziției saduchene cu privire la 
problema anterioară: fariseii declară cá saducheii erau inconsecventi, pentru 
cá, în cazul unui curent de apă care provine dintr-un loc de înmormântare, 
aceștia par să nu mai aplice principiul că fluxul unui lichid transportă 
necurátia. 

În acest caz, acordul dintre poziţia juridică pe care Mișna o atribuie 
saducheilor și poziţia autorului (autorilor) din 4OMMT este evident. 
Perspectivele saducheană și qumranită coincid și în alte cazuri. Ce se poate 
înțelege din asta? 

Este posibil ca poziţiile saducheilor și esenienilor să fie în acord în privința 
multor legi și altor chestiuni; probabil că ei nu erau în dezacord în privința 
tuturor convingerilor. Din punct de vedere istoric, este de așteptat ca 
saducheii și esenienii să aibă perspective comune, din moment ce ambele 
grupuri aveau rădăcini preoțești adânci. Este posibil ca grupul de la Qumran 
să fi fost întemeiat și condus de preoți care se considerau fii ai lui Tadoc 
(mare preot din vremea lui David și Solomon), în timp ce termenul saducheu 
pare să fie derivat tot din numele T'adoc, iar despre unii preoţi influenţi se stie 
că erau saduchei. Ambele grupări au luptat împotriva a ceea ce ei considerau a 
fi tentativa fariseilor de a ușura unele legi și de a înlesni pedepsele aferente. 
Unul dintre motivele pentru care impártáseau aceleași opinii cu privire la legi 
este că ambele grupări erau foarte conservatoare în chestiunile juridice. 

Informaţiile din Mișna (care a fost redactată în jurul anului 200 d.Cr.) nu 
se potrivesc cu informaţiile găsite în textele lui Iosephus Flavius, Pliniu si ale 
celorlalți autori care i-au făcut pe multi cercetători să-i identifice pe qumraniti 
cu esenienii. Faptul că ideile locuitorilor de la Qumran si cele atribuite 
saducheilor corespund cu privire la unele legi individuale nu înseamnă că 
grupul de la Qumran a fost saduchean, cel puţin nu în sensul în care acest 
nume este folosit astăzi. La urma urmei, textele de la Qumran contrazic 
doctrine antisaduchene în multe aspecte importante, cum ar fi existenţa unor 
mulțimi de îngeri și puterea absolută a destinului. Cum ar fi putut saducheii 
să formuleze astfel de învățături, care sunt în totală contradicție cu ceea ce 
scriu scriitorii antici despre ei? În plus, faptul că un document vechi, așa cum 
este copia Manualului comunității din Peştera 1 (datată în aproximativ 100 
î.Cr.), prezintă o teologia eseniană completă si antisaducheană, lucru care face 


foarte improbabilă ipoteza ca locuitorii din Qumran să fi avut origini 
saduchene. Dacă proveneau cu adevărat din saduchei înseamnă că au reușit în 
câțiva ani să își inverseze principiile teologice fundamentale — de exemplu, de 
la negarea predestinării să devină determiniști convinși. Cu siguranță un astfel 
de scenariu este improbabil. 

Schiffman este conștient de faptul că textele de la Qumran exprimă puncte 
teologice care nu au nimic in comun cu saducheii. El sustine cá saducheii 
menționați în Mișna nu sunt din categoria celor aristocratici pe care Iosephus 
Flavius şi ceilalți autori îi prezintă; ci, mai degrabă, ei erau un grup 
conservator în privința legii și erau numiți printr-un apelativ derivat de la 
»ladoc*. Chiar dacă s-ar putea să aibă dreptate în privința aceasta, totuși el 
greseste când numește două grupuri foarte diferite cu același nume, chiar dacă 
autorii antici au făcut-o. Poate cá ar trebui să folosim, de dragul claritátii în 
limba engleză, termenul tadochieni pentru a-i desemna pe oamenii la care 
face referire Mișna. Este posibil ca aceștia să fi fost foarte asemănători cu 
esenienii sau chiar identici cu ei. Ideea cá ei ar fi fost saduchei ca aceia din 
Noul Testament si din textul lui Iosephus Flavius este, evident, greșită si, 
chiar dacă nu sună bine, această identificare nu este ceea ce pretinde 
Schiffman că ar fi. Studiile sale sugerează că există multe elemente care nu au 
fost bine înțelese despre diversitatea grupărilor din iudaismul timpuriu și 
despre termenii pe care unele texte li le atribuie. În orice caz, teoria lui 
Schiffman reprezintă o provocare indirectă la adresa ipotezei eseniene, ea 
insistă mai mult pe terminologie decât pe natura comunității Qumran. 


2. IERUSALIMUL CA ORIGINE A MANUSCRISELOR 


Unii cercetători ai Manuscriselor de la Marea Moartă au considerat că sulurile 
găsite în peșteri nu făceau parte din biblioteca unei comunități care locuia 
acolo, ci erau exemplare ale bibliotecilor din Ierusalim. În 1960, K.H. 
Rengstorf, de la Universitatea din Miinster, a avansat pentru prima dată o 
astfel de ipoteză, iar Norman Golb de la Universitatea din Chicago a oferit o 
versiune revizuită a acesteia. Rengstorf a declarat că Manuscrisele „erau 
biblioteca — sau o parte a bibliotecii — a Templului din Ierusalim, care, 
datorită unui mare pericol care îl amenința, a fost ascunsă în peșterile Mării 


Moarte și poate chiar și în altă parte“. Biblioteca aceasta conţinea, conform 
lui Rengstorf, întreaga literatura iudaică, chiar și lucrări heterodoxe. Potrivit 
lui, clădirile de la Qumran erau „o staţie îndepărtată a administrației 
Templului“ la care oficialii templului au trimis comorile sanctuarului — aur, 
argint si biblioteca — în timpul războiului împotriva Romei. Norman Golb 
face, într-un mod oarecum diferit, legătura între Manuscrise și Ierusalim. El 
consideră că acele clădiri de la Qumran erau o fortăreață și că nu aveau nici o 
legătură directă cu peșterile. Manuscrisele găsite în peșteri nu au fost puse 
acolo de locuitorii din Qumran, ci de oameni care au fugit din Ierusalim cu 
manuscrisele lor prețioase pentru a le ascunde de romanii care se apropiau în 
timpul primului Război Iudeo-Roman. Zona aceea izolată a fost considerată 
a fi potrivită pentru depozitarea obiectelor de valoare, după cum o 
demonstrează și celelalte manuscrise descoperite (vezi secţiunea despre 
Origen și Timotei în capitolul 1, A; există și alte situri în zonă). Faptul că la 
Qumran și la Masada au fost descoperite copii ale Cánzárilor jertfei de Sabat 
arată că astfel de texte nu erau exclusiv pentru cei de la Qumran, ci ele au fost 
găsite si printre oameni cu alte convingeri. Numărul mare de texte din 
Qumran face foarte puţin probabil ca acestea să provină de la un grup mic, 
unic; Ierusalimul este singurul centru intelectual posibil, din care ar fi putut 
proveni atâtea texte. 

Golb a evidențiat ceea ce pentru el părea a fi o serie de anomalii în ipoteza 
eseniană (de ex. problema căsătoriei/celibatului) și a avansat o ipoteză ca 
modalitate mai potrivită de a explica toate dovezile. Dacă Golb are dreptate, 
dezacordurile și contradicţiile dintre manuscrise nu sunt o mare problemă, 
pentru că ele reprezintă o secțiune a literaturii evreiești, nu biblioteca unui 
singur grup. Golb respinge concluziile lui Pliniu despre esenieni din Iszoria 
naturală pe motiv că Pliniu, care și-a publicat lucrarea în anul 77 d.Cr., a 
vorbit despre esenieni la timpul prezent (a se vedea analiza acestui argument 
anterior în acest capitol, A.1), iar esenienii celibatari, care l-au impresionat 
atât de mult, nu puteau fi locuitorii de la Qumran. Prin urmare, Pliniu a scris 
despre un alt loc. Golb crede că descoperirea întâmplătoare a Peșterii și faptul 
că o copie a Manualului comunității, care contine unele învățături eseniene, 
face parte din primul set de manuscrise găsite, a influențat în mod nejustificat 
acceptarea ipotezei eseniene, chiar dacă ulterior s-au găsit mai multe texte 


care contraziceau ipoteza. Doar un număr mic de texte poate fi considerat 
drept sectar; însă multe altele fie nu contin învățături heterodoxe, fie nu 
concordă cu ceea ce se știe despre esenieni din sursele clasice. 

De asemenea, Golb a subliniat că la Qumran nu au fost găsite texte 
documentare, adică contracte, scrisori, documente de afaceri și așa mai 
departe. Asta ar fi foarte neobișnuit pentru o comunitate organizată despre 
care se presupune că a locuit acolo timp de aproape două sute de ani (folosind 
cronologia lui De Vaux) și foarte diferit de ceea ce găsim în alte colecţii de 
manuscrise. De asemenea, el consideră că nici unul dintre textele de la 
Qumran nu este autograf (sau original, la prima mână), toate sunt copii 
scribale ale altor texte, cu excepția Manuscrisului de aramă, ale cărui comori 
par a fi incompatibile cu ceea ce el numește, în mod incorect, „esenienii care 
evită bogăția“ și care descrie obiceiul de a ascunde obiecte de valoare în zona 
Ierihonului. 

Golb si-a exprimat clar si concret obiectiile (unele dintre ele proprii si 
originale, altele mai vechi) care, din cánd in cánd, au fost ridicate impotriva 
diferitelor variante ale ipotezei eseniene. Dar teoria sa are atát de multe 
puncte slabe, multe comune cu ipoteza lui Rengstorf, incát s-a dovedit 
inacceptabilá pentru alti experti din domeniu. Într-o oarecare măsură, aceasta 
are dezavantajul de a fi fost formulată înainte ca autorul ei (și majoritatea 
savanților) să fi știut ce contine materialul nepublicat. Acum știm, de 
exemplu, despre existența mai multor texte documentare la Qumran (vezi 
analiza acestor texte în capitolul 2 C.8). Dar de ce spune Golb că nici un text 
de la Qumran nu este un autograf rămâne un mister. Mulţi savanți au 
evidenţiat că majoritatea comentariilor (nici unul dintre ele nu apare în mai 
multe copii) sunt probabil autografe. Este posibil ca și alte manuscrise să fie 
tot autografe. Starea precară în care au supraviețuit atât de multe texte nu-i 
permite lui Golb să enunte o poziţie certă cu privire la chestiunea aceasta. 
Mai mult decât atât, Golb subestimează importanța și amploarea învățăturilor 
eseniene din întreaga colecție de manuscrise. Desi el sustine că textele contin 
credințele unui spectru larg de grupuri evreiești din secolul I d.Cr., nu 
precizează cine sunt aceștia sau în ce manuscrise sunt exprimate opiniile lor. 
Dacă Golb ar avea dreptate, atunci ar trebui să ne surprindă că ideile eseniene 
sunt atât de răspândite în colecția de texte, pe care el o consideră 


întâmplătoare, precum și că teoriile altor grupuri (cum ar fi grupul fariseilor, 
presupus dominant) sunt prezentate într-o lumină exclusiv negativă. După 
cum s-a sugerat adeseori, prezența aceleiași lucrări atât la Qumran, cât și la 
Masada se poate explica presupunând că cineva din Qumran a adus-o în 
fortăreața de la Masada după ce romanii au distrus așezarea esenienilor de la 
Qumran. 

Golb nu folosește textul lui Pliniu într-un mod convingător. Într-adevăr, 
separându-l de Qumran, el nu are cum să-l mai explice. Pliniu a descris, 
probabil, un alt loc, spune Golb; dar ce alt loc? Nici un alt loc nu a fost găsit 
de-a lungul zonei de vest a Mării Moarte, nici deasupra, nici la nord de En- 
Ghedi. El nu a reușit nici să ofere vreo dovadă despre grupul descris de 
Pliniu. Mai mult, nu poate oferi o explicaţie satisfăcătoare pentru clădirile de 
la Qumran. Este aproape sigur că așezarea Qumran nu era o fortăreață. 
Acesta este verdictul tuturor arheologilor care au studiat problema; vizitatorii 
ocazionali ai locului l-au identificat ca fiind o fortăreață (vezi capitolul 1, B.1, 
b). Este interesant cá Yigael Yadin, un general al armatei israeliene și 
arheolog; profesionist, care cunoştea bine situl Qumran, nu a crezut niciodată 
că este altceva decât un centru comunitar care avea o mică zonă fortificată în 
interiorul ei. În concluzie, teoria lui Schiffman nu ridică mari probleme 
ipotezei eseniene, iar ipoteza lui Golb nu ţine cont de caracterul consistent al 
corpusului qumranian, de afirmaţiile lui Pliniu sau de clădirile de la Qumran. 
A-i considera pe oamenii de la Qumran saduchei este o greșeală și nu există 
nici un motiv întemeiat pentru a izola manuscrisele de oamenii care locuiau 
acolo, nici pentru a crede că reprezintă o secțiune a literaturii evreiești de la 
acea vreme. O altă teorie, aparent mai sigură, susține că oamenii asociați cu 
manuscrisele de la Qumran nu aparțineau nici uneia dintre grupările evreiești 
menţionate de sursele antice. Shemaryahu Talmon, de la Universitatea 
Ebraică din Ierusalim, a susținut că această Comunitate a Legământului 
Reînnoit, așa cum o numește el, a fost „un fenomen socio-religios sui generis 
al iudaismului la apogeul perioadei celui de-al Doilea Templu“. Fi considerau 
că reprezintă singura întruchipare a poporului legământului biblic și credeau 
că încă trăiesc în epoca inspiraţiei profetice. Talmon crede că oamenii de la 
Qumran erau un grup de bărbaţi, dar aceștia erau acolo doar temporar, și nu 
erau rezidenți permanenți ai sitului. Sugestiile lui despre înțelegerea lor de 


sine s-ar putea să fie adevărate, dar este greu de negat paralela care leagă pe 
oamenii de la Qumran de esenieni. 

Ipoteza eseniană (pentru că este doar o ipoteză) explică totalitatea dovezilor 
într-un mod mult mai convingător decât oricare altă ipoteză competitoare. 
Dar, odată ce acest lucru a fost stabilit, apar alte întrebări. De ce un grup de 
esenieni a ales să locuiască la Qumran, și nu într-un alt loc, în ce credeau și ce 
făceau acolo? Următorul capitol abordează aceste probleme. 

CAPITOLUL 4 
Esenienii de la Qumran 


Esenienii care au trăit la Qumran reprezintă doar o mică parte din mișcarea 
eseniană mult mai numeroasă din ţinutul Palestinei. Atât Iosephus Flavius, 
cât si Filon au stabilit numărul esenienilor la aproximativ 4000. Estimările cu 
privire la câți oameni ar fi putut trăi în zona Qumranului variază între 150 si 
300. Acest număr este o estimare grosieră, dedusă din numărul de morminte 
din cimitire, dar este puțin probabil ca populația să fi depășit trei sute de 
persoane. Prin urmare, aproximativ trei mii șapte sute de esenieni trăiau în 
alte locuri. De ce a respins acest mic grup modul de viață ales de colegii lor 
esenieni și s-au retras în deșertul Iudeii, cu toate că urmăreau aceleași scopuri? 
Ce experiență sau experiențe istorice au condus la formarea grupului de la 
Qumran? 


A. O SCHIȚĂ A ISTORIEI GRUPULUI DE LA QUMRAN 


Dovezile arheologice l-au determinat pe Roland de Vaux să dateze fazele 
locuirii Qumranului din a doua jumătate a secolului al II-lea până in 68 d.Cr. 
Studii ulterioare au coborât momentul de început al ocupaţiei sectare după 
anul 100 î.Cr. Această perioadă definește intervalul de timp în care ar trebui 
căutate începutul și dezvoltarea Qumranului. Nici un text din biblioteca 
Qumran nu oferă vreun detaliu istoric, dar dacă acceptăm că manuscrisele 
aparțineau unui grup si reflectă opiniile acestuia, atunci putem folosi diversele 
indicii istorice găsite ici și colo si din ele să schitám în linii mari o istorie a 
grupului care a locuit la Qumran. 


1. PERIOADA PREQUMRANITĂ 


In special Documentul de la Damasc oferă câteva informaţii despre cum s-a 
înființat mișcarea aceasta, aparent cu ceva timp înainte ca disidentii să se 


retragă la Qumran. Prima coloană vorbește despre două perioade și chiar 
spune câţi ani au durat. 


Și în timpul mâniei, la trei sute nouăzeci de ani după ce i-a dat în mâna împăratului Nabucodonosor 
al Babilonului, El i-a cercetat si a făcut ca un lăstar să rásará din Israel și pe Aaron să moștenească 
tara Lui și să prospere în lucrurile bune de pe pământul sáu. Și și-au dat seama de nelegiuirea lor si 
au recunoscut că sunt vinovaţi, dar timp de douăzeci de ani au fost ca niște orbi care bâjbâiau 
drumul. Și Dumnezeu a văzut faptele lor, că ei l-au căutat din toată inima și a ridicat pentru ei un 
Învățător al Dreptăţii care să-i călăuzească pe calea inimii Sale (1, 5-11; p. 127). 


Numerele 390 si 20, confirmate de unele copii găsite în Peștera 4, au dat 
naștere multor dezbateri. Trebuie acestea înţelese literal, sau simbolic? Cei 
390 de ani sunt numărul de ani preziși de profetul Ezechiel pentru pedeapsa 
casei lui Israel (Ezechiel 4:4-5)? Dacă cineva consideră numerele literal, 
atunci, conform cronologiei Israelului antic, general acceptată astăzi, cei 390 
de ani s-ar fi întins de la aproximativ 587, când Nabucodonosor a cucerit 
Ierusalimul, până în 197 î.Cr. Cartea Jubileelor şi 1 Enoh vorbesc si despre una 
sau mai multe mișcări religioase noi de același tip, cam din aceeași perioadă. 
Au urmat apoi cei douăzeci de ani de „bâjbâit“, și astfel ajungem în 177 î.Cr. 
Ne putem întreba, din nou, cum să interpretăm cei douăzeci de ani, care 
reprezintă jumătate din cei patruzeci de ani simbolici? În acest moment 
Învățătorul Dreptăţii apare în scenă și pune capăt incertitudinilor, oferind 
îndrumări revelate grupului de penitenti. Cercetătorii spun că, deși cei 390 + 
20 de ani din coloana 1 a Documentului de la Damasc nu trebuie interpretati 
literal, totuși ei se potrivesc destul de bine. Oricum, chiar dacă nu este foarte 
sigur, se pare că, înainte de construirea așezământului de la Qumran, a fost 
înfiinţată o nouă mișcare de pocăință si că persoana cunoscută sub numele de 
„Învățătorul Dreptăţii“ a devenit, în cele din urmă, liderul ei. 

Conflicte între Învățător si ceilalți membri vor fi apărut uneori. Această 
situație este ușor de înțeles dacă luăm în considerare gravitatea declaraţiilor pe 
care Învățătorul si adepţii săi le-au făcut despre el: că Dumnezeu i-a dezvăluit 
toate tainele profeților. De asemenea, dacă Învățătorul este cel care a scris sau 
a vorbit într-unele dintre poeziile manuscrisului Imnului de recunogtintd (vezi 
capitolul 2, C.4, b.i) înseamnă că a avut conștiința vocației si alegerii divine în 
mod pregnant, având convingerea fermă că el juca un rol special în planul lui 
Dumnezeu pentru zilele din urmă. Se pare că cineva (nu se știe clar dacă făcea 


parte din același grup) a refuzat să accepte toate pretențiile Învăţătorului si a 
plecat de la el si de la adepţii săi, luând cu el mai multi membri. De aceea el a 
fost catalogat drept „omul minciunii“, atât în Documentul de la Damasc, cât si 
în unele comentarii. Se mai spune despre el că a dus pe multi în rătăcire prin 
cuvintele înșelătoare pe care le-a rostit (Comentariu la Psalmi |AQpPsa] 1-10 i 
26, interpretánd Psalmul 37:7). 

Unele dovezi sugerează că Învățătorul a intrat în conflict serios si cu 
autoritátile vremii. Este posibil ca Învățătorul să fi trăit în perioada în care 
Iudeea a trecut printr-o criză religioasă în care însăși existenţa iudaismului a 
fost amenințată. Asta s-a întâmplat atunci când, ca răspuns la o revoltă din 
Ierusalim, Antioh IV, regele seleucid, a interzis ceea ce el considera a fi cauza 
tulburărilor — religia evreiască. Revolta Macabeană/Hașmoneică a fost un 
răspuns firesc la interzicerea iudaismului. Îndată ce revolta a reușit, iudaismul 
a fost repus în drepturi, devenind din nou religia țării, iar cultul Templului a 
fost curăţat de urâciunile practicate de păgâni în sanctuar. Aceste evenimente 
au avut loc între anii 167 și 162 î.Cr. Cu multe secole înainte, principalul 
oficial autohton al evreilor era marele preot, care provenea din linia 
genealogică a lui T'adoc, preotul lui David. Această familie a pierdut preoția 
cu puţin timp înainte de evenimentele din 160 î.Cr. și nu a mai recăpătat-o 
niciodată. În schimb, regii Imperiului Seleucid au numit câţiva mari preoți in 
funcție de, se pare, interesele lor politice și financiare. losephus Flavius, care, 
alături de autorii lui 1-2 Macabei, este una dintre puţinele noastre surse de 
informare cu privire la perioada menţionată, susține că, între 159 și 152 î.Cr. 
nu a existat nici un mare preot în Ierusalim. În 152, Ionatan, unul dintre frații 
Haşmonei, a fost numit mare preot de un alt rege seleucid (Alexander Balas) 
pentru că avea nevoie de sprijinul militar al lui Ionatan. În felul acesta a 
început preoţia macabeicá sau a Hasmoneilor. Ea a durat până in 37 î.Cr., in 
total aproape 115 ani. 

Este posibil ca atmosfera incertă din jurul marilor preoți să fi avut ceva de-a 
face cu Învățătorul. Acesta fusese preot (Comentariul la Psalmi este explicit în 
privinţa acestui aspect), iar adversarul său principal este numit „Preotul 
Nelegiuit“. Experții au suspectat că epitetul acesta este un joc de cuvinte 
ebraic în legătură cu titlul „marele preot“ (Pa-&oben ba-ro'; — marele preot; ha- 
kohen ba-raga' — preotul rău). Dacă este aşa, atunci adversarul Învăţătorului nu 


era nimeni altul decât marele preot evreu al vremii. 

Aparent, Învățătorul Dreptăţii și marele preot (nelegiuit) au purtat un 
dialog. Comentariul la Psalmi menţionează o Tora pe care Învățătorul (titlul 
acesta trebuie restaurat într-un spaţiu gol din manuscris) i-a trimis-o. 


Cel nelegiuit îl pândește de cel neprihănit și caută [să-l omoare. Domnul nu-l va lăsa în mâna lui și] 
nu-l va osândi când va fi încercat | Psalmul 37:32-33]. 

Tâlcuit, asta se referă la [Preotul] cel Nelegiuit [care pândea pe Învățătorul Dreptăţii] ca să-l omoare 
[din pricina ránduielii] și a poruncii pe care acesta i-a trimis-o (1-10, IV 7-9; p. 490). 


Editorii textelor Unele Cărţi ale Torei (AQMMT) au interpretat-o ca pe o 
epistolă, posibil de la Învățător către Preotul Nelegiuit, în care sunt 
enumerate și discutate punctele lor de discuţie. Dacă acesta este modul corect 
de interpretare a textului (ideea aceasta este foarte controversată), trebuie 
remarcat tonul pașnic al formulării. Cel puţin una din copiile textului începe 
cu un calendar complet al anului — 364 de zile cu toate celelalte sărbători 
cunoscute din alte texte de la Qumran. De asemenea, sunt menționate peste 
douăzeci de chestiuni cu privire la legi, multe despre curátia rituală, în 
privinţa cărora cei doi nu au fost de acord. Epistola se încheie cu speranța că 
destinatarul va recunoaște adevărul celor spuse, astfel încât să se poată bucura, 
în cele din urmă, alături de Israel. 

Nu se știe dacă cei doi lideri au avut vreodată relaţii pașnice, dar la un 
moment dat ele s-au deteriorat. Într-un pasaj din Comentariul la Psalmi citat 
mai sus, autorul îl acuză pe Preotul Nelegiuit de încercarea de a-l ucide pe 
Învățător. O secţiune a Comentariului la Habacuc spune: 


Vai de cel ce dă aproapelui său să bea, care-și toarnă veninul pentru a-i îmbăta ca să se poată uita la 
sărbătorile lor! (Habacuc 2:15). 

Interpretat, aceasta înseamnă că Preotul cel Nelegiuit l-a urmărit pe Învățătorul Dreptăţii la casa 
exilului său ca să-l tulbure cu furia lui veninoasă. Și la timpul rânduit pentru odihnă, pentru Ziua 
Ispășirii, el a venit înaintea lor pentru a-i tulbura și pentru a-i face să se poticneascá în ziua de post, 
Sabatul lor de odihnă. (11, 2-8; p. 484) 


Faptul că Învățătorul a fost urmărit până în casa lui din exil indică faptul că 
a plecat din casa lui obișnuită într-un alt loc. Suntem tentanti să presupunem 
că locul era Qumran, dar aceasta este doar o presupunere. La începutul 
studierii acestui comentariu, cercetătorii au observat că, dacă Preotul 
Nelegiuit era marele preot care domnea, și totuși l-a urmărit pe Învățător 


până la locul său de exil în Ziua Ispășirii, cei doi trebuie să fi sărbătorit acea 
zi, cea mai sfântă dintre toate, la date diferite. Logica este că Preotul 
Nelegiuit slujind la templu într-o astfel de zi ar fi avut o zi de muncă foarte 
încărcată și nu ar mai fi găsit timp să-i urmărească pe disidenti, dar nici 
interdicția de călătorie nu i-ar fi permis asta (vezi Levitic 16). Pasajul oferă, 
prin urmare, unul dintre primele indicii că un calendar diferit era chestiunea 
care îl despártea pe Învățător de Preotul Nelegiuit. 

Cine erau acești doi bărbaţi? Răspunsul sincer este că nimeni nu stie. Cei 
mai multi cercetători îl consideră pe Ionatan FHașmoneul a fi Preotul 
Nelegiuit. Un motiv sau mai multe l-au determinat pe Învățător să se separe 
fizic de comunitatea evreiască cu centrul la Ierusalim și guvernată de marele 
preot. Totusi, este puţin probabil ca doar înțelegerea diferită a calendarului să 
fi fost cauza divizării. 

Calendarul de 364 de zile era deja cunoscut și susținut in 7 Enoh 72-82, o 
lucrare din secolul al III-lea î.Cr. Este posibil ca acest calendar să fi fost și 
mai vechi. Dacă calendarul nu i-a făcut pe susținătorii săi, timp de mai bine 
de un secol, să se separe de ceilalți, de ce ar fi trebuit să se întâmple lucrul 
acesta, de exemplu, în secolul al II-lea î.Cr.? 

Este posibil ca o dispută politică importantă să fi fost cauza care a dus la 
exilarea Învățătorului și a adepților săi, un exil care, în cele din urmă, i-a adus 
pe adepţii săi la Qumran. După cum am arătat mai sus în această secțiune, 
Iosephus Flavius spune că, între 159 si 152 î.Cr., nu a existat nici un mare 
preot evreu. Avansarea lui Ionatan a pus capăt acestui interludiu și a permis 
intrarea unei noi familii în marea preoţie. Este posibil ca una dintre epistolele 
citate în 1 Macabei 10 să menţioneze un mare preot care ar fi activat în 
această perioadă. Dacă da înseamnă că cineva ocupa aceea funcție, oficial sau 
neoficial. Cine era acea persoană? O presupunere (care rămâne doar o 
presupunere) ar fi ca această persoană să fi fost omul cunoscut nouă sub 
numele de Învățătorul Dreptăţii. Textele de la Qumran nu-l numesc mare 
preot, dar este posibil să fi fost un preot de rang înalt si un lider plin de 
inspiraţie. Ionatan a fost numit mare preot de către monarhul seleucid 
Alexandru Balas, dar rangul militar pare să fi fost principala lui calificare 
pentru funcţia respectivă (vezi 1 Macabei 10:21). A luat Ionatan cu ajutorul 
armatei sale, prin forță, funcția de preot de la Învățător? Nu știm, dar ar fi o 


ipoteză interesantă. Este posibil ca, odată cu sosirea forțată a lui Ionatan, un 
traditionalist influent, cum era Învățătorul, să fi pierdut ocazia de a-și pune în 
aplicare învățăturile si, pentru cá era de părere că acestea îi fuseseră revelate de 
Dumnezeu, s-a decis să se despartă de puternicul mare preot care era acum la 
conducere. 

Chiar dacă lonatan pare un candidat probabil pentru rolul de Preot 
Nelegiuit, teoria aceasta este contestată. Pe parcursul studierii manuscriselor, 
specialiștii au propus pentru acest rol infam pe fiecare mare preot care a fost 
în funcţie începând cu anii 170 î.Cr., în toată epoca Hașmoneilor. 
Incertitudinea cu privire la acest subiect reflectă ambiguitatea dovezilor. Așa- 
numita ipoteză de la Gróningen sustine că dovezile nu sunt elocvente pentru 
nici un mare preot, fiindcă „Preotul Nelegiuit“ nu era o persoană, ci o funcție. 
În Comentariul la Habacuc sunt șase mari preoți care au primit succesiv 
epitetul de Nelegiuit: Iuda, Alcimus, Ionatan, Simon, loan Hircan, 
Alexandru Ianeu. Teoria aceasta prezintă mai multe elemente problematice 
(oficial, Iuda nu a fost un mare preot, Aristobul I este omis de pe listă) si nici 
un text nu folosește vreodată pluralul „Preoţi Nelegiuiti^, dar evidențiază cât 
de dezamăgitoare sunt dovezile pentru găsirea marelui preot care a primit un 
astfel de titlu. 

Dacă Ionatan (152-142 î.Cr.) a fost Preotul Nelegiuit, atunci Învățătorul 
Dreptăţii a fost activ în timpul său și i s-a opus. Totuşi, dacă este adevărat că 
datele arheologice de la Qumran indică o utilizare sectară a sitului după 100 
î.Cr., atunci este puţin probabil ca Învățătorul să-și fi condus adepţii acolo. 
Ca să se întâmple așa ar trebui să propunem că a avut o carieră foarte lungă. 
Cert este că nu știm dacă Învățătorul a fost vreodată la Qumran, deși era 
admirat de oamenii de acolo, care păstrau texte despre el și, poate, chiar scrise 
de el. 

Dacă Învățătorul a plecat în exil, poate că a mers la Damasc — oras 
menționat de mai multe ori in Documentul de la Damasc, deşi interpretarea 
aceasta este contestată. Documentul acesta vorbește și despre un nou 
legământ în ţara Damascului. Probabil că a trecut ceva timp de la moartea 
Învățătorului, până când unii dintre discipolii săi au plecat spre Qumran. Este 
foarte probabil ca Documentul de la Damasc să vorbească despre moartea lui: 
„Din ziua adunării pentru Învățătorul Comunității până în ziua când vor pieri 


toti bărbaţii de război care s-au dus la Mincinos vor trece aproximativ 
patruzeci de ani [Deuteronom 2:14] ]“ (CD 20, 13-15; vezi, de asemenea 19, 
35-20, 1; p. 135). Desi experţii au interpretat „adunarea pentru Învățătorul“ 
în diferite feluri, aceasta poate fi înțeleasă ca o referire la moartea lui. 


2. PERIOADA QUMRAN 


Toate aceste teorii sunt prea speculative pentru a găsi în ele vreo certitudine, 
dar este posibil ca să se fi întâmplat ceva în jurul anului 150 î.Cr. care a 
declanșat exilarea Învățătorului si a ucenicilor săi. Este posibil să fi plecat la 
Damasc, pentru că Documentul de la Damasc, care îl menţionează de mai 
multe ori pe Învățător, vorbește despre un nou legământ în tara Damascului. 


a. Faza I 


La un moment dat, un grup s-a stabilit la Qumran. De ce au ales un loc 
pustiu cu vedere la Marea Moartă atât de urât mirositoare? Manualul 
comunității oferă un oarecare răspuns: 


Și când aceștia devin membri ai comunității din Israel conform tuturor acestor reguli, ei se vor separa 
de locuirea printre oameni nedrepti și vor merge în pustie ca să-i pregătească calea; după cum este 
scris: Pregátiti în pustie calea, neteziti în pustie o cărare pentru Dumnezeul nostru [Isaia 40:3]. 


Această (cale) este studierea Legii pe care El a cerut-o prin mâna lui 
Moise, ca ei să slujească după cum a fost descoperit din veac în veac și după 
cum a fost descoperit profeților prin Duhul Său cel Sfânt. (8, 12-16; p.109). 

Grupului i se cere să se despartă de cei nedrepti și să meargă în pustie 
pentru a împlini porunca lui Isaia. Cuvântul „aceasta“ din propoziția 
explicativă „(calea) aceasta este studierea Legii“ este de gen feminin si nu se 
referă la subiectul general al separării, ci la unul sau la ambele cuvinte „cale“ și 
„cărare“ (substantive feminine în ebraică), după cum arată traducerea lui 
Vermes. Prin urmare, textul spune că oamenii care au plecat în pustie 
(elementul acesta l-au interpretat în sens literal) inteleseserá cuvintele lui Isaia 
„cale“ și „cărare“ în sens figurat: nu li se poruncise să construiască un drum 
adevărat, ci să studieze Legea, și, în felul acesta, să se pregătească pentru 
venirea Domnului. Așadar, grupul a ales Qumranul pentru că era o pustie, 
exact așa cum poruncise Isaia, și acolo au studiat Legea, calea dumnezeiască a 


vieții. 

Odată ce au părăsit comunitatea Templului din Ierusalim, discipolii 
Ínvátátorului nu au mai adus jertfe de animale, pentru că erau convinși că 
sanctuarul era acum sub o conducere pângărită. 

Nu avem o dovadă solidă pe baza căreia să stabilim o istorie a comunității 
de la Qumran, după ce aceasta a fost întemeiată. În prima fază, clădirile s-au 
extins de la nord la sud cu aproximativ o sută de metri si de la est la vest cu 
optzeci. Mai tárziu, un incendiu si, se pare, un cutremur au lovit cládirile, 
provocánd pagube importante. Cátiva zeci de ani mai tárziu, dupá ce cládirile 
au fost reconstruite în aproape aceeași formă pe care o avuseseră anterior, 
aşezarea a fost distrusă — în 68 d.Cr. sau puţin mai târziu. Avem motive să 
credem că esenienii, atunci când au fost atacați, s-au apărat, gândindu-se, 
poate, că începuse războiul final. 

Cercetătorii care au analizat cele mai importante și mai bine conservate 
documente de la Qumran consideră că pot detecta niște etape succesive de 
editare și extindere. Un astfel de demers critico-literar este, de cele mai multe 
ori, foarte subiectiv și rareori are parte de aprobarea generală a comunității 
academice. Totuși, este posibil ca Manualul comunității să conţină un nucleu 
vechi care provine din cele mai vechi timpuri ale comunității Qumran sau 
este, poate, chiar mai vechi. Coloanele 8, 1-9, 26 vorbesc despre o comunitate 
de pionieri (pasajul despre pustie din Isaia 40 aparţine acestei secţiuni). O 
parte importantă din aceste două coloane lipsește din unele copii ale 
Manualului din Peştera 4. Totuși, nu se stie dacă aceste copii contin o formă 
mai veche a textului aflat în evoluție sau dacă sunt incomplete, deoarece 
scribul a sărit o anumită secțiune atunci când privirea sa a trecut accidental de 
la o propoziţie similară la o alta, aflată cu un rând mai jos, și a omis materialul 
intermediar. În orice caz, secțiunea respectivă se găsește in 1OS (cca 100-75 
î.Cr.). 

În copia Manualului comunitătii secțiunea 8, 1-9, 26 din Peştera 1 
comunitatea se consideră, pentru Israel, Sfânta Sfintelor, adică cel mai sacru 
grup din cadrul marii și sfintei comunități. Sarcina lor este să facă ispășire 
pentru țară şi să fie o jertfă plăcută înaintea lui Dumnezeu. Încălcarea 
deliberată a oricărui precept mozaic era pedepsită cu expulzarea fără 
posibilitate de întoarcere; încălcările accidentale îi aduceau păcătosului o 


pedeapsă de doi ani. După doi ani, dacă se pocăia, era eligibil pentru 
readmitere. Într-un pasaj se spune: „Ei vor face ispășire pentru răzvrătire 
vinovată si pentru păcatele necredintei, ca să poată obţine bunătate iubitoare 
pentru Ţară, fără carnea ofrandelor și fără grăsimea jertfei. Rugăciunea făcută 
cu evlavie este ca o mireasmă frumos mirositoare a neprihănirii, iar 
desăvârșirea cărării este ca o jertfă de bunăvoie care desfătează“ (9, 4-5; p. 
110). Viaţa comunităţii a fost un substitut pentru ritualurile jertfelor de la 
templu. Dacă această secțiune s-a păstrat intactă și este un document 
timpuriu al comunităţii, atunci credinţa în doi Mesia (menţionată în 9, 11) 
exista deja la acel moment (mai multe despre aceasta, vezi mai jos, 4, B.6). 
Secţiunea aceasta contine si reguli pentru Maestru (în ebraică maskil), care era 
liderul grupului. 

Istoria comunităţii din Faza I a fost legată de un incident din timpul 
domniei lui Alexandru Ianeu (103-76 î.Cr.). Unii farisei încercaseră să-l 
înlăture chemându-l pe regele Dimitrie, monarhul seleucid, să vină la 
Ierusalim pentru a-l ataca pe Ianeu. Ca răzbunare, laneu a răstignit opt sute 
de farisei într-o singură zi in fata familiilor lor. După cum s-a menționat deja, 
Comentariul la Naum menţionează acest incident. Unii cercetători au sugerat 
că fariseii ar fi putut fugi la Qumran, crescându-i astfel numărul de locuitori 
după execuțiile infiorátoare din 88 î.Cr. Această propunere pare însă puțin 
probabilă. Esenienii de acolo i-au ridiculizat pe farisei ca fiind „căutători de 
lucruri ușoare“ pentru că nu aveau o înțelegere mai strictă a legii, care era 
susținută de Învățător si discipolii săi. Nu putem sti dacă locuitorii de la 
Qumran au considerat acțiunea barbară a lui laneu ca fiind extrem de 
agresivă. Comentariul la Naum o menţionează fără a judeca incidentul. 
Relevant pentru această discuţie ar putea fi textul 4Q448 (Psalm și Rugăciune 
apocrife). Textul îl menţionează pe regele Ionatan (Ianeu) o dată și, posibil, 
încă o dată, el contine, probabil, prima referință pozitivă despre un rege 
macabean/hașmonean care apare în sulurile de la Qumran. Textul spune: 
„Cetatea sfântă pentru regele Ionatan si pentru toată adunarea poporului Tău 
Israel“ (2, 1-4; p. 332). O altă interpretare înţelege cuvântul tradus prin 
„cetate“ ca ,ináltare", iar „sfânt“ ca referință la Dumnezeu: „Ridică-te, 
Sfinte....“ O referire pozitivă la Ianeu în textele de la Qumran nu este de 
neconceput, din moment ce el a eliminat opt sute de adversari ai esenienilor. 


Totuși, se ridică întrebarea, de ce, dacă aveau o atât de mare apreciere pentru 
Ianeu, esenienii au continuat să trăiască izolat? Un răspuns ar putea fi cá 
credința lor că trăiau zilele din urmă și poziția cu privire la curăţire si 
separarea de orice necurátie i-au făcut să trăiască în continuare separati de 
ceilalți. 

Desi avem puţine informaţii despre locuitorii de la Qumran în Faza I, 
putem spune, cu certitudine, că un mare număr de manuscrise a fost copiat în 
perioada aceea. Câteva copii ale Manualului comunității, Documentului de la 
Damasc, Manuscrisului Templului, Manuscrisului Imnului, Cântărilor jertfei de 
Sabat, colecţiei de rugăciuni zilnice, copii ale altor cărți biblice, lucrări precum 
1 Enoh şi Cartea Jubileelor — acestea si multe altele au fost copiate în Faza I. 

De Vaux a susţinut că Faza Ib s-a încheiat odată cu cutremurul din 31 
î.Cr., care a zguduit Qumranul și a declanșat incendii care au distrus clădirile 
comunitare. A urmat un interval de aproape treizeci de ani în care situl nu a 
fost ocupat (până la sfârșitul domniei lui Irod în 4 î.Cr.). Concluzia că situl a 
rămas nelocuit timp de câteva decenii a fost dedusă din interpretarea unor 
monede și acumularea considerabilă de nămol într-una dintre cisterne. După 
cum am arătat mai sus, nu toti cercetătorii au fost convinși de explicația lui 
De Vaux. Cu siguranță nu este nevoie de douăzeci și șapte de ani ca să se 
acumuleze un strat gros de nămol. În plus, au fost găsite zece monede din 
timpul domniei lui Irod. Prin urmare, nu avem nici un motiv important să 
credem că esenienii nu și-ar fi reconstruit foarte curând așezarea în același loc 


b. Faza II 


A doua fază începe de la un moment de timp din preajma schimbării erelor 
până la distrugerea finală a clădirilor. Structurile au fost reconstruite la 
aproximativ aceleași dimensiuni ca în faza anterioară, deși au intervenit câteva 
mici modificări, cum ar fi consolidarea suplimentară a turnului. La fel ca faza 
I, si faza a Il-a a fost, pentru scribi, o perioadă de muncă intensă. Și de data 
aceasta au fost produse o mulțime de manuscrise biblice și copii ale altor 
lucrări. Manualul războiului din Peştera 1 este din această fază, la fel ca multe 
dintre comentariile biblice si ca fascinantul Manuscris al Psalmilor din Peştera 
11. Este puţin probabil să se poată trage vreo concluzie majoră despre datele 
la care scribii au copiat aceste manuscrise. Cu siguranță interpretarea biblică a 


continuat înainte de faza a Il-a si au fost găsite manuscrise ale unei versiuni 
mai vechi a Manualului războiului. În orice caz, atunci când au fost atacați de 
romani, esenienii și-au ascuns manuscrisele și probabil au încercat să se apere, 
mulți pierind în această luptă. Numeroase dovezi ale unui incendiu, dar și 
descoperirea unor vârfuri de săgeți de fier arată că sfârșitul lor a fost violent. 
Nu știm dacă vreunul dintre cadavrele din cimitire provine de la acest măcel. 
Este posibil ca unii esenieni să fi scăpat și să fi mers în locuri precum Masada. 
O dovadă care poate susține această teorie este că o copie qumranită a 
Cântărilor jertfei de Sabat a tost găsită la Masada. Poate că un fost locuitor de 
la Qumran l-a dus acolo. 

Fazele ulterioare nu afectează istoria comunității Qumran și, prin urmare, 
nu vor fi luate în considerare aici. 


B. O SCHIȚĂ A GÂNDIRII SI A MODULUI DE VIAŢĂ DE 
LA QUMRAN 


Este necesar să suplimentăm prezentarea istoriei grupului de la Qumran, 
făcută mai sus, cu un rezumat al teologiei Manuscriselor si al modului de viață 
care decurgea din ea. Gândirea și practica lor, deduse din texte și fragmente, 
formează un sistem unitar: convingerile sunt puse concret în practică printr- 
un anumit tip de conduită. Deși teologia și practica grupului se bazează, în 
mare măsură, pe informaţiile biblice și, prin urmare, au multe în comun cu 
alte grupări evreiești din vremea aceea, ele sunt totuși suficient de diferite 
pentru a-i defini pe acești esenieni ca pe un grup care s-a distins în anumite 
privinţe de alte grupuri evreiești contemporane. O caracteristică 
surprinzătoare a gândirii de la Qumran este că ea combină o intensă 
conștiință a faptului că trăiau ultimele zile ale istoriei cu convingerea, la fel de 
intensă, că viaţa lor trebuie să fie în concordanţă cu cele mai stricte precepte 
ale legii mozaice. Chiar dacă formularea aceasta este prea simplă, trebuie spus 
că iudaismul rabinic, așa cum apare în Mișna, Tosefta si Talmud, pune 
accentul pe comportamentul adecvat si conform legământului. Creștinismul 
timpuriu, cel puţin în forma lui pauliná, a respins această abordare si a pus un 
accent mai puternic pe latura eshatologică. La Qumran pot fi întâlnite ambele 


perspective. 

Nu este ușor să facem o prezentare sistematică a unei teologii, care, în texte 
nu este niciodată prezentată sistematic, totuși vom enumera câteva principii 
de bază, după cum urmează. 


1. PREDETERMINISM 


Dumnezeu cel veșnic și atotputernic a creat totul, dar, înainte de asta, el a 
stabilit exact ce se va întâmpla cu creația sa. El nu doar cá a predeterminat 
totul și apoi a trecut la crearea universului în conformitate cu planul său, ci a 
ales să comunice cu creaturile sale și să presare pretutindeni prin creația sa 
indicii despre structura cosmosului și mersul istoriei. (Pentru unele texte care 
exprimă doctrina predeterministă de la Qumran, vezi capitolul 3 A.2, a.1.). 
Accentul pus, în teologia esenianá, pe predestinare si providentá, este o 
caracteristică care a atras atenția contemporanilor si i-a diferențiat de alții. 
Una dintre expresiile frecvent folosite în propoziţiile care sugerează 
predestinarea este „înainte ca el să creeze“ sau altele asemănătoare. Asta 
amintește de unul dintre versetele din Deutero-Isaia în care profetul anonim 
al exilului spune că Domnul stia din vechime ce avea să se întâmple. Esenienii 
au mers dincolo de afirmarea profetică a prestiintei lui Dumnezeu, declarând 
că divinitatea a stabilit tot ce se va întâmpla înainte să existe o creație în care 
se petrec toate evenimentele planificate. Se pare că Manuscrisele de la 
Qumran nu contin nici o încercare de a explica problemele logice care apar 
dintr-un astfel de sistem. Unele documente conţin afirmaţii de necontestat 
despre această credință caracteristică esenienilor — care, potrivit lui Iosephus 
Flavius, îi deosebește de farisei și saduchei. 


2.CELE DOUĂ RĂZBOAIE 


În planul predestinat al lui Dumnezeu există două căi: calea luminii și calea 
întunericului, calea binelui și calea răului. Nu există cale de mijloc. Întregul 
univers este implicat în această dualitate, care este supusă controlului ferm al 
lui Dumnezeu. Îngerii, mulți la număr, și oamenii aparţin uneia sau alteia 
dintre cele două tabere. Cele două tabere sunt angajate într-un război 


constant una împotriva celeilalte, un conflict care se va încheia doar atunci 
când Dumnezeu va aduce judecata finală și va da biruintá fiilor luminii și 
aliaților lor ingeresti. 

Războiul cosmic dintre aceste două forțe primare are loc și în viața 
oamenilor. Fiecare om are o anumită cantitate de lumină și de întuneric. Sau, 
altfel spus, toti oamenii sunt păcătoşi, chiar și fiii luminii. 

Îngerul Întunericului îi duce în rătăcire pe toti copiii neprihănirii și până când îi va veni sfârșitul, 

toate păcatele lor, nedreptátile, fărădelegile, nelegiuirile și toate faptele lor rele se datorează stăpânirii 

lui, care este în conformitate cu tainele lui Dumnezeu. Fiecare dintre pedepsele lor și perioadele lor 


de necaz vor fi produse de domnia persecuției sale; căci toate duhurile lui caută învingerea fiilor 
luminii (1OS 3, 21-24; p. 101). 


Manualul continuá sá enumere tipurile de actiuni produse de cele douá 
spirite si oferá o declaratie programaticá. 

Natura tuturor copiilor oamenilor este condusă de acestea (cele două duhuri), iar în timpul vieţii lor 

toti oameni sunt influențați de cele două cete și umblă pe (ambele) căi. Si răsplata pentru faptele lor 

va fi, pentru veșnicie, în funcție de cât de mult a luat parte la cele două cete, mult sau puţin. Căci 

Dumnezeu a întărit duhurile în egală măsură până la sfârșitul veacului și a pus ura veșnică între 


cetele lor. Adevărul urăște faptele nedreptátii, iar nedreptatea urăște toate căile adevărului. Și lupta 
lor este îndârjită în toate privintele pentru că nu merg împreună (4, 15- 18; pp. 102-3). 


Explicaţia pentru prezenţa fizică a răului în viaţa omului este istoria cu 
îngerii căzuţi (vezi Geneza 6:1—4), cea mai bine cunoscută din cartea lui 
Enoh. Când îngerii cerești s-au rătăcit si s-au unit cu femeile, ei și urmașii lor 
— uriașii — au introdus un element supranatural al răului în lumea umană. Se 
pare că episodul cu Adam și Eva nu a jucat un rol prea mare la Qumran. 
Mitul îngerului (sau Veghetorului) presupune, într-unele din variantele sale, 
că răul a existat dinainte în cer, dar nu explică originea lui. 


3. COMUNITATEA NOULUI LEGĂMÂNT 


În acest context, Dumnezeu a ales să încheie un legământ cu un popor. Ela 
ales acest popor și i-a descoperit porunci de-a lungul timpului, mai ales la 
Muntele Sinai, când i-a descoperit lui Moise detaliile voinței sale. Avraam și 
urmașii săi au încheiat și ei un legământ cu Dumnezeu până când 
neascultarea lor l-a determinat, multe secole mai târziu, să-i respingă și să-i 


dea în mâna lui Nabucodonosor. Totuși, Dumnezeu a reînnoit legámántul cu 
o rămășiță a poporului Său. Acesta pare a fi legámántul cel vechi, dar acum 
beneficiază de o înțelegere mai profundă a cerințelor lui Dumnezeu și 
îndemnul către ascultare este mai eficient. Rámásita cu care a fost încheiat 
noul legământ este Israelul. Oamenii care trăiau în regiunea Qumranului 
credeau cu fermitate că fac parte din acea rămășiță aleasă de Dumnezeu 
pentru a fi un exemplu de dreptate și adevăr. Ei au stabilit o ceremonie anuală 
de reînnoire a legământului, la Sărbătoarea Săptămânilor (vezi 4Q266 
fragmentul 11, 17-18). Primele două coloane și jumătate ale copiei 
Manualului comunității din Peştera 1 (cu paralele în exemplarele Peșterii 4) 
descriu această ceremonie. 

Comunitatea era organizată după o structură care amintește de organizarea 
Israelului în timpul călătoriei prin pustie. Ei continuau să folosească limba 
vechilor triburi, făcând distincție între preoți, leviti și israeliți, iar israelitii 
erau împărțiți în unităţi de o mie, o sută, cincizeci și zece. Desi modul de 
organizare a comunității este prezentat pe larg în Manualul comunității, 
termenii pe care îi folosește apar și în alte texte. Atunci când făceau referire la 
ei înșiși, membrii grupului de la Qumran foloseau frecvent cuvântul yaad, 
„unitate“ sau „comunitate“. În secțiunea care prezintă ceremonia anuală de 
reînnoire a legământului, autorul descrie „unitatea“ prin următoarele cuvinte: 


Asa vor face în fiecare an, cât timp stăpânirea lui Belial încă dăinuie. Preoţii vor intra primii, unul 
după altul după desăvârșirea duhului lor; apoi levitii; și în cele din urmă, toti oamenii unul după altul 
în miile, sutele, cincizecile și zecile lor, pentru ca fiecare israelit să-și cunoască locul în comunitatea 
lui Dumnezeu, după planul lui cel veșnic. Nimeni nu trebuie să coboare de la locul său și nici să se 
ridice de la locul care i-a fost dat. Căci, conform planului sfânt, ei vor fi cu toţii într-o comunitate de 
adevăr și smerenie virtuoasă, de bunătate, iubire și gânduri bune unul față de celălalt si (vor fi toti) fii 
ai comuniunii celei veșnice (2, 19-25; p. 100). 


Grupul avea o viață comună. Fi mâncau împreună masa curată, se rugau, se 
sfătuiau împreună și studiau Scripturile (6, 2-3, 7-8). Liderul oficial era 
Păzitorul (varianta lui Vermes pentru mevagger), care, probabil, era același cu 
Maestrul (maskil), ale cărui îndatoriri sunt enumerate în coloana a noua. 
Sarcinile lui includeau predarea adevăratei cunoașteri și a tainelor lui 
Dumnezeu, evaluarea membrilor după spiritul lor si prezidarea şedinţelor de 
grup. De asemenea, candidaţii la admiterea în comunitate trebuiau mai întâi 


să fie examinati de el; numai dacă treceau testul li se permitea să continue 
lungul proces la finalul căruia deveneau membri (6, 13—15). Păzitorul trebuia 
să fie zelos în a face voia lui Dumnezeu și trebuia să găsească plăcere în a o 
împlini. Documentul de la Damasc, în care sunt prezentate legi pentru diferite 
tipuri de comunităţi eseniene (tabere), vorbește și el despre un Pázitor care le 
supraveghează. S-ar putea ca persoana pe care Vermes o numește trezorier să 
fie o altă persoană, diferită de Păzitor, deși acest lucru nu este foarte clar. 
Trezorierul se îngrijea de finanțele grupului, proprietatea lor comună. 
Manualul face referire și la un Sfat al comunităţii, care era compus din 
doisprezece bărbaţi și trei preoţi (8, 1-4). Nu se știe dacă acesta fusese un 
nucleu timpuriu al comunității sau a devenit activ abia mai târziu în 
comunitate. Acest grup este numit „Adunarea“ sau „cei multi". 


4. INTERPRETAREA SCRIPTURII 


Conștientizarea și angajamentul profunde din legământul reînnoit erau în 
strânsă legătură cu interpretarea biblică. Fiecare element al vieţii de la 
Qumran indică centralitatea studiului biblic, iar din acest studiu deducem mai 
multe tipuri de informații. 


a. Zilele din urmă 


Studiul revelatiei lui Dumnezeu, înlesnit de călăuzirea Învăţătorului 
Dreptăţii, care era considerat un interpret inspirat al tainelor profetice, 
dezvăluia că timpul din urmă, care fusese prezis de profeti (vezi Unele Cărți 
ale Torei C 21), a sosit. Atunci când răul avea să ajungă la cel mai înalt nivel și 
când membrii legământului reînnoit urmau să fie supuși unor teste severe 
exista un context special. Pentru aceste vremuri sunt folosiți câțiva termeni, 
cum ar fi „timpul nelegiuirii“ sau „timp de încercare“. 


b. Legi speciale 


Interpretarea biblică nu doar că dezvăluia grupului că trăiau zilele din urmă; 
dar ea oferea și regulile specifice după care păzitorii legământului trebuiau să 
trăiască în epoca nelegiuirii. Legile Torei au fost descoperite și, desigur, nu se 
putea pune la îndoială autoritatea lor absolută. Încălcarea oricăreia dintre ele 


impunea expulzarea din comunitate (1Q$ 8, 21-23). Dar, prin metodele lor 
speciale de interpretare, autorii de la Qumran au derivat din legile deja 
cunoscute alte legi si precepte care, considerau ei, erau ascunse printre 
cuvintele inspirate ale Torei. Toti cei care și-au câștigat voluntar dreptul de a 
intra în comunitate (despre procedura de admitere, vezi capitolul 3 B.1) se 
angajaseră să trăiască conform voinței divine așa cum era ea înțeleasă de grup. 
Setul de texte juridice găsit la Qumran demonstrează importanța regulilor 
derivate prin exegeza făcută de interpreti asupra Torei. Respectarea strictă a 
codului de conduită comunitar era impusă printr-o serie de pedepse, cea mai 
gravă fiind exilarea din comunitate. Celelalte pedepse variau, în funcție de 
greșeală, între doi ani de alungare pentru ceva foarte grav (dacă cineva „a 
trădat adevărul și a umblat în îndărătnicia inimii“, 7, 18-19; p. 108) si zece 
zile pentru cea mai simplă. (întreruperea unui coleg când acesta vorbea, 7, 9- 
10). 

Toti membrii erau clasificați în funcţie de perfecțiunea sau imperfectiunea 
comportamentului lor și erau evaluati in mod regulat. De fapt, se tinea o 
evidență pentru ca informaţiile necesare să fie disponibile. 


Membrii vor fi înscriși în ordine, unul după altul, după priceperea și faptele lor, pentru ca fiecare să 
se supună tovarăşului său, omul de rang inferior ascultând de superiorul lui. Și ei își vor analiza 
spiritul și faptele în fiecare an, astfel încât fiecare om să poată fi avansat după înțelegerea și 
desăvârșirea sa, sau coborât în funcție de deformárile sale (5, 23- 24; p. 105). 


Întrucât curátia era o preocupare primordială, se cerea separarea, fie cea 
majoră și totală a comunității de la Qumran, fie cea limitată, dar reală, a 
taberelor menţionate în Documentul de la Damasc. Regulile stricte aveau ca 
scop susținerea membrilor în atingerea curátiei pretinse, fără nici un fel de 
contaminare. 


c. Universul 


Revelația și interpretarea scripturară transmiteau și informaţii despre structura 
universului. Revelatiile nu doar că dezvăluiau cursul istoriei și locul unui 
individ în ea; ele comunicau și adevăratul calendar, și orele bine stabilite la 
care trebuiau celebrate sărbătorile. Soarele și Luna funcționau după niște legi 
stricte, schematice, pe care păzitorii legământului le-au înţeles, dar alții, care 
urmau calea neamurilor, nu le-au înțeles. 


Calendarul descoperit de ei prevedea un an solar de 364 de zile și unul 
lunar de 354 de zile. În perioada când multe dintre textele Peșterii 4 erau 
inaccesibile, din textele publicate se putea deduce că locuitorii de la Qumran, 
ca si autorul Cărzii Jubi/eelor, acceptau doar calendarul solar de 364 de zile si 
respingeau calculul lunar pe care îl foloseau autoritățile de la Ierusalim — un 
calcul identic cu cel folosit în multe regate elenistice. În capitolul 2, am 
enumerat acele texte care menționează calendarul solar de 364 de zile: Cartea 
Jubileelor, 1 Enoh, primul manuscris al Psalmilor din Peştera 11, textele 
mişmarot (adică texte care folosesc rotația celor 24 de grupuri preoțești sau 
„schimburi“), 40252, și 40MMT. Acum, după ce toate textele calendaristice 
au devenit accesibile, se poate înțelege complexitatea schemelor calendaristice 
de la Qumran într-o măsură mult mai mare. Este foarte interesant că una 
dintre copiile Manualului comunității din Peştera 4 (copia e) contine o lungă 
secțiune despre calendar, care vorbește si despre grupurile preoțești sau despre 
schimburi. 

De multe ori în textele mişmarot apare o diagramă care corelează trei 
entități: data din calendarul solar, data corespunzătoare din calendarul lunar 
schematic și ziua de slujire din săptămâna pentru schimbul preoţesc care era 
atunci de serviciu. Primele două elemente sunt destul de simplu de înțeles, 
dar al treilea este ceva mai complicat. În Antichitate, preoţii din Iuda au fost 
împărțiți în douăzeci si patru de schimburi sau de grupuri (acestea sunt 
amintite în 1 Cronici 24:7-18) care slujeau la Templu prin rotaţie. Preoţii 
dintr-unul dintre cele douăzeci și patru de grupuri slujeau timp de o 
săptămână, și apoi erau înlocuiți duminică cu următorul grup din listă. 
Corelând rotația preoțească cu datele solare și lunare, autorul a adăugat ziua 
din săptămâna în care avea loc un anumit eveniment. Uneori, calendarele 
menționează și sărbătorile Bibliei ebraice, și pe cele adiționale, celebrate de 
esenieni. Din moment ce Tora specifică datele unora dintre aceste sărbători, 
se poate calcula când au fost sărbătorile nedatate. Prin acest calcul, se pot 
stabili ușor majoritatea detaliilor acestor texte destul de complicate. 

Sistemul calendaristic de la Qumran era diferit de orice alt sistem folosit la 
Templu în perioada aceea. Locuitorii din Qumran și unii dintre strămoșii lor 
spirituali au observat un ciclu unic de sărbători. Altfel spus, ei nu sărbătoreau 
în aceleași zile acele sărbători pe care le aveau în comun cu ceilalți evrei. Mai 


mult, au stabilit ca sărbători unele zile pe care ceilalți evrei par să nu le fi 
celebrat. Principalele completări la lista sărbătorilor biblice sunt acestea: 


Paștele (1/14). 

Sărbătoarea Azimilor (1/15—21). 

Legănarea Omerului (1/26) = primele roade ale orzului. 
Sărbătoarea săptămânilor (3/15) = primele roade ale grâului. 
Sărbătoarea Vinului Nou (5/3). 

Sărbătoarea Uleiului nou (6/22). 

Sărbătoarea Lemnului (6/23-30?). 

Ziua Comemorării (7/1). 

Ziua ispásirii (7/10). 

Sărbătoarea Corturilor (7/15—21, cu o zi suplimentară pe 7/22). 


Sărbătorile suplimentare par să fi fost un produs al interpretării biblice. 
Datele sărbătorilor sunt întotdeauna conforme calendarului solar. 


Calendarul lunar, despre care se știe acum că este foarte bine reprezentat la 
Qumran (Cartea Jubileelor a respins orice utilizare a lunii pentru calculul 
calendaristic, dar Cartea Astronomică din 1 Enoh a acceptat-o), nu era același 
cu sistemul folosit la Ierusalim. Este un calendar pur schematic și nu depinde, 
în mod ciudat, de observaţia lunară. Este format din luni de treizeci sau de 
douăzeci si nouă de zile, care alternează. În douăsprezece luni, totalul este de 
354 de zile, astfel că la fiecare trei ani a trebuit să fie adăugată o lună pentru a 
aduce socoteala lunară în armonie cu cea solară. O altă caracteristică 
surprinzătoare a calculelor lunare de la Qumran este că membrii comunității 
considerau, aparent, luna plină, nu noua semilună, ca moment în care începea 
luna lunară. Ei au urmărit înapoi secvența calendarului lunar și pe a celui solar 
până la momentul creaţiei; chiar au precizat ce schimb preoţesc ar fi trebuit să 
fie de serviciu la Templu în săptămâna creaţiei, dacă templul ar fi existat. 


Acești exegeti atenţi ai Genezei credeau că Dumnezeu a creat luna plină, prin 
urmare, prima lună începea cu lună plină. Din moment ce Dumnezeu a făcut 
Soarele, Luna și stelele în a patra zi, calendarul a început în a patra zi a 
săptămânii (miercurea noastră). 

Se pare că autorii manuscriselor au fost conștienți de faptul că calendarul 
lor solar schematic nu se potrivea cu lungimea reală a anului solar. Unele 
dintre textele calendaristice prezintă un sistem complicat de intercalare, prin 
care calendarul de 364 de zile este armonizat cu adevăratul an solar. Textele 
oferă dovezi suficiente că aceste calendare au funcționat cu unități mai mari 
de un an. Există referiri la săptămâni de ani (ca în Daniel 9) și jubilee de ani 
(ca în Cartea Jubileelor). Jubileele au fost socotite ca unităţi de patruzeci si 
nouă de ani. Cea mai mare unitate menționată este un jubileu al jubileelor sau 
patruzeci și nouă de entități de câte patruzeci și nouă de ani. Cu ajutorul unor 
astfel de unități de timp, esenienii au datat trecutul și au prezis viitorul — 
ambele au fost, desigur, fixate în planul nemodificat și predeterminat al lui 
Dumnezeu. 


5. ÎNCHINAREA 


Deși considerau că trăiesc într-o epocă a nelegiuirii care preceda sfârșitul, 
păzitorii legământului simțeau îndemnul de a-i aduce laudă și închinare lui 
Dumnezeu și simțeau că, făcând astfel, erau în comuniune cu îngerii care 
participau la slujirea cultică cerească. Se pare că păzitorii legământului nu 
aduceau jertfe de animale. Oasele de animale găsite la Qumran pot fi 
considerate resturi de mâncare, dacă ele nu provin de la animalele de jertfă. În 
schimb, membrii sectei de la Qumran trimiteau rugăciuni și laudă ca jertfe ale 
buzelor lor către Dumnezeu care creează, ajută și mântuiește. După cum 
spune un pasaj deja citat: 

Ei vor face ispășire pentru răzvrătire vinovată și pentru păcatele necredintei, ca să poată obține 

bunătate iubitoare pentru Tará fără carnea ofrandelor si fără grăsimea jertfei. Rugăciunea făcută cu 


evlavie este ca o mireasmă frumos mirositoare a neprihănirii, iar desăvârșirea cărării este ca o jertfă 
de bunăvoie care desfătează (Manualul comunității 9, 4-5; p. 110). 


6. SFÂRȘITUL ȘI CEI DOI MESIA 


La sfârșitul istoriei, pentru care păzitorii legământului se pregăteau ascultând 
de cererile revelate sau ascunse ale lui Dumnezeu, Domnul cel atotputernic va 
interveni. El îi va trimite pe marii conducători ai viitorului — un profet și un 
Mesia de sorginte davidică și preoțească —, care, alături de oștile fiilor luminii, 
vor lua parte la victoria finală a divinității asupra răului. 

Această credință a grupului de la Qumran cu privire la cei doi Mesia a 
beneficiat de foarte multă atenţie. După cum am menționat deja, copii ale 
Documentului de la Damasc au tost găsite la Cairo în 1896 si publicate in 1910. 
Savantii care le-au studiat au observat că patru pasaje (CD 12, 23-13, 1; 14, 
18-19; 19, 10-11; 19, 33-20, 1) au folosit expresia „Mesia din/de la Aaron si 
Israel". Ei s-au intrebat ce inseamná: a venit un Mesia din sau a reprezentat 
tot Israelul, sau scriitorul vorbeste despre doi Mesia, unul din linia preoteascá 
a lui Aaron si altul din restul Israelului? Expertii nu au primit nici un ráspuns 
pentru cá dovezile erau ambigue, desi, intr-un pasaj, o formá singulará a unui 
verb are ca subiect pe „Mesia al lui Aaron si Israel“. Ţinând cont de această 
dezbatere, descoperirea copiei Manualului comunității din Peştera 1 a generat 
mult entuziasm, pentru că folosește aceeași expresie, dar cu o literă în plus, 
astfel că traducerea ei este: doi Mesia ai lui Aaron și Israel (9, 11). Secţiunea 
din care face parte acest text lipsește dintr-o copie a Manualului comunității 
din Peştera 4 (copia e), dar absenţa ei poate fi generată de o greșeală de 
transcriere. Forma de plural din 9, 11 a oferit prima dovadă clară că oamenii 
de la Qumran se așteptau nu la unul, ci la doi Mesia. Manualul Adunării (care 
se numește pe sine un manual al ultimelor zile) ne oferă informaţii 
suplimentare. Aici este înfățișată o masă la care sunt prezente aceste două 
personaje: preotul, care în acest text nu este numit Mesia, prezidează masa cu 
binecuvântările sale, iar Mesia lui Israel joacă si el un rol important (1OSa 2, 
11-22). 

Modelul unui lider laic si al unui preot la sfârșitul timpului se repetă într- 
un număr relativ mare de texte de la Qumran de categorii diferite: manuale, 
comentarii (continue și tematice) si lucrări eshatologice. După cum este de 
așteptat, Mesia al lui Israel este un descendent al lui David. Lui i se atribuie 
mai multe nume: „vlăstarul lui David“ (un titlu din Isaia), „Mesia“; și „prinţul 
Adunării“. În limbajul preluat din Isaia, el este de multe ori înfățișat ca unul 
care ii va învinge pe dușmanii lui Israel si va face dreptate. Dar alături de el 


întâlnim, in mod regulat, un preot care il instruieste și îndeplinește alte 
îndatoriri sacerdotale. Aceste două personaje joacă roluri importante și în 
Manualul războiului. Totuşi, se găsesc puţine informaţii despre ei, în special 
despre Mesia preot, deoarece textele sunt fragmentare; dar ispășirea este 
menționată ca una din sarcinile lor. Uneori, textele fac referire la un singur 
Mesia: 4Q521 (Apocalipsa mesianică) spune, într-o secţiune, din păcate, 
incompletă: ,[cer]urile și pământul vor asculta de Mesia al Lui și nimeni din 
ele nu se va abate de la porunca celor sfinți“ (2 i + 4, 1-2). Ortografia formei 
traduse prin „Mesia al Lui“ este considerată singular, deși paralela la acesta 
din rândul următor („sfinţii“) este la plural. Poziţia de autoritate a lui Mesia 
din acest text este remarcabilă, la fel și cea a sfinților. Câteva rânduri mai jos 
(rândul 12) se găsește pasajul despre înviere; se pare totuși că Dumnezeu, nu 
Mesia, este cel care dă o nouă viață morţilor. 

După cum s-a putut constata deja în capitolul 3 A.2, a.2, declaraţiile din 
manuscrise despre viața de după moarte nu sunt întotdeauna foarte clare. Cu 
toate acestea, după cum s-a spus și acolo, există texte care spun că Dumnezeu 
va învia morții. Învierea are loc, aparent, după încheierea războiului final și 
după ce are loc distrugerea cataclismică. Din momentul acela oamenii vor 
avea parte de un nou tip de comuniune cu Dumnezeu și cu îngerii. Această 
comuniune va fi o continuare a celei de care s-au bucurat membrii grupului în 
timpul prezent, deoarece ei credeau că s-au unit deja cu oștile cerești în 
inchinarea lor față de Dumnezeu. Manuscrisul Templului vorbeşte despre un 
nou templu pe care Dumnezeu îl va crea, în timp ce o serie de alte texte 
descriu planul unui nou Ierusalim. Așadar, qumranitii aveau în vedere 
întoarcerea la un Ierusalim curátit, cu un nou templu, unde să aibă loc 
închinarea adevărată prin jertfe și sărbători. 


C. ESENIENII DE LA QUMRAN ȘI LOCUL LOR ÎN 
IUDAISM 


Lectura unei cărți de dinainte de 1947 despre iudaismul din perioada târzie a 
celui de-al Doilea Templu și a uneia din ultimii ani, al cărei autor este 
informat cu privire la descoperirea Manuscriselor de la Qumran, este un 


exercițiu foarte interesant. Multe lucruri rămân obscure cu privire la acele 
timpuri, în ciuda creșterii materialelor-sursă disponibile acum, însă imaginea 
de ansamblu este mai strălucitoare si mai nuanțată datorită informatilor 
oferite de Manuscrisele de la Marea Moartă. 

Cei care studiază istoria știu de la Iosephus Flavius si din alte surse cá au 
existat mai multe grupări sau facțiuni (este greu de găsit un termen adecvat) 
în poporul evreu în ultimele două secole î.Cr. și primul d.Cr. Istoricul 
Iosephus Flavius ne spune cá în timpul regelui hasmonean Ionatan (152—142 
î.Cr.), printre evrei existau trei grupări: farisei, saduchei si esenieni. El spune 
că zelotii, care au apărut mai târziu, erau la fel ca fariseii, cu excepția 
concepţiilor lor politice (refuzând să accepte conducători omenești). Noul 
Testament face, la rândul său, referire la farisei și saduchei și îi menţionează 
pe zeloti fără să ofere prea multe informaţii despre ei. Iosephus Flavius a scris 
destul de detaliat despre aceste grupuri și ne ajută să ne formăm o idee despre 
ele, dar cei despre care pare să fi avut cea mai mare cantitate de informații au 
fost esenienii. El (sau sursa lui, sau ambii) au fost foarte interesaţi de modul 
lor de viață comunitar neobișnuit si de felul in care se ingrijeau de membrii 
grupului. El spune despre farisei că erau foarte influenți în rândul mulțimilor 
si că erau considerati interpreti foarte atenţi ai legilor („sunt considerati cei 
mai exacti interpreti ai legilor“ [Războiul 2, 162]), în timp ce saducheii aveau 
succes la categoria mai bogată a societăţii. Experții s-au întrebat cát de exacte 
sunt informaţiile lui losephus Flavius despre aceste grupări, dacă sunt 
complete, precum și cât de mult el sau sursele lui au revizuit informaţiile 
obținute pentru a fi ușor de înțeles și, probabil, atrăgătoare pentru un public 
mai larg, neevreu. 

Manuscrisele ne oferă posibilitatea de a suplimenta informaţiile găsite în 
astfel de surse. Să începem cu fariseii, un grup relativ bine-cunoscut multora, 
pentru că Isus îi întâlnește în Evanghelii, unde rar sunt prezentaţi într-o 
lumină pozitivă. De exemplu, în Matei, fariseii nu numai că obiectează când 
ucenicii lui Isus smulg spice de grâu în ziua Sabatului (12:1-8), dar sunt 
deranjati că Isus face vindecári de Sabat, probabil, pentru cá ei considerau 
vindecarea o muncă, și toate formele de muncă erau interzise în ziua a șaptea 
(12:9—14), desi nici o sursă evreiască a vremii nu spune că vindecarea ar fi fost 
considerată muncă. Mai târziu, fariseii îi acuză pe discipolii lui Isus că au 


încălcat tradiția bătrânilor, pentru că nu se spală pe mâini înainte de a mânca, 
dar Isus îi acuză pe farisei că au încălcat poruncile lui Dumnezeu pentru a tine 
tradiţiile lor (15:1-9). Isus își avertizează ucenicii cu privire la aluatul 
fariseilor și a saducheilor, adică la învăţătura lor (16:5—12). Isus și fariseii 
dezbat și legile căsătoriei și divorţului (19:1—9). Ei încearcă să-l prindă în 
capcană cu întrebarea dacă este legitim să plătească impozite împăratului 
(22:15-22). Conflictele dintre Isus și farisei ajung la un punct culminant în 
capitolul 23, unde Isus rostește o serie lungă de amenințări asupra cărturarilor 
și fariseilor. E] îi acuză cá sunt ipocriti: „Cărturarii și fariseii sed pe scaunul lui 
Moise. Deci toate lucrurile pe care vá spun ei să le páziti, páziti-le și faceti-le, 
dar după faptele lor să nu faceţi. Căci ei zic, dar nu fac“ (v. 2-3). Probabil cá 
esența acuzațiilor sale împotriva fariseilor ajunge la apogeu în aceste rânduri: 
„Vai de voi, cărturari şi farisei fátarnici! Pentru cá voi dati zeciuialá din izmá, 
din mărar şi din chimen şi lăsați nefăcute cele mai însemnate lucruri din Lege: 
dreptatea, mila şi credincioşia; pe acestea trebuie să le faceți, şi pe acelea să nu 
le lăsaţi nefácute. Povátuitori orbi, care strecurati tántarul şi inghititi cămila!“ 
(v. 23-24) Această imagine îi descrie pe lideri, care pun accentul pe lucrurile 
neînsemnate, iar în felul acesta, ratează esenţa religiei pe care o conduc. 

Iosephus Flavius explică de ce fariseii erau cunoscuţi ca interpreti exacti ai 
legilor. Ei nu fuseseră de acord cu saducheii în privinţa mai multor învățături, 
spune el. În primul rând, fariseii, asa după cum se spune si în Evanghelii, 
moșteneau tradiția învățăturilor cu privire la legi de la predecesorii lor și o 
transmiteau urmașilor lor. Această tradiţie a oferit interpretări și dezvoltări ale 
legii lui Moise pentru a face Legea adaptabilă pe măsură ce condiţiile sociale 
și politice se schimbau. 

Manuscrisele lasă impresia că principalii parteneri de dialog ai comunității 
de la Qumran erau fariseii. De fapt, o astfel de formulare este prea politicoasă. 
Fariseii erau dușmanii lor, oameni despre care credeau că greşesc teribil, iar 
felul în care îi prezintă pe farisei poate fi o surpriză pentru cititorii Noului 
Testament. Faptul că fariseii sunt cei mai importanti parteneri de dezbateri 
atât pentru Isus, cât si pentru discipolii săi, dar și pentru comunitatea 
Qumran reflectă probabil cât de influenți și activi erau în multe locuri din 
tară. 

Am avut deja ocazia să observăm un aspect frustrant cu privire la 


Manuscrisele de la Marea Moartă — aproape niciodată nu numesc indivizii 
sau grupurile despre care discută. Ele folosesc unele nume de cod care adesea 
sunt jignitoare. De exemplu, dușmanul principal al grupului din primele zile 
ale existenței sale este numit Preotul Nelegiuit. 

În unele pasaje, un grup de adversari este numit cei care „caută“ și „se uită“ 
după lucruri ușoare. Cuvântul tradus „caută“ sau „se uită“ poate fi folosit 
pentru a căuta sau a cerceta Scripturile, în timp ce cel redat prin „lucruri 
ușoare“ are, de regulă, o conotaţie negativă atunci când este folosit cu referire 
la cuvinte și vorbire. Termenul apare în Proverbe 26:28, unde se face o 
paralelă cu o limbă mincinoasă („Limba mincinoasă urăște pe cei pe care-i 
doboară ea si gura lingușitoare pregătește pieirea."), iar Daniel 11:32 îl 
atribuie regelui nelegiuit care linguseste cu cuvinte („Va ademeni prin 
lingușiri“). Se pare că sensul expresiei „cei care caută/se uită după lucruri 
ușoare“ nu este doar acela că folosesc o vorbire măgulitoare sau alunecoasă, ci 
și că ei caută lucruri ușoare, calea ușoară de ieșire. Când este folosită 
împreună cu verbul „a căuta“ sau „a cerceta“, sensul este probabil de oameni 
care caută o modalitate de a face ascultarea poruncilor Scripturii mai ușoară, 
mai lină decât o cere o interpretare adecvată și riguroasă a acelor legi. 
„Căutători de lucruri ușoare“ este numele pe care comunitatea Manuscriselor 
l-a dat adversarilor lor, care aproape, sigur sunt fariseii. Următoarele pasaje 
ilustrează practica autorilor de a folosi nume de cod și epitete și arată ce a avut 
grupul de la Qumran de spus despre „cei care caută lucruri ușoare“. Este 
posibil ca termenul pentru lucruri ușoare (Ja/agot) să fie un joc de cuvinte 
ironic pentru termenul fariseic halakhot (legi). 

Epitetul „cei care caută lucruri netede/simple“ apare (cu mici variaţii) în 
cinci texte de la Qumran. Potrivit Documentului de la Damasc, după apariția 
unei „rădăcini“ (la 390 de ani după ce Nabucodonosor a cucerit luda) și 
douăzeci de ani înainte ca Învățătorul Dreptăţii (un lider timpuriu al 
grupului) să apară, un dușman al noului grup a intrat în scenă. Prezentarea lui 
și a comunității sale ne oferă o imagine excelentă despre cum a fost perceput 
de către adversarii lor: 


[...] când s-a ridicat batjocoritorul care a vărsat peste Israel apele minciunii. El i-a făcut să rátáceascá 
într-o pustie fără poteci, răsturnând jos înălțimi veșnice, desființând căile dreptăţii și înlăturând 
hotarul pe care strămoșii lor îl trăseseră pentru a însemna moștenirea lor, pentru ca el să poată chema 


asupra lor blestemele Legământului Său și să-i predea sabiei răzbunătoare a Legământului Său. Căci 
ei căutau lucrurile ușoare și preferau lucruri închipuite (1s.30:10) și au vegheat spărturile (Isaia 30:13) 
și au ales gâtul cel frumos (Osea 10:11???); și i-au îndreptăţit pe cei nelegiuiti și i-au osándit pe cei 
neprihániti, si ei au încălcat Legământul și au batjocorit Porunca. S-au strâns laolaltă împotriva vieții 
celor neprihániti (Psalmul 94:21) și au urât pe toti cei care au mers în desăvârșire; i-au urmărit cu 
sabia și s-au bucurat de vrajba poporului. Și mânia lui Dumnezeu s-a aprins împotriva adunării lor, 
astfel încât El a nimicit toată mulţimea lor; si faptele lor erau urâciuni înaintea Lui. (CD 1, 14-2, 1; 


p. 127-128). 


Disputa dintre cele două grupări a presupus, evident, legea, autorul 
Documentului de la Damasc acuzând cealaltă parte că a încălcat legământul și i- 
a indus în eroare pe alţii pentru a-i face și pe ei să încalce Legea. Aceste 
acuzații demonstrează că oponenții erau evrei, oameni care ar fi trebuit să țină 
legământul. Acuzatia că aceștia caută lucruri simple este doar o critică dintr- 
un lung șir de acuzaţii la adresa lor. 

Imnurile Hodayot sau de recunoștință adaugă la imaginea de ansamblu încă 
două poezii care au fost identificate ca imnuri care ar putea proveni de la 
Învățătorul Dreptăţii. În pasajul din secțiunea 10, 31-38, poetul îi 
mulțumește Domnului că l-a salvat „de râvna interpretilor mincinoși si de 
adunarea celor ce caută lucruri uşoare“ (10, 31-32; p. 258). El sustine cá 
aceștia au încercat să-l ucidă și îi numește „căutători de neadevăr“ (rândul 34; 
p. 259). În poemul care începe la 12, 5 se spune: „ei, învățători ai minciunii și 
profeti ai neadevărului, au plănuit împotriva mea un plan diavolesc, de a 
schimba Legea înscrisă în inima mea de Tine cu lucrurile ușoare (pe care le 
vorbesc) Poporului Tău“. (12, 9-11; p. 263). Adversarii sunt condamnați 
pentru limbajul lor mincinos, care presupunea respingerea legii revelate 
(înţeleasă în mod corect) pentru a accepta altceva și pentru a-i determina pe 
alții să facă la fel. Problema în discuţie este, prin urmare, interpretarea corectă 
și aplicarea legii. 

Câteva referiri la cei care caută lucruri ușoare apar și în alte manuscrise 
fragmentare în cadrul unor contexte neclare; din aceste pasaje aflăm câteva 
detalii despre ei. 4Q177 (Catena a) 2, 12-13 vorbeşte despre ostilitatea lor, în 
timp ce 4Q163 (4Qplsa') 23, II, 10-12 spune cá ei sunt în Ierusalim si, în 
context, se face referire la lege. 

Din aceste referințe am putea trage câteva concluzii despre „cei care caută 
lucruri ușoare“ (de exemplu, ei interpretează legea într-un mod opus de cel al 


comunității de la Qumran, nu acceptă îndrumarea Învățătorului, îi duc pe 
oameni în eroare prin învățătura lor — de aceea ei vor fi pedepsiți de 
Dumnezeu), dar aceste caracteristici sunt prea generale pentru a le atribui 
acestui grup. În consecință, referintele din textul al cincilea, Peer (sau 
Comentariul la Naum 4Q169, unul dintre comentariile continue linie cu linie), 
sunt deosebit de valoroase pentru că unele dintre ele sunt foarte aplicate. 

În comentariu citim: „Unde merge leul, acolo este puiul de leu, [unde 
nimeni nu-i deranjează]. (Naum 2:11b). [Tâlcuit, asta se referă la Demetrius 
regele Greciei, care a încercat la sfatul celor care caută lucruri ușoare, să intre 
în Ierusalim. [Dar Dumnezeu nu a permis ca orașul să cadă] în mâinile regilor 
Greciei, din timpul lui Antioh până la venirea domnitorilor din Aizzim. Dar 
apoi ea va fi călcată în picioare. (3—4 I 2-3; p. 474) Este foarte probabil ca 
Dimitrie să fie Dimitrie III Eucerus (95-88 î.Cr.), un rege al Imperiului 
Seleucid. El a fost invitat de unii evrei să le invadeze tara (cca 88 î.Cr.) în 
niște împrejurări pe care le vom examina imediat. Textul nostru îi numește pe 
cei care au emis această invitație neobișnuită „căutători de lucruri ușoare“. 
Acest pasaj indică faptul că cei care căutau lucruri ușoare au fost foarte activi 
în problemele de politică națională la începutul secolului I î.Cr. 

Următorul comentariu la Naum 2:12b („își umple] vizuinile de [pradă ] si 
culcușurile cu ce răpise“) este, pentru majoritatea experţilor, un argument 
pentru identificarea grupului celor care caută lucruri ușoare cu fariseii, pentru 
că menționează crucificarea într-un context istoric similar: „Lâlcuit, asta se 
referă la tânărul leu furios [care se răzbună] pe cei care caută lucruri ușoare și 
spânzură oameni de vii, [...] în trecut în Israel. Datorită unui om spânzurat 
de viu de [un] copac, El spune, «lată, eu sunt împotriva [ta, spune Domnul 
Ostirilor»"] ((3-4 i 4-8; p. 474). 

Identificarea cáutátorilor de lucruri ușoare cu fariseii, conform multor 
experti, poate fi clar demonstrată dacă comparăm ce spune Peșer Naum despre 
ei cu relatările lui Iosephus Flavius despre relaţia fariseilor cu Alexandru 
Ianeu. Alexandru Ianeu a fost un rege evreu si mare preot (103-76 î.Cr.) al 
dinastiei Hașmoneilor. Cele două versiuni ale povestirii pot fi găsite în cele 
două lucrări istorice ale lui Iosephus Flavius — Istoria războiului iudeilor cu 
romanii şi Antichitătile iudaice —, dar acestea, cu toate cá nu sunt atât de 
limpezi pe cât ne-am dori, totuși ne furnizează suficiente detalii pentru a 


verifica dacă identificarea căutătorilor de lucruri ușoare cu farisei este corectă. 

Povestea din cele două lucrări ale lui Iosephus Flavius este în mare măsură 
aceeași, totuşi el oferă mai multe detalii in Anfichizările iudaice. În Istoria 
războiului iudeilor cu romanii, pasajele relevante sunt 1, 88—98 si 1, 110-14; în 
Antichitáti, părţile paralele sunt 13, 372-383 si 13, 398-415. În ambele 
lucrări, secvența istorică începe cu anunțul că, după o serie de lupte împotriva 
dușmanilor externi, populaţia evreiască și-a revărsat furia pe Alexandru, 
profitând de celebrarea unui sărbători când multi dintre ei veniseră la templu. 
În Antichitătile iudaice 13, 372, unde se spune că în acea zi se celebra 
Sărbătoarea Corturilor, istoricul dezvăluie detalii neprezentate în Isforia 
războiului iudeilor cu romanii, relatând un incident în care mulțimea a aruncat 
cu fructe în marele preot laneu, când acesta se pregătea să slujească la altar. 
Nici una dintre surse nu-i numește pe adversari, ci ne spune doar că erau 
compatrioți evrei ai lui Ianeu. Alexandru a reușit să învingă revolta abia după 
ce a apelat la forțele sale mercenare, demers care a costat viața a aproximativ 
șase mii de evrei. 

După acest incident, problemele au continuat, deoarece laneu, prin 
războaiele sale neîncetate, a epuizat resursele umane și financiare ale țării. 
Opoziția internă trebuie să fi fost puternică și răspândită, din moment ce, se 
spune cá, pe parcursul a șase ani, ar fi ucis peste 50.000 de evrei (Istoria 
războiului iudeilor cu romanii 1, 91; Antichitătile iudaice 13, 376). Văzând cá 
abordarea sa de a conduce cu mână de fier nu a stârnit decât și mai multă ură 
împotriva lui, a încercat, se presupune, tactici mai conciliante, deși rezultatul 
nu a fost cel sperat de el: „Dar această schimbare a concepției precum şi 
nestatornicia comportării sale n-au făcut altceva decât să sporească ura 
mulțimilor. Iar atunci când s-a interesat de cauza acestei antipatii, întrebând 
ce ar trebui să facă pentru a-i îmbuna pe iudei, aceştia i-au răspuns astfel: «N- 
ai decât să mori, cu toate că pe unul care a săvârşit atâtea ticăloşii ne va veni 
tare greu să-l iertăm chiar şi după ce a intrat în rândul morților!» Numaidecát 
aceştia l-au chemat în ajutor pe Dimitrie poreclit Akairos. Când el, 
nădăjduind să obțină avantaje deosebite, a răspuns bucuros chemării lor şi s-a 
apropiat cu trupele sale, iudeii s-au unit cu aliaţii lor din Sihem“ (Istoria 
războiului iudeilor cu romanii 1, 92; cf. Antichitățile iudaice 13, 376). Trebuie 
spus, din nou, cá Flavius nu atribuie adversarilor lui Ianeu un nume anume; îi 


numește „evreii“ pur și simplu. 

Desi Dimitrie l-a învins pe Ianeu într-una din lupte, Iosephus Flavius 
spune că aliații evrei l-au abandonat repede pe monarhul seleucid si că lui 
Alexandru, care fugise din oraș, i s-au alăturat șase mii de evrei cărora, dintr- 
un motiv oarecare, li se făcuse milă de el. Nu știm dacă acești șase mii erau 
aceiași sau unii dintre soldații care se alăturaseră lui Dimitrie și apoi îl 
părăsiseră. Oricum, circumstanțele acestea l-au făcut pe Dimitrie să 
părăsească Iudeea, totuși relaţiile dintre Ianeu și o parte a populaţiei evreiești 
nu s-a îmbunătăţit. losephus Flavius vorbește despre un conflict continuu, 
Alexandru ajungând să ucidă un număr mare de adversari, iar pe ceilalți 
blocându-i într-un oras (numele lui este diferit în cele două surse): „pentru ca, 
după distrugerea oraşului, prizonierii rămaşi să fie aduşi la Ierusalim. Furia lui 
n-a mai cunoscut atunci limite, astfel încât şi-a împins cruzimea până la 
sacrilegiu. Căci, pironind pe cruce vreo 800 dintre captivi, chiar în centrul 
oraşului, a pus să li se ucidă soțiile şi copiii sub ochii lor: el însuşi asista la 
aceste scene golind cupe de vin şi benchetuind în mijlocul concubinelor sale. 
Atât de cumplită a fost spaima care a cuprins poporul, încât în noaptea 
următoare 8.000 de oameni din tabăra adversă au trecut degrabă dincolo de 
granițele Iudeii întregi, exilul acestora luând sfârşit abia după moartea lui 
Alexandru“ (Istoria războiului iudeilor cu romanii 1, 97-98; vezi Antichitàtile 
iudaice 13, 380). 

În Antichitățile iudaice losephus Flavius explică pe larg de ce laneu a 
răspuns cu atâta furie si cruzime. În nici una dintre cărți nu-i numește pe 
adversarii lui, însă in Anfichizări spune că aceștia erau printre cei mai puternici 
dintre rebeli. Totuși, Flavius sugerează că cruzimea lui Ianeu a fost provocată 
de invitația adresată lui Demetrius și a invaziei acestuia: 


Această cale de a răzbuna nedreptátile care i-au fost aduse întrece însă prin severitatea ei tot ceea ce 
este indreptátitá să facă cruzimea omenească, chiar dacă trebuie să recunoaştem cá în luptele duse, 
regele a îndurat multe suferinţe, punându-și în mare primejdie viața şi domnia, iar ei nu s-au 
mulțumit să se rázboiascá singuri cu dânsul, ci au chemat în ajutorul lor şi străini. În sfârşit, vinovatii 
îl aduseseră într-o asemenea situaţie grea, încât el a trebuit să cedeze regelui arabilor cuceririle sale 
din tara moabitică şi ţinutul Galaad, împreună cu fortărețele aflate acolo, pentru ca să nu se alieze 
împotriva lui cu iudeii, care şi aga îi aduseseră nenumărate jigniri şi batjocuri.(Anrichizările iudaice 13, 
381-382). 


Iosephus Flavius oferă, ulterior, in Anfichizări, suficient de multe informații 


pentru a-i putea identifica pe oamenii rástigniti de Ianeu cu fariseii. Pe patul 
de moarte, laneu a recunoscut că tratamentul dur față de farisei a fost cauza 
principală a necazurilor sale domestice și că soția sa, care urma să-i succeadă 
la tron, trebuia să le permită fariseilor să preia puterea și chiar să se răzbune 
pe trupul său, deoarece el abuzase de trupurile tovarășilor lor decedați. În text 
se spune despre farisei că erau nerăbdători să obțină chiar și o răzbunare 
tardivă pentru camarazii lor care fuseseră spânzurați. 

Este foarte probabil ca mácelul în care Alexandru Ianeu a răstignit pe 800 
dintre adversarii săi să fie evenimentul la care face referire comentariul la 
Naum, când vorbește despre spânzurarea oamenilor de vii. Dacă acest lucru 
este adevărat, atunci dovezile istorice de la Iosephus Flavius, combinate cu 
afirmaţia din comentariu, permit identificarea celor care caută lucruri ușoare 
cu fariseii, această deducție fiind mai sigură decât cele obținute din textele 
altor manuscrise. Fariseii au fost cei care l-au determinat pe Dimitrie să 
invadeze Iudeea si tot fariseii au fost cei pe care Ianeu i-a răstignit cu atât de 
mare cruzime. Fariseii sunt cei pe care Comentariul la Naum îi numește „cei 
care caută lucruri ușoare“. 

Identificarea fariseilor cu cei care caută lucruri ușoare poate fi confirmată și 
de alte texte din Manuscrisele de la Marea Moartă. În cel puţin unul dintre 
ele, se spune despre farisei că aveau o anumită interpretare a legii, o anumită 
poziţie juridică despre care știm că ar fi avut-o. Conform Documentului de la 
Damasc, un grup care este numit „ziditorii zidului“, un alt nume al fariseilor, a 
comis anumite încălcări ale legii printre care și desfrânarea — păcat considerat 
una dintre cele trei capcane ale lui Belial. Textul explică la ce se referă prin 
acuzaţia de desfrânare: „Și fiecare se căsătorește cu fiica fratelui sau a surorii 
sale, în timp ce Moise a spus: „Să nu descoperi goliciunea surorii mamei tale. 
Este rudă de aproape cu mama ta“ (Levitic 18:13). Dar, chiar dacă legile 
incestului sunt pentru bărbaţi, ele se aplică și femeilor. Prin urmare, când fiica 
unui frate descoperă goliciunea fratelui tatălui ei, ea este rudă apropiată (a lui) 
(5, 7-11; p. 131). Manuscrisele interzic căsătoria nepoatei, dar, mai târziu, 
rabinii și, probabil, predecesorii lor, fariseii, o permit. Prin urmare, atribuind 
o astfel de poziție unui grup numit „constructori ai zidului“, autorii 
Manuscriselor de la Qumran se referă la farisei. 

Comparând felul în care manuscrisele vorbesc despre farisei cu modul în 


care îi prezintă Evangheliile, putem observa că ambele seturi de texte sunt 
foarte critice la adresa lor, dar din motive diferite. În Evanghelii, ei sunt fixati 
pe detalii juridice, punând interpretarea tradițională a legii mai presus de 
problemele esenţiale ale religiei; în Manuscrise sunt criticati pentru că nu pun 
în aplicare legea cu toată strictetea și cá au căutat modalități de a nu se supune 
în mod corespunzător legii. Fariseii nu puteau mulțumi pe nimeni. 

Poziţia fariseilor cu privire la lege este o altă provocare în analiza 
Manuscriselor de la Marea Moartă. Sulurile vorbesc, probabil, și despre 
saduchei (desi nu des) si le menţionează numele de cod „Manase“. Grupul 
pare să fi fost important din punct de vedere politic (au un regat). Dar ceea ce 
i-a interesat pe experţii în legea iudaică, într-o măsură mai mare decât aceste 
câteva referinţe, este faptul că în literatura rabinică există un mic număr de 
poziţii juridice atribuite saducheilor care seamănă cu pozițiile manuscriselor. 
De aici s-a tras concluzia că textele manuscriselor ar fi saduchene (vezi 
capitolul 2 C.1). 

Există dovezi care demonstrează că grupul autorilor de la Qumran și 
saducheii aveau o abordare similară, strictă sau severă cu privire la legea lui 
Moise. S-ar putea spune că abordarea lor era una tradițională, în timp ce 
fariseii aveau o abordare mai flexibilă, mai blândă, pe care poporul o putea 
mult mai ușor pune în practică. Dacă lucrul acesta este adevărat, atunci nu 
este de mirare că fariseii erau, probabil, mai influenţi în societatea evreiască 
decât grupul de la Qumran sau saducheii. 

Chiar dacă trebuie să recunoaștem că grupul de la Qumran și saducheii 
aveau o poziție similară cu privire la legea mozaică, ei diferă profund în 
chestiuni teologice. Așa după cum am văzut, conform lui Iosephus Flavius, 
saducheii au negat ceea ce el numește destinul sau predeterminarea 
evenimentelor; însă manuscrisele indică faptul că comunitatea adoptase o 
teologie deterministă. Saducheii au negat că ar avea loc o înviere, în schimb 
ea este menționată în manuscrise. Si se presupune cá saducheii au negat 
existența îngerilor sau spiritelor, manuscrisele contin multe referințe la 
acestea. Deci, din punct de vedere teologic, grupul (grupurile) de Qumran nu 
erau saduchei, deși s-ar putea să fi existat asemănări în ce privește abordarea 
lor cu privire la lege. 

O concluzie importantă este că Manuscrisele de la Qumran ne-au ajutat să 


vedem mai clar că interpretarea legii mozaice era de cea mai mare importanță 
pentru grupările de la acea vreme și reprezenta o parte a identităţii lor 
evreiești. Aceste grupări au ajuns să aibă opinii diferite cu privire la unele 
chestiuni teologice, dar poziţiile lor în chestiuni juridice le-au depărtat și mai 
mult una de cealaltă. 

CAPITOLUL 5 
Manuscrisele si Vechiul Testament 


Unul dintre domeniile de studiu la care Manuscrisele de la Marea Moartă și- 
au adus o contribuţie importantă este textul Bibliei ebraice (Vechiul 
Testament) si domeniile aferente. Dacă comunitatea de la Qumran a existat 
din aproximativ 100 î.Cr. până în 68/70 d.Cr., sfârșitul ei s-a produs înainte 
ca majoritatea cărților Noului Testament să fie scrise. La momentul acela, 
singurele Scripturi valabile atât pentru evreii tradiționali, cât și pentru cei care 
credeau că Isus este Mesia, erau cărțile Bibliei ebraice și, posibil, alte câteva 
lucrări scrise tot de evrei. Comunitatea de la Qumran aloca timp zilnic pentru 
studiul Scripturilor, iar biblioteca ei includea și o serie de comentarii ale 
cărților biblice. Se pune deci întrebarea: ce ne-au învăţat Manuscrisele despre 
cărțile Vechiului Testament, care erau atât de importante pentru acea 
comunitate? Răspunsul la această întrebare va aborda trei aspecte: textul 
Scripturilor ebraice; elaborarea unor cărți biblice și problema canonului. 


A. TEXTUL BIBLIEI EBRAICE/VECHIULUI 
TESTAMENI 


Manuscrisele biblice au generat foarte mult entuziasm încă din primele zile de 
la începerea studierii lor. Odată ce savanții s-au convins că Manuscrisele de la 
Qumran sunt vechi și că provin din ultimele trei secole î.Cr. și din primul 
secolul d.Cr., au recunoscut imediat potenţialul imens al unor astfel de 
descoperiri pentru studierea textului biblic. Pentru a observa importanța 
manuscriselor pentru înţelegerea istoriei Vechiului Testament și a felului în 
care s-a format textul acestuia, trebuie să examinăm dovezile istorico- 
arheologice cu privire la formarea acestui text înainte ca sulurile de la Qumran 
să fi fost găsite. 


1. PERIOADA BIBLIEI EBRAICE/VECHIULUI TESTAMENT 


Au existat multe dezbateri cu privire la datarea diferitelor părți ale Vechiului 
Testament. Cercetătorii mai conservatori, evrei sau creștini, considerau că 
Moise a scris primele cinci cărţi (Tora, Pentateuh) ale Bibliei. Chiar dacă s-ar 
accepta această ipoteză (deși nici o dovadă directă nu o susține), problema 
datei tot nu ar fi solutionatá, deoarece perioada în care a trăit Moise este, de 
asemenea, foarte dezbătută. Cel mai des avansate perioade sunt secolele al 
XV-lea și al XIII-lea î.Cr. Alegerea uneia sau a alteia dintre cele două date 
depinde de modul de interpretare a anumitor informaţii biblice si dovezi 
arheologice. Desi multi consideră că Moise a fost autorul Pentateuhului, 
multi alţii (evrei, creștini sau de altă factură) susţin că primele cinci cărți sunt 
compoziții a mai multi autori la momente de timp diferite și cá toti acești 
autori sau editori au scris la mult timp după moartea lui Moise. Potrivit 
anumitor cercetători care adoptă această ultimă ipoteză (numită adesea 
ipoteza documentară), cea mai veche dintre sursele fundamentale ale 
Pentateuhului a fost scrisă cândva în secolele al X-IX-lea î.Cr. iar cea mai 
recentă în secolele VI-V î.Cr. Este probabil — și cercetătorii admit — că unele 
cărți (sau părţi din ele) din afara Pentateuhului, cum ar fi Amos, provin 
aproximativ din perioada în care profeții după care aceste cărți au fost numite 
activau în Israel (secolul al VIII-lea, în cazul lui Amos). 

O altă dezbatere de mare interes încearcă să determine care ar fi cea mai 
recentă carte a Vechiului Testament și când a fost scrisă. Un candidat 
tradițional a fost Cartea profetului Maleahi, a cărui activitate profetică s-ar fi 
desfășurat în jurul anului 400 î.Cr. Multi savanți însă cred cá Daniel este cea 
mai recentă carte și susțin că viziunile apocaliptice din Daniel 7-12 provin din 
anii 160 î.Cr. Indiferent de perspectivă — că Vechiul Testament a fost scris 
între 1400/1200 și 400 î.Cr. sau între 900/800 și 165 î.Cr., toate cărțile lui 
datează din timpuri precreștine si multe dintre ele au fost scrise cu câteva 
secole înainte de schimbarea erelor. 


2. DOVEZILE TEXTUALE ANTERIOARE QUMRANULUI 


Chiar dacă cărțile Bibliei ebraice au fost scrise cu mult înainte de apariția 


creştinilor sau, altfel spus, înainte de era noastră, până la descoperirea 
Manuscriselor de la Marea Moartă nu exista nici o copie ebraică precreştină a 
vreuneia dintre aceste cărți. De fapt, pe teritoriul Israelului aproape că nu se 
găsea un manuscris sau fragment de text care să poată fi datat în perioada 
aceea. Textele ebraice, despre care s-ar presupune cá sunt cele mai de 
încredere dovezi a ceea ce au spus inițial cărțile Vechiului Testament, au fost 
copiate și recopiate manual de-a lungul secolelor, dar nici una dintre copiile 
foarte vechi nu a supraviețuit. 


a. Textul Masoretic 


Textul tradițional al Bibliei în limba ebraică se numește Textul Masoretic. 
Este un text atent adnotat al unei tradiții de secole de-a lungul căreia 
cuvintele sacre au fost cu meticulozitate, studiate, copiate și verificate de 
experţii evrei. Conţine două componente de bază: consoanele (aproape toate 
textele ebraice au fost și încă sunt scrise doar cu consoane) și vocalele, care au 
fost adăugate ulterior pentru a asigura citirea corectă a cuvintelor. În ciuda 
respectului si sárguintei cu care textul a fost transmis și îngrijit, cele mai vechi 
copii ale Textului Masoretic sunt Codexul Profetilor din Cairo din 895 d.Cr. 
și Codexul de la Alep (acum partial distrus), terminat în aproximativ 925 
d.Cr. Prin urmare, dacă textul Cărții lui Daniel a fost finalizat în jurul anului 
165 î.Cr., Codexul de la Alep a fost compilat la aproximativ 1.090 de ani 
după ce ultima carte a Bibliei ebraice a fost scrisă (Daniel, care nu este 
clasificat printre profeti în Biblia ebraică, nu se găsește în Codexul Profetilor 
din Cairo). În cazul celor mai vechi cărți ale Bibliei ebraice, decalajul 
cronologic este, desigur, mult mai mare. În funcție de datarea cărților, putem 
spune cá cea mai veche copie a Textului Masoretic a fost scrisă la o distanță ce 
variază între o mie șapte sute și peste două mii de ani de la momentul la care 
prima carte a Bibliei ebraice a fost compusă. Intervalul de timp dintre 
momentul la care o carte a fost scrisă și cea mai veche copie a ei care a 
supraviețuit este, evident, enormă. Într-o epocă în care orice text era copiat 
manual, ne putem imagina cá un text, pe durata atâtor secole ar fi putut páti 
multe lucruri rele. 


b. Septuaginta 


Există un text care se găsește, în timp, mai aproape de momentul scrierii 
cărților Bibliei decât Textul Masoretic, dar are un alt dezavantaj — este o 
traducere. Cărţile Bibliei ebraice au fost traduse în greacă, începând, se pare, 
cu secolul al III-lea î.Cr. Informaţii despre traducerea celor cinci cărți ale lui 
Moise sunt păstrate într-o lucrare în greacă intitulată Scrisoarea lui Aristeas. 
Fa povestește cum Ptolemeu II Filadelful (283—246 î.Cr.), regele grec al 
Egiptului, a dat porunca și banii necesari pentru a aduce șaptezeci si doi de 
cărturari evrei din Israel în Egipt cu scopul de a realiza traducerea. Motivul ar 
fi fost acela de a face Legea lui Moise accesibilă tuturor celor care foloseau 
marea bibliotecă din Alexandria. Scrisoarea lui Aristeas contine foarte multe 
afirmaţii improbabile pentru ca cineva să o considere validă din punct de 
vedere istoric, dar este posibil ca momentul la care plasează primele traduceri 
să nu fie departe de adevăr, deoarece avem dovezi despre diferite traduceri 
grecești ale unor părți ale Bibliei în, aproximativ, 200 î.Cr. În următorul secol 
sau două, toate cărțile Bibliei Ebraice au fost traduse în greacă, această 
traducere primind numele de Septuaginta (70 în latină, de unde si abrevierea 
ei LXX), după numărul de savanţi care, conform Scrisorii lui Aristeas, a 
participat la traducerea Legii lui Moise (doi, din totalul de șaptezeci și doi, 
sunt omiși, probabil, din motive de comoditate). Ca și în cazul Bibliei ebraice, 
copiile traducerii grecești, cele care s-au păstrat, sunt mult mai noi decât 
momentul la care a fost finalizată traducerea. Cele mai vechi copii complete 
sunt datate în secolul al IV-lea d.Cr., deși, după cum am menționat mai sus, 
există dovezi că au existat traduceri mai vechi ale diferitelor părți ale 
Scripturii. Totuși, chiar și așa, unele dintre copiile grecești ne apropie mai 
mult de momentul în care textele ebraice au fost compuse decât o fac copiile 
ebraice existente. 

Traducerile grecești (există mai multe, toate având propriile istorii de 
transmitere și varietate de manuscrise) diferă uneori de Textul Masoretic. De 
fapt, există mii de variații între ele, dar cele mai multe diferențe sunt minore, 
unele nici nu ar fi observate de cititorul ocazional al Bibliei. De exemplu, în 
greacă articolul hotărât stă lângă un substantiv, dar în ebraică acesta poate 
lipsi, sau, uneori, în cele două versiuni numele apar scrise puţin diferit. 
Alteori diferențele dintre ele sunt semnificative. Un caz concret poate fi 
întâlnit în Geneza 5, care conţine genealogia patriarhilor de dinainte de 


Potop. Despre cei mai multi dintre ei se spune cá au trăit peste 900 de ani. 
Dacă se compară vârstele fiecăruia dintre ei la nașterea primului fiu, asa cum 
apare în cele două versiuni, ebraică și greacă, se observă că versiunea greacă 
vorbește, în unele cazuri, de un număr mai mare, de regulă cu peste o sută de 
ani. Prin urmare perioada de dinaintea Potopului din Textul Masoretic este 
de 1.656 de ani, în timp ce din Septuaginta reies 2.242 de ani (alte tradiţii 
textuale au doar 1.307). Textul grec, în comparaţie cu textul ebraic, are o 
generaţie în plus între Adam și Avraam (Kenan este adăugat în Geneza 
10:24; 11:12); de asemenea, textul grec are 151 de poeme la cartea Psalmilor, 
nu 150 ca acela ebraic. Cel mai important aspect la care textele ebraic și grec 
diferă este că au versiuni complet diferite ale unor cărți. Cel mai clar exemplu 
este Ieremia. Versiunea ebraică a cărții contine cincizeci și două de capitole, 
fiind mult mai lungă decât traducerea greacă, care reproduce un text 
echivalent cu doar aproximativ șapte optimi din Textul Masoretic. 

Din cauza numeroaselor diferenţe, mari și mici, dintre cele două se pune 
următoarea întrebare: care text este mai bun, cel ebraic, sau cel grec? Evident 
că există tendința naturală de a spune ebraica, deoarece ebraica este limba 
originală a aproape tuturor cărților din Vechiul Testament (doar anumite 
părţi din Daniel si Ezra sunt în aramaică). Într-adevăr, de cele mai multe ori 
este preferată versiunea ebraică, deși în unele cazuri versiunea greacă este net 
superioară. Cu toate acestea, a spune că ebraica este superioară nu rezolvă 
problema variațiilor din textul grecesc (si ebraic). A făcut traducătorul o 
greșeală? Sau din anumite motive a inventat o versiune care i s-a părut mai 
bună (poate că a crezut că textul pe care îl traducea nu are sens, așa că l-a 
„corectat“)? Sau, ulterior, un copist a înţeles greșit textul sau l-a transcris 
greșit? Sau traducătorul avea în față un text ebraic diferit de textul păstrat în 
versiunea masoretică? Înainte de a fi găsite Manuscrisele de la Marea Moartă, 
existau puţine elemente externe care să ne ofere posibilitatea de a obține 
răspunsul la întrebări de acest tip și, în felul acesta, de a determina care este 
cea mai bună variantă de text atunci când se discută un pasaj. 


c. Pentateuhul samaritean 


Un al treilea text important este Pentateuhul samaritean, Biblia completă a 
comunității samaritenilor. După cum indică termenul „pentateuh“, acesta 


conţine doar cele cinci cărți ale lui Moise. Este un text ebraic care seamănă de 
cele mai multe ori cu Textul Masoretic; deși diferă de acesta în aproximativ 
șase mii de situaţii, cele mai multe dintre acestea fiind chestiuni minore, cum 
ar fi diferite ortografii ale cuvintelor. Pentru aproximativ nouă sute din aceste 
șase mii de variante, Pentateuhul samaritean se potrivește cu Septuaginta. El 
contine, de asemenea, cáteva declaratii suplimentare pe care samaritenii le-au 
adáugat, evident, din motive ideologice pentru a da mai mare autoritate 
Muntelui Garizim, locul lor sfânt. Un exemplu bătător la ochi este o 
completare la cele două forme ale celor Zece Porunci (Exod 20 și 
Deuteronom 5): textul samaritean conţine material suplimentar, luat din 
Deuteronom 27:2, 3a, 4-7 si 11:30, prin urmare porunca de a construi un 
altar pe Muntele Garizim (Deuteronom 27:4; această versiune spune 
Garizim, în timp ce Textul Masoretic spune Ebal) devine una dintre cele 
Zece Porunci. Se pare că Pentateuhul samaritean și-a început dezvoltarea 
independentă în secolul al II-lea î.Cr. Totuși, cele mai vechi copii păstrate ale 
acestuia sunt din Evul Mediu. 


3. CONTRIBUȚIILE MANUSCRISELOR DE LA QUMRAN 


Așadar, înainte de 1947, biblistii dispuneau de trei texte: Textul Masoretic, 
Septuaginta și Pentateuhul samaritean, toate păstrate în copii cu mult după 
începutul erei noastre (adică anii d.Cr.). Manuscrisele biblice de la Qumran 
furnizează acum copii ale cărților biblice scrise în limba originală și care sunt 
datate în ultimele secole î.Cr. sau primul secol d.Cr. Acestea sunt de departe 
cele mai vechi copii ale cărților biblice de care cercetătorii dispun și, în 
majoritatea cazurilor, sunt în limba originală. Ce ne spun aceste manuscrise 
despre textul Bibliei ebraice? 


a. Marele Manuscris al Cărţii lui Isaia 


Cercetătorii au avut ocazia de a studia marele Manuscris al Cărţii lui Isaia, 
găsit în Peștera 1 (1Qlsaa, datat în aproximativ 100 î.Cr.) și de a-l compara cu 
Textul Masoretic. Ei au fost impresionați de rezultate. Desi Manuscrisul lui 
Isaia de la Qumran este cu aproximativ o mie de ani mai vechi decât cea mai 
veche copie care a supraviețuit din versiunea masoretică, cu excepţia unor mici 


detalii care rareori afectează sensul textului, cele două variante se află într-un 
strâns acord. O diferență interesantă apare în Isaia 6:3. În Textul Masoretic, 
serafimii din sala tronului ceresc strigau unii către alții: „Sfânt, sfânt, sfânt 
este Domnul oștirilor“; în Manuscrisul de la Qumran scrie: „Sfânt, sfânt este 
Domnul oștirilor“. În unele cazuri, Manuscrisul de la Qumran pare superior, 
în altele Textul Masoretic este superior. Studii comparative de felul acesta au 
fost repetate pentru multe alte cărți biblice bine reprezentate la Qumran. 
Concluzia a fost că multe dintre Manuscrisele de la Qumran aparțin aceleiași 
tradiții textuale ca și Textul Masoretic. Ele sunt totuși cu multe secole mai 
vechi și demonstrează cu câtă grijă au copiat scribii evrei acest text de-a lungul 
timpului. 


b. Concordanta Textelor de la Qumran cu Septuaginta și diferenţele față 
de Textul Masoretic 


Însă, în unele cazuri situația este diferită. Criticii textuali au realizat un 
catalog cu o serie de pasaje în care Textul Masoretic și Septuaginta sunt în 
dezacord și în care manuscrisul ebraic de la Qumran concordă cu Septuaginta. 
Astfel de cazuri sunt importante pentru criticii textuali, pentru că prin aceste 
exemple se demonstrează cel puțin că traducătorii greci nu au inventat 
variantele lor de text. Ci ei traduceau un text ebraic diferit de Textul 
Masoretic. Asta este vizibil nu doar în cazul micilor detalii care îi interesează 
pe criticii de text, ci și în cazul abaterilor mai mari. Ce variantă de text este de 
preferat este o altă discuţie. Totuși, faptul că s-a stabilit că mai multe 
diferente ale Septuagintei față de Textul Masoretic reflectă variante ebraice 
este un rezultat semnificativ. Următoarele paragrafe oferă câteva exemple de 
cazuri în care un manuscris din Qumran este de acord cu unul sau mai multe 
variante grecești și în dezacord cu Textul Masoretic. 


(1) Exemple minore 


Un caz clar de diferență minoră provine dintr-un manuscris al Exodului. 
Exodul 1:5 spune câți dintre descendenţii lui Iacov au intrat cu el în Egipt. 
Numărul lor total apare în cele trei texte în felul următor: 


Textul Masoretic: 70 de oameni 


Septuaginta: 75 de oameni 


4QExod a: 75 de oameni 


Cei familiarizați cu Noul Testament își vor aminti cá, în ultima sa 
cuvântare, diaconul și martirul Ștefan povestește istoria israeliților și 
menționează că Iosif l-a chemat pe Iacov și pe toate rudele lui să vină în 
Egipt, 75 în total (Fapte 7:14). Un mod puţin diferit de a număra membrii 
familiei lui Iacov poate explica numărul menționat de Stefan în pasajul din 
Faptele Apostolilor, dar copia de la Qumran arată clar că cel puţin un text 
ebraic conţine numărul 75 pentru Exod 1:5, la fel ca Septuaginta (versiunea 
folosită, probabil, de autorul Faptelor Apostolilor). 

Un al doilea exemplu se găsește în Deuteronom 32:8, unde Textul 
Masoretic spune: 


Când Cel Preaînalt a dat o moştenire neamurilor, 
Când a despărțit pe copiii oamenilor, 

A pus hotare popoarelor 

După numărul fiilor lui Israel. 


Pentru cuvintele cu italice, majoritatea manuscriselor grecești spun „îngeri 
ai lui Dumnezeu“, iar câteva „fii ai lui Dumnezeu“. 4QDeut3 păstrează 
expresia „fii ai lui Dumnezeu“. Aici varianta din Textul Masoretic („fiii lui 
Israel“) poate reprezenta o schimbare motivată teologic din cauza frazei 
anterioare: în acest context „fiii lui Dumnezeu“ se referă la ființe divine, pe 
care cititorul neinformat le-ar putea considera niște zei mai mici — o gândire 
apropiată de politeism. După cum au recunoscut recent traducătorii, varianta 
Septuagintei, susținută acum și de o copie a Deuteronomului de la Qumran, 
este de preferat, pentru că așa se poate explica mai ușor de ce ar schimba 
cineva „fiii lui Dumnezeu“ (o expresie suspectă din punct de vedere teologic) 
cu „fii ai lui Israel“, însă invers ar fi mult mai greu de explicat. 


(2) Exemple majore 


Manuscrisele de la Qumran demonstrează că unele texte din Septuaginta se 
bazează pe anumite texte ebraice în privinţa unor detalii minore; dar, în 
anumite cazuri, manuscrisele arată că lucrurile stau la fel și în privința unor 
diferenţe majore între texte, cum ar fi versiuni ale diferitelor secţiuni sau chiar 


ale unei cărți întregi. 


(a) Ieremia 

Am spus ceva mai sus cá varianta din Septuaginta a cărţii lui Ieremia este cu 
aproximativ o optime mai scurtă decât in Textul Masoretic. Dintre cele șase 
copii ale lui Ieremia recuperate din peșterile de la Qumran, unele manuscrise 
contin forma mai lungă a textului, așa cum este cunoscută in Textul 
Masoretic, si una (cea de-a doua copie din Peștera 4) are o versiune mai 
scurtă, la fel ca Septuaginta. Acest ultim manuscris amintit redă, printre 
altele, câteva cuvinte din Ieremia 10:3-11. Acolo Septuagintei îi lipsește ceea 
ce în varianta ebraică apare în versetele 6-8, 10; dintr-o copie de la Qumran a 
supraviețuit suficient de mult text pentru a demonstra că îi lipsesc aceleași 
versete. Emanuel Tov de la Universitatea Ebraică din lerusalim a oferit o 
traducere care indică clar cum stau lucrurile. Cuvintele tipărite cu caractere 
regulate sunt comune celor trei texte (Textul Masoretic, Septuaginta si 
4OQ]erb); cele în cursive nu sunt prezente în greacă si în copia Qumran (care 
trebuie partial restaurată). 


3. Căci obiceiurile popoarelor sunt deşarte. Taie un lemn din pădure; mâna meșterului îl lucrează cu 
securea; 4. îl împodobește cu argint şi aur, şi ei îl tintuiesc cu cuie şi ciocane, ca să nu se clatine. 5. 
Dumnezeii aceştia sunt ca o sperietoare de păsări într-un ogor de castraveți şi nu vorbesc; sunt duşi 
de alții, pentru că nu pot să meargă. Nu vá temeti de ei, căci nu pot să facă nici un rău şi nu sunt în 
stare să facă nici un bine. 6. Nici unul nu este ca Tine, Doamne! Mare eşti Tu şi mare este Numele 
Tău prin puterea Ta mare. 7. Cine să nu se teamă de Tine, Împărate al neamurilor? 'Tie Ti se cuvine 
teama, căci între toti inteleptii neamurilor şi în toate impárátiile lor, nici unul nu este ca Tine. 8. 
Toti, laolaltă, sunt proşti şi fără minte, șfiinza idolilor nu este decât degertáciune, e lemn! 9. Ei aduc 
din Tarsis foite de argint şi aur din Ufaz; meşterul şi mâna argintarului le pun în lucru; hainele 
acestor dumnezei sunt de materii vopsite în albastru şi în purpură, toate sunt lucrate de meşteri 
iscusiti. Dar Domnul este Dumnezeu cu adevărat, este un Dumnezeu viu şi un Împărat veșnic. 
Pământul tremură de mânia Lui şi neamurile nu pot să sufere urgia lui. Aşa să le vorbiti: 
„Dumnezeii care n-au făcut nici cerurile, nici pământul vor pieri de pe pământ şi de sub ceruri“. 


Conţinutul versetelor care se află în Textul Masoretic, dar nu și în celelalte 
două versiuni (cuvintele în cursive) sugerează că variaţia textuală de aici nu 
este rezultatul unei simple neglijente a scribului. Versetele suplimentare din 
versiunea masoretică (altele decât v. 8) se concentrează pe lauda Domnului, în 
timp ce partea din pasaj comună celor trei texte atacă idolii neamurilor. Este 
posibil ca varianta masoretică prezentă aici să fie produsul extinderii literare. 


Dacă este așa înseamnă că textul mai scurt din greacă și fragmentul de la 
Qumran sunt mai aproape de original. Totuși, trebuie spus că într-un astfel 
de caz nu avem de-a face cu variabile care au crescut întâmplător — prin erori 
de copiere —, ci, probabil, cu două versiuni ale aceluiași pasaj, care au avut 
propriile lor istorii literare. Textele de laudă la adresa lui Dumnezeu par să fi 
fost adăugate intenționat de un scriitor pe măsură ce copia cuvintele lui 
Ieremia. Acele adăugiri nu existau în manuscrisul tradus de cărturarul care a 
redat acest fragment din Ieremia în greacă. Fragmentul de la Qumran 
confirmă acum că astfel de copii ebraice mai scurte au existat cu adevărat. 


(b) Samuel 

Cărţile lui Samuel sunt reprezentate de patru Manuscrise de la Qumran, 
inclusiv 4QSamv, care ar putea fi cel mai vechi sau al doilea cel mai vechi 
manuscris biblic descoperit în peșteri (din secolul al III-lea î.Cr.). Aceste 
copii au avut parte de o cercetare amănunțită, deoarece ele clarifică într-o 
oarecare măsură istoria complicată de care a avut parte textul din 1-2 Samuel 
în diferitele variante. Nu trebuie să intrăm acum în detaliile acestei analize, 
dar este interesant să examinăm textul despre David și Goliat (1 Samuel 17). 
Forma ebraică din Textul Masoretic contine cincizeci și opt de versete; 
Septuaginta are doar treizeci și trei de versete: 1-11, 32-40, 42-49 si 50-54. 
Secţiunea importantă care nu se găsește în greacă — versetele 12-31 — 
relatează că Isaia îl trimite pe David la fraţii săi, care erau înrolați în armata 
lui Saul, sosirea lui David acolo, care aude batjocura lui Goliat la adresa 
soldaților israeliți, răsplata promisă de regele Saul și jena fratelui său Eliab, 
când îl aude pe David că se laudă. Cealaltă mare diferență este la sfârșit, din 
versiunea greacă lipsește pasajul ciudat, prezent însă în textul ebraic, conform 
căruia Saul, deși până atunci îl întâlnise pe David de cel puţin două ori, totuși 
nu știe cine este. 

Putin material din acest capitol s-a păstrat în celelalte copii ale Cărţii lui 
Samuel de la Qumran. Un detaliu este însă interesant. Textul Masoretic îl 
prezintă pe Goliat astfel: „Și a ieșit din tabăra filistenilor un luptător numit 
Goliat, din Gat, a cărui înălțime era de șase coti și o palmă“ (17:4). Un cot are 
aproximativ jumătate de metru și o palmă este o jumătate de cot, prin urmare, 
înălțimea lui Goliat era de aproximativ 3 metri. Într-unele din manuscrisele 


grecești, Goliat se micșorează la doar patru coti și o palmă — aproximativ 2 
metri (nici un text nu indică înălțimea lui David). Prima copie a Cărţii lui 
Samuel din Peștera 4 menționează, de asemenea, statura lui Goliat la patru în 
privinţa numărului de coti. Cu toate acestea, desi manuscrisul Qumran 
concordă cu varianta greacă în privinţa acestui detaliu, se pare că nu susține 
textul grec mult mai scurt pentru întregul capitol. Studiul cu privire la ce 
formă ar fi avut manuscrisul original, dacă ar fi supraviețuit în totalitate, a 
ajuns la concluzia că pentru această copie s-a folosit o versiune mai lungă, 
cum ar fi cea din Textul Masoretic. 


c. Un caz special 


Un alt exemplu implică un pasaj care a dispărut, probabil, din toate copiile 
biblice și este acum păstrat într-un Manuscris de la Qumran. 1 Samuel 11 il 
menționează pe Nahas, regele amonitilor. El s-a oferit să încheie un tratat de 
pace cu locuitorii israeliți din Iabeg-Galaad, cu condiţia să scoată ochiul drept 
al fiecărei persoane din cetate. Oamenii cetății au cerut ajutor noului rege 
încoronat, Saul, iar acesta i-a salvat de la o tortură groaznică. Istoricul evreu 
Iosephus Flavius, de la care aflăm o mulțime de informaţii despre esenieni, a 
scris o lungă istorie a poporului evreu, intitulată Anzichizări iudaice. În prima 
jumătate a acestei lucrări găsim un rezumat al acestei povestiri biblice, inclusiv 
incidentul cu Nahas. Dar el oferă mai multe informaţii decât textul 
tradițional. 


După o lună, Saul şi-a întărit autoritatea in fata tuturor datorită războiului pe care l-a purtat cu 
Nahas, regele amonitilor. Acesta a întreprins o expediţie împotriva iudeilor care locuiau dincolo de 
Iordan şi le-a pricinuit multe rele, căci nu numai că le-a cucerit oraşele, ci i-a subjugat cu brutalitate 
şi prin náscocirile sale iscusite şi viclene nu le-a mai dat posibilitatea să scape de domnia lui, chiar 
dacă ei ar fi dorit acest lucru. Celor care se predaseră de bunăvoie sau fuseseră luaţi prizonieri în 
război, el le scotea ochiul drept, cu intenţia de a-i face inapti pentru luptă, întrucât ochiul stâng era 
acoperit de scut (Anfichizăzile iudaice 6, 68-71). 


Textul trece apoi la episodul labeș-Galaad. O parte din materialul 
suplimentar consemnat de losephus Flavius a fost găsit la Qumran într-o 
copie a cărţilor lui Samuel (4QSama). Este foarte probabil ca celorlalte 
versiuni antice ale Bibliei să le lipsească secțiunea suplimentară, pentru că o 
eroare logistică sau de scriere să fi apărut la un moment dat în transmiterea 


textului. Dacă vom compara Noua Versiune Standard Revizuiti? — prima 
traducere a Bibliei care a încorporat paragraful suplimentar — cu orice altă 
traducere a sfârșitului lui 1 Samuel 10, se poate observa imediat pasajul 
suplimentar, deoarece este separat de context, fără număr de verset: 

Acum Nahaș, regele amonitilor, i-a asuprit îngrozitor pe gaditi şi pe 
rubeniti. El le-a scos tuturor ochiul drept si nu îi permitea lui Israel să aibă un 
izbăvitor. Nici unul dintre israelitii de peste Iordan nu a rămas fără ca Nahas, 
regele amonitilor, să-i fi scos ochiul drept. Dar au fost șapte mii de bărbați 
care au scăpat de amoniti și au intrat în labeș-Galaad. 

Omiterea acestui paragraf din diferitele versiuni ale lui 1 Samuel a fost 
determinată de prezența a două expresii, una apare exact înaintea acestui 
paragraf („Dar Saul a tăcut“ 10:27), iar cealaltă imediat după aceasta 
(„Aproximativ o lună mai târziu“, 11:1 lipsește din Textul Masoretic, dar 
apare în unele copii greceşti). În ebraică textul celor două expresii este 
aproape identic. Se pare cá un scrib a sărit de la sfârșitul primului la sfârșitul 
celui de-al doilea, și în felul acesta a omis paragraful care se afla între ele. 
Situaţia aceasta poate fi explicată și în alte feluri, dar explicația prezentată aici 
ni se pare cea mai probabilă. Materialul suplimentar ne-a oferit un context 
rezonabil pentru a înţelege mai bine ce își propusese să le facă Nahaș 
locuitorilor din Iabes din Galaad. 


d. Teorii despre evolutia textualá 


Ce trebuie sá intelegem din noile dovezi textuale de la Qumran? Cum ar 
trebui să evaluám relația Manuscriselor cu celelalte versiuni antice ale Bibliei? 
În lumina textelor de la Qumran, experții au formulat mai multe teorii despre 
modul în care au luat ființă diferitele tradiții textuale ale Bibliei ebraice. În 
cele ce urmează vom prezenta trei. 


(1) O zeorie a textelor locale 


Continuând direcţia mentorului său William Foxwell Albright (care a 
recunoscut vechimea sulurilor încă din 1948), Frank Moore Cross de la 
Universitatea Harvard a avansat teza că diferitele tradiții textuale ale primelor 
cinci cărți ale Bibliei reprezentate de Textul Masoretic, Septuaginta, și 
Pentateuhul samaritean au evoluat natural în zone geografice diferite. Biblia 


ebraică a fost scrisă în Palestina (sau cel puţin cea mai mare parte a ei), unde a 
continuat să fie studiată și copiată de-a lungul secolelor. Pentateuhul 
samaritean (mai puţin completările sale specific sectare) este principalul 
reprezentant al acestei familii palestiniene de texte. Evreii au dus textele 
biblice în Babilon și ulterior în Egipt — două regiuni cu mari comunități 
evreiești. 

În fiecare dintre aceste zone, de-a lungul secolelor, din moment ce textele 
au fost copiate manual, au apărut variaţii datorită procesului și greșelilor de 
transcriere. Chiar dacă nu există surse despre istoria textului biblic în Babilon, 
este rezonabil să presupunem, spune Cross, că Textul Masoretic este 
rezultatul procesului prin care Biblia ebraică a trecut în cadrul comunității 
evreiești din Babilon. Situaţia este destul de diferită în ceea ce privește 
Egiptul, informaţiile fiind mult mai numeroase aici. Septuaginta a fost 
realizată de evrei rezidenţi în Egipt, care, începând cu secolul al III-lea î.Cr., 
au tradus un text ebraic pe care îl aveau la dispoziţie. Textul de bază fusese 
adus din Palestina. Nu doar sursele noastre indică această proveniență; 
Septuaginta însăși o demonstrează, din moment ce ea este în acord cu 
Pentateuhul samaritean în multe cazuri (aproximativ 1.900) si ambele în 
dezacord cu Textul Masoretic. Astfel, primele cinci cărți ale Septuagintei sunt 
într-o mai strânsă legătură cu textul Samaritean (un reprezentant palestinian) 
decât cu Pentateuhul masoretic (babilonian). Exemplare ale celor trei tipuri 
de texte au fost aduse în cele din urmă în Palestina și au ajuns să se 
influenţeze reciproc. Prezența celor trei tipuri de text la Qumran este dovada 
că versiunile babiloniene și egiptene au ajuns în Palestina anterior epocii 
creştine (vezi diagrama de mai sus pentru o reprezentare vizuală). 


Secole 1.Cr. Palestina 
VI 
Babilon 


(2) O teorie a pluralității şi varietății textuale 


O a doua teorie, care poate fi asociată cu Emanuel Tov, explică lucrurile 
diferit. Spre deosebire de Cross, Tov consideră cá nu există doar trei tipuri de 
texte de bază ale Pentateuhului. În schimb, el atrage atenția asupra diversității 
nenumăratelor manuscrise, dintre care nici măcar două nu sunt exact la fel. El 
consideră că au existat câteva clase de manuscrise — adică unele care erau 
extrem de strâns legate între ele și foarte diferite de toate celelalte; avem 
multe copii care diferă mai mult sau mai puţin unele de altele și care nu se 
încadrează foarte bine în cele trei categorii ale ipotezei lui Cross. 

Tov vorbește despre cinci grupuri de texte la Qumran (trebuie notată 
exprimarea aceasta la Qumran), dintre care patru — grupurile 1, 3, 4, 5 — nu 
erau cunoscute de savanți înainte ca Manuscrisele biblice de la Marea Moartă 
să fie descoperite. 


1. Texte scrise conform practicii speciale Qumran (adică texte cu stilurile 
de ortografie, formare gramaticală și scriere caracteristică textelor Qumran, 
dar neîntâlnită în cazul nici unui alt grup). Aceste texte tind să aibă 
numeroase erori si corectii si este posibil să fi fost copiate din texte care 
seamănă cu Textul Masoretic de mai târziu. (Nu este prezentat nici un 
procent.) 

2. Texte protomasoretice, ale căror consoane seamănă foarte mult cu 
consoanele Textului Masoretic de mai târziu — 4796 din manuscrisele biblice. 

3. Texte presamaritene, care sunt foarte asemánátoare cu Pentateuhul 
samaritean de mai tárziu, dar fárá adáugirile speciale samaritene — aproximativ 
6,5% (din manuscrisele cu cărți din Pentateuh). 

4. Texte apropiate de presupusa sursă ebraică a Septuagintei. Tov consideră 
că manuscrisele clasificate aici nu sunt o colecţie foarte unitară — aproximativ 
3,3%. 

5. Texte neîncadrate, care nu prezintă modele clare de acord sau dezacord 
cu alte texte — restul de 47%. 

(Procentele nu totalizează 100%, deoarece a treia categorie este calculată 
doar pentru o parte dintre manuscrise.) 


Din anumite puncte de vedere cele cinci grupuri ale lui Tov sunt utile, dar 


problematice din alte perspective. Primul grup (texte scrise conform practicii 
speciale de la Qumran) nu este un tip textual, ci doar un mod de scriere găsit 
în manuscrisele grupate în această categorie. Procentul de manuscrise biblice 
care se încadrează în grupul 2 este exagerat: Tov consideră ca protomasoretice 
copiile aflate în acord atât cu Textul Masoretic, cât si cu Pentateuhul 
samaritean, dar acestea ar putea la fel de bine să fie plasate în grupul 3 (Texte 
presamaritene), deoarece Textul Masoretic și Pentateuhul Samaritean oferă 
aproape întotdeauna aceeași variantă. Prin urmare, procentul pentru grupul 3 
este diminuat corespunzător; acesta contine manuscrise care sunt de partea 
Pentateuhului samaritean numai atunci când sunt în acord cu acesta în 
variantele care diferă de cele din Textul Masoretic — un număr destul de mic 
de variabile. 


(3) Editii literare succesive 


Eugene Ulrich a prezentat o istorie a dezvoltării textuale care implică ceea ce 
el numește ediţii literare succesive ale cărților individuale — o dezvoltare in 
etape diferită pentru fiecare carte sau set de cărți. Ediţiile literare ale lucrărilor 
individuale s-au format atunci când un autor sau un scrib a revizuit 
intenţionat un text în funcţie de circumstanţele și de timpul său (a se vedea, 
de exemplu, ediţiile diferite ale lui Ieremia). De multe ori, o ediţie mai nouă 
le înlocuia pe cele vechi, dar nu întotdeauna. Ulrich numește edițiile, așa cum 
s-au schimbat ele de-a lungul timpului, tradiţii de text, unitare datorită 
acordurilor lor cu privire la modelele de variante textuale. Dacă se compară 
ediţiile cu altele disponibile, acestea sunt tipuri de text. 

Fiecare dintre aceste teorii are punctele sale forte și toate indică un lucru 
foarte important: textele cărților biblice au avut forme diferite, care au circulat 
pe parcursul Antichității. Asa cum traducerile moderne ale Bibliei diferă în 
formulare una de cealaltă, tot așa nici copiile antice ale lucrărilor biblice nu 
erau identice. Uneori, diferențele pot fi considerabile. Uniformitatea textuală 
nu a fost o caracteristică a iudaismului din perioada celui de-al Doilea 
Templu. Felurite ediţii de cărți puteau fi găsite în același loc (de exemplu, la 
Qumran). Într-adevăr, există multe variații între copii, dar, de regulă, acestea 
nu afectează sensul textului. 

Manuscrisele găsite în peșterile de lângă Khirbet Qumran au oferit 


savanților care studiază textul cărților din Biblia ebraică o mare cantitate de 
informaţii noi despre aceste cărți și despre istoria timpurie a procesului de 
copiere prin care acestea au trecut. 


B. NOI INFORMAŢII DESPRE ISTORIA UNOR TEXTE 


Manuscrisele biblice de la Qumran indică deci spre o perioadă de timp în care 
cel puţin unele cărți circulau în versiuni diferite, iar copiile cărților biblice 
aveau asociate diverse variante. Dar ele oferă mai mult, nu doar detalii de 
critică textuală: aceste variante — și ocazional lucrările nonbiblice — oferă o 
privire originală asupra dezvoltării unor cărți si a pasajelor scripturare. Ieremia 
ar putea fi discutat aici, dar de dragul varietátii voi prezenta alte două exemple 
în această secțiune, unul care poate fi dedus din informaţiile oferite de 
manuscrisele biblice, celălalt dintr-un text extrabiblic. 


1. CARTEA PSALMILOR 


Ar trebui să ne amintim că la Qumran au fost identificate mai multe 
manuscrise ale Cărţii Psalmilor decât ale oricărei alte cărți a Scripturii. Aceste 
manuscrise conțin două versiuni ale Psalmilor. O versiune, prezentă în 
majoritatea copiilor, aparține tradiţiei Textului Masoretic. Asta înseamnă că 
Psalmii acestei versiuni se găsesc în ordinea și forma textului tradițional 
ebraic, dar și în toate traducerile moderne făcute după textul acesta. Dar 
forma aceasta pare să nu fi fost singura formă pe care Psaltirea a avut-o în 
Antichitate. Am aflat deja că în Septuaginta cartea aceasta are 151 de Psalmi, 
nu 150 ca în textul tradițional ebraic. Psalmul 151 a fost găsit acum printre 
Manuscrisele de la Qumran - în ebraică. Face parte din marele Manuscris al 
Psalmilor descoperit în Peștera 11 (11QPsa). În această copie, Psalmul apare 
la finalul cărţii, la fel ca în Psaltirea grecească. Este un psalm despre David — 
alegerea lui de către Dumnezeu, activitatea sa de păstor și despre învingerea 
lui Goliat. Versiunea greacă a psalmului sună așa: 


Eram mic printre frații mei 
Și cel mai mic în casa tatălui meu; 


Pásteam oile tatălui meu 
Mâinile mele au făcut o harpă; 
degetele mele au întocmit o liră 
si cine va spune Domnului meu? 
Domnul însuși; el este cel care aude, 
El a fost cel care si-a trimis solul 
si m-a luat de la oile tatálui meu, 
si m-a uns cu uleiul lui pentru ungere. 
Fraţii mei erau frumoși și înalți, 
dar Domnul nu a fost mulțumit de ei. 
Am ieşit în întâmpinarea filisteanului, 
şi m-a blestemat prin idolii lui: 
Dar i-am scos propria lui sabie. 
I-am tăiat capul și am aruncat ocara poporului lui Israel. 


(NRSV). 


Versiunea Qumran are o formulare puţin diferită, dar același conținut. 
Datorită acestui Psalm 151, manuscrisul, care în alte copii contine o notă 
davidică mai pregnantă decât versiunea masoretică a Psalmilor, se încheie cu 
acest poem despre personajul principal al Psaltirii, David, autorul tradițional 
al cărții. 

Excelentul manuscris al Psalmilor din Peștera 11 ne oferă detalii 
importante despre dezvoltarea cărții Psalmilor, și nu doar acest aspect, relativ 
minor, că, la fel ca versiunea greacă, contine Psalmul 151. Experții au discutat 
mult despre scopul pentru care Manuscrisul Psalmilor din Peștera 11 a fost 
redactat în forma aceasta. Face el parte dintr-o colecţie privată sau specială de 
psalmi aleși pentru un anumit scop (de exemplu, pentru studiu de grup sau 
folosire individuală)? Sau colecţia aceasta de poeme poate fi pusă la același 
nivel cu celelalte manuscrise care atestă varianta de Psalmi cunoscută în 
Textul Masoretic? Ca să formulăm întrebarea diferit, a fost acest manuscris 
considerat o compilaţie biblică de psalmi, plină de autoritate, sau cel care a 
adunat poemele din copia aceasta le-a privit ca pe un fel de antologie de 
psalmi? O altă întrebare ar fi: cum ne putem da seama de diferențe? Aceste 
întrebări apar deoarece aranjamentul și chiar conținutul psalmilor din acest 
manuscris sunt foarte diferite de orice altă versiune cunoscută în Antichitate. 
Cele douăzeci și șapte de coloane care au supraviețuit conțin pasaje din 
următorii psalmi (folosind numerele lor masoretice; în unele cazuri, versetele 
lipsesc pentru că în acel loc textul s-a șters sau s-a deteriorat, nu pentru că ar 


fi lipsit din manuscris): 


101:1-8 

102:1-2, 18-29 

103:1 

109:21-31 

105:25-45 

146:9-10 

148:1-12 

121:1-8 

122:1-9 

123:1-2 

124:7-8 

125:1-5 

126:1-6 

127:1 

128:4-6 

129:1-8 

130:1-8 

131:1 

132:8-18 

119:1-6, 15-28, 37-49, 59-73, 82-96, 105-120, 128-142, 150-164, 171-176 
135:1-9, 17-21 

136:1-16, 26b (?) 

118:1, 15, 16, 8, 9, 29 

145:1-7, 13-21 

154 (atestat anterior doar într-o traducere a Bibliei în siriacă) 
Apel (Rugăciune) pentru Eliberare 
139:8—24 

137:1,9 

138:1-8 

Sir 51:13-20b, 30 

Apostrofă pentru Sion 

93:1-3 

141:5-10 

133:1-3 

144:1-7, 15 

Psalmul 155 (cunoscut doar în siriacă) 
142:4-8 

143:1-8 

149:7-9 

150:1-6 

Imn pentru Creator 

2 Samuel 23:7 

Compozițiile lui David (singura secțiune în proză) 


140:1-5 

134:1-3 

151 

Câteva caracteristici ale manuscrisului Psalmilor sunt remarcabile în 
comparație cu Psaltirea obișnuită. În primul rând, ordinea este diferită. 
Aceasta este: 101-103, 109, 105, 146, 148, 121-132, 119, 135-136, 118, 
145, 154, o nouă compoziţie, 139, 137, 138, Sirah 51, un poem nou, 93, 141, 
133, 144, 155, 142-143, 149-150, o compoziţie nouă, 2 Samuel 23:7, o 
compoziție nouă, 140, 134, 151. În mod evident, acest manuscris conţine 
câteva grupuri ordonate de psalmi, asemănătoare cu cele din Psaltirea 
tradiţională (101—103, 121—132, 135-136, 142-143, 149-150), dar celelalte 
diferă foarte mult de aranjamentul masoretic. Această importantă diferență se 
adaugă la numeroasele diferențe textuale minore. În al doilea rând, 
manuscrisul Psalmilor din Peștera 11 conţine nouă texte care nu se găsesc în 
Psaltirea Masoretică: trei erau cunoscute din alte versiuni ale Psalmilor 
(Psalmii 151 și 154—155), două din alte cărți (2 Samuel 23:7, ultimele cuvinte 
ale lui David și Sirah 51), iar celelalte patru sunt texte necunoscute anterior 
(Apel pentru Eliberare, Apostrofă către Sion, Imn către Creator și 
Compozițiile lui David). Aceste texte noi apar în a doua jumătate a 
manuscrisului. Unul dintre ele nici măcar nu este un poem - lista scrierilor lui 
David. Cum trebuie sá intelegem toate aceste elemente? 

În privinţa manuscrisului Psalmilor din Peștera 11 ar trebui să ţinem cont 
de câteva aspecte. În primul rând, toti psalmii care s-au păstrat provin din 
ultimele două cărți din totalul celor cinci care compun Psaltirea (în Psaltire, 
cartea întâi contine Psalmii 1—42, cartea a doua Psalmii 42-72, cartea a treia 
Psalmii 73-89, cartea a patra Psalmii 90—106 si cartea a cincea Psalmii 107- 
150 [sau 151]). În general, manuscrisele Psalmilor ne arată că pe parcursul 
existenței comunității de la Qumran ordinea poemelor din primele trei cărți a 
fost mult mai fix păstrată decât ordinea Psalmilor 90-150/151. Prin urmare, 
ordinea diferită din manuscrisul Psalmilor din Peștera 11, în sine, nu este un 
argument decisiv împotriva autorității sau originalității lui, din moment ce 
toti acești psalmi apar în acele părți ale Psaltirii unde fluctuatia mare a ordinii 
este o regulă. Acest manuscris reprezintă dovada faptului că, în unele copii, 
ultimele două cărți ale Psalmilor au avut forme diferite. În al doilea rând, s-au 


găsit și alte exemplare ale acestui tip de manuscrise ale Psalmilor — un al 
doilea în Peștera 11 și altul în Peștera 4. Prin urmare, textul Peșterii 11 nu ar 
trebui respins și considerat ca ieșit din comun. El are aliați. 

Faptul că Psaltirea găsită în 11QPsa are mai multe copii crește 
probabilitatea ca ea să fi fost considerată, realmente, o carte oficială a 
Psalmilor. Manuscrisul Psalmilor ne permite să descoperim o etapă din 
procesul de dezvoltare a Psaltirii în care ordinea celor cinci unităţi (numite și 
cărți) și chiar unităţile patru și cinci au variat considerabil. Manuscrisul 
Psalmilor din Peștera 11 și celelalte copii demonstrează cât de mare a fost 
dezacordul Psaltirilor în privinţa ordinii și chiar a conținutului. 

Ar fi putut o psaltire oficială să conţină o secţiune de proză de tipul 
„Compoziţiilor lui David"? Cu siguranță, este surprinzător să găsim acest text 
în copia din Peștera 11, dar se poate argumenta că a fost inserată acolo pentru 
că făcea parte dintr-o colecție scripturară de psalmi. Figura lui David este 
mult mai bine conturată în manuscrisul acesta decât în Psaltirea Masoretică. 
Este posibil ca secțiunea aceasta inedită numită „Compozițiile lui David“ să fi 
fost un titlu general, asa după cum multi din psalmi poartă titluri (unele 
dintre acestea apar în textul de la Qumran). Titlurile acelea nu sunt poetice, 
după cum nici „Compozițiile lui David" nu este. 

Așadar, manuscrisele Psalmilor demonstrează cá o comunitate avea două 
variante ale Psaltirii. Asta înseamnă că până la jumătatea secolului I d.Cr. — 
data primului manuscris al Psalmilor din Peștera 11 — anumite părți din 
Psaltire nu erau definitivate. Ordinea diferită poate fi întâlnită aproape 
exclusiv în ultimele două cărți ale Psaltirii, primele trei părând să fi fost mult 
mai fixe. Din lipsă de dovezi nu putem stabili dacă în perioada aceea și alte 
secte iudaice foloseau mai multe variante de psaltire. 


2. DANIEL 4 


Cazul cărții lui Daniel este un alt exemplu. La Qumran această carte este 
foarte bine reprezentată, copiile ei par să fi folosit texte asemănătoare cu cel al 
tradiției masoretice. În versiunile antice, Daniel apare în două sau mai multe 
forme. Textul Masoretic are douăsprezece capitole, în timp ce Septuaginta, pe 
lângă acestea, mai contine si câteva completări: Suzana (uneori numerotată 


capitolul 13), Rugăciunea lui Azaria și Cântarea celor trei tineri (68 de versete 
introduse între Daniel 3:23 și 3:24); Bel și balaurul (uneori numerotate 
capitolul 14). Nici unul dintre aceste pasaje suplimentare nu apare în vreun 
manuscris al lui Daniel de la Qumran sau în altă lucrare. Unul sau două texte 
par să aibă ceva similarități cu aceste pasaje, dar nici unul dintre ele nu este o 
copie a Suzanei, Bel și Dragonul sau a Rugăciunii/Cântecului din capitolul 3. 
Ele rămân atestate doar în manuscrise grecești și în traducerile dependente de 
versiunea greacă. 

Cartea lui Daniel a fost de foarte de mare importanță pentru comunitatea 
de la Qumran. Au fost găsite opt exemplare ale cărții. La acestea ar trebui 
adăugate și alte povestiri despre Daniel, inclusiv cele patru texte din Peștera 4: 
4Q243-45, considerate copii ale unui text Pseudo-Daniel, si 4Q246, care 
intră si el în sfera literaturii lui Daniel. Toate cele patru manuscrise 
fragmentare sunt scrise în limba aramaică, la fel ca unele pasaje mari din 
Textul Masoretic (2:4b7:28). 

Deși aceste texte sunt foarte interesante, o a cincea lucrare din această 
categorie (4Q242) i-a fascinat pe cercetători încă de când a fost publicată în 


1956. 1 s-a dat titlul de „Rugăciunea lui Nabonid“: 


Cuvintele rugăciunii rostite de Nabunai [Nabonid], regele din t[ara] Babilonului, [marele] rege, 
[când a fost chinuit] de un ulcer diavolesc la Teiman din porunca [Celui Preainalt]. Am fost chinuit 
[de un ulcer rău] vreme de șapte ani [...] și un exorcist mi-a iertat păcatele. Era evreu [dintre copiii 
exilați ai lui Iuda, iar el a spus]: ,Povesteste asta în scris [pentru slava si preamărirea] numelui 
[Dumnezeului celui Preaînalt“. Si am scris acesta]: „Am fost chinuit de un ulcer [diavolesc] la 
Teiman [din porunca celui Preaînalt]. Timp de șapte ani [m-am rugat zeilor de argint și aur, [bronz 
și fier], lemn și piatră și lut, pentru că [eu credeam] că ei sunt zei“ (p. 573). 


Imaginea unui bărbat evreu care a avut de-a face cu un rege babilonian, pe 
care l-a îndemnat să-l slăvească pe adevăratul Dumnezeu după ce acesta îl 
pedepsise pe rege, le-a reamintit cercetătorilor, în mod evident, de o povestire 
relatată de Daniel în cartea care îi poartă numele. Este vorba despre Daniel 4, 
în care Nabucodonosor povestește cum a trăit șapte „vremuri“ ca un animal, 
departe de Babilon, până ce a fost repus pe tron. 

Nabucodonosor (605—562 î.Cr.) a fost un important conducător 
neobabilonian ale cărui trupe au cucerit Iuda si Ierusalimul, au distrus templul 
și cetatea, au pus capăt dinastiei davidice și au dus mii de iudei în exil, la 


răsărit. Este cel mai faimos conducător babilonian din toată literatura 
evreiască. Cartea lui Daniel relatează mai multe povestiri despre el. Dintre 
succesorii săi la tron, cel mai mult a domnit Nabonid (556—539 î.Cr.), un rege 
neobișnuit, pe care autorii antici l-au portretizat în moduri diferite. Una 
dintre acțiunile sale, care a atras atenţia celor care i-au consemnat activitatea, 
a fost absenţa sa din capitală timp de mai multi ani (sursele menţionează șapte 
sau zece) pentru că rămăsese cu trupele la Teiman, în Arabia. Motivul 
(motivele) călătoriei sale nu sunt foarte bine cunoscute. La scurt timp după ce 
s-a întors în Babilon, orașul și imperiul au fost cucerite de Cirus (în 539 
î.Cr.), primul conducător al Imperiului Persan. 

Toate dovezile susțin ideea că Rugăciunea lui Nabonid este o reformulare 
iudaizată a povestirii despre inexplicabilul popas făcut de Nabonid in Teiman. 
În text sunt menţionate atât numele regelui, cât și al cetăţii, iar persoana 
responsabilă pentru vindecarea lui este un bărbat evreu. Cercetătorii suspectau 
de multă vreme că Daniel 4 este o versiune evreiască a șederii lui Nabonid la 
Teiman. Totuși, povestirea din Daniel 4 operează câteva schimbări majore 
față de istoria reală a evenimentului. În primul rând, numele regelui a devenit 
Nabucodonosor, un rege mult mai faimos decât Nabonid; iar motivul 
îndepărtării sale din Babilon este cu totul altul. Schimbarea numelor regale 
este o trăsătură caracteristică creaţiilor folclorice: unei persoane foarte 
cunoscute i se atribuie însușiri sau fapte ale unor oameni mai puţin cunoscuți. 
Atât Rugăciunea lui Nabonid, cât și Daniel 4 dau o conotaţie teologică 
experienţei trăite de regele babilonian la Teiman: s-a întâmplat la porunca lui 
Dumnezeu. Însă cele două texte descriu acea perioadă de absenţă din Babilon 
în termeni foarte diferiți. 

Apariţia Rugăciunii lui Nabonid poate fi explicată în felul următor. Sursele 
istorice spun că regele Nabonid al Babilonului a fost plecat din capitală timp 
de șapte sau zece ani. Adversarii săi au văzut în comportamentul acesta o 
ofensă la adresa zeului Marduk și au considerat că pierderea regatului este 
pedeapsa lui Marduk pentru Nabonid. În scurt timp, fapta aceasta 
controversată a lui Nabonid a devenit celebră și a fost utilizată în adaptările 
teologice și folclorice ale popoarelor vasale, cum erau evreii. Rugăciunea lui 
Nabonid reflectă această etapă în evoluţia poveștii. Când istoria lui Nabonid a 
fost scrisă sub forma Rugăciunii lui Nabonid, ea era încă strâns legată de acel 


rege neobabilonian. Dar Dumnezeul din poveste era deja zeitatea pe care 
evreii o venerau. Totuși, faima lui Nabonid a dispărut curând, iar el a fost 
uitat de evrei, care aveau numeroase motive să-și amintească de 
Nabucodonosor si de ceea ce făcuse acesta Ierusalimului și Regatului lui Iuda. 

Istoria mult mai puţin cunoscutului Nabonid din Teiman a fost asociată cu 
mult mai faimosul Nabucodonosor. Această etapă este reprezentată de Daniel 
4. Adică Rugăciunea lui Nabonid prezintă o versiune anterioară a poveștii, 
care, în cele din urmă, și-a găsit locul în Daniel 4. Versiunea biblică a 
povestirii va contine o serie de schimbări. Evident, o mare parte din această 
reconstrucție este ipotetică, dar oferă o explicație plauzibilă pentru modul în 
care a apărut povestea din Daniel 4. 


C. UN CANON AL SCRIPTURII 


În cadrul acestei secțiuni pot fi discutate mai multe aspecte, dar accentul va fi 
pus pe ceea ce literatura din perioada celui de-al Doilea Templu și textele de 
la Qumran ne spun despre procesul parcurs de diferite grupări iudaice pentru 
a stabili ce cărți urmau să le formeze Biblia. Ar trebui să ne amintim că 
expresia „cărțile“ Bibliei este oarecum abuzivă, deoarece, în perioada celui de- 
al Doilea Templu, nu existau cărți în sensul modern al termenului. Textele 
erau citite de pe manuscrise sau suluri, iar sulurile conţineau rareori mai mult 
de o compoziţie. Dintre manuscrisele biblice găsite la Qumran, se pare că 
doar câteva ar contine două cărți: 4QGen-Exoda, 4QpaleoGen-Exodl, 
4QExod-Lev, 4QLev-Numa; pe lângă acestea există copii ale celor 
doisprezece profeti (există opt exemplare, dar nici unul nu contine fragmente 
din cărțile tuturor celor doisprezece profeti). Prin urmare, dacă ne gândim la 
o Biblie din Antichitate, trebuie să ne imaginăm o colecție de manuscrise, nu 
o carte care păstrează între cele două coperti o mulțime de lucrări. Trebuie 
spus că, probabil, puţine manuscrise erau în circulație. Procesele îndelungate 
de procurare și pregătire a materialului de scris și de copiere a unui text au 
făcut ca manuscrisele să fie foarte scumpe, prin urmare puțini si le permiteau 
și puțini le-ar fi putut citi, chiar dacă le-ar fi avut. Colecţii de manuscrise 
existau, probabil, în foarte puţine locuri. Prin urmare, rareori cineva ar fi 


putut vedea adunate într-un singur loc toate sulurile care formau colecția 
completă de Scripturi sacre. 


1. DOVEZI DIN AFARA QUMRANULUI 


Nici un text evreiesc contemporan Manuscriselor de la Marea Moartă nu 
folosește cuvântul canon în sensul unei liste oficiale, neschimbate, de cărți 
care constituie o autoritate fundamentală pentru o comunitate. Începând cu 
secolul al IV-lea d.Cr., creștinii folosesc termenul grecesc de „canon“ cu 
sensul acesta. Deși canonul nu a fost folosit mai devreme, avem motive 
serioase să credem că majoritatea sau toti evreii considerau că unele cărți au 
fost revelate de Dumnezeu și, prin urmare, aveau o autoritate specială. Nu 
avem dovezi pentru a spune exact ce cărți puteau fi încadrate în această 
categorie, de exemplu pe la anul 100 î.Cr., dar în privinţa unor texte există 
consens în lumea academică. Informaţiile noastre provin dintr-un set mic de 
texte care aproape epuizează dovezile explicite despre dezvoltarea unei Biblii 
în cercurile evreiești. 


a. Prologul la Sirah (Înţelepciunea lui Isus fiul lui Sirah) 


Cartea de înțelepciune a lui Sirah a fost scrisă în ebraică, probabil, în 190 sau 
180 î.Cr. Nepotul autorului a tradus lucrarea lui Isus fiul lui Sirah în greacă 
puțin după 132 î.Cr. Această traducere face parte din ceea ce protestanții 
numesc apocrife, dar care sunt cuprinse în Vechiul Testament catolic?. Textul 
original vorbește despre lucrările pe care Isus fiul lui Sirah le considera ca 
având autoritate. El poruncește supunere față de legea Celui Preaînalt si 
studiul înțelepciunii, profetiilor, pildelor, proverbelor si al altor lucrări 
asemănătoare (39:1). Înțeleptul a compus un poem lung de laudă la adresa 
unor oameni celebri din timpurile biblice (capitolele 44-50). Ordinea în care 
îi enumeră pe cei din vechime dezvăluie sursele pe care le-a folosit și ordinea 
în care le-a găsit: el folosește cele cinci cărți ale lui Moise, Iosua, Judecători, 
1-2 Samuel, 1-2 Regi (material paralel din Cronici si Isaia), Ieremia, 
Ezechiel (este posibil ca Sirah 49:9 să-l menţioneze pe lov, dar textul este 
problematic), cei doisprezece profeti si cărţile lui Ezra și Neemia. Dacă 
Cronicile (si eventual lov) ar fi eliminate din listă, celelalte ar coincide cu 


ordinea cărților din Biblia ebraică. Singura diferență este că unele cărți 
acceptate ulterior în canon lipsesc (de exemplu, Rut, Cântarea lui Solomon, 
Estera). Întrucât eroii celebri din Biblie sunt modelele admirate de autor, el 
pare să fi atașat o autoritate deosebită cărților în care a găsit informaţii despre 
isprăvile și evlavia lor. 

Primele două paragrafe din Prologul la traducerea făcută de nepotul lui 
Sirah contin trei categorii de cărți in care se regăsesc marile învățături, demne 
de un studiu sârguincios. 


Multe învățături márete ne-au fost date prin Lege, Profetii și ceilalți care le-au urmat și pentru 
acestea ar trebui să lăudăm pe Israel pentru îndrumare și înțelepciune. Deci cei care citesc Scripturile 
nu trebuie doar să le înțeleagă, ci trebuie, ca iubitori de învățătură, să poată, prin cuvântul rostit si 
scris, să-i ajute pe ceilalți. Bunicul meu Isus, care s-a dedicat citirii Legii, a Profetilor si a celorlalte 
cărți ale strămoșilor nostri și care dobândise o mare pricepere în înțelegerea lor, s-a simţit el însuși 
îndemnat să scrie ceva despre învățătură și înțelepciune, astfel încât, cei care iubesc învățarea, 
înțelegând și cartea sa, să poată face progrese și mai mari în a trăi conform legii. 

Sunteţi, așadar, invitati s-o citiți cu bunăvoință și atenţie și să fiti ingáduitori în cazurile în care, in 
ciuda muncii noastre sârguincioase de traducere, s-ar putea părea că am redat unele fraze 
nedesăvârșit. Căci ceea ce a fost spus mai întâi în ebraică nu are exact același sens atunci când este 
tradus într-o altă limbă. Nu numai această carte, ci chiar și Legea, Profetiile și restul cărților diferă 
mult când sunt citite în original. 


La sfârșitul secolului al II-lea î.Cr., traducătorul vorbește despre o diviziune 
triplă (unii o consideră o diviziune dublă: Legea si Profetii, iar pe de altă parte 
restul scrierilor) care este sursa autorizată de înţelepciune si instruire. El 
exprimă această împărțire în expresii puţin diferite: (1) „Legea și 
Profetii/celelalte cărți“, (2) „Legea și Profetii și celelalte cărți“, (3) „Legea 
insási/Profetii/restul cărților“. Deși primele două categorii sunt cunoscute si 
explicite (chiar dacă el nu menţionează clar ce cărți aparțin fiecărei categorii), 
a treia este foarte neclară („celelalte;“ „celelalte cărți“, „restul cărților“). Se 
poate interpreta că ultima propoziţie citată sugerează că traducătorul a pus 
opera bunicului său pe același nivel cu cele care formează cele trei categorii 
(„Nu numai această carte, ci chiar și Legea“). Aceeaşi afirmaţie implică, de 
altfel, faptul că traducerile grecești ale tuturor acestor cărți, inclusiv a 
bunicului său, erau deja disponibile. 


b. 2 Macabei 2:13-15 


O altă carte apocrifă, 2 Macabei, face o afirmaţie care ne-ar putea ajuta în 


încercarea noastră de a afla ce cărți formau canonul literaturii ebraice. În a 
doua scrisoare, care apare la începutul cărții (scrisă puţin după 100 î.Cr.), 
locuitorii Iudeii le scriu unui anume Aristobul și evreilor egipteni (după ce 
menţionează unele episoade biblice în care focul coboară din cer): 

Şi se spuneau nu numai acestea în pomenirile lui Neemia, dar şi cum el, 
întemeind o bibliotecă, a adunat cele despre regi şi despre proroci şi ale lui 
David, şi cărţile cele trimise de regii perşi pentru dări. Asemenea şi luda, 
cărțile care s-au risipit din pricina războiului ce s-a făcut nouă, toate le-a 
adunat, şi sunt la noi. Dintre acestea, de vă vor trebui, să trimiteţi oameni care 
să vi le aducă. 

Potrivit autorului, Neemia a colectionat cărți (la jumătatea secolului al V- 
lea î.Cr.), iar Iuda a făcut același lucru (aproximativ 166—161 î.Cr.). Nu ni se 
spune ce presupunea această colectionare, dar lui Neemia i se atribuie 
strângerea anumitor tipuri de cărți: „cărțile despre regi si profeti și scrierile lui 
David și scrisorile împăraţilor despre jertfele de bunăvoie“. Este foarte tentant 
să considerăm că această listă face referire la cărțile istorice și profetice (Iosua, 
Judecători, 1-2 Samuel, 1-2 Regi si profeţii), Psalmii și Ezra (care contine 
scrisori regale care au de-a face cu jertfele din Templu). Totuși, autorul nu 
este explicit. 


c. Filon, Despre viața contemplativă 25 


Filon a fost un filozof evreu care a trăit în Alexandria Egiptului, din 
aproximativ 25/20 î.Cr. până în jurul anului 50 d.Cr. În tratatul său Despre 
viața contemplativă, el descrie un grup evreiesc din Egipt numit zPerapeutae — 
terapeutii. Ei au fost de mare interes pentru cercetătorii Manuscriselor de la 
Marea Moartă, pentru că au o serie de caracteristici comune cu esenienii. 
Filon spune despre ei: 


În fiecare casă există o cameră sfințită care se numește sanctuar, sau un dulap, si închiși în aceasta 
sunt initiati în tainele vieții sfintite. Ei nu iau nimic în ea, nici băutură, nici mâncare, nici alte lucruri 
trebuincioase pentru nevoile trupului, ci legile și oracolele rostite prin gura profeților, și Psalmii și 
orice altceva care încurajează si desăvârșește cunoașterea și evlavia. 


Filon pare să fie familiarizat cu categoriile de texte menționate de nepotul 
lui Isus fiul lui Sirah: expresia lui Filon, „legile“ și „oracolele... profeților“ este 
foarte asemănătoare cu exprimarea „Legea și profeții“ folosită de nepotul lui 


Isus fiul lui Sirah:, în timp ce „Psalmii și orice altceva“ a lui Filon ar putea 
corespunde cu traducătorul Înţelepciunii, care se exprimă si mai puţin 
limpede, spunând „ceilalți“. Faptul că „Psalmii“ sunt menţionaţi înainte de 
„orice altceva“ poate indica faptul că Psaltirea a fost considerată cea mai 
importantă sau cel puţin prima dintre lucrările celelalte, neprofetice. 


d. Luca 24:44 


Într-un pasaj din Luca, care nu are echivalent în celelalte Evanghelii 
sinoptice, autorul înfățișează o scenă în care Isus, după înviere, se arată celor 
unsprezece ucenici ai săi, apoi celor doi ucenici în drumul spre Emaus și altor 
prieteni. El reușește să-i convingă cá nu este o fantomă mâncând niște peste 
în prezenţa lor, și le spune: „lată ce vă spuneam când încă eram cu voi, că 
trebuie să se împlinească tot ce este scris despre Mine în Legea lui Moise, în 
Proroci şi în Psalmi“. Intenţia lui Isus este să arate că toate Scripturile 
vorbeau despre suferința, moartea și învierea lui Mesia. Textul spune mai 
departe: „Atunci le-a deschis mintea, ca să înțeleagă Scripturile“ (v. 45). Isus a 
reușit să le atragă atenția asupra tuturor Scripturilor numind trei categorii: 
Legea lui Moise, Profeţii și Psalmii. Este posibil ca termenul psalmi să 
includă mai mult decât cartea cu acest titlu, chiar dacă nu avem nici o dovadă 
că scriitorul lui Luca s-a referit la ea în sensul acesta extins. 


e. Matei 23:35 


Unii cercetători consideră că felul în care Isus vorbeşte despre istoria continuă 
a martiriului neprihánitilor sugerează cá prima (Geneza) si ultima (2 Cronici) 
carte din Biblia ebraică ocupau deja acele poziţii în listele oficiale de la 
sfârșitul secolului I d.Cr., atunci când Evanghelia după Matei a fost scrisă. 
Textul spune: „ca să vină asupra voastră tot sângele nevinovat care a fost 
vărsat pe pământ, de la sângele neprihănitului Abel până la sângele lui 
Zaharia, fiul lui Barachia, pe care l-aţi omorât între Templu şi altar“. Isus 
menționează aceste două exemple: moartea lui Abel, consemnată în Geneza 
4:8, în timp ce moartea lui Zaharia, fiul lui Iehoiada, apare în 2 Cronici 
24:20-22 (Biblia nu relatează martiriul unui Zaharia, fiul lui Barachia; 
Zaharia, fiul lui Barachia, este profetul ale cărui cuvinte apar în cartea biblică 
cu același nume). Susţinătorii teoriei conform căreia cuvintele lui Isus au o 


semnificație canonică sunt de părere că Isus a ales aceste exemple din prima și 
din ultima carte din Biblie pentru a sugera că un astfel de comportament este 
prezent pe tot parcursul Scripturilor. Acest argument are o oarecare 
plauzibilitate, pentru că Isus explică, într-adevăr, că alege cazuri de la început 
si de la sfârșit („tot sângele nevinovat [...] de la [...] până la^). Dacă ar fi 
dorit să găsească exemple din cele mai vechi și cele mai recente perioade ale 
cronologiei biblice, nu l-ar fi ales pe Zaharia, pentru că au existat ulterior alte 
cazuri (de exemplu, Ghedalia în 2 Regi 25:22-26). Dar, chiar dacă ar fi să 
acceptăm această teorie, textul din Matei nu ne spune ce cărți se aflau între 
Geneza și 2 Cronici. 


f. 4 Ezra 14:23—48 


4 Ezra, o carte in ebraicá ce nu se aflá printre Apocrife, ci este considerá 
pseudoepigrafá, a fost scrisá dupá anul 70 d.Cr., anul in care romanii au 
distrus Ierusalimul și Templul. Conţine o lungă meditaţie despre problemele 
importante apărute în urma distrugerii. Potrivit autorului, în urma distrugerii, 
Scripturile s-au pierdut, de aceea trebuie din nou revelate, dacă Israel vrea să 
beneficieze de îndrumarea lor. Ezra, presupusul erou al cărții, s-a rugat ca 
Duhul Sfânt să-l inspire pentru a nota tot ce fusese consemnat în Legea 
(folosită în sens mai general pentru toată Scriptura) lui Dumnezeu. El a 
pregătit materiale pentru scris, a băut o băutură puternică și, cu spiritul și gura 
relaxate, a dictat celor cinci scribi, fără pauză, timp de patruzeci de zile 
mozaice, nouăzeci și patru de cărți. 

Iar când cele patruzeci de zile s-au sfârșit, Cel Preaînalt mi-a vorbit și a zis: „Fă cunoscute oamenilor 

cele douăzeci și patru de cărți pe care le-ai scris mai întâi, ca să le citească cei vrednici și cei 

nevrednici; dar păstrează cele șaptezeci care au fost scrise la sfârșit, ca să le dai inteleptilor din 
poporul tău. Căci în ele se găsește izvorul înțelegerii, fântâna înțelepciunii și râul cunoașterii“. Și așa 

am făcut (14:45—48). 

Multe lucruri pot fi înțelese din cele câteva cuvinte. Numărul douăzeci si 
patru este o enumerare a cărților din Biblia ebraică/Vechiul Testament 
(modelată după cele douăzeci și patru de litere ale alfabetului grec). Prin 
urmare, este foarte probabil ca autorul să se refere la întreaga Biblie ebraică 
atunci când vorbește despre cele douăzeci și patru de cărți pe care Ezra le-a 
scris mai întâi. Faptul că au fost scrise la început le conferă o prioritate 


literală, dar sunt destinate unui public general („celor vrednici și nevrednici“), 
nu doar celor neprihániti. Care sunt totuși cele șaptezeci de cărți scrise mai 
târziu, dar destinate unui public exclusiv, cele prezentate ca surse de 
înțelegere, înțelepciune și cunoaștere? Se pare că autorul le oferă un statut 
superior față de primele douăzeci și patru, adică de cărțile scripturare. Este 
posibil ca numărul șaptezeci să fie unul general, care exprimă convingerea 
scriitorului că mult mai multe cărți sunt inspirate, nu doar cele douăzeci și 
patru din Scripturi, dar este necesară o expertiză specială pentru a le 
interpreta corect. Cel puţin, autorul nu a restrâns scrierile inspirate la cele 
douăzeci și patru găsite în Biblia ebraică. 


g. losephus Flavius, Împotriva lui Apion 1, 37-43 


Istoricul iudeu a scris Împotriva lui Apion în anii 90 d.Cr. În lucrarea aceasta 
el a apărat veridicitatea scrierilor antice ebraice în care se putea citi istoria 
poporului său și a pus aceste însemnări în contrast cu cele ale grecilor, care se 
contraziceau una pe alta. 


Cărţile noastre, cele care sunt recunoscute, nu sunt decât douăzeci și două și conţin însemnări de la 
începutul lumii. 

Dintre acestea, cinci sunt cărțile lui Moise, care cuprind legile și istoria tradițională de la nașterea 
omului până la moartea dătătorului legii. Această perioadă este ceva mai scurtă de trei mii de ani. De 
la moartea lui Moise până la Artaxerxe, care i-a succedat lui Xerxe ca rege al Persiei, profeții care au 
urmat lui Moise au scris istoria evenimentelor din timpurile lor în treisprezece cărți. Celelalte patru 
cărți rămase conţin imnuri către Dumnezeu și precepte pentru comportamentul omului. 

De la Artaxerxe până în vremea noastră, istoria a fost complet scrisă, dar s-a considerat că nu a ajuns 
la nivelul însemnărilor anterioare, din cauza dereglării liniei exacte de succesiune a profeților (1, 38- 
41). 


Numărul douăzeci și doi este un alt mod de numărare a cărților din Biblia 
ebraică (bazat, probabil, pe alfabetul ebraic, care are douăzeci si două de 
litere). Cărţile lui Moise sunt ușor de recunoscut în descrierea lui Iosephus 
Flavius — de la Geneza la Deuteronom, în al cărui ultim capitol este relatată 
„moartea dătătorului Legii“. ,Profetii", în stilul evreiesc obișnuit, sunt atât 
lucrările istorice, cát și cele strict profetice (losua-Regi, Isaia-Maleahi). 
Mentionarea lui Artaxerxe ca punct final al succesiunii profetice este o 
sugestie evidentă că Ezra și Neemia sunt incluși în aceste texte profetice, 
deoarece el este ultimul conducător persan numit în aceste texte. Cele 


treisprezece cărți pot fi: Iosua, Judecătorii, 1 Samuel, 2 Samuel, 1 Regi, 2 
Regi, Ezra-Neemia (o carte?), Estera, Isaia, leremia, Ezechiel, Daniel și cei 
doisprezece profeti (mici, o carte). Cele „patru cărți rămase“, care contin 
„imnuri si precepte“, includ, probabil, Psalmi si Proverbe, posibil Iov si 
Ecclesiastul. 

Aceste sapte texte vorbesc cel mai concret despre istoria canonului. Din 
aceste texte am aflat cá autorii lor impárteau cărțile sacre în trei categorii: 
Legea, Profetii și restul scrierilor, dintre care cea mai cunoscută era cartea 
Psalmilor. O serie de alte texte care nu au fost analizate aici menționează doar 
două categorii: Legea și Profetii. Doar 4 Ezra și Iosephus Flavius precizează 
care este numărul cărților (aparent ambele se armonizează cu numărul de 
litere din alfabet), dar Iosephus Flavius este singurul care oferă suficiente 
indicii care să-i permită cititorului să determine toate cele douăzeci și două de 
cărți. Totuși, nu se știe exact care sunt cărțile la care fac referire toti cei șapte 
autori citati mai sus. Include vreunul dintre ei, de exemplu, Cântarea lui 
Solomon între cărțile sacre? Desigur, ei sunt in mare măsură de acord cu 
privire la un nucleu de cărți (lege si profeti, Psalmi si poate si altele), dar 
consensul cu privire la toate detaliile acestui canon nu este deloc evident din 
aceste surse. De asemenea, nu trebuie uitat că iudaismul a avut, de-a lungul 
timpului, mai multe grupări religioase care au fost discutate în textele citate 
mai sus. Probabil că fariseii și saducheii nu erau de acord în privința 
canonicitátii unora dintre cărți si este posibil ca asta să fi fost valabil si in 
cazul altor grupări. Nu știm când s-au finalizat disputele din cadrul 
comunităţilor evreiești cu privire la canon. Se spune că un așa-numit Consiliu 
de la Jamnia — o adunare rabinică — a luat decizia finală în jurul anului 90 
d.Cr. Dar experţii contemporani în chestiuni canonice au infirmat această 
teorie și au subliniat că singurele discuţii canonice ale participanților de la 
Jamnia aveau ca obiect o carte sau două (Estera, de exemplu) și dacă acestea 
trebuiau sau nu considerate biblice. Nu avem nici o dovadă că rabinii de la 
Jamnia au stabilit un canon sau au emis vreun decret cu privire la un astfel de 
canon. O anumită incertitudine cu privire la cărți de tipul Estera și Cântarea 
lui Solomon pare să fi continuat mult după 100 d.Cr. 


2. DOVEZILE DE LA QUMRAN 


Textele disponibile înainte de 1947 aruncă o lumină, oricât ar fi ea de vagă, 
asupra creșterii unui canon al Scripturii, dar au lăsat și multe probleme 
nerezolvate. A fost oare posibilă adăugarea de cărți la Scriptură în ultimul 
secol î.Cr. și secolul întâi d.Cr. și, dacă da, a fost adăugat ceva? Sau procesul 
de stabilire a unui canon a presupus doar eliminarea unor cărți (cum ar fi 
Sirah) dintr-un nucleu solid, pe care toti l-au acceptat? Erau toti evreii de 
acord cu ceea ce spuneau textele citate mai sus, sau autorii reflectă opiniile 
unor grupuri mai mici (sau chiar unele opinii private)? O întrebare si mai 
relevantă pentru scopul nostru ar fi aceasta — au adus textele de la Qumran 
vreo contribuţie la clarificarea istoriei tulburi a dezvoltării canonului? La 
ultima întrebare putem răspunde: Manuscrisele aduc mai multe contribuții, 
dar totodată ridică întrebări noi. Despre unul dintre manuscrise — Unele Cărţi 
ale Torei (&OMMT) — s-a crezut că menţionează o împărțire triplă a cărților, 
care ar trebui deja să ne fie foarte familiară: ,[Si în plus] noi [v-am scris] cá 
trebuie să intelegeti Cartea lui Moise si Cárti[le pr]ofeţilor si a lui Davi[d si 
toate evenimentele] din orice veac“. (C 9-10; p. 227). 

Totuși, Eugene Ulrich a argumentat foarte convingător că interpretării 
complete a acestui text conservat fragmentar îi lipsește o bază fermă în 
manuscris. Cuvintele traduse prin „Cartea lui Moise“/„și Cărţi [le Pr]ofetilor 
si a lui David[d...]" sunt situate pe trei bucăţi separate (4Q397 fragmentele 
18, 17 si 15). Întrebarea este dacă aparțin aceluiași manuscris în ordinea 
aceasta. Fragmentul 17, care este mic și are doar cuvintele „în Carte“, nu 
poate fi localizat foarte sigur. În consecință, afirmaţia că 4QMMT atestă cele 
trei diviziuni de cărți — Moise, Profeti, David — se bazează pe un fundament 
nesigur. 


a. Criterii 


Prima chestiune de rezolvat este stabilirea unor criterii prin care să se poată 
stabili în ce fel qumranitii considerau că o carte este canonică. Nici unul 
dintre Manuscrisele de la Marea Moartă nu afirmă categoric că un document 
este canonic, pentru că nu se folosește nici un cuvânt echivalent. Nu este clar 
nici dacă a existat un cuvânt corespunzător termenului nostru de Biblie. În 
locul unor astfel de criterii, suntem nevoiţi să adunám indicii pentru a afla 
dacă despre o carte se credea că are o autoritate specială. O modalitate de a 


face acest lucru este de a verifica dacă este citată sau numită o autoritate, și 
cum este citată. De exemplu, „așa spune Domnul“ este un indicator foarte 
bun. Un alt mod este să vedem cum se prezintă lucrarea pe sine. Dacă un text 
de la Qumran citează din cartea X și o consideră autoritate, iar cartea X se 
prezintă ca fiind o revelație de la Dumnezeu, înseamnă că avem de-a face, în 
mod cert, cu o carte pe care autorul de la Qumran o consideră autoritate. Un 
alt criteriu este dacă o carte X este sau nu subiectul unui comentariu de tip 
peser, adică lucrări ai căror autori văd în textul profetic planul lui Dumnezeu 
pentru ultimele zile. Este improbabil ca cineva să comenteze o carte în stilul 
peser dacă crede că este doar o carte bună de citit și nu are nimic ieșit din 
comun. De asemenea, nu trebuie uitat că unele comentarii pot conţine 
interpretări inspirate transmise de Învățător; dacă da, ar fi revendicat o 
autoritate specială. 


b. Cărţi cu autoritate 


Folosind criteriile de mai sus, putem identifica o serie de cărți care au fost 
considerate ca având autoritate extrem de mare la Qumran. 


1. Cărți citate ca autoritate 


Ín corpusul de la Qumran intálnim citate din multe cárti biblice, dar nu din 
toate. Cuvintele lor sunt uneori introduse prin formule de tipul „căci așa a fost 
scris“. Totuși, trebuie precizat că astfel de introduceri apar și în cazul unor 
cărți care nu au ajuns să facă parte din Biblia ebraică (vezi mai jos b.2). 

O analiză rapidă a textelor de la Qumran păstrate integral ne oferă o 
imagine brută, dar destul de precisă, a cărților despre care se credea că aveau 
cea mai mare autoritate. Manualul comunității (cel mai bine păstrat in 1Q$), 
Documentul de la Damasc (CD), Manualul războiului UQM), Florilegium 
(4QFlor), Testimonia (AQTestim) si Textul Melchisedec 2QMelch) citează ca 
autoritate din următoarele cărți, care, în cele din urmă, au ajuns să formeze 
Biblia ebraică (cărţile sunt enumerate în ordinea lor întâlnită în multe Biblii 
ebraice; liniile trasate separă cele trei diviziuni majore: Legea, Profetii, 
Scrierile): 


Geneza CD 
Exod 1Qs, CD (2), 4 OFlor, 4 QTestim 


Levitic CD (4), 110Melch (2) 
Numeri CD (4) 10M, 4QTestim 
Deuteronom CD (8), 4QTestim (2), 110Melch 


Iosua 4QTestim 

Judecátori 

1-2 Samuel CD (?), 4QFlor (2) 

1-2 Regi 

Isaia 1Q$ (2) CD (6), 10M, 4QFlor, 11QMelch (3) 
Ieremia 

Ezechiel CD(3), 4QFlor 

Osea CD(3) 

Ioel CD 

Amos CD (2), 4QFlor 

Obadia 

Iona 

Mica CD (4) 

Naum CD 

Habacuc 

Tefania 

Hagai 

Zaharia CD 

Maleahi CD, 4QFlor, 11QMelch (3) 


Psalmi 4QFlor (2), 11QMelch (3) 
Proverbe CD 

lov 

Cântarea lui Solomon 

Rut 

Plângerile 

Ecclesiastul 

Estera 

Daniel 4QFlor, 110Melch 
Ezra 

Neemia 

1-2 Cronici 


Documentul de la Damasc citeazá cele mai multe pasaje biblice, dar si 
celelalte texte au suficiente citate pentru ca analiza aceasta să fie 
reprezentativá. Concluzia studiului este instructivá: toate cártile Legii sunt 
citate extensiv, dar Isaia este cea mai citatá carte a Dibliei, iar aláturi de Isaia 
si alte cárti sunt demne de mentionat (Ezechiel, Osea, Amos, Mica, Zaharia 
si Maleahi). Cártile istorice sunt foarte rar folosite, iar cele mai scurte cárti 


profetice și majoritatea Scrierilor (în afară de Psalmi, Daniel și Proverbe) nu 
sunt citate deloc. În mod surprinzător, leremia nu este citat ca autoritate, deși 
Documentul de la Damasc (col. 8) îl menţionează, iar textele care se ocupă de 
Ieremia apar în Peștera 4. Absența altor cărți din listă nu înseamnă că acestea 
erau neimportante sau că scriitorii nu au vrut să facă referire la ele. Înseamnă 
doar că ele nu sunt citate în sprijinul argumentelor elaborate de acești autori. 
În afară de citatele din Cartea Proverbelor, doar Psalmii, cea mai populară 
carte biblică de la Qumran, și Daniel, de asemenea, foarte bine studiat la 
Qumran, sunt singurele cărți citate din întreaga secțiune a Scrierilor. Faptul 
ne sugerează că, dacă un scriitor încerca să găsească sprijin solid pentru 
argumentul lui, cele mai mari șanse erau ca el să folosească mai degrabă Legea 
si Profetii decât Scrierile. 

Câteva dintre formulele care introduc citatele merită menţionate. 
Documentul de la Damasc, coloana 3 citează Deuteronomul 9:23 prin cuvintele 
„El le-a spus“. În continuare, „El“ este identificat ca „Făcătorul lor“. 
Documentul Damasc 6, 13 citează din Maleahi 1:10 și îl introduce prin 
expresia „după cum a spus Dumnezeu“. Aceeași lucrare (19, 11-12) are un 
pasaj din Ezechiel, însoţit de propoziţia „pe care [EI] a spus-o prin mâna lui 
Ezechiel“ — unde „El“ este în mod evident Dumnezeu (în traducerea lui 
Vermes „Dumnezeu“ este subiectul). Documentul de la Damasc 8, 9—10 citează 
cuvinte din Deuteronom 32:33 folosind expresia „despre care Dumnezeu a 
spus“. Într-un poem adresat lui Dumnezeu, autorul Manualului războiului 
(col. 11) consideră Numerii 24:17-19 si Isaia 31:8 ca fiind revelaţia lui 
Dumnezeu. 

În continuare, ar trebui să ne amintim că pentru autorii de la Qumran mai 
multe cărți biblice au fost subiectul comentariilor: Isaia (6 comentarii), Psalmi 
(3), Osea (2), Mica (2), Tefania (2), Naum (1) și Habacuc (1). Deci s-ar 
putea adăuga și T'efania și Habacuc pe lista lucrărilor ale căror texte aveau in 
mod clar autoritare la Qumran. 

Cel puţin despre cărțile care au slujit ca Scriptură la Qumran, putem spune 
că se prezintă explicit ca revelaţie divină (cărțile profetice, de exemplu) sau cá 
au cantități substanțiale de material identificate ca fiind cuvintele lui 
Dumnezeu (cărţile Legii, cărţile istorice). 

Dacă s-ar folosi si alte criterii, atunci ar trebui adăugate și alte cărți pe listă. 


De exemplu, unii au spus despre cartea Cronicilor că a fost, probabil, 
considerată la Qumran ca fiind scripturară, din moment ce grupul a acceptat 
împărțirea preoţilor în douăzeci și patru de schimburi, așa cum este stipulat în 
1 Cronici 24:7-18. Totuși, în cazul acesta concluzia poate să fie falsă, 
deoarece cele douăzeci și patru de grupuri deveniseră cu siguranță tradiționale 
până la momentul redactării manuscriselor (Manualul războiului 2, 2 vorbeşte 
despre douăzeci și șase de schimburi, nu despre douăzeci și patru). 


(2) Alte cărti cu autoritate 


Desi multe dintre cártile devenite ulterior biblice au fost considerate scrieri cu 
autoritate la Qumran, iar unele nu, este posibil ca unele texte din 
manuscrisele găsite să fie considerate revelate si, prin urmare, cu autoritate 
specială. În această secțiune, voi argumenta că, ținând cont de criteriile 
enumerate mai sus, unele lucrări, cum ar fi 7 Enoh, Cartea Jubileelor si 
Manuscrisul Templului, ar putea fi incluse printre lucrările scripturare pe care 
comunitatea Qumran le-a păstrat. 


(a) Cartea Jubileelor 

Fragmente din paisprezece sau chiar cincisprezece copii ale Cărzii Jubileelor au 
fost găsite în cinci Peșteri la Qumran. Asta demonstrează cât de importantă 
era lucrarea aceasta pentru comunitate. Cu un total de paisprezece sau 
cincisprezece copii ea se situează în spatele Psalmilor, Deuteronomului, lui 
Isaia, Genezei și Exodului printre cărțile biblice. În plus, Carzea Jubileelor se 
numește pe sine, in mod explicit, revelație divină. Cadrul cărții este Muntele 
Sinai. Dumnezeu îl cheamă pe Moise pe munte în a șaisprezecea zi a lunii a 
treia (cf. Exod 19:1), şi acolo îi prezintă trecutul și viitorul lui Israel. Cartea 
conţine fie cuvintele lui Dumnezeu revelate în mod direct (capitolul 1), fie 
mesajul pe care un înger al prezenței Sale i-l dictează lui Moise de pe tablele 
cereşti. În consecință, indiferent de modul de întrebuințare a cărții, cititorul 
este pus față în față cu pretenția de inspiraţie a textului. 

Cartea Jubileelor este, de asemenea, citată în documentele de la Qumran ca 
autoritate. Documentul de la Damasc 16, 2-4 (p. 137) spune: „În ceea ce 
privește stabilirea exactă a timpului când Israel va fi ignorant, iată că este 
lămurit foarte bine în Cartea împărțirilor timpului în jubilee şi în săptămâni . 


Titlul cu caractere italice al cărții este numele dat Cărżii Jubileelor în mai 
multe surse antice, inclusiv textul propriei cărți. Pentru scriitorul 
Documentului de la Damasc, Cartea Jubileelor, care pretinde a fi revelată, este 
locul cel mai potrivit în care poate găsi afirmaţii exacte cu privire la perioadele 
istorice. Faptul că este folosit cuvântul perus („stabilirea exactă“) este probabil 
foarte important: în altă parte acest termen este asociat cu cărțile biblice. 
Termenul tradus „precizat concret“ este folosit în primul rând al aceleiași 
coloane în legătură cu Legea lui Moise. 

Documentul de la Damasc poate argumenta o altă poziţie cu ajutorul Carzii 
Jubileelor. În coloana a zecea, limitele de vârstă pentru judecători sunt definite 
între douăzeci și cinci și șaizeci de ani. „Nimeni peste vârsta de șaizeci de ani 
nu va ocupa funcţia de judecător al Adunării, «pentru că omul a păcătuit, 
zilele lui s-au scurtat și, în focul mâniei Lui împotriva locuitorilor pământului, 
Dumnezeu a rânduit ca înțelegerea lor să se îndepărteze de la ei chiar înainte 
de împlinirea zilelor lor»“ (10, 7-10; p. 139). Probabil autorul avea în minte 
Jubilee 23:11, deși nu îl citează exact. 

Un alt posibil apel la Cartea Jubileelor ca autoritate apare în manuscrisul 
4Q228 care folosește o parte din limbajul tipic Cărzii Jubileelor: „căci aga este 
scris în împărțirile zilelor“. În altă parte, fragmentul are alte două referiri la 
„împărțirea timpului său“, ambele putând fi aluzii la Cartea Jubileelor. 

Pentru a rezuma analiza cu privire la Cartea Jubileelor: ea apare la Qumran 
în mai multe exemplare decât toate cărțile biblice, cu excepţia celor cinci 
atribuite lui Moise; se numește pe sine revelație divină și se face referire la ea 
ca autoritate cam în trei locuri din literatura qumranită. În plus, alte câteva 
texte au fost numite „Pseudo-Jubilee“ deoarece folosesc un limbaj sau 
concepte asemănătoare Cărţii Jubileelor (4Q225—227), desi se îndepărtează 
într-o oarecare măsură de aceasta. Așadar, în cadrul comunităţii de la 
Qumran Cartea Jubileelor are toate trăsăturile unei cărți cu autoritate, mai 
puțin aceea de a avea un comentariu bazat pe ea. Această lucrare a devenit, 
mai târziu, canonică pentru unele grupări creștine, inclusiv pentru Biserica 
Ftiopiană (Abisiniană). Aprecierea mare de care se bucura în Etiopia a făcut 
ca originalul ebraic să se păstreze foarte bine, iar traducerea ei în greacă să 
dispară. O chestiune complicată cu privire la statutul Jubileelor la Qumran 
este că manuscrisul 4Q252 (Comentariul la Geneza A) arată că nu fiecare 


detaliu al cronologiei Jubileelor despre Potop a fost acceptat în toate 
documentele importante de la Qumran. Mai mult decât atât, unele texte 
calendaristice descriu schematic calendarul lunar, calendar pe care Jubileele îl 
condamnă. În consecință, în timp ce majoritatea elementelor demonstrează că 
textul Jubileelor a fost o sursă foarte apreciată, nu toti autorii de la Qumran 
acceptau întregul conţinut. 


(b) 4 Enoh 
Am precizat deja (capitolul 2 B.2, a) in analiza textelor gásite in pesteri, cá 
mare parte din lucrarea 7 Enoh, care este compusă din cinci secțiuni, a fost 
găsită în Peștera 4. Din păcate, a doua broșură, Asemănări/e lui Enoh, nu a 
fost găsită până în prezent. În schimb, un text numit Cartea Uriașilor pare să 
fie în strânsă legătură cu celelalte unități enohice și poate chiar să fi fost 
copiată, ca și altele dintre acestea, pe același manuscris. Șapte copii conțin 
părți din trei unități enohice, alte patru păstrează secțiuni ale Cărzii 
astronomice a lui Enoh şi nouă sau zece (câte una din Pesterile 1, 2 si 6 si șase 
din Peștera 4) redau Cartea Uriagilor. Dacă le considerăm pe toate ca fiind 
parte a unei (posibil a două) lucrări mai mari, numărul de copii este de 
douăzeci — un număr total foarte mare comparativ cu orice lucrare de la 
Qumran. Această lucrare, atât de generos reprezentată în peșteri, spune, la 
rândul ei, pe tot parcursul textului, că a fost revelată. Enoh spune de mai 
multe ori că scrierile sale sunt rezultatul unor viziuni pe care îngerii lui 
Dumnezeu sau chiar Dumnezeu, i le-au transmis. Unele din informaţiile lui 
Enoh provin de la táblitele cerești, cum se întâmplă si în Cartea Jubileelor. 
Textele de la Qumran nu numesc 7 Enoh ca sursă inspirată sau revelată, 
decât dacă cineva interpretează pasajul din Jubilee 4:17-24 în felul acesta. 
Autorul Cărfii Jubileelor cunoaşte în mod cert cărțile lui Enoh, pentru cá, în 
aceste versete, el rezumă conținutul lor și le urmărește până la revelația 
îngerească. Dar Cartea lui Enoh a fost folosită de alte texte de la Qumran ca 
sursă principală pentru niște scopuri asemănătoare. Cartea Jubileelor si o serie 
de texte de la Qumran folosesc așa-numita poveste a Veghetorilor, care pare 
să-și aibă originea in 7 Enoh 1-36, numită aici Cartea Vegbetorilor. Textul 
interpretează Geneza 6:1—4 astfel: unii dintre îngerii buni ai lui Dumnezeu 
(fiii lui Dumnezeu) și-au părăsit casa cerească si au coborât pe pământ, pentru 


că pofteau femei (fiicele oamenilor) sau pentru că doreau să facă bine 
oamenilor, dar s-au rătăcit după ce le-au văzut pe femei. Copiii născuți din 
unirea nefirească a îngerilor cu femeile erau uriași, violența lor distrugând 
pământul și ducând, în cele din urmă, la canibalism. Pentru a pedepsi răul 
oribil apărut, Dumnezeu a trimis Potopul. Această poveste în diferite variante 
pătrunde în literatura enohicá, este reprodusă în Cartea Jubileelor şi poate fi 
găsită intr-unele texte de la Qumran, cum ar fi Documentul de la Damasc şi 
Apocriful Genezei. Faţă de povestea lui Adam și a Evei din grădină, povestea 
Veghetorilor a fost modul standard de exemplificare a virilitátii răului pe 
pământ înainte de Potop. La Qumran povestea Veghetorului a fost acceptată 
pe scară largă si demonstrează autoritatea de care s-a bucurat 7 Eno/. În plus, 
felul in care 7 Enoh utilizează calendarele solare și lunare schematice a slujit ca 
model pentru textele calendaristice de la Qumran. 7 Enoh a devenit o carte 
canonicá pentru o parte a primilor crestini, inclusiv pentru autorul Epistolei 
lui Iuda din Noul Testament, care citează pasajul 7 Enoh 1:9 considerând cá 
ar contine cuvintele autentice ale celui de-al șaptelea patriarh (vezi Iuda 1:14— 
15, unde se spune că Enoh proroceste). 


(c) Manuscrisul Templului 

Manuscrisul Templului este un alt tip de exemplu. Faţă de Cartea Jubileelor sau 
unele părți din 7 Enoh, s-au găsit la Qumran mai puţine copii ale acestui text: 
două (posibil trei) copii în Peștera 11 — una dintre ele păstrând un procent 
mare din textul original, celălalt foarte fragmentar — și o copie fragmentară 
din Peștera 4. Cu toate acestea, în text pot fi observate pretenţiile clare cu 
privire la propria inspiraţie, exprimate într-un mod foarte original: textul este 
prezentat ca fiind discursul lui Dumnezeu către Moise pe Muntele Sinai. 
Același lucru este valabil, desigur, și pentru o mare parte din textul cuprins 
între Exodul 19 și Numeri 10 — un text biblic lung, dedicat legii primite de 
Moise la Sinai. Dar Manuscrisul Templului merge uneori mai departe decât 
autorii biblici în încercarea sa de a ambala conţinutul textului său în cuvintele 
lui Dumnezeu. Spre deosebire de Biblie, care prezintă adresarea lui 
Dumnezeu către Moise la persoana a treia (Moise transmite poporului 
instrucţiunile primite de la Dumnezeu), Manuscrisul Templului schimbă acest 
lucru într-o adresare la persoana întâi a Domnului către Moise. Unul dintre 


exemple este în coloana 56, care reproduce legea regelui din Deuteronom 
17:14-20. Comparati aceste rânduri în cele două lucrări: 


Deuteronom 17:14-15a: După ce vei intra în tara pe care ţi-o dă Domnul Dumnezeul tău și o vei 
stăpâni, după ce-ţi vei așeza locuinţa și vei zice: „Vreau să pun peste mine un împărat, ca toate 
neamurile care mă înconjoară“, să pui peste tine ca împărat pe acela pe care-l va alege Domnul 
Dumnezeul tău, si anume să iei un împărat din mijlocul fraților tăi. 

11Q' Templul 56, 12-14; p. 212: După ce vei intra în tara pe care ţi-o dau eu, o vei stăpâni, o vei 
locui și vei spune: „Voi pune un rege peste mine ca toate neamurile din jurul meu“, vei putea pune 
peste tine regele pe care-l voi alege eu. 


Pretentia de text revelat apare, așadar, direct în Manuscrisul Templului, 
prelucrând, și, uneori, citând pasaje lungi din Exod, Levitic, Numeri și mai 
ales din Deuteronom. 

Dar, vorbește vreun text de la Qumran despre Manuscrisul Templului ca 
despre o autoritate? Răspunsul la această întrebare este controversat. Însă nici 
o altă lucrare din peșteri nu face referiri clare la Manuscrisul Templului pentru 
a susține acest argument. Conţinutul acestui manuscris este reflectat în altceva 
(de exemplu, în calendarul său, învățătura despre spânzurarea unui criminal), 
dar autorii celorlalte Manuscrise nu numesc acest text prin nici un nume sau 
titlu pe care l-am putea recunoaște și nu-l consideră un text cu autoritate. 
Totuși, este greu de imaginat că un text care se prezintă cititorului ca fiind 
chiar discursul lui Dumnezeu către Moise și al cărui conținut avea o anumită 
importanță la Qumran să nu fi fost considerat o lucrare cu autoritate. Nu 
există nici o dovadă că, mai târziu, vreo grupare iudaică a adoptat în canonul 
ei Manuscrisul Templului. 

Textele de la Qumran sunt singurul exemplu pe care îl avem de bibliotecă 
iudaică din ultimele secole î.Cr. și primul d.Cr. pe care le putem investiga cu 
privire la existența unei conștiințe „canonice“. În mod cert, cărțile Legii și ale 
Profetilor se bucurau de o mare cinste, la fel ca Psalmii și Daniel. 
Manuscrisele ne oferă dovezi puţine sau deloc că anumite cărți din categoria 
Scrierilor ar fi fost considerate la fel. De asemenea, manuscrisele 
demonstrează că existau și alte cărți cu autoritate: Cartea Jubileelor şi părți din 
1 Enoh, dar și Manuscrisul Templului şi probabil altele, cum ar fi comentariile. 
Prin urmare, se poate trage concluzia că membrii comunităţii de la Qumran 
nu aveau o listă fixă, foarte clar definită, cu privire la ce cărți formau Biblia; 


sau, și mai exact, locuitorii din Qumran au inclus în categoria lor de cărți cu 
autoritate mai multe lucrări care nu au devenit niciodată părți ale Bibliei 
ebraice. Comunitatea qumranită credea, în mod cert, că revelația fusese 
acordată si unor oameni din vremea lor (Învățătorul era considerat inspirat). 
Poate că au adoptat o viziune mai largă cu privire la cărțile revelate, care este 
exprimată în 4 Ezra 14. 

doilea (n. red.). 


CAPITOLUL 6 
Manuscrisele și Noul Testament 


A. INTRODUCERE 


Un mare entuziasm, dar și foarte aprinse controverse cu privire la manuscrise 
au gravitat în jurul posibilelor relații cu Noul Testament și cu cea mai veche 
formă de creștinism, inclusiv cu Isus însuși. De la primele studii despre 
Qumran și până în prezent, unii cercetători fie au observat paralele 
extraordinar de apropiate între Manuscrisele de la Marea Moartă și cărțile 
Noului Testament, fie i-au identificat pe qumraniti cu creștinii. Majoritatea 
experților consideră că aceste afirmaţii sunt exagerate — există diferențe 
flagrante între cele două grupuri gi între textele lor. În acest capitol voi 
compara cele două grupări religioase. De la început ar trebui amintit că 
Manuscrisele nu menționează nici pe Isus, nici vreun alt personaj din Noul 
Testament. Dacă în textele de la Qumran întâlnim nume din Noul 
Testament, ele trebuie înţelese în sens simbolic. De asemenea, este foarte 
probabil ca nici un fragment al Noului Testament sau al altui text creștin 
timpuriu să nu fie inclus printre nenumăratele fragmente din cele unsprezece 
peșteri (problema aceasta este examinată mai jos în B.1, b.1). Prin urmare, 
orice relaţii care ar putea exista între Manuscrise și Noul Testament sunt 
indirecte. Este foarte posibil ca unele lucrări eseniene să fi avut o anumită 
influență asupra scriitorilor creștini de la început și este posibil ca între 
qumraniti și un personaj sau personaje menţionate în Noul Testament să fi 
existat un oarecare contact. Totuși, în cea mai mare parte a lor legăturile se 
manifestă în domeniul ideilor și al practicilor rezultate din acestea. Membrii 
celor două mișcări se distingeau unii de alţii, lucru atestat de textele lor. 
Putem numi repede un contrast: Noul Testament este centrat pe Isus Mesia, 
în timp ce manuscrisele nu îl menționează niciodată. 

Unul dintre cei mai faimoși și influenţi cercetători ai Qumranului a fost 
savantul francez André Dupont-Sommer. Studiile sale despre primele texte 


de la Qumran publicate l-au condus să prezinte un set de trăsături comune 
remarcabile, între Învățătorul Dreptăţii — fondatorul și liderul original al 
mișcării — si Isus (observați ce pronume sunt scrise cu majuscule în această 
traducere în engleză a cărţii sale, în 1952): 


Maestrul galileean, așa cum este El prezentat în scrierile Noului Testament, apare in multe privințe 
ca o reîncarnare uluitoare a Maestrului Dreptăţii [Învățătorul Dreptăţii]. Asemenea celui din urmă, 
El propováduia pocáinta, sărăcia, smerenia, iubirea de aproapele, castitatea. La fel ca Învățătorul de 
la Qumran, El a prescris respectarea Legii lui Moise, a întregii Legi, dar Legea s-a încheiat și 
desăvârșit datorită propriilor Sale revelații. Asemenea celui de la Qumran, El a fost alesul și Mesia 
hotărât de Dumnezeu, Mesia, răscumpărătorul lumii. Asemenea celuilalt, El a avut parte de 
ostilitate din partea preoților, grupul saducheilor. La fel ca celălalt, El a fost condamnat și dat la 
moarte. Asemenea celui de la Qumran, El a pronunțat judecata asupra Ierusalimului, care a fost 
cucerit si distrus de romani pentru că L-a omorât. La fel ca Învățătorul Dreptăţii, la sfârșitul 
timpului, El va fi judecătorul suprem. Asemenea aceluia, El a întemeiat o Biserică ai cărei adepti 
așteptau cu ardoare întoarcerea Sa glorioasă. 


Chiar dacă unele dintre afirmaţiile sale s-au bazat pe interpretări și 
traduceri greşite ale textelor, articolele lui Dupont-Sommer despre 
Manuscrise și varianta lui de traducere a textelor de la Qumran au ajuns la un 
public larg, care includea atât experți în domeniu, cât și observatori curioși din 
afara disciplinei. Un membru al acestei ultime categorii a fost Edmund 
Wilson, care a scris un articol foarte citit și publicat in revista The New Yorker 
din 1955, „Manuscrisele de la Marea Moartă“. Potrivit lui Wilson, relația 
esenienilor din Qumran cu Isus și primii creștini ar putea fi caracterizată ca 
„fazele succesive ale aceleiași mișcări“. El a declarat emfatic despre Qumran: 
„Mănăstirea, o structură de piatră care dăinuie, între apele amare și stâncile 
abrupte, cu cuptorul și călimările sale, cu moara și cu haznaua ei, constelația ei 
de izvoare sacre și mormintele neîmpodobite ale morţilor ei, este, poate, mai 
mult decât Betleem sau Nazaret, leagănul creștinismului“. El a anticipat 
reacţiile care urmau să apară în urma acestui articol și i-a acuzat pe savanții 
evrei și creștini că au fost reticenti să admită magnitudinea dovezilor din 
manuscrise, pentru că asta le-ar tulbura preconceptiile religioase. Savantii 
evrei, a afirmat el, erau prea preocupaţi de protejarea autorităţii T'extului 
Masoretic si nu erau dispuși să admită că creștinismul era o dezvoltare 
naturală a diferitelor tipuri de iudaism. Creștinilor, în mod evident, le era 
frică ca nu cumva unicitatea lui Cristos să fie contestată. Într-un paragraf care 


avea să fie frecvent citat, Wilson a tras concluzia: „ar fi un imens avantaj în 
relaţiile culturale și sociale — adică pentru civilizație — dacă ascensiunea 
creștinismului ar fi, în final, înțeleasă ca un simplu episod al istoriei umane, 
care nu s-a propagat ca dogmă și revelație divină. Se crede că studiul 
Manuscriselor de la Marea Moartă — prin direcția pe care o ia acum — nu 
poate eșua în a ajunge la această concluzie“. Articolul acesta nu ne spune însă 
nimic despre felul în care se poate ajunge la o astfel de concluzie din dovezile 
limitate ale Manuscriselor si nici despre marele avantaj sau beneficiu în 
„relaţiile sociale și culturale“ preconizat de Wilson. 

Chiar și astăzi unii savanți încearcă să pună creștinismul și manuscrisele 
într-o legătură mult mai strânsă decât permite linia principală de interpretare, 
dar ei conving pe puțini sau pe nimeni și sunt, în general, luați în serios mai 
degrabă de mass-media decât de colegii lor. Ei încearcă să respingă dovezile 
paleografice și arheologice care au datat Manuscrisele într-o perioadă mult 
mai veche decât o cer ipotezele lor. Un exemplu contemporan este Robert 
Eisenman, care a elaborat teoria unei mișcări ,tadochite^, care a existat timp 
de secole și i-a inclus pe Ezra, luda Macabeul, loan Botezătorul, Isus și 
fratele său Iacov; această mișcare a devenit sectară abia în secolul I d.Cr. Un 
alt exemplu este Barbara Thiering, care consideră cá Ioan Botezătorul a fost 
Învățătorul Dreptăţii, iar Isus, Preotul cel Nelegiuit din textele de la Qumran. 
De asemenea, ea a declarat că Evangheliile și Faptele sunt documente 
asemănătoare cu peser, care pot fi interpretate la un nivel literal simplist (așa 
cum au fost interpretate de toti teologii în ultimii 1900 de ani), dar și la un alt 
nivel, mai profund, pe care ea a reușit să-l decodifice. 

Deși unii autori, în ceea ce privește creștinismul, au tras concluzii foarte 
controversate cu privire la Qumran, câțiva savanți au început să lucreze în 
liniște și cu răbdare pentru a determina punctele de legătură și diferențele 
dintre cele două literaturi și modul prin care s-ar putea explica 
interdependenta lor. Rezultatele demersului lor se găsesc în aproape toate 
introducerile la Manuscrisele de la Qumran apărute în ultimele patru decenii. 
Millar Burrows de la Universitatea Yale, unul dintre primii cercetători care a 
văzut sulurile, a scris despre asemănările dintre loan și păzitorii legământului, 
dintre Isus și Învățătorul Dreptăţii și despre mesajele pe care fiecare le-a 
propovăduit. Burrows a considerat că asemănările mai convingătoare pot fi 


observate în chestiuni precum structura comunitară (12 laici în conducerea de 
la Qumran, paralel cu cei 12 apostoli), forme de închinare (botez, mese 
rituale), practici (bunuri la comun), doctrine (dualism al luminii și 
întunericului, o îndreptare acordată prin har) și interpretarea constantă a 
Scripturilor (chiar dacă nu exista o noţiune fixă cu privire la cărţile 
constituente ale Bibliei). Din studiul său aprofundat și susținut el a tras 
concluzia: „În ceea ce mă priveşte, trebuie să spun că, după ce am studiat 
Manuscrisele de la Marea Moartă timp de șapte ani, nu consider că 
înţelegerea mea despre Noul Testament este modificată substantial. 
Contextul lui iudaic îmi pare acum mai clar și mai ușor de înțeles, dar sensul 
său nu a fost nici schimbat și nici clarificat în mod semnificativ“. 

Tipurile de similarități remarcate de Burrows (si alte câteva elemente 
paralele, cum ar fi eshatologia) au rămas punctele în care savanții au observat 
cea mai mare asemănare între cele două comunități și textele lor. O listă 
substanțială de paralele între cele două mișcări a arătat încă odată, dacă mai 
era necesar, că mișcarea creștină a apărut din iudaism și că, în formarea 
propriei sale vieți și doctrine, a împrumutat o mare parte din moștenirea 
iudaismului. După cum a remarcat și Krister Stendahl, fost decan al Facultăţii 
de Teologie de la Harvard: „Este corect să spunem că manuscrisele 
completează fundalul creștinismului, dar adaugă atât de multe elemente, încât 
semnificația asemănărilor salvează cu siguranță creștinismul de la falsele 
pretenţii de originalitate și ne conduce la o nouă înțelegere a adevăratului său 
fundament, anume persoana și faptele lui Mesia“. 

Orice analiză a studiilor despre Qumran și Noul Testament va dezvălui că 
majoritatea cercetătorilor au adoptat o poziţie moderată: deși cele două 
literaturi și comunități conţin diferențe majore, ele sunt și remarcabil de 
asemănătoare în ceea ce privește vocabularul teologic, unele principii 
doctrinare importante și anumite practici organizaționale și rituale. Paralelele 
acestea pot fi explicate în moduri diferite, dar, se poate spune că atât 
qumranitii, cât si primii creștini, care se considerau păstrătorii unui nou 
legământ (2 Corinteni 3:6; Documentul de la Damasc 20, 12), erau 
descendenţii unei tradiții comune importante din iudaism. 


B. SIMILARITÁTI ÎNTRE MANUSCRISE ȘI NOUL 
TESTAMENT 


În continuarea acestui capitol vom analiza selectiv argumentele textuale care 
demonstrează asemănarea nuanțată dintre Noul Testament și literatura de la 
Qumran. Pentru a inlesni comparatia, voi împărți materialul în șase rubrici. 
Trebuie să ne amintim că a enumera paralelele dintre cele două tipuri de texte 
nu înseamnă a explica felul în care aceste similarități au apărut. Dacă putem 
identifica la creștini și esenienii o învățătură comună, asta nu înseamnă că, să 
zicem, cei de la Qumran au preluat-o de la creștini sau invers. Cu toate 
acestea, dacă putem determina un număr mare de situații în care primii 
creștini au fost în acord cu membrii comunităţii de la Qumran sau cu 
esenienii, dar nu și cu alte grupuri evreiești, atunci vom face un mare progres 
în explicarea tipului de iudaism care i-a influențat cel mai mult pe Isus și pe 
adepții lui. 


1. LIMBAJ ȘI TEXT 


Înainte de apariția Manuscriselor de la Marea Moartă, lumea academică 
dispunea de foarte puţină literatură ebraică sau aramaică din ultimele secole 
î.Cr. si primul d.Cr. Desigur, aproape toate cărțile Bibliei Ebraice erau mult 
mai vechi (disponibile însă doar în copii medievale), iar vasta literatură 
rabinică a fost scrisă abia câteva secole mai târziu. Din perioada dintre aceste 
două corpuri de texte ebraice și aramaice s-au păstrat, practic, doar câteva 
inscripții. Situaţia s-a schimbat drastic începând cu 1947. Acum, cercetătorii 
au la dispoziţie un grup considerabil de manuscrise ebraice și aramaice — de la 
Qumran și din alte părți — care oferă informaţii valoroase despre limbile scrise 
și chiar vorbite ale Palestinei din perioada mai sus-mentionatá. 


a. Limba 


Noul Testament a fost scris în greacă (cu excepția câtorva cuvinte aramaice 
transliterate în grecește, cum este /a/itha kumi în Marcu 5:41), dar Isus vorbea 
aramaică și, probabil, ebraică, iar primii lui ucenici au fost evrei vorbitori de 
limbi semitice din Galileea sau ludeea. Așadar, cele mai vechi cuvinte 


propovăduite de Isus și ucenici lui nu au supraviețuit în limba originală, ci 
doar în traduceri editate. Desigur, ar fi foarte util dacă am ști, atunci când 
interpretăm Evangheliile, care au fost cuvintele și propoziţiile originale. Dar, 
deocamdată nu dispunem de un astfel de material, însă originalele semitice 
ale unui număr de cuvinte și expresii din Noul Testament (uneori cu 
semnificații specializate) sunt acum atestate pentru prima dată în Manuscrise. 


(1) Cei multi 

Un exemplu care este frecvent citat este expresia „cei multi/majoritatea" — 
un termen general care a fost folosit, în mai multe pasaje din Noul 
Testament, pentru a desemna grupurile de credincioși. Este posibil ca în 
cuvintele euharistice ale lui Isus, asa cum sunt redate în Matei și Marcu, 
termenul să fi fost folosit cu referire la grupul de ucenici, în timp ce în pasajul 
paralel Luca a simţit nevoia să clarifice sensul pentru cititorii săi. 


Matei 26:27-28: Marcu 14:23-3-24: Luca 22:20: 

Apoi a luat un pahar şi, după ce a Apoi a luat un pahar şi, după cea Tot astfel, după ce au 
mulțumit lui Dumnezeu, li l-a dat, mulțumit lui Dumnezeu, li l-a mâncat, a luat paharul şi li 
zicând: ,Beti toti din el, căci acesta dat şi au băut toti din el. Şi le-a l-a dat, zicând: „Acest 
este sângele Meu, sângele zis: „Acesta este sângele Meu, pahar este legământul cel 
legământului celui nou, care se varsă sângele legământului celui nou, nou, făcut în sângele Meu, 
pentru multi, spre iertarea păcatelor“. care se varsă pentru mulţi“. care se varsă pentru voi“. 


Este posibil, dar puţin probabil, ca atunci când Isus spune „mulți“ să se 
refere la ucenicii săi și probabil Luca, care a sesizat problema, a ales să scrie 
„voi“. Un caz mai clar apare în a doua Epistolă a lui Pavel către corinteni. El 
scrie Bisericii, care trezise în el o mare varietate de emoții: „Dacă a fost cineva 
o pricină de întristare, nu m-a întristat numai pe mine, ci pe voi toti; cel puţin 
în parte, ca să nu spun prea mult. Este destul pentru omul acesta pedeapsa 
care i-a fost dată de cei mai multi [zón fleionón]" (2 Corinteni 2:5-6; vezi 
pentru un posibil cuvânt sinonim și Fapte 6:2, 5; 15:12, 30). 

La Qumran, calitatea deplină de membru este desemnată prin cuvântul 
ebraic care se află în spatele termenului folosit lui Pavel „cei mai 
multi/majoritatea". Manualul comunității stabileşte reguli cu privire la cine și 
când poate vorbi în timpul adunărilor generale ale întregului grup: „Și în 
Consiliul Adunării [harabbim — cei multi] nimeni nu va vorbi fără acordul 


Adunării [harabbim], sau al Păzitorului adunării [harabbim]“ (6, 11-12; p. 
106). Cuvântul apare în acest sens de douăzeci și șase de ori în coloanele 6-8, 
o dată în coloana 9 si de trei ori în Documentul de la Damasc. În unele cazuri, 
„cei mulți“ aveau în mod evident funcții judecătorești, la fel ca în 2 Corinteni: 
„Și, în plus, nimeni să nu-și acuze tovarășul in fata Adunării [Parabbim] fără 
să-l fi mustrat mai întâi în prezenţa martorilor“ (6, 1; p. 105). 


(2) Păzitorul 

Cuvântul ebraic pe care Geza Vermes îl redă drept „Păzitorul“ (bamevagqer) 
poate fi un alt exemplu. Acest cuvânt este echivalentul lui epískopos 
(episcop/supraveghetor) în Noul Testament (Filipeni 1:1; 1 Timotei 3:1-7; 
Tit 1:7-9) şi se referă la cineva care are roluri similare de supraveghere ca 
acela din comunitatea de la Qumran, unde îl desemna pe cel care-i examina 
pe membrii aspiranti la începutul noviciatului lor (1OS 6, 13-15), desi în 
pasajul acesta se folosește un cuvânt diferit. Despre el se spune că ar fi (literal) 
„peste cei mulţi“ (6, 12). O mare parte din coloana a noua prezintă calităţile 
sale; sunt evidenţiate capacitatea de a învăța pe alții și calitățile personale 
virtuoase, calități asemănătoare cu cele cerute unui episcop în 1 Timotei si 


Tit. 
(3) Alte exemple 


Pe lângă asemănările terminologice de tipul celor prezentate mai sus, 
manuscrisele dezvăluie originalul semitic și pentru alte expresii din Noul 
Testament. Joseph Fitzmyer, un expert în domeniul Noului Testament și al 
Manuscriselor, a enumerat o serie de expresii pauline care aparțin acestei 
categorii. Printre ele se numără: „dreptatea lui Dumnezeu“, „faptele Legii; 
„Biserica lui Dumnezeu“; și „fiii luminii“ Chiar dacă ar fi fost posibil, fără să fi 
avut Manuscrisele, să determinăm echivalentele ebraice sau aramaice ale 
expresiilor grecești, ele demonstrează că aceste expresii erau folosite în limbile 
semitice pe vremea când se scriau cărțile Noului Testament. 


b. Text 
(1) Papirusuri ale Noului Testament în Peştera 7 


Jose O'Callaghan, un iezuit spaniol, a făcut senzaţie în anii 1970, când a scris 


că Peștera Qumran 7, unde au fost găsite fragmente grecești, conținea mai 
multe părți din textul lui Marcu, Fapte, Romani, 1 Timotei, Iacov si 2 Petru. 
Dacă ar fi putut să demonstreze asta, cercetătorii ar fi trebuit să reînnoiască 
teoria dominantă despre locuitorii din Qumran, cel puţin în fazele ulterioare 
ale așezării. Dacă în peșteri s-ar fi descoperit copii ale cărților Noului 
Testament, atunci ar fi fost normal să presupunem că unii creștini au fost la 
Qumran. Dacă O'Callaghan ar fi avut dreptate, experții din domeniul Noului 
Testament ar fi trebuit să-și revizuiască drastic datarea cărților precum 2 
Petru, care este adesea considerată ultima carte scrisă a Noului Testament. 
Desi unii experti ai Noului Testament o plasează la începutul secolului al II- 
lea, O'Callaghan presupune că a fost compusă înainte ca secta de la Qumran 
să fie distrusă în 68 sau 70 d.Cr. După cum s-a dovedit ulterior, foarte 
indrázneata ipoteză a lui O'Callaghan nu a fost corectă. Unii au acceptat 
identificarea propusă de O'Callaghan, anume că unul dintre aceste papirusuri 
(7Q5) contine câteva litere şi un cuvânt din Marcu 6:52-53, dar textele pe 
care O'Callaghan le-a identificat sunt foarte mici și, oricum, nu toate literele 
de pe câte un fragment se potrivesc exact cu pasajele din Noul Testament pe 
care se presupune că le-ar reproduce. Prin urmare, este destul de improbabil 
ca vreun text din Noul Testament (sau al creștinismului primitiv) să fi fost 
găsit în vreuna dintre cele unsprezece peșteri de la Qumran. 


(2) Cuvinte şi expresii de la Qumran în textul Noului Testament 


Chiar dacă nici un cercetător serios al Manuscriselor de la Marea Moartă 
nu crede cá la Qumran s-ar fi găsit copii ale cărților Noului Testament, multi 
dintre ei cred că este posibil ca părți ale unor cărți ale Noului Testament să fi 
folosit surse de la Qumran (sau, mai general, eseniene), care au fost, probabil, 
revizuite și adaptate pentru contextul lor. Textul care a suscitat cele mai multe 
discuții în acest sens este 2 Corinteni 6:14—7:1. 

Nu vá injugati la un jug nepotrivit cu cei necredincioși. Căci ce legătură este între dreptate si 

fărădelege? Sau cum poate sta împreună lumina cu întunericul? Ce înțelegere poate fi între Cristos și 

Belial? Sau ce legătură are cel credincios cu cel necredincios? Cum se împacă Templul lui Dumnezeu 

cu idolii? Căci noi suntem Templul Dumnezeului celui viu, cum a zis Dumnezeu: «Eu voi locui și 

voi umbla în mijlocul lor; Eu voi fi Dumnezeul lor și ei vor fi poporul Meu». De aceea: «esiti din 


mijlocul lor si despártiti-vá de ei, zice Domnul. Nu vă atingeti de ce este necurat și vá voi primi. Eu 
vă voi fi Tată, și voi Imi veți fi fii și fiice, zice Domnul cel Atotputernic». Deci, fiindcă avem astfel 


de fágáduinte, preaiubitilor, să ne curátim de orice întinăciune a cărnii și a duhului și să ne ducem 
sfințirea până la capăt, în frica de Dumnezeu. 


Aceste șase versete conțin unele cuvinte și expresii care seamănă cu cele de 
la Qumran: nu există nici o legătură între cei neprihániti si cei nelegiuiti; 
dualismul lumină și întuneric fără cale de mijloc; numele Behar = Belial, 
nume extrem de comun într-o mulțime de texte de la Qumran, pentru cel rău 
(în Noul Testament apare o singură dată). Si în acest text, Pavel îi îndeamnă 
pe corinteni la curátie, care este legată de sfințenie; curátia a fost, evident, o 
preocupare centrală la Qumran. Nu se poate demonstra că Pavel a luat aceste 
cuvinte dintr-o lucrare de la Qumran sau chiar dintr-o lucrare eseniană, dar în 
2 Corinteni 6:14—7:1 el folosește, într-adevăr, un limbaj pe care-l 
recunoaștem în textele de la Qumran. 


(3) Predica de pe Munte 


Un alt text care ne oferă cuvinte și expresii care seamănă cu cele de la Qumran 
este Predica de pe Munte din Matei 5-7. Una dintre aceste expresii este 
„sărac cu duhul“ (Matei 5:3; 1QM 14, 7). În Predică este încurajată, printre 
altele, evitarea folosirii jurámintelor (5:33—37), care, conform lui Iosephus 
Flavius (Anrichizările iudaice 15, 371), era o caracteristică a esenienilor, si 
datoria de a întoarce celălalt obraz (5:38-39; 1OS 10, 17-18). Mai mult decât 
atât, antitezele din Predică („aţi auzit că s-a spus, dar eu vă spun“) amintesc 
de felul în care textul de la Qumran, Unele dintre Cărţile Torei = 4AQMMT 
introduce dezacordurile dintre sectă și oponenții ei: „voi știți, noi însă 
gándim/zicem". 


2. PERSONAJE 


Mult timp s-a sugerat cá personajele Noului Testament ar fi avut ceva de-a 
face cu comunitatea de la Qumran. Unii pretindeau cá au identificat personaje 
ale Noului Testament deghizate in spatele unor titluri precum „Învățătorul 
Dreptăţii“ și „Preotul cel Nelegiuit“, dar aceste teorii nu au găsit prea multă 
susținere. Avem motive să credem că unele personaje din Noul Testament au 
avut contact cu Qumranul și grupul de acolo, chiar dacă nu sunt menționate 
după nume sau titlu? 


a. loan Botezătorul 


Încă de la începutul studiilor comparative, cercetătorii au sesizat asemănările 
dintre Ioan si învățăturile sale, pe de o parte, si locuitorii de la Qumran și 
doctrinele lor, pe de altá parte. Din mai multe motive párea posibil ca Ioan sá 
fi avut, eventual, unele legáturi cu Qumran. În primul rând, tatăl lui fusese 
preot (Luca 1:5, 8—23), iar când s-a născut, tatăl sáu a spus despre loan: 


Şi tu, pruncule, vei fi chemat proroc al Celui Preaînalt. 

Căci vei merge înaintea Domnului, ca să pregătești căile Lui 
şi să dai poporului Său cunoştinţa mântuirii, 

care stă în iertarea păcatelor lui; 
datorită marii îndurări a Dumnezeului nostru, 

în urma căreia ne-a cercetat Soarele care răsare din înălțime, 
ca să lumineze pe cei ce zac în întunericul şi în umbra morții 

şi să ne îndrepte picioarele pe calea păcii!“ (Luca 1:76-79) 


În versetul următor, Luca adaugă: „Iar pruncul creştea şi se întărea în duh. 
Şi a stat în locuri pustii până în ziua arătării lui înaintea lui Israel“ (1:80). 
Deci loan mersese în pustie înainte de începerea slujirii sale, și acolo cuvântul 
lui Dumnezeu i-a vorbit în al cincisprezecelea an al împăratului Tiberiu (3:1— 
2). 

Cei trei autori ai Evangheliilor vorbesc într-un mod asemănător despre 
slujirea publică a lui Ioan, numindu-i activitatea o propováduire a pocáintei 
(Matei 3:2; Marcu 1:4; Luca 3:3 [unde se spune „propovăduia botezul 
pocáintei, pentru iertarea păcatelor“]). Activitatea lui servea unui scop mult 
mai măreț în planul lui Dumnezeu pentru zilele din urmă, pentru cá el 
împlinea cuvintele profetice ale lui Isaia: Ioan era 


glasul celui ce strigă în pustie: ,Pregátiti calea Domnului, neteziti-I cărările. Orice vale va fi 
astupată, orice munte şi orice deal vor fi prefăcute în loc neted; căile strâmbe vor fi îndreptate şi 
drumurile zgrunturoase vor fi netezite. Şi orice făptură va vedea mântuirea lui Dumnezeu. (Luca 
3:4-6, Isaia 40:3—5; vezi și Matei 3:3; Marcu 1:2-3, ambele citând doar Isaia 40:3) 


Propovăduirea lui loan a fost marcată de o urgență eshatologică, de 
necesitatea pocáintei înainte de sosirea zilei celei mari când Domnul va veni. 
Matei și Marcu adaugă și o descriere a îmbrăcămintei și dietei neobișnuite ale 
lui Ioan (Matei 3:4—5; Marcu 1:6), iar ei, împreună cu Luca, spun că loan 
boteza oamenii în râul Iordan (Matei 3:5—6; Marcu 1:5; Luca 3:3 [aici Luca 


spune că loan „a mers prin tot ţinutul din împrejurimile lordanului“]). 
Mesajul său puternic și clar i-a impresionat pe oameni, și loan nu a ezitat să- 
și confrunte ascultătorii cu păcatul lor și cu posibilele consecințe ale acestuia 
(Matei 3:7-10; Luca 3:7-14). Luca spune că Ioan a devenit obiect de interes 
pentru ascultătorii lui: „Fiindcă norodul era în așteptare şi toti se gândeau in 
inimile lor cu privire la loan dacă nu cumva el este Cristosul“ (3:15). Drept 
răspuns el anunță venirea unuia mai mare decât el, care nu va boteza cu apă, 
aşa cum făcuse el, ci cu Duhul Sfânt și cu foc și care va aduce judecata (Luca 
3:16-18; vezi si Matei 3:11-12) ; Marcu 1:7-8; Ioan 1:19-28). În cele din 
urmă loan îl botează și pe Isus într-o scenă memorabilă, iar mai apoi este 
întemnițat și decapitat. 

Multe detalii despre loan, așa cum este el descris în Noul Testament, 
amintesc de comunitatea și textele de la Qumran. Este posibil ca Ioan să își fi 
desfășurat, uneori, activitatea destul de aproape de Qumran. Evanghelia după 
Ioan îi situează slujirea de botez „în Betania dincolo de Iordan“ (1:28) si „la 
Enon, aproape de Salim, pentru că acolo erau multe ape“ (3:23). Nici unul 
dintre aceste locuri nu a fost clar identificat, se pare că ar fi spre nord, mult 
mai departe decât Qumranul. Cu toate acestea, activitatea lui în pustia de 
lângă Iordan l-ar fi putut aduce în vecinătatea Qumranului sau chiar acolo. 
Botezul lui loan pentru pocăință se aseamănă cu învățătura de la Qumran 
despre spălarea cu apă pentru curăţire si sfințire (2OS 3, 4-5, 9). Manualul 
comunității mai spune: „Ei nu vor intra în apă ca să se împărtășească din 
mâncarea curată a oamenilor sfintiti, căci nu vor fi curátiti dacă nu se vor 
întoarce de la răutatea lor; căci toti cei ce calcă cuvântul Lui sunt necurati* (5, 
13-14; p. 104). Complexul de clădiri de la Qumran este presărat cu cisterne, 
unele având scări care duc direct în apă — ceea ce demonstrează că au fost 
folosite pentru băile rituale regulate ale celor din comunitate. Botezul lui loan 
și ritualurile de la Qumran erau, probabil, diferite în anumite privințe. De 
exemplu, botezul lui loan era primit probabil o singură dată de cel care voia să 
se pocăiască. Aproape sigur ablutiunile de la Qumran erau mult mai dese, 
chiar zilnice. Totuși, ambele tipuri de spălare — cea a lui loan și cea de la 
Qumran — sunt strâns legate de pocăință și, spre deosebire de botezul 
prozelitilor, erau destinate evreilor. De asemenea, trebuie să ne amintim că 
textele explică atât misiunea comunității de la Qumran, cât și pe cea a lui Ioan 


Botezătorul prin aceeași referință biblică — Isaia 40:3. Manualul comunității 
(1OS 8, 12-15) citează acest verset pentru a arăta că grupul împlinește 
cuvintele profetului mergând literalmente în pustie, pentru a pregăti acolo 
calea Domnului prin studiul Torei lui Moise. Cele patru Evanghelii consideră 
că această profeție isi găsește împlinirea în slujirea lui Ioan ca precursor al lui 
Isus. 

Asemănările dintre secta de la Qumran și loan nu presupun identificarea 
lui loan cu comunitatea eseniană, dar cu siguranță sunt interesante și i-au 
determinat pe unii să facă declaraţii îndrăzneţe în privința legăturilor eseniene 
pe care le-ar fi avut loan Botezătorul. Totuși, chiar dacă ar fi fost membru al 
comunității de la Qumran sau a vizitat locul respectiv, el s-a separat ulterior 
pentru a-și începe propria slujire, independentă și solitară. Oricum, în 
realitate, nu există nici o dovadă cá Ioan ar fi avut o legătură cu comunitatea 


de la Qumran. 
b. Alții 


Nici un alt personaj al Noului Testament nu pare un candidat mai potrivit 
pentru asocierea cu comunitatea de la Qumran decât loan Botezătorul. Dar, 
dacă folosim termenul „personaj“ într-un sens mai larg pentru a-i include și 
pe oamenii din Vechiul Testament care joacă un rol în Noul Testament, 
atunci i-am putea include și pe Adam, Enoh, Noe, David si pe multi alții. Un 
astfel de personaj, la care unele texte de la Qumran fac referire, este 
Melchisedec. Cu siguranță, Melchisedec joacă un rol important în Epistola 
către Evrei, ca preot din al cărui ordin clerical face parte si Isus, pe care l-a 
prefigurat în mai multe moduri. Genealogiile din Matei și Luca arată că Isus 
nu era descendent din semintia lui Levi — semintia din care proveneau preoții. 
Întrucât era important pentru cristologia textului ca Isus să fie un mare preot 
desăvârșit, autorul cărții Evrei dezvoltă o tradiţie despre enigmaticul preot- 
rege al Salemului, care l-a întâlnit pe Avram în Geneza 14:18-20 si care l-a 
binecuvântat pe patriarh. 


În adevăr, Melchisedec acesta, împăratul Salemului, preot al Dumnezeului Preaînalt, care a 
întâmpinat pe Avraam când acesta se întorcea de la măcelul împăraților, care l-a binecuvântat, care a 
primit de la Avraam zeciuială din tot, care, după însemnarea numelui său, este întâi „Împărat al 
neprihănirii“, apoi şi „Împărat al Salemului“, adică „Împărat al păcii“, fără tată, fără mamă, fără spitá 


de neam, neavând nici început al zilelor, nici sfârșit al vieţii, dar care a fost asemănat cu Fiul lui 
Dumnezeu, rămâne preot în veac. 


Combinând Geneza 14:18-20 cu Psalmul 110:4 („Tu eşti preot în veac 
după rânduiala lui Melchisedec“) și făcând anumite deduceri din acestea, 
autorul epistolei a creat un portret remarcabil al unei persoane obscure, dar 
misterioase. 

Un text din Peștera 11, intitulat 11Q Melchisedec, oferă o paralelă cu 
statutul și caracteristicile lui Melchisedec înfățișate în Epistola către Evrei. În 
11Q Melchisedec el este prezentat ca un înger care proclamă libertatea, judecă 
și aduce răzbunarea divină asupra celor nelegiuiti. Statutul său supraomenesc, 
activitatea lui cerească în cadrul sfatului divin și actele sale mântuitoare pentru 
cei drepţi sunt foarte interesante, chiar dacă în 11Q Melchisedec preotul-rege 
din Salem nu este deloc prezentat așa cum se întâmplă în Epistola către Evrei. 
De fapt, acest Melchisedec ceresc seamănă mai de grabă cu Isus din Epistola 
către Evrei. Probabil un alt text îl menționează pe Melchisedec: Cântările 
jertfei Sabatului (4Q400—407; alte exemplare, care provin din Peștera 11 și 
Masada) îl prezintă ca marele preot din ceruri, așa cum Epistola către Evrei îl 
prezintă pe Isus. Totuși, în analiza acestui text se impune prudenţă, deoarece 
părțile relevante ale textului sunt foarte deteriorate. 


3. PRACTICI 


Cercetătorii au observat de multă vreme că paralelele cu adevărat 
impresionante și surprinzătoare dintre creștinii din Noul Testament și 
păzitorii legământului de la Qumran sunt în domeniul conduitei sau 
practicilor. Prezint aici o selecție a asemănărilor. 


a. Bunurile în comun 


Luca, primul istoric al Bisericii, scrie la finalul prezentării evenimentelor care 
au avut loc în Ziua Cincizecimii: „Toți cei ce credeau erau împreună la un loc 
şi aveau toate de obşte. Îşi vindeau ogoarele și averile, si banii îi împărțeau 
între toti, după nevoile fiecăruia“ (Faptele Apostolilor 2:44—45). Faptele 
Apostolilor 4:32 oferă o declarație programatică: „Mulțimea celor ce crezuserá 
era o inimă şi un suflet. Nici unul nu zicea că averile lui sunt ale lui, ci aveau 


toate de obște“. Mai târziu, în Faptele Apostolilor 5:1-11, Luca vorbește 
despre Anania și Safira, care au vândut un teren, dar au oferit comunității 
numai o parte din prețul total, pretinzând însă că acea sumă reprezenta prețul 
de vânzare. Faptele Apostolilor 5:4 menţionează că aceste donaţii erau 
voluntare, si că punerea întregii averi în folosul comun nu era ceva 
obligatoriu. Acolo, Petru întreabă: „Dacă n-o vindeai, nu rămânea ea a ta? Si, 
după ce ai vândut-o, nu puteai să faci ce vrei cu prețul ei?“ Desi Faptele 
Apostolilor înfățișează deținerea in comun a bunurilor ca pe o practică a 
primilor creștini din Ierusalim, se pare că aceasta nu era universală în Biserica 
primară, pentru că Pavel scrie ca și cum membrii bisericilor pe care le fondase 
dispuneau de mijloace materiale private cu care puteau să întâmpine nevoile 
altora (vezi, de exemplu, 1 Corinteni 16:2). 

Încă de la inceputul studierii Manuscriselor, cercetátorii au vázut 
asemănarea dintre practica aceasta celebră si ceea ce spun Manualul 
comunității, losephus Flavius (Istoria războiului iudeilor cu romanii 2, 122) şi 
Pliniu cel Bătrân (Iszeria naturală 5, 73) despre esenieni. Manualul face aluzie 
de multe ori la comasarea proprietăţii private a membrilor cu posesiunile 
grupului, dar tema este deosebit de importantă în secțiunea care descrie 
procedurile initiale pentru membrii aspiranti. La început, novicelui nu i se 
permite să participe la masa curată a adunării, „și nici nu va avea ceva din 
proprietatea adunării“ (1Q$ 6, 17; P. 106). După încheierea unui an întreg in 
cadrul grupului și după ce s-a luat decizia că poate rămâne, „proprietatea și 
câștigurile sale vor fi predate trezorierului adunării care o va înregistra în 
catastiful sáu si nu o va cheltui pentru adunare“ (6, 19-20; p. 106). După ce a 
trecut cu succes testul de la sfârșitul celui de-al doilea an, „proprietatea sa va fi 
comasată“ cu bunurile comunităţii (6, 22). Discutarea acestei practici în 
capitolul 3 (A.2, b.2) a arătat că membrii comunităţii de la Qumran aveau 
mijloace pentru un fel de control privat al proprietăţii. Comunitățile 
menționate în Legământul de la Damasc, deși contribuiau cu un procent din 
câștigurile lor lunare la vistieria comunitară, dețineau și proprietăți private. 
Prin urmare, practica de la Qumran si cea din Biserica de la Ierusalim par a fi 
similare în ceea ce privește proprietatea și punerea bunurilor în comun. 


b. Masa 


Evangheliile descriu ultima cină la care Isus a luat parte cu ucenicii săi în 
două moduri diferite. În Evangheliile sinoptice (Matei, Marcu si Luca), 
aceasta este o masă de Paște; prin urmare, include pâine și vin și alte elemente 
tipice acelei ceremonii festive, deși și ocazia aceea a fost umbrită de tristețe. 
Ioan este singura Evanghelie care situează această ultimă masă în noaptea de 
dinaintea Paștelui, iar aici nu se menţionează nici pâinea, nici vinul ci spălarea 
picioarelor. În versiunea de Paşte a ultimei cine, pâinea și vinul capătă o 
semnificație sacramentală: 


Pe când mâncau ei, Isus a luat o pâine şi, după ce a binecuvántat-o, a frânt-o şi a dat-o ucenicilor, 
zicând: „Luaţi, mâncaţi; acesta este trupul Meu“. Apoi a luat un pahar şi, după ce a mulțumit lui 
Dumnezeu, li l-a dat, zicând: „Beţi toti din el, căci acesta este sângele Meu, sângele legământului 
celui nou, care se varsă pentru multi, spre iertarea păcatelor. Vă spun cá, de acum încolo, nu voi mai 
bea din acest rod al viței, până în ziua când îl voi bea cu voi nou în Împărăția Tatălui Meu. 


Aceste cuvinte acordă o însemnătate deosebită pâinii și vinului și plasează 
ceremonia într-un context de așteptare a „zilei aceea când o voi bea din nou 
cu voi în împărăţia Tatălui Meu“. Unele texte de la Qumran vorbesc despre o 
masă care, la rândul ei, face referire la elementele de bază, pâinea și vinului. 
Manualul comunității vorbeşte despre mesele grupului: „Și după ce masa a fost 
pregătită pentru mâncare și vinul nou pentru băut, preotul va fi primul care își 
va întinde mâna să binecuvânteze primele roade ale pâinii și ale vinului nou“. 
(IQS 6, 4-6 [rândurile 5-6 repetă câteva cuvinte, pe care Vermes nu le-a 
tradus; p. 105]). În capitolele anterioare ne-am întâlnit de mai multe ori cu 
tema „Mâncării curate“. Manualul stipulează că numai cei care petreceau un 
an întreg în comunitate aveau voie să mănânce hrana (6, 16-17), totuși din 
„băutura adunării“ nu aveau voie să ia nici chiar aceștia, decât după încheierea 
celui de-al doilea an, adică până ce atingeau calitatea de membru cu drepturi 
depline (6, 20-21). Cei care se făceau vinovaţi de defăimarea unui tovarăș 
erau excluși de la această masă timp de un an (7, 16). Această preocupare 
pentru limitarea admiterii la masă amintește de cuvintele lui Pavel către 
Biserica din Corint: 


De aceea, oricine mănâncă pâinea aceasta sau bea paharul Domnului în chip nevrednic va fi vinovat 
de trupul şi sângele Domnului. Fiecare să se cerceteze dar pe sine însuşi, şi aşa să mănânce din 
pâinea aceasta şi să bea din paharul acesta. Căci cine mănâncă şi bea îşi mănâncă şi bea osânda lui 
însuşi, dacă nu deosebeşte trupul Domnului. Din pricina aceasta sunt între voi multi neputincioşi şi 


bolnavi şi nu puţini au și murit (1 Cor 11:27-30). 


Se pare că prin „deosebirea trupului Domnului“ Pavel înţelege „înțelegerea 
naturii si unităţii grupului, trupul lui Cristos“. Manualul comunității arată 
aceeași preocupare pentru a înțelege ce este grupul si care sunt cerinţele lui, în 
ceea ce privește masa. 

Cea mai extinsă descriere a unei mese la Qumran ocupă o mare parte din a 
doua coloană a Manualului Adunării, care a fost copiat pe același manuscris ca 
și copia Manualului din Peştera 1. 


[Acesta va fi] adunarea oamenilor de renume [chemaţi] la ședința sfatului comunităţii. 

După ce Dumnezeu îl va face pe Mesia (Preotul), el va veni cu ei [în] fruntea întregii adunări a lui 
Israel cu toti [fraţii săi, fiii] lui Aaron, Preoţii [cei chemaţi] la adunare, oamenii de renume; și ei vor 
şedea [înaintea lui, fiecare om] în ordinea rangului său. Si atunci [Mes]ia al lui Israel va [veni] si 
căpeteniile [semintiilor lui Israel] vor ședea înaintea lui, [fiecare] în ordinea rangului său, după [locul 
lui] în taberele și grupurile lor. Si înaintea lor vor sta toti capii [familiei adunării] și inteleptii [sfintei 
adunări], fiecare în ordinea rangului său. 

Si [când] se vor aduna la [masa] comună, pentru a mânca și [a bea] vin nou, când masa comună va fi 
pregătită pentru mâncare si vinul nou [turnat] pentru a bea, nimeni să nu-și întindă mâna peste 
primele roade ale pâinii și vinului înaintea preotului; căci [el] va binecuvânta primele roade ale pâinii 
și vinului și va fi primul [care va întinde] mâna peste pâine. După aceea, Mesia lui Israel își va 
întinde mâna peste pâine, [si] toată adunarea comunităţii [va rosti o] binecuvântare, [fiecare în 
ordinea] rangului său. 

Conform acestei legi, se va proceda la fiecare ma[sá la care] sunt adunaţi cel puţin zece oameni (2, 
11-22; pp. 159-160). 


Masa aceasta este mesianică în sensul cel mai literal, deoarece se mănâncă 
în prezenţa lui Mesia lui Israel și a colegului său preot (care este numit Mesia 
în Manualul comunității, dar nu si în părțile păstrate ale Manualului Adunării, 
deși Vermes importă titlul dintre paranteze în traducerea sa). Textul 
subliniază că masa este doar pentru cei care sunt puri din punct de vedere 
religios. Masa aceasta este și explicit eshatologică, deoarece primele cuvinte 
ale lucrării spun: „Aceasta este regula pentru toată adunarea lui Israel în zilele 
din urmă“ (1, 1; p. 157). S-ar putea crede că masa înfățișată în acest text este 
neobișnuită, una celebrată rar; însă ultimele cuvinte ale textului infirmă 
această presupozitie: Conform acestei legi, se va proceda astfel la fiecare masă 
la care sunt adunaţi cel puţin zece oameni (2, 21-22, p. 160). Cuvântul ebraic 

EA 


tradus prin „masă“ este, de fapt, mult mai general, însemnând „aranjament“, 
dar este folosit pentru a face referire la aranjarea mesei care fusese descrisă în 


rândurile anterioare. Lawrence Schiffman susține că mesele de la Qumran nu 
aveau natură cultică: „Aceste mese aveau loc în mod regulat, ca parte a 
modului de viață al sectei, erau puneri în scenă ale banchetului mesianic final 
pe care membrii sectei îl așteptau la iminentul sfârșit al zilelor. Viaţa sectei in 
această lume oglindea visurile ei pentru veacul ce va veni“. Oricum se poate 
interpreta că masa esenienilor (de exemplu, cine a jucat rolul lui Mesia lui 
Israel la aceste mese recurente?), caracterul ei mesianic, importanţa pâinii și a 
vinului, faptul că a fost repetată regulat și legăturile eshatologic explicite 
sugerează elemente găsite în descrierea Cinei Domnului din Noul Testament. 


c. Calendarul 


La începutul anilor 1950, o savantă franceză, Annie Jaubert, a scris o serie de 
articole în care argumenta că acel calendar de 364 de zile din Manuscrisele de 
la Qumran rezolvă o veche problemă din Evanghelii. Pe de-o parte, 
Evangheliile sinoptice (Matei, Marcu si Luca), si Ioan, pe de cealaltă parte, 
ne prezintă în detaliu ultimele zile ale slujirii lui Isus. Cu siguranță, acele zile 
au reprezentat un element central din ceea ce autorii au ales să prezinte 
cititorilor lor și, probabil, primii creștini cunoșteau mai bine ceea ce s-a 
întâmplat în acele zile decât în oricare altele. Totuși, dacă citim cu atenție 
Evangheliile, descoperim că acestea au cronologii diferite chiar și în cazul 
ultimelor zile ale vieții lui Isus. Autorii sinoptici plasează Cina cea de Taină 
în timpul Paștelui, în timp ce loan, cu o zi înainte de Paste. Ioan plasează 
ultima masă în această zi pentru că asta însemna că Isus a fost răstignit în ziua 
când mieii de Paste erau tăiați. Cum este posibil ca primii creștini să plaseze 
acest eveniment esenţial în zile diferite? Conform Manuscriselor, calendarul 
comunităţii de la Qumran nu era același cu cel folosit de iudaism în alte 
locuri. În acea perioadă se foloseau cel puţin două calendare. Existenţa acestor 
două calendare — calendarul oficial lunisolar al templului și calendarul solar de 
364 de zile al comunităţii de la Qumran - i-a sugerat lui Jaubert posibilitatea 
ca Matei, Marcu si Luca să fi calculat zilele conform unui sistem (solar), iar 
Ioan după cel oficial (calendarul lunisolar). 

Această soluţie este atractivă și oferă o explicaţie simplă pentru o 
discrepantá uluitoare, dar ea nu tine cont de faptul că cele două calendare rar 
s-ar fi potrivit in așa fel, încât data evangheliștilor sinoptici să fi fost aceeași 


cu cea din calendarul Qumran, iar cea a lui Ioan tinea cont de aranjamentul 
lunisolar. De asemenea, nu există nici o dovadă că Isus sau vreunul dintre 
primii creștini din perioada Noului Testament a folosit calendarul solar de la 
Qumran sau orice alt calendar care să-i distingă de ceilalți evrei. În plus, 
studiul atent al Evangheliei lui loan demonstrează că el are un scop precis în 
plasarea evenimentelor respective în Săptămâna Patimilor. Evanghelistul nu 
pune accentul pe consumul comun de pâine și vin de la masa lui Isus; acestea 
nici măcar nu sunt menţionate. Se acordă o mare importanță spălării 
picioarelor și iubirii reciproce. Pentru că, în cronologia lui loan, Isus moare de 
Paști, el este prezentat ca fiind mielul de Paște pentru poporul său. 


4. ESHATOLOGIA 


Atât qumranitii, cât și primii creștini pot fi numiţi comunităţi eshatologice 
pentru că și unii, si ceilalți erau convinși că sfârșitul este iminent și și-au 
ordonat credinţele și practicile comunitare în funcție de evenimentul acesta. 
În cadrul acestei secțiuni trebuie să distingem între mai multe teme. 


a. Mesianism 


Oamenii de la Qumran și creștinii din Noul Testament au așteptat cu 
nerăbdare sosirea Mesia(doi în cazul qumranitilor) și aveau o serie de credinţe 
comune cu privire la timpul mesianic. Sperantele generaţiilor succesive de 
oameni care au trăit în jurul Qumranului s-au schimbat într-o oarecare 
măsură, dar o serie întreagă de texte dezvăluie că așteptau doi Mesia — unul 
din Israel sau David, celălalt din neamul lui Aaron, adică un preot (vezi 
capitolul 4 B.6). În urma analizei Manuscriselor de la Qumran cu privire la 
masa mesianică, am observat că Manualul Adunării vorbeşte despre un Mesia 
din Israel și un Mesia preot. O perspectivă asemănătoare reiese, după cum s-a 
menționat deja, din Manualul comunității: „Ei nu se vor îndepărta de nici unul 
din sfaturile Legii pentru a umbla după toată incápátánarea inimii lor, ci vor fi 
conduși de preceptele străvechi în care oamenii din comunitate au fost 
instruiți mai întâi până când vor veni Profetul și Mesia al lui Aaron și Mesia 
al lui Israel“ (9, 9-11; p. 110). În această propoziție, primul numit este cel 
preoţesc — Mesia al lui Aaron —, iar al doilea este cel laic, Mesia al lui Israel. 


Mai multe texte vorbesc despre rolurile pe care urmau să le joace aceste 
personaje. De exemplu, Documentul de la Damasc spune cá vor face ispășire 
(14, 19). Alte texte îl asociază pe Mesia din familia lui David cu profetiile 
unui nou urmaș al lui David din Isaia 11. Acolo înțelepciunea, judecata 
dreaptá si uciderea celor rái sunt asociate cu el (11:1—5). 

În linii mari, portretul lui Isus din Noul Testament ne este cunoscut. Atât 
Matei, cât și Luca îi urmăresc descendența din familia lui David si pe 
parcursul întregului Nou Testament este numit „Mesia“ (Cristos). De 
asemenea, multe pasaje menționează modul în care Isus acordă iertarea 
păcatelor prin lucrarea sa de ispășire. Noul Testament are un singur Mesia, nu 
doi ca la Qumran. Deci, în timp ce qumranitii se așteptau ca cei doi Mesia să 
vină cândva în viitorul apropiat și să fie împreună, Noul Testament vorbește 
despre cele două veniri ale lui Isus — una descrisă în Evanghelii, și cealaltă la 
sfârșitul timpurilor. 

Chiar dacă cele două seturi de literaturi diferă cu privire la câți Mesia ar fi 
și cine a fost cel din linia lui David, ele sunt de acord în privinţa lucrării 
mesianice ca fiind dublă — regală și preoțească. Descendenta lui Isus din 
David demonstrează rolul său regesc. Unul dintre pasajele în care este folosit 
limbajul monarhic cu privire la Isus este Faptele Apostolilor 2:29—31 (Petru 
vorbeşte la Cincizecime): „Cât despre patriarhul David, să-mi fie îngăduit, 
fraților, să vă spun fără sfială că a murit şi a fost îngropat, şi mormântul lui 
este în mijlocul nostru până în ziua de azi. Fiindcă David era proroc şi ştia că 
Dumnezeu îi făgăduise cu jurământ că va ridica pe unul din urmașii săi pe 
scaunul lui de domnie, despre învierea lui Cristos a prorocit şi a vorbit el“. 
Latura sa preoțească este prezentată mai ales în Epistola către Evrei. Acolo, 
ca preot după rânduiala lui Melchisedec (si nu după cea din neamul lui Levi), 
el slujește ca mare preot în sanctuarului ceresc. Aspecte atât ale funcţiilor sale 
împărătești, cât si ale celor preoțești apar în Evrei 10:12-14: „EL, dimpotrivă, 
după ce a adus o singură jertfă pentru păcate, S-a aşezat pentru totdeauna la 
dreapta lui Dumnezeu şi aşteaptă de acum ca vrăjmașii Lui să-l fie făcuți 
asternut al picioarelor Lui. Căci printr-o singură jertfă El a făcut desăvârşiți 
pentru totdeauna pe cei ce sunt sfințiți“. Prin urmare, putem spune cá 
esenienii de la Qumran (si alti esenieni) au așteptat doi Mesia, unul care avea 
să îndeplinească lucrări regale, iar celălalt lucrări preoțești, în timp ce urmașii 


lui Isus din Noul Testament își aminteau și așteptau un Mesia care va 
îndeplini atât funcțiile regale, cât și pe cele cultice. 

Asemănările prezentate mai sus demonstrează că cele două comunități 
aveau credințe mesianice înrudite. Prin urmare, nu ne miră că ambele, aflate 
în strânsă legătură cu Scripturile ebraice, folosesc titluri identice sau similare 
pentru Mesia (unul sau doi). Evident, ambele folosesc termenul de Mesia. La 
Qumran, mai multe texte (Florilegium este unul dintre ele) îl numesc pe 
Mesia cel politic „vlăstarul lui David“ (luat din Isaia 11a; leremia 23:5; 
33:15). Noul Testament nu foloseşte echivalentul exact, dar vorbește despre 
Isus ca fiind „rădăcina lui David“ (Apocalipsa 5:5; 22:16). Un alt titlu primit 
de Isus în Noul Testament este acum atestat la Qumran, pentru prima dată în 
forma sa semitică. În Luca 1:32-33, îngerul care se arată Mariei pentru a o 
anunţa cá va fi mama unui copil minunat îi prezice: „El va fi mare şi va fi 
chemat Fiul Celui Preaînalt; şi Domnul Dumnezeu Îi va da scaunul de 
domnie al tatălui Sáu David. Va impáráti peste casa lui Iacov în veci, şi 
Împărăţia Lui nu va avea sfârşit“. Copilul „va fi sfânt; va fi chemat Fiul lui 
Dumnezeu“ (v. 35). O paralelă impresionantă cu unele dintre aceste titluri 
găsim în 4Q246 (Apocalipsa aramaică), a cărei porţiune relevantă pentru 
discuția noastră spune: 


El va fi mare pe pământ, [...] el va face si toti vor sluji, [...] va fi numit (sau: se va chema) [mar]e ... 
și prin numele lui va fi numit (sau: se va numi). Va fi proclamat (se va proclama) Fiul lui Dumnezeu, 
și ei îl vor numi Fiul Celui Preainalt (1, 7-2,1; p. 577). 


Paralela de aici nu poate fi considerată o coincidență, un titlu care se 
întâmplă să apară în două texte diferite; dimpotrivă, cele două contexte au 
asemănări izbitoare: bărbatul acesta va fi mare, fiul lui Dumnezeu (un titlu 
care apare în Biblia ebraică), fiul Celui Preainalt (un titlu nou), iar împărăția 
lui va fi veșnică ( vezi 4Q246 2, 5). Trebuie adăugat că cercetătorii nu sunt de 
acord cu privire la persoana căreia i se aplică titlurile în 4Q246: sunt atribuite 
unei figuri mesianice sau sunt revendicate de un conducător rău care, în mod 
evident, nu le merită? Cea de-a doua variantă pare mai probabilă. 

În final, ar trebui să spunem ceva despre manuscrisul 4Q285, aşa- 
numitului Text al lui Mesia cel Strápuns?? (cunoscut oficial sub numele de 
Manualul războiului, împreună cu 11Q14), care a atras multă atenţie, a 


devenit disponibil pentru prima dată la începutul anilor 1990. La vremea 
aceea, unii au considerat că acest text confirmă acuzaţiile conform cărora o 
conspirație a echipei initiale de redactori tinea textul departe de public, pentru 
că putea dăuna creștinismului (vezi capitolul 7 despre controverse). 
Fragmentul acesta contine niște cuvinte distribuite pe șase rânduri. Prima 
linie menţionează „Isaia, profetul“; în timp ce al doilea citează primele cuvinte 
din Isaia 11:1 („o Odraslă va ieşi din tulpina lui Isai“). Secvența aceasta 
continuă apoi să folosească un limbaj asemănător cu Deutero-Isaia: 
menţionează „vlăstarul lui David“ (linia 3), iar un verb despre judecată îl pune 
în legătură cu Isaia 11:3—4. Propoziția care a generat mult entuziasm se 
găsește pe rândul al patrulea al fragmentului. Cercetătorul care a adus-o în 
atenția publicului, Robert Fisenman, a interpretat-o ca spunând: „Și l-au 
omorât [sau: vor omorî] pe prinţul adunării, vlástar[ul lui David]“. După cum 
s-a menționat deja, „vlăstarul lui David“ este unul dintre numele pe care 
Qumranul îl atribuie lui Mesia cel nepreotesc. Al cincilea rând contine un 
cuvânt pe care Eisenman l-a înţeles ca „rănile sale“ sau „piercingurile sale“ (de 
aici și numele popular al textului). Tipul acesta de lectură, i-a amintit lui 
Fisenman de modul în care creștinii folosesc Isaia 53 pentru a interpreta 
moartea lui Isus: „zdrobit pentru fărădelegile noastre.“ (v. 5) Fragmentul 
oferea deci o remarcabilă prefigurare a experiențelor trăite de Mesia cel 
creștin. 

Ulterior, fragmentul acesta a fost supus unei cercetări amănunțite, în urma 
căruia s-a ajuns la niște concluzii ceva mai reţinute. Aici ar trebui subliniate 
doar câteva idei. În primul rând, din moment ce primul rând îl menţionează 
pe Isaia, și pe următorul rând apar niște cuvinte care seamănă cu primele 
versete din Isaia 11, este normal să ne așteptăm ca și rândurile următoare să 
aibă legătură cu același capitol. Oricum, această așteptare trebuie verificată 
înainte de a face alti pași interpretativi. În al doilea rând, această a patra linie 
sau al patrulea rând — cel controversat — ar trebui tradus: „și prințul adunării 
[acesta este un alt titlu pentru Mesia davidic]... îl va ucide [sau: l-a ucis] pe 
el“. Cele trei puncte de suspensie reprezintă următorul cuvânt, din care doar 
două litere s-au păstrat la capătul fragmentului. Unii le consideră că sunt 
primele două litere ale cuvântului ebraic pentru „vlăstar“; dar cel de-al doilea 
rămâne discutabil. Acesta poate fi tradus astfel: „și prințul adunării, vlăstarul 


lui David, îl va ucide [sau: l-a ucis]“. Această linie reflectă cuvintele din Isaia 
11:4, unde odrasla lui David „va ucide pe cei nelegiuiti". Prin urmare, este 
mai probabil ca aici prințul să ucidă; este destul de puţin probabil, din motive 
sintactice și exegetice, să fie sau să fi fost ucis. Așadar, o astfel de paralelă cu 
Noul Testament este foarte atrăgătoare, dar nu poate fi susținută. 


b. Interpretarea biblică 


Constiinta eshatologică a celor două comunităţi, creștină și qumranitá, poate 
fi observată în metodele folosite pentru interpretarea textelor biblice. În 
capitolul 2 C.1, a, am observat cá în textele comentariilor de la Qumran se 
pot observa un tip de principii pe care interpretul le foloseste pentru a explica 
sensul textului scripturar: ei considerau că autorii biblici, care profetizau 
evenimentele ultimelor zile, vorbeau despre timpul qumranitilor și chiar 
despre istoria și liderii lor. Învățătorul Dreptăţii era un exeget inspirat al 
cuvintelor Scripturii. O serie de pasaje din Noul Testament sugerează aceeași 
lectură eshatologică și adaptată la prezent a textelor biblice. 

Unul dintre cele mai bune exemple poate fi găsit în povestea Cincizecimii 
din Fapte 2. Petru, purtătorul de cuvânt al apostolilor, care experimentaseră 
miracolul lingvistic al vorbirii în limbi, citează Scripturile pentru a dovedi că 
evenimentul extraordinar care tocmai avusese loc făcea parte din planul 
prestabilit de Dumnezeu cu privire la timpul sfârșitului: „Oamenii aceștia nu 
sunt beti, cum vă inchipuiti voi, căci nu este decât al treilea ceas din zi. Ci 
aceasta este ce a fost spus prin prorocul Ioel: «În zilele de pe urmă», zice 
Dumnezeu, «voi turna din Duhul Meu peste orice făptură; feciorii voştri şi 
fetele voastre vor proroci, tinerii voştri vor avea vedenii şi bătrânii voștri vor 
visa visuril»" (Faptele Apostolilor 2:15-17). Dumnezeu l-a inspirat pe 
profetul Ioel să scrie că Duhul său va fi revărsat „în zilele de pe urmă“, iar acel 
eveniment eshatologic, susține Petru, a avut loc în ziua primei sărbători 
creștine a Rusaliilor. Cuvintele „în zilele de pe urmă“, esenţiale pentru 
argumentul discutat aici, nu fac parte din textul ebraic al lui Ioel (Ioel 2:28: 
„După aceea, voi turna Duhul Meu peste orice făptură;..“). Ele reprezintă, 
aparent, interpretarea lui Luca, dar versetele care urmează în profeția lui Ioel 
indică, într-adevăr, ultimele zile „înainte de a veni ziua Domnului, ziua aceea 


xe 


mare si înfricoşată“ (Ioel 2:31). Totuşi, faptul că Luca a introdus aceste 


cuvinte arată natura eshatologică a felului în care primii creștini interpretau 
Scripturile. Comparatia modurilor de interpretare ale aceluiași text, pe care 
cele două seturi de literaturi le folosesc, este foarte interesantă. Am văzut deja 
că secta de la Qumran argumenta decizia de a trăi izolată în pustie cu textul 
din Isaia 40:3: „Și când aceștia vor deveni membri ai comunității din Israel, în 
conformitate cu toate aceste reguli, se vor despărți de locuinţa oamenilor 
nedrepti si se vor duce în pustie să pregătească acolo calea Lui, după cum este 
scris: Pregátiti în pustie calea Domnului....neteziti în locurile uscate un drum 
pentru Dumnezeul nostru! [Isaia 40:31]. Aceasta (calea) este cercetarea Legii 
pe care El a poruncit-o prin mâna lui Moise“ (1Q$ 8, 12-15; p. 109). În cele 
patru Evanghelii, același pasaj din Isaia este folosit pentru a explica rolul lui 
loan ca înaintemergător al lui Isus, omul din pustie care pregătește calea 
Domnului (Matei 3:3; Marcu 1:3; Luca 3:4—5 ; Ioan 1:23). 

Un alt exemplu de acest fel apare în 4Q521 (Apocalipsa mesianică), un text 
la care am făcut referire de mai multe ori. Ea ilustrează felul în care un pasaj 
din Luca 7 (și Matei 11) folosește metoda larg răspândită de a asocia diferite 
pasaje din Cartea lui Isaia. În 4Q521 există o listă similară de acţiuni 
miraculoase: „Și Domnul va face lucruri glorioase care nu au fost niciodată ca 
[El...] Căci El va vindeca pe răniţi, va învia pe cei morti si va aduce săracilor 
vesti bune (Isaia 61:1a) 0147 (2, 11 + 4, 11-12; p. 392). Ambele pasaje se 
bazează pe Isaia 35:5-6 si Isaia 61:1; elementul adăugat este învierea morților, 
și amândouă o plasează înainte de aducerea veștilor bune săracilor. În 
Evanghelii, Isus face aceste fapte miraculoase în prezent; in 40521 Domnul 
le va face în viitor. Dar pot fi găsite și alte paralele între Luca și 4Q521 în 
privinţa modului de interpretare a textului lui Isaia. Isus citește și explică Isaia 
61:1-2 în sinagoga din Nazaret: „Duhul Domnului este peste Mine, pentru 
că M-a uns să vestesc săracilor Evanghelia, M-a trimis să tămăduiesc pe cei 
cu inima zdrobită, să propovăduiesc robilor de război slobozirea şi orbilor, 
căpătarea vederii, să dau drumul celor apăsaţi şi să vestesc anul de îndurare al 
Domnului“ (Luca 4:18—19; vezi si Isaia 58:6). Manuscrisul 4Q521 2 11 + 4, 
6-8 reflectă câteva dintre aceste elemente: „Duhul Său va veni peste săraci și 
va innoi pe cei credincioși cu puterea Sa. Și ii va înălța pe cei evlavioși pe 
tronul Împărăției veşnice. El, cel care izbáveste pe robi, deschide ochii 
orbului, îndreaptă pe cei incovoiati (Psalmul 146:7-8) (p. 392)." 


Un alt exemplu de text citat de literatura de la Qumran și de Noul 
Testament este Habacuc 2:4b. Acesta este, alături de Geneza 15:6, un text 
folosit de Pavel ca argument atunci când vorbește despre credință ca unica 
modalitate prin care cineva poate fi îndreptățit înaintea lui Dumnezeu, nu 
prin faptele legii: „Şi că nimeni nu este socotit neprihănit înaintea lui 
Dumnezeu prin Lege este învederat, căci cel neprihănit prin credință va trăi“ 
(Galateni 3:11; cf. Romani 1:17). Pentru Pavel cuvântul credință înseamnă o 
încredere bazată pe promisiunile date de Dumnezeu lui Avraam — un mod de 
viață pe care îl pune într-un puternic contrast cu dreptatea legalistă. 
Comentariul la cartea lui Habacuc de la Qumran preia același pasaj și ne 
prezintă o perspectivă diferită cu privire la ce înseamnă credința sau 
credincioşia (cuvântul ebraic poate avea ambele sensuri) în textul profetic. 
După ce citează versetul, comentatorul spune: „Tâlcuit, aceasta îi priveşte pe 
toti cei care respectă Legea în Casa lui Iuda, pe care Dumnezeu îi va elibera 
din Casa Judecăţii datorită suferinţei și credinţei lor în [sau: credincioșiei lor 
faţă de] Învățătorul Dreptăţii“ (8, 1-3; p. 482). Prima parte a explicatiei leagă 
pasajul de „cei care păzesc Legea in casa lui Iuda“ — o interpretare ce pare 
opusá interpretárii lui Pavel. În plus, cuvintele „Casa lui luda“, indiferent de 
ce ar fi vrut comentatorul să spună prin ele, limitează aplicarea cuvintelor lui 
Habacuc la iudei (sau la un alt grup restrâns precum cel căruia i-a aparținut 
scriitorul, dacă fraza este simbolică), Pavel a reușit ca prin doctrina sa despre 
indreptátirea prin credință să găsească o modalitate de a include în planul 
divin nu doar pe evrei, ci și celelalte popoare. Totuși, după ce interpretează 
versetul în felul acesta, comentatorul adaugă că aceia din Casa lui Iuda care se 
supun legii vor fi eliberați pe baza a două motive: suferința îndurată și 
credința sau credinciosia față de Învățătorul Dreptăţii. Această a doua linie de 
interpretare este în armonie cu felul în care Pavel explică versetul din 
Habacuc 2:4, desi, desigur, el vorbește despre credinta/credinciosia în Isus 
Cristos, nu în Învățătorul Dreptăţii. 


c. Invátáturi 
Natura eshatologicá a acestor douá comunitáti se poate vedea si in unele 


dintre principiile teologice de bazá pe care le-au imbrátisat. Deoarece am 
schitat teologia qumranitilor in capitolul 4 B, comparatia pe care o vom face 


aici nu trebuie să fie exhaustivă. Este suficient să evidentiem două domenii de 
înrudire doctrinară. 

În primul rând, ambele grupuri au folosit un limbaj dual pentru a descrie 
opțiunile pe care le are omul în univers: există doar două poziții, fără 
alternativă între ele. Deoarece ambele tipuri de literatură sunt evreiești, nu 
există nici o sugestie că acest dualism ar fi definitiv. În schimb, dualismul este 
etic, iar cele două tabere sunt numite lumină și întuneric. După cum am văzut 
deja, unul dintre cele mai cunoscute pasaje din manuscrise spune: 


EI [Dumnezeu] l-a făcut pe om pentru a conduce lumea și i-a rânduit două duhuri în care să umble 

până la momentul venirii Lui: duhurile adevărului și ale nedreptátii. Cei născuţi din adevăr izvorăsc 

dintr-un izvor de lumină, dar cei născuţi din nedreptate izvorăsc dintr-un izvor de întuneric. Toţi 
copiii dreptății sunt conduși de Prinţul Luminii și umblă pe căile luminii, dar toti copiii nedreptátii 

sunt conduși de Ingerul Întunericului și umblă în căile întunericului (1OS 3, 18-21; p. 101). 

Căile fiecărui duh menţionat în text — sau comportamentul pe care îl 
generează în oameni — sunt enumerate ulterior într-un mod care amintește de 
listele lui Pavel despre faptele firii și roadele Duhului din Galateni 5:19-23. 
În Manualul comunității se spune că cele două tabere au fost, de-a lungul 
istoriei, în conflict permanent: „Căci Dumnezeu le-a dat spiritelor putere 
egală până la timpul sfârșitului și a pus ură veșnică între cetele lor. Adevărul 
urăște faptele nedreptátii, și nedreptatea urăște toate căile adevărului. Și lupta 
lor este aprigă în toate certurile lor, căci nu merg împreună“ (4, 16-18; p. 
102—3). Totuși, Dumnezeu „a rânduit un sfârșit al nedreptátii, iar când El va 
veni, o va nimici pentru totdeauna“ (4, 18-19). Manualul războiului descrie pe 
larg luptele finale dintre fiii luminii și fiii întunericului. Deși îngerii puternici 
luptă de ambele părți, Dumnezeu, la vremea potrivită, va intra hotărât în 
luptă și-i va ajuta pe fiii luminii să obțină victoria. 

Un astfel de limbaj nu ar trebui să pară neobișnuit celor familiarizați cu 
Noul Testament. Același tip de retorică poate fi întâlnită și în scrierile lui 
Pavel si Ioan. Am examinat deja pasajul din 2 Corinteni 6:14—7:1 în care o 
serie de cuvinte și fraze care seamănă cu cele de la Qumran apar într-una 
dintre Epistolele lui Pavel. El întreabă acolo: „cum poate sta împreună lumina 
cu întunericul?“ (6:14). Literatura ioaneică din Noul Testament a fost mult 
timp considerată cea mai productivă sursă de material comparativ în chestiuni 
teologice. La fel ca membrii comunității de la Qumran, loan folosește 


contrastul luminá-intuneric, dar nu în sensul literal, ci în sens etic. Ioan 8:12 
îl citează pe Isus spunând: „Eu sunt Lumina lumii; cine Mă urmează pe Mine 
nu va umbla în întuneric, ci va avea lumina vieții“. Pentru Ioan, cele două 
tărâmuri se află într-un conflict de lungă durată: „Lumina luminează în 
întuneric si întunericul nu a biruit-o“ (1:5). În 12:35-36a citim cuvintele lui 
Isus: „Lumina mai este puţină vreme în mijlocul vostru. Umblati ca unii care 
aveți lumina, ca să nu vă cuprindă întunericul: cine umblă în întuneric nu ştie 
unde merge. Câtă vreme aveți lumina printre voi, credeți în lumină, ca să fiti 
fii ai luminii“ (vezi si 3:19-20; 1 Ioan 1:6; 2:9-10). Așadar, ucenicii lui Isus, 
ca şi locuitorii din Qumran, s-au autodenumit „copiii [literalmente: fiii] 
luminii“. 

Un al doilea punct doctrinar comun este speranţa nutritá de cele două 
comunități. Credinţa creștină despre sfârșitul lumii este bine-cunoscută: 
Cristos se va întoarce, va avea loc o înviere a celor buni și a celor răi, iar 
Cristos va câștiga biruinţa supremă asupra păcatului și a morţii (vezi, de 
exemplu, 1 Corinteni 15:20-28, 51-57). Învierea lui Isus este interpretată ca 
o garantie că oamenii care cred în El vor avea parte, la rândul lor, de înviere. 
După cum s-a menţionat deja, acum avem dovezi că esenienii din Qumran 
credeau în înviere (4Q521), deși sursele antice se contrazic cu privire la 
subiectul acesta. S-a putut, de asemenea, observa că locuitorii de la Qumran 
așteptau ziua când un Mesia davidic victorios va veni alături de un preot. 
Deci, în privința aceasta, așteptările eshatologice ale Manuscriselor și ale 
Noului Testament sunt similare. Ambele grupări de text vorbesc despre o 
judecată, dar așteptarea unei astfel de judecăţi era o credință larg răspândită în 
iudaismul de la acea vreme. Totuși, dacă pe lângă aceste puncte generale 
menționate în această rubrică se pot observa și unele diferențe, de pildă că 
pentru creștini apariția eshatologică a lui Mesia este o revenire, nu prima lui 
sosire. 


C. CONCLUZII 


Analiza prezentată în acest capitol este departe de a epuiza asemănările și 
diferenţele dintre qumraniti și primii creștini. Lucrări întregi au fost dedicate 


acestui subiect. Punctele selectate pentru discuţia de aici sunt menite să 
ilustreze natura problemei studiate. Literatura de la Qumran a arătat, într-o 
măsură mult mai mare decât se știa înainte de 1947, cât de adânc înrădăcinat 
a fost creștinismul primitiv în terenul ideologic evreiesc care l-a hrănit. 
Datorită manuscriselor, se poate vedea acum mai ușor că un număr mare de 
credințe și practici ale creștinismului nu erau unice. Contribuţia majoră a 
sulurilor la studiul Noului Testament a fost de a evidenția faptul simplu, dar 
profund, că originalitatea credinței creștine primare constă nu neapărat în 
practicile ei comunitare și așteptările eshatologice, cât în mărturisirea ei 
centrală, că fiul unei femei umile și al unui tâmplar din Nazaretul Galileii a 
fost cu adevărat Mesia și fiul lui Dumnezeu, care a învăţat, a vindecat, a 
suferit, a murit, a înviat, s-a înălțat și a promis că se va întoarce în slavă 
pentru a judeca pe cei vii și pe cei morti. Afirmând că Isus a fost Mesia, 
creştinii s-au plasat mai în față în calendarul eshatologic decât esenienii din 
Qumran, care se așteptau ca cei doi Mesia ai lor să vină în viitorul apropiat. 

CAPITOLUL 7 
Controverse pe marginea Manuscriselor de la Marea 


Moartă 


Notă pentru cititor: Părţile A și B ale acestui capitol reproduc (cu ajustări minore) secţiunile 
primei ediţii ale Manuscriselor de la Marea Moartă: O istorie adusă la zi. Prin urmare, ele 
reflectă perspectiva începutului anilor 1990. Post-scriptumul actualizează discuţia. 


Din 1990, Manuscrisele de la Marea Moartă s-au transformat dintr-un mic și 
liniștit râu al ştiinţelor biblice într-un torent care a inundat nu numai tărâmul 
studiilor iudaice și scripturare, dar și mass-media și chiar cultura populară. Un 
timp, în special la sfârșitul anului 1991 și începutul lui 1992, ne puteam 
aștepta să citim despre Manuscrise în titlurile de pe prima pagină sau în 
articolele principalelor publicații de știri de top, New York Times, Washington 
Post si alte ziare importante, care scriau editoriale despre Manuscrise si 
„cartelul“ care deținea monopolul asupra lor și despre cei câțiva curajoși care 
le-au eliberat. De multe ori, știrile acestea conțineau și povești despre savanți, 
de regulă, oameni pașnici, care schimbau între ei acuzații urâte și 
contraacuzatii. Autorii unei cărți de succes au avansat ipoteza unei conspirații 
a Vaticanului. Ce s-a întâmplat de fapt? Pentru a înțelege situația actuală, este 
necesar să ne întoarcem pe scurt la începutul perioadei de studiere a 
Manuscriselor. 


A. EDITAREA SI PUBLICAREA MANUSCRISELOR 


În capitolul 1 am vorbit despre cele șapte manuscrise scoase initial din prima 
peșteră de la Qumran. Aceste șapte texte au fost puse la dispoziţia lumii 
academice cu o viteză lăudabilă. Într-un fel, o publicare rapidă a lor era de 
așteptat, din moment ce majoritatea erau în stare excelentă și prezentau 
relativ puţine probleme de lectură si reconstrucție. În cazul manuscriselor 
biblice, editorii nici măcar nu au fost nevoiți să traducă, pentru că textele din 


ele erau aproape aceleași cu Textul Masoretic care a stat la baza tuturor 
traducerilor Bibliei ebraice/Vechiului Testament. 

Primele ediţii ale noilor texte au apărut în 1948, când cercetătorii care le-au 
îngrijit — Eleazar Sukenik si cei trei experti de la Școala Americană din 
Ierusalim (John Trever, Millar Burrows și William Brownlee) — au început 
să-și prezinte descoperirile. Prima ediție completă a unui manuscris a apărut 
în 1950, când, sub conducerea Burrows (cu Trever si Brownlee), Școala 
Americană de Cercetări Orientale a publicat The Dead Sea Scrolls of St. Marks 
Monastery, volume 1, The Isaiab Manuscript and tbe Habakkuk Commentary. A 
fost urmată in 1951 de volumul 2, fasciculul 2: P/azes and Transcription of the 
Manual of Discipline. Fasciculul 1 a fost rezervat Apocrifului Genezei, care, la 
acel moment, încă nu fusese deschis; fasciculul respectiv nu a apărut 
niciodată. Cele trei suluri ale lui Sukenik (al doilea exemplar din Isaia, 
Manuscrisul Manualului de Război şi Manuscrisul Imnului) au fost publicate 
postum în 1954 în Colecţia Manuscriselor Ascunse a Universităţii Ebraice (în 
ebraică). O ediţie în limba engleză a apărut in 1955: The Dead Sea Scrolls of tbe 
Hebrew University. Manuscrisul rămas — Apocriful Genezei — a fost editat si 
publicat în 1956 de Nahman Avigad și Yigael Yadin (cei doi experţi care au 
editat lucrarea lui Sukenik după ce acesta a murit în 1953) sub titlul 4 Genesis 
Apocrypbon. Toate aceste publicaţii includeau fotografii și transcrieri ale 
manuscriselor cu caractere ebraice tipărite. Celelalte sute de fragmente 
dezgropate din prima peșteră au fost publicate în 1955 ca prim volum al 
lucrării Discoveries in tbe Judaean Desert, The Oxford University Press series 
devoted to the Dead Sea Scrolls. Volumul a fost numit Peștera Qumran 1 și a 
fost editat de Dominique Barthelemy si J.T. Milik, doi preoţi de la Școala 
Biblică din Ierusalim. Așadar, în 1956, deja toate textele din prima peșteră 
erau disponibile pentru studiu de către oricine dorea să le examineze. 

Pe măsură ce textele din Peștera 1 erau publicate, au fost descoperite și alte 
peşteri (vezi capitolul 1 B.2). Textele din Pesterile 2-3, 5-10 si cele de la 
Murabba'at au fost analizate imediat de un mic grup de experți desemnaţi să 
le prelucreze. Al doilea volum al lucrării Discoveries in the Judaean Desert (în 
două volume, editat de Pierre Benoit, Milik, și Roland de Vaux, publicat în 
1961) conţinea materialul găsit în peșterile Murabba'at, în timp ce al treilea, 
tot în două volume, a apărut în 1962 sub conducerea lui Maurice Baillet, 


Milik și De Vaux. Include toate textele din așa-numitele peșteri mici, adică 
Peșterile 2-3 si 5-10. Manuscrisele din Peștera 11, dintre care unele erau 
într-o stare foarte bună de conservare, au avut parte de un tratament diferit. 
Câteva dintre ele au fost achiziționate de instituții străine, iar cele mai 
importante au fost publicate în anii 1960 si 1970. 

Adevărata problemă a apărut la Peștera 4, care a scos la iveală mii de 
fragmente deteriorate. Întrucât nenumăratele bucăţi de manuscris începuseră 
să fie achiziţionate de guvernul iordanian și duse la Muzeul de Arheologie din 
Palestina din Ierusalimul de Est, a devenit evident că sarcina de a le gestiona 
va fi dificilă, va cere timp suplimentar și o expertiză specială. În 1952, G. 
Lankester Harding, directorul Departamentului lordanian de Antichitáti, l-a 
numit pe De Vaux redactor-șef al textelor din Deșertul din Iudeea. Pe măsură 
ce tot mai multe fragmente inundau muzeul, oamenii responsabili au hotărât 
ca o echipă internațională de cercetători să fie desemnată să lucreze la 
materialele din Peştera 4. Directorilor școlilor de arheologie din Ierusalim 
(făceau parte din consiliul de administraţie al Muzeului de Arheologie din 
Palestina) li s-a cerut ajutor pentru formarea unui astfel de grup; de 
asemenea, savanți de seamă din Anglia și Germania au fost rugați să propună 
candidaţi. Experții care au constituit în cele din urmă echipa de editare a 
textelor din Peștera 4, nationalitátile și afilierile lor religioase sunt, în ordinea 
numirilor lor: Frank Moore Cross, american, prezbiterian; J.T. Milik, 
polonez, catolic; John Allegro, englez, agnostic; Jean Starcky, francez, catolic; 
Patrick Skehan, american, catolic; John Strugnell, englez, prezbiterian, mai 
tárziu catolic; Claus-Hunno Hunzinger, german, luteran. Acesti sapte, toti 
numiţi în 1953 si 1954, s-au alăturat lui De Vaux, care fusese ales președinte 
consiliului de administraţie al muzeului, ca echipă internaţională responsabilă 
pentru fragmentele Peșterii 4. În 1958, Maurice Baillet s-a alăturat echipei, 
iar Hunzinger s-a retras, incredintándu-si materialul lui Baillet. 

Textele au fost împărţite între membrii comitetului de elită, Cross și 
Skehan primind materialul biblic, iar celorlalți li s-au împărțit diferite tipuri 
de lucrări extrabiblice. Aparent se subintelegea că acești savanți aveau dreptul 
oficial de a publica texte, fiecare din „grămezile“ proprii. După cum se poate 
observa, lipsește de pe listă numele unui savant evreu. Guvernul iordanian a 
insistat ca nici un evreu să nu fie inclus. În anii 1950, datorită generozitátii lui 


J.D. Rockefeller Jr., care a donat fonduri pentru a sprijini lucrarea timp de 
șase ani, grupul a putut să petreacă o mare de timp la Ierusalim. În aceste 
circumstanțe favorabile, munca obositoare de curăţare, sortare, citire și 
identificare a miilor de fragmente s-a desfășurat într-un ritm bun. Cross a 
făcut o descriere memorabilă a muncii respective. 


Spre deosebire de cele mai multe manuscrise din Peștera 1 și 9, care s-au păstrat în stare bună, cu 
lacune minore, manuscrisele Peșterii 4 sunt într-o stare avansată de degradare. Multe fragmente sunt 
atât de sfărâmicioase sau fragile, încât cu greu pot fi atinse cu o perie din păr de cămilă. Majoritatea 
sunt deformate, șifonate sau micșorate, acoperite de substanțele chimice ale solului, înnegrite de 
umiditate și vârstă. Problemele de curăţare, aplatizare, identificare și împreunare a acestora sunt 
formidabile. 


Atunci când sunt cumpărate de la membrii tribului, ele se găsesc, de regulă 
în cutii; cutii de țigări, cutii de film sau cutii de pantofi, în funcţie de 
dimensiunea fragmentelor. Pielea prețioasă și papirusul sunt manevrate cu 
delicateţe de mâinile aspre ale beduinilor, pentru că valoarea materialului este 
foarte mult supraevaluatá. Adesea, beduinii au folosit vatá sau servetele de 
hârtie pentru a separa și proteja resturile de manuscrise; si uneori au aplicat 
bucăţi de hârtie gumatá pe fragmentele care amenințau să crape sau să se 
dezintegreze. De la săpăturile clandestine la Peștera 1, nu s-a mai întâmplat 
ca proprietarii să rupă materiale sau coloane mari pentru a le vinde bucată cu 
bucată. 

În 1957 au început lucrările de compilare a unei concordante a tuturor 
cuvintelor care au apărut în sutele de texte pe care echipa le-a identificat. 
Acest demers a fost făcut pentru a-i ajuta pe editori, care adeseori trebuiau să 
verifice unde apărea un cuvânt în alte fragmente. Trebuie menţionat că multe 
fragmente au continuat să fie aduse la muzeu până la sfârșitul anilor 1950. 
Până în 1960, când sprijinul lui Rockefeller s-a încheiat, echipa reușise deja să 
facă o mare parte din minutioasa muncă editorială și reușise să identifice peste 
cinci sute de texte în colecția Peșterii 4. Rezultatele lor până în acel moment 
au fost înregistrate în concordanță. 

Munca lor, oricât de remarcabilă și admirabilă fusese, nu însemna că 
fragmentele de manuscrise urmau să fie publicate curând și că vor ajunge în 
rafturile bibliotecii. Toţi membrii echipei au pregătit ediţii preliminare ale 
unora dintre textele lor. Acestea au apărut în mod regulat în reviste academice 


din anii 1950 și începutul anilor 1960. În anii 1960, Oxford University Press 
a publicat încă două volume în Discoveries in tbe Judaean Desert series: volumul 
4, The Psalms Scroll of Qumran Cave 11 (11QPsa) (ed. J.A. Sanders); si 
volumul 5, Qumran Pestera 4, I (40158-186) (ed. John Allegro). Ultimul 
volum din aceastá colectie era primul care oferea texte din Pestera 4. Ín 1967, 
in Orientul Mijlociu a izbucnit Rázboiul de Sase Zile, care a dus la anexarea 
de către Israel a lerusalimului de Est și a Muzeului de Arheologie din 
Palestina. Israel a preluat atunci manuscrisele din lordania (pe care le 
nationalizase in 1961, iar în 1966 făcuse același lucru cu muzeul) si a devenit 
proprietarul lor efectiv, desi intrebarea cine erau proprietarii legali ai textelor 
rámáne in continuare o problemá spinoasá, chiar dacá teoreticá. Cánd 
autoritátile israeliene si-au asumat controlul asupra muzeului si al comorilor 
acestuia, De Vaux a avut grijá ca aranjamentul initial cu membrii echipei de 
editare a textelor din Pestera 4 sá fie respectat in continuare, dar, se pare cá a 
fost impusá o singurá conditie nouá — ca ultimele douá cuvinte sá fie 
eliminate din titlul complet al colectiei Oxford University Press Series, 
Discoveries in tbe Judaean Desert of Jordan. 

Analizând retrospectiv ceea ce s-a întâmplat la sfârșitul anilor 1960 si de 
atunci înainte, se poate observa că proiectul de publicare a textelor din Peştera 
4 şi-a pierdut din avânt. Următorul volum Discoveries in tbe Judaean Desert a 
apărut abia în 1977 (4Q128-—57, editat de De Vaux [care murise în 1971] si 
Milik). Au mai trecut încă cinci ani până la publicarea volumului 7 (40482- 
520, editat de Baillet). Chiar si înțelegând o întârziere de câţiva ani între 
momentul în care editorii și-au trimis manuscrisele la editură și data 
publicării, trebuie să recunoaștem că proiectul nu a avansat foarte repede. 

Unele texte importante au fost publicate în afara colecției oficiale. În 1976 
Milik a publicat Cărţile lui Enoh, în care a prezentat ediţii, fotografii și 
comentarii ample la majoritatea manuscriselor lui Enoh din a patra peșteră. 
Apoi, în 1977 (ediţia în engleză în 1983) a apărut ediţia în trei volume a lui 
Yadin la Manuscrisul Templului, despre care se crede că ar fi din Peștera 11. 
Lucrările excelente ale lui Milik și Yadin ilustrează un alt detaliu despre 
studiile Qumranice: pe măsură ce timpul trecea, savanții nu s-au mai 
mulțumit să pregătească transcrieri și analize succinte ale textelor, ei au ales ca 
pe lângă munca de editare să scrie comentarii exhaustive. Modificarea 


cantității de comentarii a avut consecințe dezastruoase pentru orice plan de 
publicare care exista. 

Odată cu trecerea timpului, au apărut schimbări în echipa oficială de 
savanți. Cazul lui John Allegro este ciudat. El obținuse aprecierea multor 
oameni pentru tipărirea textelor sale cu mult înaintea colegilor săi (Discoveries 
in the Judaean Desert, vol. V, 1968, ediţiile preliminare in anii 1950), dar a 
sacrificat de multe ori calitatea în schimbul cantităţii. Strugnell a scris o 
recenzie de 114 pagini in care făcea corectii detaliate rând cu rând la lucrarea 
lui Allegro. Aceste texte indică tensiunile apărute între foștii colegi. Relaţia 
lui Allegro cu echipa de experti se deteriorase. El a spus public că gruparea 
dominată a catolicilor suprima materiale pentru că se știa că dăunează 
creștinismului. Colegii săi au răspuns că văzuseră toate textele de care 
dispunea Allegro si că nici unul nu îi susţinea acuzaţiile. El nu și-a sporit 
reputaţia când a plecat la vânătoare după comorile menţionate de Manuscrisul 
de aramă şi a publicat și o traducere a acestuia, fără autorizație, înainte de 
apariția ediției oficiale. Mai târziu și-a pătat și mai mult renumele scriind 
Ciuperca sacră şi crucea (1970), o carte regretată de toată lumea. În textul 
acesta el încerca să argumenteze că originile creștinismului s-ar datora 
efectelor psilocibinei, medicament halucinant. Până și editorul și-a cerut 
scuze pentru publicarea cărţii, iar mentorul lui Allegro, Sir Godfrey Driver, a 
fost unul din numeroșii academicieni care au respins argumentele sale. 

După cum am spus mai sus, Hunzinger a demisionat din funcţie. De Vaux 
a murit la 10 septembrie 1971 și a fost succedat ca redactor-șef de Pierre 
Benoit, care, la fel ca De Vaux, a fost director al Școlii Biblice din Ierusalim. 
Înainte ca Patrick Skehan să moară, la 9 septembrie 1980, el îi transferase 
materialele lui Fugene Ulrich de la Universitatea Notre Dame, care în timp a 
primit și câteva dintre textele lui Cross. Benoit a încercat să stabilească un 
calendar pentru publicarea textelor de către membrii echipei, dar aceste 
eforturi par să nu fi fost luate în serios. Benoit a murit pe 23 aprilie 1987, iar 
John Strugnell, unul dintre membrii iniţiali ai echipei, a devenit editor-șef în 
același an. Pregătirile fuseseră deja făcute în 1984 sau 1985 pentru ca 
succesiunea să aibă loc. 

Până la acel moment, practica fusese ca atunci când echipa pierdea un 
membru, el să fie înlocuit de o singură persoană. Numărul persoanelor 


angajate în muncă nu a crescut. Unul dintre demersurile lui Strugnell ca lider 
al echipei a fost de a extinde echipa originală și mică de savanți și de a adăuga 
experti evrei la ea. Se pare că la început, în fazele initiale ale proiectului, o 
echipă mică fusese suficientă, pentru că permitea o interacțiune mai eficientă, 
membrii echipei se consultau și se ajutau reciproc în munca cu fragmentele. 
Dar munca editorială inițială fusese un lucru; pregătirea materialelor pentru 
publicarea oficială era cu totul altceva. Aici sistemul de lucru era total 
inadecvat. Oricât de pricepuţi erau cei opt experţii și chiar dacă susținerea 
financiară a lui Rockefeller ar fi continuat, ei nu puteau să se prelucreze zeci 
de mii de fragmente. Când fondurile au expirat și nu au mai fost reînnoite, 
lucrările au încetinit considerabil. Cu toate acestea, nu au fost aduși noi 
experți care să ajute la continuarea proiectului. După ce Strugnell a devenit 
editor-sef, echipa s-a mărit la aproximativ douăzeci de membri. Eu am fost 
unul dintre cei asociați la echipă pe parcursul mandatului său de editor-șef, 
când în 1989, Milik a acceptat să-mi dea câteva din textele care i-au fost 
încredințate. 


B. EVENIMENTE ÎNAINTE DE 1989 


În timpul mandatului lui Strugnell ca redactor-șef (1987-1990), protestele 
savanților față de întârzierile de publicare a materialului din Peștera 4 au 
crescut și au devenit publice. În acel prim an în care Strugnell a ocupat această 
funcție se împlineau patruzeci de ani de la descoperirile din Peștera 1. Până 
atunci, percepţia larg răspândită era că experții din echipa de editare dețineau 
monopolul asupra textelor din Peștera 4 și că refuzau să le arate altora înainte 
de publicare, care, evident, era în continuare întârziată. În cazuri rare, 
membrii echipei ofereau textele de care dispuneau și altor cercetători (de 
exemplu, echipele de traducere a Bibliei le-au primit). Multă vreme s-a auzit 
puțină rumoare în cercurile academice cu privire la motivele pentru care 
echipa lucra atât de lent, iar oamenii de știință s-au mulțumit, în general, să 
aștepte până când membrii echipei reușeau să finalizeze ediţiile proprii ale 
textelor de la Qumran. Nimeni nu lua în serios acuzaţiile grave ale unor 
oameni ca Allegro. Majoritatea savanților continuau să aștepte în liniște an de 


an. 

Au existat însă și câteva excepții. Robert Eisenman de la Universitatea de 
Stat din California, Long Beach, și Philip Davies de la Universitatea din 
Sheffield din Anglia au încercat in 1989 să obțină acces la unele manuscrise 
nepublicate. Ambii profesori scriseseră mai multe cărți cu privire la anumite 
subiecte legate de Qumran. Când i-au cerut lui Strugnell permisiunea de a 
examina fragmente la Muzeul Rockefeller, acesta a refuzat. Cauza lor și cauza 
generală cu privire la accesul academic liber la numeroasele suluri nepublicate 
au ajuns în curând să fie susținute de un nou actor intrat pe scenă, Hershel 
Shanks, fondatorul Societăţii de Arheologie Biblică. Folosind una dintre 
publicaţiile sale extrem de populare, Biblical Archaeology Review, el a pornit o 
campanie (începând din 1985) și a pus multe întrebări cu privire la modul în 
care erau gestionate manuscrisele și la motivul pentru care nu erau disponibile 
nici la aproape patruzeci de ani de la descoperirea lor. Astfel, conştientizarea 
publicului cu privire la situația aceasta și suspiciunile populare au început să 
crească. Nu s-a mai vorbit despre un monopol, ci despre un „cartel“ al 
manuscriselor — termen folosit, in mod normal, pentru traficantii columbieni 
de droguri sau producătorii neconventionali de petrol. 

Datorită publicităţii negative din ce în ce mai mari, autorităţile israeliene 
au început să facă presiuni pentru un calendar specific de publicare pe care 
membrii echipei să-l respecte. Așadar, în ianuarie 1990, când lucram la 
Muzeul Rockefeller, Amir Drori, directorul Autorităţii Israeliene pentru 
Antichităţi (AAT), a verificat cu atenţie data la care plánuiam să finalizez 
textele pe care Milik mi le incredintase gata de publicare. Dar, în curând, a 
avut loc o serie întreagă de evenimente care au schimbat întregul peisaj al 
studiilor qumraniene. În 1989, AAI a format un Comitet Consultativ pentru 
Manuscrise, din trei persoane, pentru a ajuta la monitorizarea situației. În 
octombrie 1990, AAI l-a numit pe Emanuel Tov de la Universitatea Ebraică 
ca editor alături de Strugnell, în speranţa că prezenţa lui va grăbi procesul. 

Mișcarea aceasta n-a fost pe placul lui Strugnell, dar, în curând, el urma să 
fie îndepărtat din poziţia sa în niște circumstanțe ciudate. În toamna anului 
1990 el a acordat un interviu jurnalistului israelian Avi Katzman. În 9 
noiembrie 1990 interviul a fost publicat în ziarul Flaarezz din Tel Aviv şi a 
făcut imediat senzaţie. Articolul îl cita pe Strugnell spunând, printre alte 


comentarii provocatoare, că iudaismul era „o religie oribilă“. Mai târziu 
Strugnell avea să susțină că declarațiile sale au fost înțelese greșit. Oricum, el 
era foarte bolnav la momentul când spunea lucrurile acestea. N-ar fi fost 
surprinzător dacă acest interviu ar fi dus la demiterea lui din funcția de editor- 
șef al textelor evreiești, dar autoritățile din Israel se hotărâseră, aparent, să îl 
demită chiar înaintea acestui interviu. Astfel, în decembrie 1990, Comitetul 
Consultativ pentru Manuscrise l-a revocat pe Strugnell din postul său. 
Membrii veterani ai echipei internaţionale au ales în locul său trei redactori 
generali - Emanuel Tov, Émile Puech de la Școala Biblică și Eugene Ulrich 
de la Universitatea Notre Dame — să conducă proiectul. AAI l-a numit pe 
Tov redactor-șef. Prin îndrumarea lor și pe baza progreselor făcute de 
Strugnell, echipa oficială a fost în cele din urmă mărită la o dimensiune mai 
realistă de aproximativ cincizeci de membri. Deși această creștere 
exponențială era, în sine, o știre, alte câteva evenimente au atras curând 
atenția titlurilor internaționale. 

Prima a avut loc în toamna anului 1991. Pe 4 septembrie 1991, Ben Zion 
Wacholder, un cercetător experimentat de la Hebrew Union College din 
Cincinnati, și Martin Abegg, pe atunci absolvent acolo, au publicat primul 
volum din seria lor A Preliminary Edition of the Unpublished Dead Sea Scrolls 
(publicat de Societatea de Arheologie Biblică). Cartea a aprins imediat 
fantezia publicului, deoarece aplica tehnologia computerizată asupra unui 
material atât de vechi precum Manuscrisele de la Marea Moartă. Proiectul s-a 
născut din frustrarea legată de întârzierea îndelungată a publicării 
Manuscriselor. Wacholder și Abegg au folosit o copie a concordantei făcută 
din textele Peșterii 4 (vezi mai sus secțiunea A) și, din cuvintele și frazele din 
concordanță, au reconstruit textele din care concordanța fusese făcută. 
Această procedură inversă a avut succes, deoarece în concordanță fiecare 
cuvânt este enumerat în context; din astfel de informaţii se puteau reconstrui 
texte întregi. Wacholder și Abegg au fost apreciați pentru eludarea blocadei 
din jurul textelor, pe care, cum credea majoritatea publicului, echipa oficială o 
ridicase. Totuși, unii s-au întrebat ce drept aveau Wacholder și Abegg de a 
publica lucrările altor autori (adică editorii textelor pe care le publicau și cei 
responsabili cu întocmirea concordantei din transcriptiile lor). De asemenea, 
au fost ridicate întrebări cu privire la acuratețea textelor reconstituite, din 


moment ce ele se bazau pe versiuni anterioare anului 1960; în cei treizeci de 
ani savanții din echipă isi imbunátátiserá mult materialele anterioare. 

A] doilea eveniment important a avut loc în aceeași lună. Pe 22 septembrie 
1991, William A. Moffett, directorul Bibliotecii Huntington din San 
Marino, California, a anunţat că setul complet de fotografii ale Manuscriselor 
pe care le deținea biblioteca va fi pus la dispoziţia oricui dorește să le studieze. 
Nu multi oameni știau cá Biblioteca Huntington avea un set de fotografii ale 
Manuscriselor; Moffett însuși aflase despre ele cu puţin timp înainte. 
Biblioteca primise fotografiile de la Elizabeth Hay Bechtel, al cărei sprijin 
generos pentru cercetarea Manuscriselor era bine cunoscut. Ea finantase 
crearea Centrului pentru Manuscrise Biblice Antice din Claremont, 
California, și obținuse permisiunea de a găzdui acolo un set de copii ale 
fotografiilor Manuscriselor. După o neînțelegere serioasă cu directorul, ea a 
făcut o altă copie și a pus-o în Biblioteca Huntington. Acolo au rămas în 
mare parte neobservate până la anunţul lui Moffett. Dreptul la libertatea de 
exprimare a fost, aparent, motivaţia personalului în septembrie 1991, 
deoarece Declaraţia drepturilor a fost afișată atunci la bibliotecă. (Se pare cá 
au rămas unele întrebări neclare cu privire la cine controlează fotografiile 
bibliotecii.) În orice caz, AAI nu a fost încântată de decizia lui Moffett şi un 
timp s-a vorbit despre un posibil proces civil. Totuși, aprecieri și laude pentru 
Moffett si biblioteca Huntington au curs în ziarele țării. S-a spus că, în 
sfârșit, în ciuda eforturilor editorilor de a le tine ascunse sulurile au fost 
eliberate. 

Unul dintre cei care a profitat de oferta Bibliotecii Huntington de a-și 
deschide arhivele pentru cei interesaţi a fost Robert Eisenman, omul care 
făcuse un atât de mare efort pentru a-și face cunoscută nemulțumirea față de 
echipa oficială. La 1 noiembrie 1991, universitatea în care predă 
(Universitatea de Stat din California, Long Beach) a emis un comunicat de 
presă în care Eisenman anunța cá a găsit un text care nu numai că este 
revoluționar, dar arăta si cât de mult greșise echipa oficială în privința 
Manuscriselor. 

Robert Eisenman, primul cercetátor care a primit acces la colectia de microfilme ale Manuscriselor 


de la Marea Moartá de la Biblioteca Huntington, a anuntat descoperirea unui text care se referá la 
execuţia unui lider mesianic. „Acest mic fragment de Manuscris anulează ideea vehiculată în prezent 


de comitetul editorial al Manuscriselor, că acest material nu are nimic de-a face cu originile creștine 
din Palestina“, a spus profesorul specializat în religiile Orientului Mijlociu de la Universitatea de 
Stat din California, din Long Beach. 

Principalii editori ai Manuscriselor au spus cá nu există nimic interesant în sulurile nepublicate si că 
nu au nimic de-a face cu dezvoltarea creștinismului în Palestina. 


Într-o citare, Eisenman spune că textul (4Q285) „face referire concretă la 
«trimiterea la moarte» sau «execuţia liderului comunităţii», un personaj despre 
care textul spune că este din «vlăstarul lui David». «Deși acest pasaj poate fi 
citit fie în trecut, fie în viitor, interpretarea aceasta este incontestabilă», a spus 
Fisenman“. După cum s-a menţionat deja în capitolul 6 B.4, a, interpretarea 
lui Fisenman este contestabilă, deoarece a optat pentru o interpretare mai 
puţin probabilă a elementului principal (este mai probabil ca figura mesianică 
să fie cea care ucide) si nu a reușit să extragă o concluzie adecvată din relația 
sa cu Isaia 11. În curând, descoperirea lui Eisenman a fost trâmbiţată în 
străinătate de ziare. Trebuie spus că acel comunicat de presă era destul de 
înșelător. El dă impresia că echipa oficială avea o viziune monolitică asupra 
manuscriselor și că încerca să le distanteze de originile creștine. Oricine a citit 
opiniile destul de variate ale membrilor echipei știe că au fost în dezacord în 
multe puncte și că nici unul dintre ei nu a încercat să separe Manuscrisele de 
începuturile creștinismului. Toţi erau conștienți de paralelele importante 
dintre cele două literaturi; totuși, ei nu au tras concluziile neplauzibile (de 
exemplu, că fratele lui Isus, Iacov, era Învățătorul Dreptăţii) pe care 
Eisenman le-a promovat. 

Dar ritmul rapid al evenimentelor incá nu incetinise. Pe 19 noiembrie 
1991, Societatea de Arheologie Biblică a publicat o lucrare în două volume, 4 
Facsimile Edition of tbe Dead Sea Scrolls, editată de Eisenman și James M. 
Robinson. În volum se aflau 1.785 de fotografii ale Manuscriselor de la 
Marea Moartă. Sursa fotografiilor nu a fost divulgată. Și aceasta era o 
descoperire remarcabilă, deoarece un procent uriaș de texte nepublicate era 
pus la dispoziţia celor care își puteau permite să achiziţioneze volumele (195 
dolari în momentul publicării) și să citească textele de pe fotografii. Imaginile 
sunt mici și, în unele cazuri, ilizibile; totuși, multe dintre ele sunt destul de 
utilizabile. Primul volum al 4 Facsimile Edition of tbe Dead Sea Scrolls conţinea 
şi o secţiune introductivă (adăugată de Hershel Shanks) in care au fost tipărite 


o serie de documente (scrisori etc.) care fuseseră generate de recentele 
controverse cu privire la Manuscrisele de la Marea Moartă. Printre articole se 
găsea și o transcriere în ebraică a Epistolei Halakhice de 121 de rânduri (sau 
Unele dintre Cărțile Torei, 4AQMMT). Se pare cá, de câţiva ani, copii ale 
transcriptiei, realizate de Strugnell și Elisha Qimron, circulau printre savanții 
interesaţi. Dar textul din lucrare era în formă tipărită și nicăieri în carte 
Qimron nu fusese recunoscut ca unul dintre savanții care produseseră 
transcrierea. 

Pe parcursul desfășurării acestor evenimente, AAI și-a reevaluat poziţia cu 
privire la permiterea accesului la fotografiile Manuscriselor. Copii ale acestora 
se găseau în Ierusalim și în alte patru locuri: Centrul pentru Manuscrise 
Biblice Antice din Claremont, California; Biblioteca Huntington; Centrul 
Oxford pentru Studii Postuniversitare Ebraice; și Hebrew Union College din 
Cincinnati. AAI a dat permisiunea ca aceste centre să-și pună fotografiile la 
dispoziția celor interesaţi, dar autorităţile israeliene au vrut să ceară, la 
început, celor care studiau fotografiile textelor nepublicate o declaraţie prin 
care se obligau să nu producă o ediţie a acestora, chiar dacă aveau dreptul de a 
folosi textele în documentele lor științifice. A fost nevoie de aproximativ două 
săptămâni pentru ca AAI să renunțe la această idee și să scutească cele patru 
instituţii de necesitatea obținerii unei astfel de declaraţii de la utilizatorii 
fotografiilor. Asupra utilizatorilor urma să se exercite doar o oarecare presiune 
morală, astfel încât membrii echipei să nu fie privați de dreptul la prima 
publicare a textelor pe care le studiau de ani de zile. 

Ar mai trebui menţionată o publicaţie, chiar dacă a contribuit mult la 
răspândirea unor teorii false. Michael Baigent și Richard Leigh au scris o 
carte numită The Dead Sea Scroll Deception: Why a Handful of Religious Scholars 
Conspired to Suppress tbe Revolutionary Contents of tbe Dead Sea Scrolls (New 
York, 1991). Prima parte a cărţii — în care autorii descriu manuscrisele, 
demersurile de publicare, așa-numitul consens care s-a dezvoltat cu privire la 
acestea și toate problemele care au rezultat — este o lectură interesantă și 
informativă. Materialul acesta este deosebit de valoros, conține citate din 
scrisorile lui John Allegro și se poate observa direct cum s-au înrăutățit 
relațiile lui cu ceilalți membri ai echipei. 

Dar după un început destul de bun, cartea degenerează rapid. Autorii 


încearcă să impună cititorului ideea că întârzierea publicării sulurilor se datora 
echipei dominate de catolici, care se afla sub controlul Vaticanului, care, pe 
deplin informat despre ceea ce conțineau sulurile nepublicate, hotărâse să 
suprime toate informaţiile din fragmentele care ar submina creștinismul. De 
Vaux, care, conform celor care l-au cunoscut, era un om plăcut, se dovedește 
în carte a fi un monstru care a plănuit și a implementat conspirația 
Vaticanului de a suprima Manuscrisele. După această enormă și uluitoare 
prostie, ei prezintă o variantă a teoriei lui Eisenman — una care le-a oferit 
răspunsuri satisfăcătoare la întrebările pe care ipoteza eseniană nu le putea 
rezolva. Este greu de imaginat o carte mai bizară decât aceasta, care este 
formată dintr-un amestec de ordine și naivitate. Dar teoriile conspirației atrag 
atenția oamenilor, iar cartea lui Baigent și Leigh a devenit un bestseller. 
Acum, când toate sulurile sunt disponibile, nimeni nu mai găsește în ele ceva 
dăunător creștinismului sau ceva ce Vaticanul ar fi intenționat să suprime. 
Unul dintre efectele secundare benefice ale accesului deplin la Manuscrise a 
fost acela de a demonstra că teoria conspirației Baigent-Leigh este lipsită de 
temei. 

Cea mai recentă publicație generatoare de știri este și cea mai valoroasă. 
Editura academică E.J. Brill a publicat, sub auspiciile AAI, o lucrare 
remarcabilă intitulată The Dead Sea Scrolls on Microfiche: A Comprehensive 
Facsimile Edition of the Texts from the Judaean Desert (Leiden, 1993). Pe 
microfisá sunt fotografii (aproximativ 6.000) ale tuturor manuscriselor de la 
Qumran și ale celor găsite în alte situri din Deșertul Iudaic. Volumul care le 
însoțește oferă o listă completă a tuturor manuscriselor, numerele atribuite 
diferitelor fotografii ale acestora și o istorie a studiului și fotografiei 
manuscriselor. Prin urmare, toate manuscrisele de la Marea Moartă sunt 
disponibile astăzi pentru a fi accesate de toti cei care știu să le folosească. 

Fotografia a fost un instrument esenţial în cercetarea manuscriselor. 
Manuscrisele din Peștera 1 au fost fotografiate imediat (vezi capitolul 1, 1, 
A), în timp ce miile de fragmente care au inundat Muzeul de Arheologie din 
Palestina în anii 1950 au fost fotografiate de Najib Albina în diferite etape ale 
prelucrării lor de către echipa editorială. După cum știe oricine care a lucrat 
cu fragmente, fotografiile sunt adesea mai ușor de citit decât originalele. 

În 1993, un consorțiu de experti de la Centrul de scrieri biblice antice 


(Claremont), Jet Propulsion Laboratory si Institutul de Cercetări Vest- 
Semitice a început un nou set de teste în infraroșu, folosind tehnici de 
imagistică multispectrală (IMS). IMS permite fotografului, prin aplicarea 
tehnicilor de imagistică computerizată, să sporească contrastele dintre 
diferitele părți ale unei imagini, fiecare dintre ele având o semnătură spectrală 
unică. În acest fel, cerneala și suprafața de scris a unui fragment pot fi 
prezentate într-un contrast mult mai mare între ele, față de cea vizibilă cu 
ochiul liber. Rezultatele au fost uluitoare. Un bun exemplu este un fragment 
ilizibil anterior din Apocriful Genezei, cu tehnologia MSI, scrierea de pe 
fragment este acum clar lizibilă, chiar și unele litere care au fost acoperite de o 
altă bucată de piele care a fost lipită de suprafața primei. 

Echipa oficială extinsă continuă să-și facă treaba. În 1990 a apărut volumul 
8 din Discoveries in the Judaean Desert. În ea, editorul, Emanuel Tov 
(împreună cu Robert Kraft), a publicat Manuscrisul Profetilor Mici în greacă 
din Nahal Hever — un alt loc din Deșertul Iudeii, nu de la Qumran. În 1992, 
Ulrich, Skehan si Judith Sanderson au publicat Discoveries in tbe Judaean 
Desert volume 9, Qumran Cave 4, IV. Mai nou, Pa/aeo-Hebrew and Greek 
Biblical Manuscripts, vol. 10, care contine mult așteptata Epistolă Halakhicá 
(Unele dintre Cărţile Torei), este dată spre tipărire și urmează să apară in 1994. 
Multe alte volume sunt în stadiu avansat de pregătire. 

Rezultatul neașteptat al publicității generate de toate aceste evenimente i-a 
transformat pe unii experti ai Manuscriselor în celebrități ocupate cu 
participarea la conferinţe, interviurile și apariţia la televizor sau radio. Au 
proliferat conferințele academice, la fel ca și numărul edițiilor preliminare ale 
textelor pregătite de membrii echipei oficiale si de alții. Circumstantele 
acestea au generat rezultate ciudate si conflicte. Publicarea textului Strugnell- 
Qimron din Epistola Halakhică de Shanks în 4 Facsimile Edition a dus la un 
proces al lui Qimron împotriva lui Shanks, Qimron câștigând într-o instanță 
israeliană, deşi nu a obţinut toti banii pentru care-l dădea în judecată (decizia 
este contestată). Uneori, conferințele academice s-au transformat în meciuri 
cu tipete, în timp ce camerele de filmat înregistrau, iar mass-media își ascutea 
creioanele. Alte rezultate au fost publicarea grăbită și neglijentă a textelor și 
utilizarea muncii altora fără o recunoaștere adecvată. Unii savanți, care nu au 
făcut niciodată parte din echipa internațională oficială, continuă să fie 


suspicioși față de echipa de editare și suspectează că aceasta promovează 
consensul în cercetare și suprimă pe oricine nu este de acord cu ea. Dar astfel 
de teorii nu au o bază solidă. Punctele de vedere ale membrilor echipei sunt 
foarte diverse si, asa cum am văzut în capitolele precedente, aproape toate 
domeniile cercetării Qumran suscită astăzi dezbateri aprinse, în care oricine 
este liber să conchidă ceea ce vrea. Nu există un consens cu privire la echipă 
si, cu siguranță, nici un mijloc de a ajunge la unul, chiar dacă ar fi existat. 

Un alt beneficiu al controverselor a fost faptul că asociațiile academice, ai 
căror membri lucrează cu și sunt interesați de Manuscrise și alte descoperiri 
din siturile Orientului Mijlociu, au examinat problema accesului la aceste 
descoperiri și au adoptat poziţii oficiale cu privire la subiectul acesta. Atât 
Society of Biblical Literature (1991), cât și American Schools of Oriental 
Research (1992) au emis declaraţii care conţin niște reglementări în privinţa 
aceasta. Intenţia este ca, dacă membrii respectă aceste reglementări si 
îndeamnă organismele guvernamentale să facă același lucru, greșelile și 
întârzierile care au însoţit publicarea (sau nepublicarea) manuscriselor ar 
putea fi evitate dacă vor fi făcute alte descoperiri. 

Declaraţiile celor două societăţi sunt destul de diferite. Political Society of 
Biblical Literature cere accesul liber și prompt al tuturor la descoperiri și 
dreptul oricui de a publica ediţii de texte. Respinge ideea ca o persoană sau 
grup mic de oameni să deţină dreptul exclusiv pentru multi ani de a publica 
un text descoperit. 

Declaraţia American Schools of Oriental Research este mai precaută, 
pentru că provine de la o instituţie cu un caracter diferit — este o societate care 
are de-a face cu guverne diferite, în ale căror țări deține proprietăţi si face 
investigații costisitoare pentru care trebuie să strângă bani. Prin urmare, 
abordează aceste preocupări și probleme diferit, adică obiectivul ei este de a se 
asigura că cercetătorii care au obținut finanțare și au făcut munca de 
descoperire au drepturi la prima publicare pentru o perioadă rezonabilă de 
timp. Ambele societăţi sunt totuși dedicate principiului că descoperirile 
trebuie făcute accesibile și altora într-un mod rapid, și nu ţinute în afara 
circulației un timp atât de lung, cum a fost cazul manuscriselor din Peștera 4. 
Experiența descoperirilor de la Qumran ne-a făcut mai conștienți de ceea ce 
funcționează și ce nu. Politicile acestor două societăți reprezintă un alt 


beneficiu al controverselor recente și ne fac să sperăm că, atunci când va fi 
făcută următoarea mare descoperire de texte, se va folosi un sistem mai bun 


de publicare. 


NOTE BIBLIOGRAFICE 


Deoarece aproape toate referintele din acest capitol sunt date în text, ele nu 
sunt repetate aici. Singura excepţie este citatul din Frank Moore Cross, The 
Ancient Library of Qumran and Modern Biblical Studies, Baker Book House, 
Grand Rapids, 1980, p. 35. 

Experții care aplică tehnici de imagistică multispectrală pentru Manuscrise 
sunt Gregory Bearman de la Jet Propulsion Laboratory, California Institute 
of Technology, Bruce Zuckerman de la Universitatea din California de Sud, 
Kenneth Zuckerman de West Semitic Research și Joseph Chiu de la 
California Institute of Technology. Rezultatele lor iniţiale au fost prezentate 
la reuniunea anuală a Society of Biblical Literature din noiembrie 1993. Un 
raport al prezentării lor, cu fotografii, a apărut în New York Times, 23 
noiembrie 1993. 


Post-scriptum 


După ce lucrarea aceasta, Manuscrisele de la Marea Moartă: O istorie adusă la 
zi, a apărut în 1994, unele dintre controversele descrise în capitolul 7 au 
continuat un timp. Procesul intentat de Elisha Qimron într-o instanță 
israeliană împotriva lui Hershel Shanks, Robert Eisenman, James Robinson si 
Societátii de Arheologie Biblicá pentru tipárirea unei transcrieri a textului de 
la Qumran, Unele Cărți ale Torei (AQMMT) în A Facsimile Edition, fără 
recunoasterea explicitá a rolului lui Qimron in pregátirea acesteia a condus la 
o ordonanță preliminară de interzicere a distribuirii textului. Editiile 
ulterioare ale 4 Facsimile Edition nu contin transcrierea 4QMMT. La 3 
martie 1993, judecátorul, Dalia Dorner, a constatat cá ordonanta a fost 
încălcată și a impus compensatia legală maximă de 20.000 de sekeli. Ea a 
stabilit compensatia aferentá pentru suferinta mentalá si vátámarea reputatiei 
de 80.000 de sekeli, nu de 100.000, cát ceruse Oimron. De asemenea, ea a 
ordonat plata a 50.000 de sekeli pentru taxele legale ale lui Qimron. 

Oxford University Press a publicat in 1994 ediţia oficială a 40MMT în 
volumul 10 din seria Discoveries in the Judaean Desert. Spre deosebire de alte 
volume din seria oficialá a publicatiilor Manuscriselor, aceasta atribuie dreptul 
de autor unui editor — lui Qimron, nu lui John Strugnell, care lucrase la 
stabilirea textului timp de zeci de ani, mult mai mult decát o fácuse Qimron. 

Deloc surprinzátor, invinuitii au fácut apel la decizia instantei israeliene. La 
20 august 2000, judecátorul Y. Turkel de la Curtea Supremá a Israelului a 
emis o decizie prin care confirma verdictul cá Qimron deţinea dreptul de 
autor asupra textului si cá acest drept a fost incálcat; la pedeapsa inculpatilor a 
adăugat şi plata onorariilor avocaţilor. Hotărârile judecătorești si multe alte 
chestiuni relevante pentru acestea formeazá continutul unei publicatii 
interesante: On Scrolls, Artefacts and Intellectual Property (ed. Timothy H. Lim, 
Hector L. MacQueen si Calum M. Carmichael, Journal for the Study of the 
Pseudepigrapha Supplement Series, 38 Sheffield, 2001). 


Florentino Garcia Martinez, un expert in studiul Manuscriselor, pensionat, 


de la Universitatea din Leuven din Belgia, a examinat ulterior fotografiile 
fragmentelor Manuscrisului 40MMT în diferite momente, pe măsură ce 
lucrul lui Strugnell asupra fragmentelor progresa în anii 1950, iar ocurentele 
relevante erau introduse în concordanța textelor, așa cum Strugnell le-a 
descifrat atunci. Marquez a tras concluzia că lecturile, așezarea fragmentelor și 
combinarea bucátilor într-un text continuu fuseseră finalizate în mare parte în 
1961 — cu 24 de ani înainte ca Qimron să înceapă să lucreze la text 
(„Discoveries in the Judaean Desert: Textes legaux (1)“, in Journal for the 
Study of Judaism, 32 [2001] pp. 71-89). Se pare cá aceste dovezi nu au fost 
prezentate atunci cánd instantele judecau cazul. 

Într-o notă mai veselă, putem spune că lumea Manuscriselor de la Marea 
Moartă este astăzi foarte diferită de cea din 1994. Accesul la fotografii ale 
fragmentelor nepublicate a dezlántuit o serie de publicaţii în anii 1990 si în 
primul deceniu al noului mileniu. Cercetătorii au publicat ediţii preliminare 
ale textelor în articole de jurnale științifice și în ediţii oficiale din colecția 
Discoveries în the Judaean Desert series. Domeniul a fost marcat de participarea 
unui număr mare de experti din mai multe țări și de un val de activitate, 
dezbatere și publicare. Următoarele titluri sunt unele dintre cele mai utile 
lucrări care au apărut. 

Discoveries in the Judaean Desert. Din 1955 până în 1982, șapte volume din 
colecţie au văzut lumina tiparului; din 1990, alte 32 au fost publicate (DJD 8- 
31, 33-40). Trei dintre cele mai recente volume contin materiale din alte 
situri decát Qumran (volumul 24 are sigilii din Wadi Daliyeh [prima parte a 
volumului 28 are texte din același sit], volumul 27 are texte din Nahal Hever 
si din alte locuri, iar volumul 38 oferá fragmente din diverse locuri din 
deșertul Iudeii) și unul este o lucrare care contine indici și o introducere în 
colecţie (volumul 39, unde se găsește lista completă a manuscriselor și 
fragmentelor de manuscrise de la Qumran si alte situri, pp. 27-114). 

Toate celelalte volume oferă ediţii ale textelor de la Qumran. Singurul 
volum care nu a apărut încă, 32, oferă textele celor două manuscrise ale lui 
Isaia din Peștera 1. În momentul scrierii acestei cărți (decembrie 2009), este 
la editură. Deoarece ambele manuscrise sunt disponibile de zeci de ani, se 
poate spune că toate Manuscrisele de la Marea Moartă au fost publicate. 


Unele publicaţii ajută utilizatorul combinând toate manuscrisele non- 
biblice și fragmentele de Manuscrise din Qumran cu traduceri în engleză: 


Florentino Garcia Martinez si Eibert J.C. Tigchelaar, The Dead Sea Scrolls 
Study Edition, 2 vol. Brill, Leiden, 1997, 1998. Aceste volume prezintá textul 
antic pe pagina din stánga, o traducere englezá pe pagina din dreapta; sunt 
incluse scurte bibliografii. Textele sunt prezentate în ordinea peșterilor si apoi 
printr-un număr atribuit fiecărui text dintr-o peșteră. 


Donald W. Parry și Emanuel Tov, ed., The Dead Sea Scrolls Reader (6 vol., 
Brill, Leiden, 2004-2005). Volumele includ textul antic pe pagina din stânga 
si traduceri in limba englezá pe pagina din dreapta; atát textele, cát si 
traducerile sunt din edițiile DJD acolo unde este posibil, cu ușoare actualizări. 
Lucrările sunt aranjate pe genuri. 


Pentru manuscrisele biblice se pot consulta: 


Martin Abegg, Jr., Peter Flint și Eugene Ulrich, 77e Dead Sea Scrolls Bible: 
The Oldest Known Bible Translated for tbe First Time into English, 
HarperSanFrancisco, San Francisco, 1999. Aranjamentul este in ordinea 
cártilor din Bibliile ebraice, cu traduceri oferite cánd textul este disponibil 
intr-o copie sau copii de la Qumran. 


Eugene Ulrich a publicat un volum cu textele manuscriselor biblice 
Qumran (cărţile din Biblia ebraică): 


The Biblical Qumran Scrolls: Transcriptions and Textual Variants, Brill, 
Leiden, 2010. El prezintă materialul Manuscriselor, în principal din edițiile 
DJD, si enumerá variante in copiile Qumran si versiunile antice. 


O lucrare utilá pentru cei care lucreazá cu textele originale este: 


Martin G. Abegg, Jr., James E. Bowley, Edward M. Cook si Emanuel 
Tov, 75e Dead Sea Scrolls Concordance, vol. 1, The Non-Biblical Texts from 
Qumran: Parts One and Two, Brill, Leiden, 2003. Cel de-al doilea si al treilea 
volum planificate se vor ocupa de sulurile biblice din Qumran si de texte din 
alte locuri din deșertul Iudeii. 


Pentru informaţii cu privire la o mare varietate de subiecte, cititorul poate 
consulta: 


Lawrence H. Schiffman si James C. VanderKam, editors in chief, 


Encyclopedia of tbe Dead Sea Scrolls, 2 vol., Oxford University Press, 2000. 
Există două reviste academice dedicate cercetării Manuscriselor: 


Revue de Qumran (1958—) 
Dead Sea Discoveries (1994—) 


O colecţie în care au apărut multe studii monografice tehnice despre 
Manuscrise și fenomenele înrudite este cea de la Brill: 


Studies on the Texts of tbe Desert of Judah 
Publicatiile electronice oferá foarte multe informatii: 


The Dead Sea Scrolls Electronic Reference Library, vol. 1, eds. Timothy H. 
Lim si Philip S. Alexander, Oxford University Press, Brill, Leiden, 1997: trei 
CD-ROM-uri care contin aproximativ 2.700 de fotografii ale Manuscriselor. 
Fiecare fragment are alocat un card, iar pe card sunt o serie de informatii care 
pot fi accesate in legáturá cu acel fragment (unde este gázduit, unde a fost 
publicat, publicatii despre acesta). 

The Dead Sea Scrolls Electronic Reference Library, vol. 2, Noel B. Reynolds, 
Donald W. Parry, E. Jan Wilson si Terence L. Szink, Foundation for 
Ancient Research and Mormon Studies si The Center for the Preservation of 
Ancient Religious Texts at Brigham Young University, Brill, Leiden, 1999: 
un singur CD-ROM oferă 800 de fotografii digitalizate ale manuscriselor 
alese din colectia Ancient Biblical Manuscript Center, transcrieri ale textelor, 
o bazá de date a textelor nonbiblice, traducerea lor in englezá in versiunea lui 
Florentino Garcia Martinez, liste de cuvinte, Septuaginta, Vulgata si 
Versiunea King James a Vechiului Testament. În volum există integrată si o 
funcție de căutare. 

The Dead Sea Scrolls Electronic Library, Emanuel Tov si the Neal A. 
Maxwell Institute for Religious Scholarship, Brigham Young University. 
Revised Edition 2006, part of the Dead Sea Scrolls Electronic Reference 


Library, E.]. Brill Publishers, Leiden, 2006. Lucrarea oferă utilizatorului cea 
mai bună și mai extinsă colecţie de texte și imagini ale manuscriselor non- 
biblice de la Marea Moartă, atât în limbile originale, cât și în traducere, cu 
programe de analiză morfologică și de căutare. 


CONCORDANTE 


Qumran Sectarian Manuscripts in Hebrew/Aramaic, cu textul de la Qumran și 
anexe gramaticale, de Martin G. Abegg, Jr. 

Qumran Sectarian Manuscripts in Englisb, tr. Michael Wise, Martin Abegg, 
Jr. și Edward Cook, The Dead Sea Scrolls: A New English Translation, 
HarperSanFrancisco, San Francisco, 1996. 

An Index of Qumran Manuscripts, ed. Stephen W. Marler si Martin G. 
Abegg, Jr. 


Astázi existá instrumente excelente care sunt disponibile pentru studiul 
manuscriselor si care pot fi văzute acum in forma în care au supraviețuit. Toti 
arheologii si profanii sperá cá inventarul complet al datelor arheologice va 
deveni, curând, disponibil, astfel încât experții să poată evalua toate 
informaţiile și să le folosească pentru a formula ipoteze mult mai argumentate 
cu privire la acest sit. 


